**Διακήρυξη**

**Ηλεκτρονικού Ανοικτού Άνω των Ορίων Διαγωνισμού, σε Τμήματα, για το Έργο «****Βελτίωση της ικανότητας του πληθυσμού στην αντιμετώπιση φυσικών καταστροφών μέσω Δράσεων Ευαισθητοποίησης»**

|  |  |  |
| --- | --- | --- |
| **Κωδ. ΟΠΣ:** | **6016510** | |
| **Επιχειρησιακό Πρόγραμμα:** | **Πρόγραμμα «Πολιτική Προστασία 2021-2027», Ε.Σ.Π.Α. 2021-2027** | |
| **Εκτιμώμενη αξία σύμβασης:** | * Εκτιμώμενη αξία **Τμήματος 1**: **7.550.000,00€** μη περιλαμβανομένου ΦΠΑ (Εκτιμώμενη αξία με ΦΠΑ: **9.362.000,00 € ΦΠΑ 24% 1.812.000,00 €**) * Εκτιμώμενη αξία **Τμήματος 2**: έως **14.064.889,52€** μη περιλαμβανομένου ΦΠΑ (Εκτιμώμενη αξία με ΦΠΑ:  **17.440.463,00 € , ΦΠΑ 24% 3.375.573,48 €**)   Συνολική εκτιμώμενη αξία σύμβασης (τμήμα 1 & 2)  **21.614.889,52 €** μη περιλαμβανομένου ΦΠΑ, προϋπολογισμός με ΦΠΑ:  **26.802.463,00 € , ΦΠΑ 24% 5.187.573,48 €** | |
| **CPV:** | **22462000-6, 79310000-0, 79340000-9, 79413000-2,**  **79952000-2 ,****72000000-5** | |
| **Κριτήριο Ανάθεσης:** | **Η πλέον συμφέρουσα από οικονομική άποψη προσφορά βάσει βέλτιστης σχέσης ποιότητας – τιμής** | |
| **Ημερομηνία Διενέργειας:** | **17-03-2025** | |
| **Ημερομηνία Ανάρτησης στο ΚΗΜΔΗΣ** | | **14-02-2025** |
| **Ημερομηνία Ανάρτησης στο ΕΣΗΔΗΣ** | | **14-02-2025** |
| **Ημερομηνία Αποστολής Διακήρυξης σε Ε.Ε. (Υπ. Επίσημων Εκδόσεων)** | | **11-02-2025** |
| **Ημερομηνία Δημοσίευσης Διακήρυξης σε Ε.Ε.** | | **13-02-2025** |
| **Ημερομηνία Ανάρτησης στον Διαδικτυακό τόπο της Αναθέτουσας Αρχής www.ktpae.gr** | | **14-02-2025** |

# ΓΕΝΙΚΕΣ ΠΛΗΡΟΦΟΡΙΕΣ

| **Συνοπτικά στοιχεία Έργου** | |
| --- | --- |
| **ΤΙΤΛΟΣ ΕΡΓΟΥ** | **«Βελτίωση της ικανότητας του πληθυσμού στην αντιμετώπιση φυσικών καταστροφών μέσω Δράσεων Ευαισθητοποίησης» με Κωδικό ΟΠΣ 6016510 στο Πρόγραμμα «Πολιτική Προστασία 2021-2027»** |
| **ΑΝΑΘΕΤΟΥΣΑ ΑΡΧΗ** | **«Κοινωνία της Πληροφορίας Μ.Α.Ε.» (ΚτΠ Μ.Α.Ε.)** |
| **ΦΟΡΕΑΣ ΛΕΙΤΟΥΡΓΙΑΣ** | **Υπουργείο Κλιματικής Κρίσης και Πολιτικής Προστασίας** |
| **ΚΥΡΙΟΣ ΤΟΥ ΕΡΓΟΥ** | **Υπουργείο Κλιματικής Κρίσης και Πολιτικής Προστασίας** |
| **ΦΟΡΕΑΣ ΧΡΗΜΑΤΟΔΟΤΗΣΗΣ** | **Υπουργείο Κλιματικής Κρίσης και Πολιτικής Προστασίας** |
| **ΤΟΠΟΣ ΠΑΡΑΔΟΣΗΣ – ΤΟΠΟΣ ΠΑΡΟΧΗΣ ΥΠΗΡΕΣΙΩΝ** | **Ο Ανάδοχος θα προσφέρει τις υπηρεσίες του κατά κύριο λόγο στις εγκαταστάσεις του Φορέα Λειτουργίας αλλά και σε όποια άλλα σημεία προκύψουν από τις απαιτήσεις του Έργου** |
| **ΕΙΔΟΣ ΣΥΜΒΑΣΗΣ** | **CPV:**  **22462000-6 Διαφημιστικό υλικό**  **79310000-0 Υπηρεσίες έρευνας αγοράς**  **79340000-9 Υπηρεσίες διαφήμισης και μάρκετινγκ**  **79413000-2 Υπηρεσίες παροχής συμβουλών σε θέματα μάρκετινγκ**  **79952000-2 Υπηρεσίες εκδηλώσεων**  **72000000-5: Υπηρεσίες τεχνολογίας των πληροφοριών: παροχή συμβουλών, ανάπτυξη λογισμικού, Διαδίκτυο και υποστήριξη** |
| **ΕΙΔΟΣ ΔΙΑΔΙΚΑΣΙΑΣ** | Ηλεκτρονικός Ανοικτός άνω των ορίων Διαγωνισμός με κριτήριο ανάθεσης την πλέον συμφέρουσα από οικονομική άποψη προσφορά βάσει βέλτιστης σχέσης ποιότητας – τιμής |
| **ΕΚΤΙΜΩΜΕΝΗ ΑΞΙΑ ΣΥΜΒΑΣΗΣ** | * Εκτιμώμενη αξία **Τμήματος 1**: **7.550.000,00 €** μη περιλαμβανομένου ΦΠΑ (Εκτιμώμενη αξία με ΦΠΑ: **9.362.000,00 € ΦΠΑ 24% 1.812.000,00 €**) * Εκτιμώμενη αξία **Τμήματος 2**: έως  **14.064.889,52 €** μη περιλαμβανομένου ΦΠΑ (Εκτιμώμενη αξία με ΦΠΑ:  **17.440.463,00 € , ΦΠΑ 24% 3.375.573,48 €**) * Συνολική εκτιμώμενη αξία σύμβασης (τμήμα 1 & 2)  **21.614.889,52€** μη περιλαμβανομένου ΦΠΑ, προϋπολογισμός με ΦΠΑ:  **26.802.463,00 € , ΦΠΑ 24% 5.187.573,48 €** |
| **ΧΡΗΜΑΤΟΔΟΤΗΣΗ ΕΡΓΟΥ** | Το Έργο χρηματοδοτείται από το **Πρόγραμμα «Πολιτική Προστασία 2021-2027» στο πλαίσιο του ΕΣΠΑ 2021-2027** και ειδικότερα από την Ευρωπαϊκή Ένωση (Ευρωπαϊκό Ταμείο Περιφερειακής Ανάπτυξης) και από εθνικούς πόρους μέσω του ΠΔΕ. |
| **ΔΙΑΡΚΕΙΑ ΣΥΜΒΑΣΗΣ** | **Οκτώ (8) μήνες** |
| **ΗΜΕΡΟΜΗΝΙΑ ΔΙΑΚΗΡΥΞΗΣ** | **11-02-2025** |
| **ΠΡΟΘΕΣΜΙΑ ΓΙΑ ΥΠΟΒΟΛΗ ΔΙΕΥΚΡΙΝΙΣΕΩΝ ΕΠΙ ΤΩΝ ΟΡΩΝ ΤΗΣ ΔΙΑΚΗΡΥΞΗΣ** | **26-02-2025** |
| **ΗΜΕΡΟΜΗΝΙΑ ΈΝΑΡΞΗΣ ΗΛΕΚΤΡΟΝΙΚΗΣ ΥΠΟΒΟΛΗΣ ΠΡΟΣΦΟΡΩΝ** | **14-02-2025** |
| **ΚΑΤΑΛΗΚΤΙΚΗ ΗΜΕΡΟΜΗΝΙΑ ΚΑΙ ΩΡΑ ΥΠΟΒΟΛΗΣ ΠΡΟΣΦΟΡΩΝ** | **17-03-2025**, ημέρα **Δευτέρα** ώρα **14:00** |
| **ΤΟΠΟΣ & ΤΡΟΠΟΣ ΚΑΤΑΘΕΣΗΣ ΠΡΟΣΦΟΡΩΝ** | Ηλεκτρονική Υποβολή:  Στη διαδικτυακή πύλη www.promitheus.gov.gr του  Εθνικού Συστήματος Ηλεκτρονικών Δημοσίων Συμβάσεων  (ΕΣΗΔΗΣ) (ηλεκτρονική μορφή)  Έντυπη Υποβολή:  Η έδρα της ΚτΠ Μ.Α.Ε. |
| **ΗΜΕΡΟΜΗΝΙΑ ΑΝΑΡΤΗΣΗΣ ΣΤΗ ΔΙΑΔΙΚΤΥΑΚΗ ΠΥΛΗ ΤΟΥ ΕΣΗΔΗΣ** | **14-02-2025** |
| **ΗΜΕΡΟΜΗΝΙΑ ΚΑΙ ΩΡΑ ΑΠΟΣΦΡΑΓΙΣΗΣ ΠΡΟΣΦΟΡΩΝ** | **21-03-2025,** ημέρα **Παρασκευή** και ώρα **14:00** |

**Περιεχόμενα**

[ΓΕΝΙΚΕΣ ΠΛΗΡΟΦΟΡΙΕΣ 2](#_Toc190071215)

[1. ΑΝΑΘΕΤΟΥΣΑ ΑΡΧΗ ΚΑΙ ΑΝΤΙΚΕΙΜΕΝΟ ΣΥΜΒΑΣΗΣ 7](#_Toc190071216)

[1.1 Στοιχεία Αναθέτουσας Αρχής 7](#_Toc190071217)

[1.2 Στοιχεία Διαδικασίας - Χρηματοδότηση 7](#_Toc190071218)

[1.3 Συνοπτική Περιγραφή φυσικού και οικονομικού αντικειμένου της σύμβασης 8](#_Toc190071219)

[1.4 Θεσμικό πλαίσιο 9](#_Toc190071220)

[1.5 Προθεσμία παραλαβής προσφορών και διενέργεια διαγωνισμού 15](#_Toc190071221)

[1.6 Δημοσιότητα 15](#_Toc190071222)

[1.7 Αρχές εφαρμοζόμενες στη διαδικασία σύναψης 16](#_Toc190071223)

[2. ΓΕΝΙΚΟΙ ΚΑΙ ΕΙΔΙΚΟΙ ΟΡΟΙ ΣΥΜΜΕΤΟΧΗΣ 17](#_Toc190071224)

[2.1 Γενικές Πληροφορίες 17](#_Toc190071225)

[2.1.1 Έγγραφα της σύμβασης 17](#_Toc190071226)

[2.1.2 Επικοινωνία – Πρόσβαση στα έγγραφα της Σύμβασης 17](#_Toc190071227)

[2.1.3 Παροχή Διευκρινίσεων 17](#_Toc190071228)

[2.1.4 Γλώσσα 18](#_Toc190071229)

[2.1.5 Εγγυήσεις 18](#_Toc190071230)

[2.1.6 Προστασία Προσωπικών Δεδομένων 19](#_Toc190071231)

[2.2 Δικαίωμα Συμμετοχής - Κριτήρια Ποιοτικής Επιλογής 20](#_Toc190071232)

[2.2.1 Δικαιούμενοι συμμετοχής 20](#_Toc190071233)

[2.2.2 Εγγύηση συμμετοχής 21](#_Toc190071234)

[2.2.3 Λόγοι αποκλεισμού 22](#_Toc190071235)

[Κριτήρια Ποιοτικής Επιλογής & αποδεικτά στοιχεία 26](#_Toc190071236)

[2.2.4 Καταλληλόλητα άσκησης επαγγελματικής δραστηριότητας 26](#_Toc190071237)

[2.2.5 Οικονομική και χρηματοοικονομική επάρκεια 27](#_Toc190071238)

[2.2.6 Τεχνική και επαγγελματική ικανότητα 27](#_Toc190071239)

[2.2.6.1 Τεχνική Ικανότητα 27](#_Toc190071240)

[2.2.6.2 Επαγγελματική Ικανότητα – Ομάδα Έργου 28](#_Toc190071241)

[2.2.7 Πρότυπα διασφάλισης ποιότητας 29](#_Toc190071242)

[2.2.8 Στήριξη στην ικανότητα τρίτων – Υπεργολαβία 29](#_Toc190071243)

[2.2.8.1 Στήριξη στην ικανότητα τρίτων 29](#_Toc190071244)

[2.2.8.2 Υπεργολαβία 30](#_Toc190071245)

[2.2.9 Κανόνες απόδειξης ποιοτικής επιλογής 30](#_Toc190071246)

[*2.2.9.1* Προκαταρκτική απόδειξη κατά την υποβολή προσφορών 31](#_Toc190071247)

[2.2.9.2 Αποδεικτικά μέσα - Δικαιολογητικά προσωρινού αναδόχου 33](#_Toc190071248)

[2.3 Κριτήρια Ανάθεσης 42](#_Toc190071249)

[2.3.1 Κριτήριο ανάθεσης 42](#_Toc190071250)

[2.3.2 Βαθμολόγηση και κατάταξη προσφορών 44](#_Toc190071251)

[2.3.2.1 Βαθμολόγηση Τεχνικών Προσφορών (ανά Τμήμα) 44](#_Toc190071252)

[2.3.2.2 Κατάταξη προσφορών (η κατάταξη πραγματοποιείται ανά τμήμα) 44](#_Toc190071253)

[2.3.2.3 Διαμόρφωση τιμής Οικονομικής Προσφοράς 45](#_Toc190071254)

[2.4 Κατάρτιση - Περιεχόμενο Προσφορών 45](#_Toc190071255)

[2.4.1 Γενικοί όροι υποβολής προσφορών 45](#_Toc190071256)

[2.4.2 Χρόνος και Τρόπος υποβολής προσφορών 45](#_Toc190071257)

[2.4.3 Περιεχόμενα Φακέλου «Δικαιολογητικά Συμμετοχής - Τεχνική Προσφορά» 48](#_Toc190071258)

[2.4.3.1 Δικαιολογητικά Συμμετοχής 48](#_Toc190071259)

[2.4.3.2 Τεχνική Προσφορά 50](#_Toc190071260)

[2.4.4 Περιεχόμενα Φακέλου «Οικονομική Προσφορά» / Τρόπος σύνταξης και υποβολής οικονομικών προσφορών 51](#_Toc190071261)

[2.4.5 Χρόνος ισχύος των προσφορών 51](#_Toc190071262)

[2.4.6 Λόγοι απόρριψης προσφορών 52](#_Toc190071263)

[3. ΔΙΕΝΕΡΓΕΙΑ ΔΙΑΔΙΚΑΣΙΑΣ - ΑΞΙΟΛΟΓΗΣΗ ΠΡΟΣΦΟΡΩΝ 54](#_Toc190071264)

[3.1 Αποσφράγιση και αξιολόγηση προσφορών 54](#_Toc190071265)

[3.1.1 Ηλεκτρονική αποσφράγιση προσφορών 54](#_Toc190071266)

[3.1.2 Αξιολόγηση προσφορών 54](#_Toc190071267)

[3.2 Πρόσκληση υποβολής δικαιολογητικών προσωρινού αναδόχου - Δικαιολογητικά προσωρινού αναδόχου 56](#_Toc190071268)

[3.3 Κατακύρωση - σύναψη σύμβασης 58](#_Toc190071269)

[3.4 Προδικαστικές Προσφυγές - Προσωρινή και Οριστική Δικαστική Προστασία 59](#_Toc190071270)

[3.5 Ματαίωση Διαδικασίας 62](#_Toc190071271)

[4. ΟΡΟΙ ΕΚΤΕΛΕΣΗΣ ΤΗΣ ΣΥΜΒΑΣΗΣ 63](#_Toc190071272)

[4.1 Εγγυήσεις (καλής εκτέλεσης, προκαταβολής) 63](#_Toc190071273)

[4.2 Συμβατικό πλαίσιο – Εφαρμοστέα νομοθεσία 63](#_Toc190071274)

[4.3 Όροι εκτέλεσης της σύμβασης 64](#_Toc190071275)

[4.4 Υπεργολαβία 66](#_Toc190071276)

[4.5 Τροποποίηση σύμβασης κατά τη διάρκειά της 67](#_Toc190071277)

[4.6 Δικαίωμα μονομερούς λύσης της σύμβασης 68](#_Toc190071278)

[5. ΕΙΔΙΚΟΙ ΟΡΟΙ ΕΚΤΕΛΕΣΗΣ ΤΗΣ ΣΥΜΒΑΣΗΣ 69](#_Toc190071279)

[5.1 Τρόπος πληρωμής 69](#_Toc190071280)

[5.2 Κήρυξη οικονομικού φορέα έκπτωτου - Κυρώσεις 71](#_Toc190071281)

[5.3 Διοικητικές προσφυγές κατά τη διαδικασία εκτέλεσης 72](#_Toc190071282)

[5.4 Δικαστική επίλυση διαφορών 72](#_Toc190071283)

[6. ΧΡΟΝΟΣ ΚΑΙ ΤΡΟΠΟΣ ΕΚΤΕΛΕΣΗΣ 73](#_Toc190071284)

[6.1 Παρακολούθηση της σύμβασης 73](#_Toc190071285)

[6.2 Διάρκεια σύμβασης 73](#_Toc190071286)

[6.3 Παραλαβή του αντικειμένου της σύμβασης 73](#_Toc190071287)

[6.4 Απόρριψη παραδοτέων – Αντικατάσταση 74](#_Toc190071288)

[ΠΑΡΑΡΤΗΜΑΤΑ 75](#_Toc190071289)

[ΠΑΡΑΡΤΗΜΑ Ι – Αναλυτική Περιγραφή Φυσικού και Οικονομικού Αντικειμένου της Σύμβασης 75](#_Toc190071290)

[1. Περιβάλλον της Σύμβασης 75](#_Toc190071291)

[1.1. Εμπλεκόμενοι στην υλοποίηση της Σύμβασης 75](#_Toc190071292)

[1.1.1. Φορέας Υλοποίησης – Αναθέτουσα Αρχή 75](#_Toc190071293)

[1.1.2. Φορέας Χρηματοδότησης 76](#_Toc190071294)

[1.1.3. Κύριος του Έργου – Φορέας Λειτουργίας 76](#_Toc190071295)

[1.1.4. Όργανα & Επιτροπές Παρακολούθησης, Διακυβέρνησης και Ελέγχου του Έργου 77](#_Toc190071296)

[1.2. Υφιστάμενη Κατάσταση 78](#_Toc190071297)

[1.2.1. Το πρόβλημα 78](#_Toc190071298)

[1.2.2. Η λύση 80](#_Toc190071299)

[1.2.3. Βασικές Αρχές 81](#_Toc190071300)

[1.3. Στοχοθετούμενο κοινό 82](#_Toc190071301)

[1.3.1. Επικοινωνία σε παιδιά 82](#_Toc190071302)

[1.3.2. Επικοινωνία σε εφήβους 83](#_Toc190071303)

[1.3.3. Επικοινωνία στο ευρύ κοινό 83](#_Toc190071304)

[1.3.4. Πολλαπλασιασμός ενημέρωσης 84](#_Toc190071305)

[2. Περιγραφή Φυσικού Αντικειμένου της Σύμβασης 84](#_Toc190071306)

[2.1 Δράση 1: Στρατηγική Επικοινωνίας και Σχέδιο Δράσεων 85](#_Toc190071307)

[2.1.1. Στρατηγικό σχέδιο επικοινωνίας και σχέδιο δράσεων 85](#_Toc190071310)

[2.1.2. Δημιουργία και εφαρμογή επικοινωνιακής ταυτότητας 86](#_Toc190071311)

[2.1.3. Υπηρεσίες επικοινωνίας και υποστήριξης σχεδίου δράσεων 87](#_Toc190071312)

[2.2 Δράση 2: Δημιουργικός σχεδιασμός και παραγωγή έντυπου, οπτικοακουστικού και λοιπού προωθητικού υλικού για τις ανάγκες του σχεδίου δράσης 87](#_Toc190071313)

[2.2.1. Τεχνικές προδιαγραφές για τα spots και τα Video 88](#_Toc190071318)

[2.3 Δράση 3: Ψηφιακές εφαρμογές 89](#_Toc190071319)

[2.3.1. Σχεδιασμός και δημιουργία microsite 89](#_Toc190071322)

[2.3.2. Σχεδιασμός και δημιουργία εφαρμογής για κινητές συσκευές (App) 89](#_Toc190071323)

[2.3.3. Προσβασιμότητα - ευχρηστία 89](#_Toc190071324)

[2.4 Δράση 4: Ενέργειες προβολής και δημοσιότητας σε ΜΜΕ 92](#_Toc190071325)

[2.4.1. Στρατηγικός σχεδιασμός διαφημιστικής καμπάνιας στα ΜΜΕ (media plan) και διαχείριση 92](#_Toc190071332)

[2.4.2. Υλοποίηση διαφημιστικής καμπάνιας στα ΜΜΕ (Τηλεόραση, Ραδιόφωνο, Έντυπος Τύπος) 93](#_Toc190071333)

[2.5 Δράση 5: Στρατηγικό σχέδιο προβολής σε Μέσα Κοινωνικής Δικτύωσης, Digital Media και ψηφιακές πλατφόρμες 94](#_Toc190071334)

[2.5.1. Στρατηγικό σχέδιο προβολής 94](#_Toc190071336)

[2.5.2. Δημιουργία και διαχείριση λογαριασμών σε επιλεγμένα Μέσα Κοινωνικής Δικτύωσης και ψηφιακές πλατφόρμες για την υλοποίηση του στρατηγικού σχεδίου προβολής 94](#_Toc190071337)

[2.6 Δράση 6: Δράσεις προώθησης, ενημέρωσης, έμμεσης προβολής και δημοσιότητας (Εκδηλώσεις –Events) 95](#_Toc190071338)

[2.6.1. Εκδηλώσεις-Εvents 95](#_Toc190071340)

[2.6.2. Παραγωγή έντυπου υλικού για δράσεις πληροφόρησης, προβολής και δημοσιότητας 96](#_Toc190071341)

[2.7 Δράση 7: Πανελλαδικές Έρευνες Αναγνωρισιμότητας και Αντιλήψεων Κοινού 96](#_Toc190071342)

[3. Μεθοδολογία Υλοποίησης 96](#_Toc190071343)

[3.1 Μεθοδολογία διοίκησης και διασφάλισης ποιότητας 96](#_Toc190071344)

[3.2 Ομάδα έργου / Σχήμα διοίκησης έργου 97](#_Toc190071345)

[3.3 Τόπος Υλοποίησης 98](#_Toc190071346)

[4. Χρονοδιάγραμμα και Φάσεις Υλοποίησης 98](#_Toc190071347)

[4.1 Χρονοδιάγραμμα έργου 98](#_Toc190071348)

[4.2 Φάσεις και παραδοτέα έργου 100](#_Toc190071349)

[4.2.1. Φάση 1: Στρατηγική Επικοινωνίας, Σχέδιο Δράσεων και Πανελλαδικές Έρευνες 100](#_Toc190071354)

[4.2.2. Φάση 2: Δημιουργικός Σχεδιασμός & Παραγωγή Περιεχομένου (Οπτικοακουστικού, Ψηφιακού και λοιπού προωθητικού υλικού) 101](#_Toc190071355)

[4.2.3. Φάση 3: Διαφήμιση & Προβολή σε ΜΜΕ 102](#_Toc190071356)

[4.2.4. Φάση 4: Προβολή στο διαδίκτυο & σε Μέσα Κοινωνικής Δικτύωσης 103](#_Toc190071357)

[Φάση 4: Προβολή στο διαδίκτυο & σε Μέσα Κοινωνικής Δικτύωσης, Digital Media και ψηφιακές πλατφόρμες 103](#_Toc190071358)

[4.2.5. Φάση 5: Σχεδιασμός & Οργάνωση Εκδηλώσεων 103](#_Toc190071359)

[4.2.6. Φάση 6: Διαχείριση Έργου 104](#_Toc190071360)

[4.3 Χρόνος Υποβολής και Διαδικασία Οριστικοποίησης Παραδοτέων & Προϋποθέσεις παραλαβής 105](#_Toc190071361)

[4.4 Πιστοποίηση παραδοτέων έργου 107](#_Toc190071362)

[ΠΑΡΑΡΤΗΜΑ ΙΙ – Πίνακες Συμμόρφωσης 107](#_Toc190071363)

[ΠΑΡΑΡΤΗΜΑ ΙΙI – ΕΥΡΩΠΑΙΚΟ ΕΝΙΑΙΟ ΕΓΓΡΑΦΟ ΣΥΜΒΑΣΗΣ (ΕΕΕΣ) 110](#_Toc190071364)

[ΠΑΡΑΡΤΗΜΑ ΙV – Υπόδειγμα Βιογραφικού Σημειώματος 111](#_Toc190071365)

[ΠΑΡΑΡΤΗΜΑ V – Υπόδειγμα Τεχνικής Προσφοράς 114](#_Toc190071366)

[ΠΑΡΑΡΤΗΜΑ VI – Υπόδειγμα Οικονομικής Προσφοράς 116](#_Toc190071367)

[1.1. Υπόδειγμα οικονομικής προσφοράς για το Τμήμα 1 116](#_Toc190071368)

[1.2. Υπόδειγμα οικονομικής προσφοράς για το Τμήμα 2 120](#_Toc190071369)

[1.3. Άλλες δαπάνες 122](#_Toc190071370)

[1.4. Συγκεντρωτικός Πίνακας Οικονομικής Προσφοράς Έργου 123](#_Toc190071371)

[ΠΑΡΑΡΤΗΜΑ VIΙ – Άλλες Δηλώσεις 125](#_Toc190071372)

[ΠΑΡΑΡΤΗΜΑ VIII – Υποδείγματα Εγγυητικών Επιστολών 126](#_Toc190071373)

[I. Εγγυητική Επιστολή Συμμετοχής 126](#_Toc190071374)

[II. Εγγυητική Επιστολή Καλής Εκτέλεσης 127](#_Toc190071375)

[III. Εγγυητική Επιστολή Προκαταβολής 128](#_Toc190071376)

[ΠΑΡΑΡΤΗΜΑ IX– ΕΝΗΜΕΡΩΣΗ ΓΙΑ ΤΗΝ ΕΠΕΞΕΡΓΑΣΙΑ ΠΡΟΣΩΠΙΚΩΝ ΔΕΔΟΜΕΝΩΝ 129](#_Toc190071377)

[ΠΑΡΑΡΤΗΜΑ X – Ρήτρα Ακεραιότητας 130](#_Toc190071378)

# ΑΝΑΘΕΤΟΥΣΑ ΑΡΧΗ ΚΑΙ ΑΝΤΙΚΕΙΜΕΝΟ ΣΥΜΒΑΣΗΣ

## Στοιχεία Αναθέτουσας Αρχής

|  |  |
| --- | --- |
| Επωνυμία | ΚΟΙΝΩΝΙΑ ΤΗΣ ΠΛΗΡΟΦΟΡΙΑΣ Μ.Α.Ε. |
| ΑΦΜ | 999983307 |
| Κωδικός Ηλεκτρονικής Τιμολόγησης | 1053.E00553.0001 |
| Ταχυδρομική διεύθυνση | Λεωφ. Συγγρού 194 |
| Πόλη | Καλλιθέα |
| Ταχυδρομικός Κωδικός | 176 71 |
| Χώρα | ΕΛΛΑΔΑ |
| Κωδικός ΝUTS | GR 300 |
| Τηλέφωνο | 213 1300700 |
| Ηλεκτρονικό Ταχυδρομείο | [info@ktpae.gr](mailto:info@ktpae.gr) |
| Αρμόδιος για πληροφορίες | Σπύρου Δώρα |
| Γενική Διεύθυνση στο διαδίκτυο (URL) | <http://www.ktpae.gr> |
| Διεύθυνση του προφίλ αγοραστή στο διαδίκτυο (URL) | https://www.ktpae.gr/ |

**Είδος Αναθέτουσας Αρχής**

Η Αναθέτουσα Αρχή είναι η Κοινωνία της Πληροφορίας Μονοπρόσωπη Ανώνυμη Εταιρία του Δημόσιου Τομέα (μη Κεντρική Αναθέτουσα Αρχή) και ανήκει στην Κεντρική Κυβέρνηση – Υποτομέας Νομικά Πρόσωπα Κεντρικής Κυβέρνησης και Δημόσιες Επιχειρήσεις.

**Κύρια δραστηριότητα Α.Α.**

Η κύρια δραστηριότητα της Αναθέτουσας Αρχής είναι «Γενικές Δημόσιες Υπηρεσίες».

Εφαρμοστέο εθνικό δίκαιο είναι το Ελληνικό:

**Στοιχεία Επικοινωνίας**

α) Τα έγγραφα της σύμβασης είναι διαθέσιμα για ελεύθερη, πλήρη, άμεση & δωρεάν ηλεκτρονική πρόσβαση μέσω της διαδικτυακής πύλης www.promitheus.gov.gr του Ε.Σ.Η.ΔΗ.Σ. και μέσω της διαδικτυακής πύλης της Αναθέτουσας Αρχής <http://www.ktpae.gr>

Κάθε είδους επικοινωνία και ανταλλαγή πληροφοριών πραγματοποιείται μέσω του Ε.Σ.Η.ΔΗ.Σ. Προμήθειες και Υπηρεσίες (εφεξής Ε.Σ.Η.ΔΗ.Σ.), το οποίο είναι προσβάσιμο από τη Διαδικτυακή Πύλη ([www.promitheus.gov.gr](http://www.promitheus.gov.gr/)) του Ο.Π.Σ. Ε.Σ.Η.ΔΗ.Σ.

β) Οι προσφορές πρέπει να υποβάλλονται ηλεκτρονικά στην διεύθυνση : [www.promitheus.gov.gr](http://www.promitheus.gov.gr/)

## Στοιχεία Διαδικασίας - Χρηματοδότηση

**Είδος διαδικασίας**

Ο διαγωνισμός θα διεξαχθεί με την ανοικτή διαδικασία του άρθρου 27 του ν. 4412/16.

**Χρηματοδότηση της σύμβασης**

Φορέας χρηματοδότησης της παρούσας σύμβασης είναι το Υπουργείο Κλιματικής Κρίσης και Πολιτικής Προστασίας.

Οι δαπάνες του έργου θα επιβαρύνουν το Ταμειακό Πρόγραμμα «Πολιτική Προστασία» 2021-2027 του Ε.Σ.Π.Α.

Η σύμβαση περιλαμβάνεται στην Πράξη: «Βελτίωση της ικανότητας του πληθυσμού στην αντιμετώπιση φυσικών καταστροφών μέσω Δράσεων Ευαισθητοποίησης» η οποία έχει ενταχθεί στο Επιχειρησιακό Πρόγραμμα «Πολιτική Προστασία 2021-2027» με βάση την απόφαση ένταξης με αρ. πρωτ. 196128 ΕΞ 2024 του Υπουργείου Εθνικής Οικονομίας και Οικονομικών και έχει λάβει κωδικό MIS 6016510. Η παρούσα σύμβαση χρηματοδοτείται από Ευρωπαϊκό Ταμείο Περιφερειακής Ανάπτυξης και από εθνικούς πόρους μέσω του ΠΔΕ.

## Συνοπτική Περιγραφή φυσικού και οικονομικού αντικειμένου της σύμβασης

Το αντικείμενο της σύμβασης αφορά το σχεδιασμό και την υλοποίηση ενεργειών προβολής, ενημέρωσης και επικοινωνίας του Υπουργείου Κλιματικής Κρίσης και Πολιτικής Προστασίας, με σκοπό την ευαισθητοποίηση και ενημέρωση του στοχοθετούμενο κοινού, σε θέματα που συνδέονται με δράσεις αντιμετώπισης και πρόληψης κινδύνων και φυσικών καταστροφών και περιλαμβάνει τις κάτωθι δράσεις:

* **Δράση 1: Στρατηγική Επικοινωνία και Σχέδιο Δράσεων**
* **Δράση 2: Δημιουργικός Σχεδιασμός και Παραγωγή Έντυπου, Οπτικοακουστικού και Λοιπού Προωθητικού Υλικού για τις ανάγκες του σχεδίου δράσης**
* **Δράση 3: Ψηφιακές Εφαρμογές**
* **Δράση 4: Ενέργειες προβολής και δημοσιότητας σε ΜΜΕ**
* **Δράση 5: Στρατηγικό Σχέδιο Προβολής στα Μέσα Κοινωνικής Δικτύωσης και τις ψηφιακές πλατφόρμες**
* **Δράση 6: Δράσεις προώθησης, ενημέρωσης, έμμεσης προβολής και δημοσιότητας (Εκδηλώσεις –Events)**
* **Δράση 7: Πανελλαδικές Έρευνες Αναγνωρισιμότητας και Αντιλήψεων Κοινού**

Η παρούσα σύμβαση υποδιαιρείται στα κάτωθι δύο τμήματα ανάλογα με το στοχοθετούμενο κοινό των δράσεων:

**ΤΜΗΜΑ 1:** «Δράσεις Δημοσιότητας με στόχευση σε Παιδιά και Εφήβους»

**ΤΜΗΜΑ 2:** «Δράσεις Δημοσιότητας με στόχευση σε Ευρύ Κοινό»

Οι παρεχόμενες υπηρεσίες είναι κοινές και για τα δύο τμήματα και κατατάσσονται στους ακόλουθους κωδικούς του Κοινού Λεξιλογίου δημοσίων συμβάσεων (CPV):

|  |  |
| --- | --- |
| 22462000-6 | Διαφημιστικό υλικό |
| 79310000-0 | Υπηρεσίες έρευνας αγοράς |
| 79340000-9 | Υπηρεσίες διαφήμισης και μάρκετινγκ |
| 79413000-2 | Υπηρεσίες παροχής συμβουλών σε θέματα μάρκετινγκ |
| 79952000-2 | Υπηρεσίες εκδηλώσεων |
| 72000000-5 | Υπηρεσίες τεχνολογίας των πληροφοριών: παροχή συμβουλών, ανάπτυξη λογισμικού, Διαδίκτυο και υποστήριξη |

Η εκτιμώμενη αξία του συνόλου των τμημάτων της παρούσας, ανέρχεται στο ποσό των **είκοσι ενός εκατομμυρίων εξακοσίων δεκατεσσάρων χιλιάδων οκτακοσίων ογδόντα εννέα ευρώ και πενήντα δύο λεπτών** του ευρώ (**21.614.889,52 €**), μη συμπεριλαμβανομένου ΦΠΑ 24% (Προϋπολογισμός με ΦΠΑ: **26.802.463,00** €, ΦΠΑ € **5.187.573,48** €) και αναλύεται **ανά τμήμα**, ως εξής:

**ΤΜΗΜΑ 1** : «Δράσεις Δημοσιότητας με στόχευση σε Παιδιά και Εφήβους», εκτιμώμενης αξίας **7.550.000,00 € ευρώ** πλέον ΦΠΑ **1.812.000,00** **ευρώ**

**ΤΜΗΜΑ 2** : «Δράσεις Δημοσιότητας με στόχευση σε Ευρύ Κοινό», εκτιμώμενης αξίας **14.064.889,52**  **ευρώ** πλέον ΦΠΑ **3.375.573,48** **ευρώ**

|  |  |  |  |
| --- | --- | --- | --- |
|  | **Προϋπολογισμός**  **(χωρίς ΦΠΑ)** | **ΦΠΑ 24%** | **Προϋπολογισμός**  **(με ΦΠΑ)** |
| **Τμήμα 1** | 7.550.000,00 € | 1.812.000,00 € | **9.362.000,00 €** |
| **Τμήμα 2** | 14.064.889,52 € | 3.375.573,48 € | **17.440.463,00 €** |
| **ΣΥΝΟΛΟ** | **21.614.889,52 €** | **5.187.573,48 €** | **26.802.463,00 €** |

Η ολοκλήρωση αυτής της διαγωνιστικής διαδικασίας θα οδηγήσει στη σύναψη σύμβασης με έναν οικονομικό φορέα ανά Τμήμα, δηλαδή συνολικά μέχρι δυο (2) οικονομικούς φορείς. Είναι δυνατή η σύναψη συμβάσεων με τον ίδιο οικονομικό φορέα για περισσότερα του ενός (1) Τμήματα.

Ο μέγιστος αριθμός ΤΜΗΜΑΤΩΝ που μπορεί να ανατεθεί σε έναν προσφέροντα ορίζεται σε δύο (2) Τμήματα. Η Αναθέτουσα Αρχή διατηρεί το δικαίωμα να αναθέσει περισσότερα του ενός Τμήματα της παρούσας σε έναν Οικονομικό Φορέα στις περιπτώσεις που:

* είναι πρώτος στην κατάταξη δηλ. η προσφορά του έχει κριθεί ως η πλέον συμφέρουσα προσφορά βάσει της βέλτιστης σχέσης ποιότητας τιμής με το μεγαλύτερο Λ

Η διάρκεια της σύμβασης ορίζεται σε οχτώ (8) μήνες συμπεριλαμβανομένης της διαδικασίας ελέγχου και παραλαβής παραδοτέων, όπως ορίζεται στην Παρ. 6.3 της παρούσας.

Αναλυτική περιγραφή του φυσικού και οικονομικού αντικειμένου εκάστου τμήματος δίδεται στο ΠΑΡΑΡΤΗΜΑ Ι – Αναλυτική Περιγραφή Φυσικού και Οικονομικού Αντικειμένου της Σύμβασης ή σε άλλο περιγραφικό έγγραφο της παρούσας Διακήρυξης.

Η σύμβαση θα ανατεθεί με το κριτήριο την πλέον συμφέρουσα από οικονομική άποψη προσφοράς, βάσει της βέλτιστης σχέσης ποιότητας – τιμή.

## Θεσμικό πλαίσιο

Η ανάθεση και εκτέλεση της σύμβασης διέπεται από την κείμενη νομοθεσία και τις κατ΄ εξουσιοδότηση αυτής εκδοθείσες κανονιστικές πράξεις, όπως ισχύουν και ιδίως:

1. Τον Κανονισμό (ΕΕ, Ευρατόμ) αριθ. 2018/1046 του Ευρωπαϊκού Κοινοβουλίου και του Συμβουλίου της 18ης Ιουλίου 2018 σχετικά με τους δημοσιονομικούς κανόνες που εφαρμόζονται στον γενικό προϋπολογισμό της Ένωσης, την τροποποίηση των Κανονισμών (ΕΕ) αριθ. 1296/2013, (ΕΕ) αριθ. 1301/2013, (ΕΕ) αριθ. 1303/2013, (ΕΕ) αριθ. 1304/2013, (ΕΕ) αριθ. 1309/2013, (ΕΕ) αριθ. 1316/2013, (ΕΕ) αριθ. 223/2014, (ΕΕ) αριθ. 283/2014 και της απόφασης αριθ. 541/2014/ΕΕ και για την κατάργηση του Κανονισμού (ΕΕ, Ευρατόμ) αριθ. 966/2012 (L 193/1).
2. Τον Κανονισμό (ΕΕ) 2021/1060 του Ευρωπαϊκού Κοινοβουλίου και του Συμβουλίου της 24ης Ιουνίου 2021 για τον καθορισμό κοινών διατάξεων για το Ευρωπαϊκό Ταμείο Περιφερειακής Ανάπτυξης, το Ευρωπαϊκό Κοινωνικό Ταμείο, το Ταμείο Συνοχής, το Ταμείο Δίκαιης Μετάβασης και το Ευρωπαϊκό Ταμείο Θάλασσας, Αλιείας και Υδατοκαλλιέργειας, και δημοσιονομικών κανόνων για τα εν λόγω Ταμεία και για το Ταμείο Ασύλου, Μετανάστευσης και Ένταξης, το Ταμείο Εσωτερικής Ασφάλειας και το Μέσο για τη Χρηματοδοτική Στήριξη της Διαχείρισης των Συνόρων και την Πολιτική των Θεωρήσεων.
3. Τον Κανονισμό (ΕΕ) 2021/1056 του Ευρωπαϊκού Κοινοβουλίου και του Συμβουλίου της 24ης Ιουνίου 2021 για τη θέσπιση του Ταμείου Δίκαιης Μετάβασης.
4. Τον Κανονισμό (ΕΕ) 2021/1057 του Ευρωπαϊκού Κοινοβουλίου και του Συμβουλίου της 24ης Ιουνίου 2021 περί ιδρύσεως του Ευρωπαϊκού Κοινωνικού Ταμείου (EKT) και καταργήσεως του κανονισμού (ΕΕ) αριθ. 1296/2013.
5. Τον Κανονισμό (ΕΕ) 2021/1058 του Ευρωπαϊκού Κοινοβουλίου και του Συμβουλίου της 24ης Ιουνίου 2021 για το Ευρωπαϊκό Ταμείο Περιφερειακής Ανάπτυξης και το Ταμείο Συνοχής.
6. Τον Κανονισμό (ΕΕ) 2021/1059 του Ευρωπαϊκού Κοινοβουλίου και του Συμβουλίου της 24ης Ιουνίου 2021 για τις ειδικές διατάξεις που διέπουν τον στόχο “Ευρωπαϊκή εδαφική συνεργασία” (Interreg) ο οποίος υποστηρίζεται από το Ευρωπαϊκό Ταμείο Περιφερειακής Ανάπτυξης και τους μηχανισμούς εξωτερικής χρηματοδότησης.
7. Τον Κανονισμό (ΕΕ) 2021/1139 του Ευρωπαϊκού Κοινοβουλίου και του Συμβουλίου της 7ης Ιουλίου 2021 για το Ευρωπαϊκό Ταμείο Θάλασσας, Αλιείας και Υδατοκαλλιέργειας και την τροποποίηση του κανονισμού (ΕΕ) 2017/1004Την Εκτελεστική Απόφαση της Ευρωπαϊκής Επιτροπής με αριθμό C(2021) 5617/29-07-2021 που αφορά στην έγκριση της Συμφωνίας Εταιρικής Σχέσης με την Ελληνική Δημοκρατία “Εταιρικό Σύμφωνο Περιφερειακής Ανάπτυξης (ΕΣΠΑ) 2021-2027” (CCI 2021EL16FFPA001).
8. Την Εκτελεστική Απόφαση C(2021) 5617 final/29.7.2021 της Ευρωπαϊκής Επιτροπής για την έγκριση της Συμφωνίας Εταιρικής Σχέσης με την Ελλάδα.
9. Την Απόφαση C(2019) 3452 final/14.5.2019 της Επιτροπής για τη θέσπιση κατευθυντηρίων γραμμών για τον καθορισμό των δημοσιονομικών διορθώσεων που πρέπει να γίνονται στις δαπάνες που χρηματοδοτούνται από την Ένωση λόγω μη συμμόρφωσης προς τους εφαρμοστέους κανόνες για τις δημόσιες συμβάσεις
10. [Κατά περίπτωση Προγράμματος – Όλες οι Αποφάσεις Έγκρισης των Προγραμμάτων δίνονται εντός της υπ’ αρ. 86884/12-09-2022 Εγκύκλιο με τίτλο “Εγκύκλιος για την εξειδίκευση των Προγραμμάτων της Προγραμματικής Περιόδου 2021-2027” η οποία αναφέρεται σε παρακάτω Σημείο #14] Την Εκτελεστική Απόφαση της Ευρωπαϊκής Επιτροπής με αρ. C(2022) 3950/16-06-2022 για την έγκριση του προγράμματος “Πολιτική Προστασία” (CCI 2021EL16RFPR001) για στήριξη από το Ευρωπαϊκό Ταμείο Περιφερειακής Ανάπτυξης στο πλαίσιο του στόχου “Επενδύσεις στην απασχόληση και την ανάπτυξη” για την Ελλάδα.
11. [Κατά περίπτωση Προγράμματος – Όλες οι Αποφάσεις Έγκρισης των Προγραμμάτων δίνονται εντός της υπ’ αρ. 86884/12-09-2022 Εγκύκλιο με τίτλο “Εγκύκλιος για την εξειδίκευση των Προγραμμάτων της Προγραμματικής Περιόδου 2021-2027” η οποία αναφέρεται σε παρακάτω Σημείο #14] Την Εκτελεστική Απόφαση της Ευρωπαϊκής Επιτροπής με αριθμό C(2022)4452 final/01.07.2022, για την έγκριση του προγράμματος “Ψηφιακός Μετασχηματισμός” για στήριξη από το Ευρωπαϊκό Ταμείο Περιφερειακής Ανάπτυξης και το Ευρωπαϊκό Κοινωνικό Ταμείο+ στο πλαίσιο του στόχου “Επενδύσεις στην απασχόληση και την ανάπτυξη” για την Ελλάδα [CCI 2021EL16FFPR002].
12. Τον Κανονισμό (ΕΕ) 2022/576 του Συμβουλίου της 8ης Απριλίου 2022 για την τροποποίηση του κανονισμού (ΕΕ) αριθ. 833/2014 σχετικά με περιοριστικά μέτρα λόγω ενεργειών της Ρωσίας που αποσταθεροποιούν την κατάσταση στην Ουκρανία.
13. Τον Κανονισμό (ΕΕ) 1407/2013 της Επιτροπής της 18ης Δεκεμβρίου 2013 σχετικά με την εφαρμογή των άρθρων 107 και 108 της Συνθήκης για τη λειτουργία της Ευρωπαϊκής Ένωσης στις ενισχύσεις ήσσονος σημασίας.
14. Τον Κανονισμό (ΕΕ) 717/2014 της Επιτροπής, της 27ης Ιουλίου 2014, σχετικά με την εφαρμογή των άρθρων 107 και 108 της Συνθήκης για τη λειτουργία της Ευρωπαϊκής Ένωσης στις ενισχύσεις ήσσονος σημασίας στους τομείς της αλιείας και της υδατοκαλλιέργειας.
15. Κανονισμό (ΕΕ) 651/2014 της Επιτροπής της 17ης Ιουνίου 2014 για την κήρυξη ορισμένων κατηγοριών ενισχύσεων ως συμβατών με την εσωτερική αγορά κατ' εφαρμογή των άρθρων 107 και 108 της Συνθήκης.
16. Τον Κανονισμό (ΕΕ) 1388/2014 της Επιτροπής της 16ης Δεκεμβρίου 2014 για την κήρυξη ορισμένων κατηγοριών ενισχύσεων σε επιχειρήσεις που δραστηριοποιούνται στην παραγωγή, τη μεταποίηση και την εμπορία προϊόντων αλιείας και υδατοκαλλιέργειας συμβατών με την εσωτερική αγορά κατ' εφαρμογή των άρθρων 107 και 108 της Συνθήκης για τη λειτουργία της Ευρωπαϊκής Ένωσης.
17. Τον Ν. 4914/2022 “Διαχείριση, έλεγχος και εφαρμογή αναπτυξιακών παρεμβάσεων για την Προγραμματική Περίοδο 2021-2027, σύσταση Ανώνυμης Εταιρείας “Εθνικό Μητρώο Νεοφυών Επιχειρήσεων Α.Ε. και άλλες διατάξεις” (ΦΕΚ 61/Α/21-03-2022).
18. Την αριθμ. 134453 Κοινή Υπουργική Απόφαση των Υπουργών Οικονομίας, Ανάπτυξης και Τουρισμού - Οικονομικών “Ρυθμίσεις για τις πληρωμές των δαπανών του Προγράμματος Δημοσίων Επενδύσεων – ΠΔΕ (Τροποποίηση και αντικατάσταση της κοινής υπουργικής απόφασης 46274/26.09.2014 (ΦΕΚ 2573/τ.Β)” (ΦΕΚ 2857/Β/28-12-2015).
19. Την αριθμ. 83714/31-08-2022 Κοινή Υπουργική Απόφαση “Επανακαθορισμός της λειτουργίας του λογαριασμού 23/200850 για τη χρηματοδότηση πράξεων/δράσεων από Ευρωπαϊκά Ταμεία και Μηχανισμούς Χρηματοδότησης.” (ΦΕΚ 4787/Β/12-09-2022).
20. Την αριθμ. 110565/17-11-2022 Απόφαση του Υφυπουργού Ανάπτυξης και Επενδύσεων “Διαδικασία υποβολής και αξιολόγησης ενστάσεων επί των αποτελεσμάτων αξιολόγησης προτάσεων ένταξης στα Προγράμματα ΕΣΠΑ 2021-2027 (ένσταση της παρ. 7 του άρθρου 36 του ν. 4914/2022 (Α' 61)” (ΦΕΚ 5958/Β/22-11-2022).
21. Την αριθμ. 114274/28-11-2022 Απόφαση του Υφυπουργού Ανάπτυξης και Επενδύσεων “Διαδικασίες ελέγχου νομιμότητας διαδικασιών ανάθεσης και εκτέλεσης δημοσίων συμβάσεων στο πλαίσιο των Τομεακών και Περιφερειακών Προγραμμάτων του ΕΣΠΑ 2021-2027 (έλεγχος δημοσίων συμβάσεων του άρθρου 38 του ν. 4914/2022 - Α' 61)” (ΦΕΚ 6131/Β/01-12-2022).
22. Την αριθμ. 114947/2022 Απόφαση του Υφυπουργού Ανάπτυξης και Επενδύσεων “Εθνικοί κανόνες επιλεξιμότητας δαπανών για τα προγράμματα του ΕΣΠΑ 2021-2027.” (ΦΕΚ 6132/Β/29-11-2022).
23. Την αριθμ. 110565 Απόφαση του Υφυπουργού Ανάπτυξης και Επενδύσεων “Διαδικασία υποβολής και αξιολόγησης ενστάσεων επί των αποτελεσμάτων αξιολόγησης προτάσεων ένταξης στα Προγράμματα ΕΣΠΑ 2021-2027 (ένσταση της παρ. 7 του άρθρου 36 του ν. 4914/2022 (Α' 61)” (ΦΕΚ 5958/Β/22-11-2022).
24. Την αριθμ. 5483 Κοινή Υπουργική Απόφαση των Υπουργών Οικονομικών – Ανάπτυξης και Επενδύσεων “Διαδικασίες δημοσιονομικών διορθώσεων και αναζήτησης αχρεωστήτως ή παρανόμως καταβληθέντων ποσών στα Τομεακά και Περιφερειακά Προγράμματα του ΕΣΠΑ 2021-2027” (ΦΕΚ 390/Β/30-01-2023).
25. Την υπ’ αρ. 86884/12-09-2022 Εγκύκλιο με τίτλο “Εγκύκλιος για την εξειδίκευση των Προγραμμάτων της Προγραμματικής Περιόδου 2021-2027” που εκδόθηκε από την Ειδική Υπηρεσία Στρατηγικής, Σχεδιασμού & Αξιολόγησης της Εθνικής Αρχής Συντονισμού ΕΣΠΑ.
26. Το Εγχειρίδιο Διαδικασιών ΣΔΕ ΕΣΠΑ 2021 - 2027.
27. Τον Ν. 4412/2016 “Δημόσιες Συμβάσεις Έργων, Προμηθειών και Υπηρεσιών (προσαρμογή στις Οδηγίες 2014/24/ΕΕ και 2014/25/ΕΕ)” (ΦΕΚ 147/Α/08-08-2016), όπως τροποποιήθηκε και ισχύει.
28. Την με Αρ. 64233 Απόφαση των Υπουργών Ανάπτυξης και Επενδύσεων – Επικρατείας “Ρυθμίσεις τεχνικών ζητημάτων που αφορούν την ανάθεση των Δημοσίων Συμβάσεων Προμηθειών και Υπηρεσιών με χρήση των επιμέρους εργαλείων και διαδικασιών του Εθνικού Συστήματος Ηλεκτρονικών Δημοσίων Συμβάσεων (ΕΣΗΔΗΣ)” (ΦΕΚ 2453/Β/09-06-2021), όπως τροποποιήθηκε και ισχύει.
29. Την με Αρ. 166278 Απόφαση των Υπουργών Οικονομικών – Υποδομών και Μεταφορών – Επικρατείας “Ρυθμίσεις τεχνικών ζητημάτων που αφορούν στην ανάθεση των δημοσίων συμβάσεων έργων, μελετών και παροχής τεχνικών και λοιπών συναφών επιστημονικών υπηρεσιών με χρήση των επιμέρους εργαλείων και διαδικασιών του Εθνικού Συστήματος Ηλεκτρονικών Δημοσίων Συμβάσεων (ΕΣΗΔΗΣ)” (ΦΕΚ 2813/Β/30-06-2021), όπως ισχύει.
30. Την Αριθμ. 76928 Απόφαση των Υπουργών Ανάπτυξης και Επενδύσεων και Επικρατείας ”Ρύθμιση ειδικότερων θεμάτων λειτουργίας και διαχείρισης του Κεντρικού Ηλεκτρονικού Μητρώου Δημοσίων Συμβάσεων (ΚΗΜΔΗΣ)” (ΦΕΚ 3075/Β/13-07-2021), όπως ισχύει.
31. Τον N. 4270/2014 “Αρχές δημοσιονομικής διαχείρισης και εποπτείας (ενσωμάτωση της Οδηγίας 2011/85/ΕΕ) - δημόσιο λογιστικό και άλλες διατάξεις.” (ΦΕΚ 143/A/28-06-2014), εκτός των παρ. 1 έως 5 του Α. 132 και των Α. 133 και Α. 134, όπως τροποποιήθηκε και ισχύει.
32. Τον Ν. 4700/2020 “Ενιαίο κείμενο Δικονομίας για το Ελεγκτικό Συνέδριο, ολοκληρωμένο νομοθετικό πλαίσιο για τον προσυμβατικό έλεγχο, τροποποιήσεις στον Κώδικα Νόμων για το Ελεγκτικό Συνέδριο, διατάξεις για την αποτελεσματική απονομή της δικαιοσύνης και άλλες διατάξεις.” (ΦΕΚ 127/Α/29-06-2020).
33. Τον Ν. 4013/2011 “Σύσταση ενιαίας Ανεξάρτητης Αρχής Δημοσίων Συμβάσεων και Κεντρικού Ηλεκτρονικού Μητρώου Δημοσίων Συμβάσεων - Αντικατάσταση του έκτου κεφαλαίου του N. 3588/2007 (πτωχευτικός κώδικας) - Προπτωχευτική διαδικασία εξυγίανσης και άλλες διατάξεις.” (ΦΕΚ 204/Α/15-09-2011), εκτός της παρ. 3 του Α.2, όπως τροποποιήθηκε και ισχύει.
34. Τον Ν. 5026/2023 “Υποβολή των δηλώσεων περιουσιακής κατάστασης (πόθεν έσχες) και οικονομικών συμφερόντων Ρυθμίσεις για την ενίσχυση της Ευρωπαϊκής Εισαγγελίας Λοιπές επείγουσες ρυθμίσεις.” (ΦΕΚ Α 45/28-02-2023), όπως ισχύει.
35. Τον Ν. 2121/1993 “Πνευματική Ιδιοκτησία, Συγγενικά Δικαιώματα και Πολιτιστικά Θέματα”, (ΦΕΚ 25/Α/04-03-1993), όπως τροποποιήθηκε και ισχύει.
36. Το Π.Δ. 80/2016 “Ανάληψη υποχρεώσεων από τους Διατάκτες” (ΦΕΚ 145/Α/05-08-2016), όπως τροποποιήθηκε και ισχύει.
37. Τον Ν. 4622/2019 “Επιτελικό Κράτος: οργάνωση, λειτουργία & διαφάνεια της Κυβέρνησης, των κυβερνητικών οργάνων & της κεντρικής δημόσιας διοίκησης” και άλλες διατάξεις. (ΦΕΚ 133/Α/07-08-2019), όπως τροποποιήθηκε και ισχύει.
38. Τον Ν. 4912/2022 Ενιαία Αρχή Δημοσίων Συμβάσεων και άλλες διατάξεις του Υπουργείου Δικαιοσύνης” (ΦΕΚ 59/A/17-03-2022), όπως ισχύει.
39. Τον Ν. 4601/2019 “Εταιρικοί µετασχηµατισµοί και εναρμόνιση του νομοθετικού πλαισίου µε τις διατάξεις της Οδηγίας 2014/55/ΕΕ του Ευρωπαϊκού Κοινοβουλίου και του Συμβουλίου της 16ης Απριλίου 2014 για την έκδοση ηλεκτρονικών τιμολογίων στο πλαίσιο δημοσίων συβάσεων και λοιπές διατάξεις” - Άρθρα 148 έως 154 (ΦΕΚ 44/Α/09-03-20219), όπως τροποποιήθηκε και ισχύει.
40. Την Αριθμ. 52445 ΕΞ 2023 κοινή υπουργική απόφαση των Υπουργών Οικονομικών, Ανάπτυξης και Επενδύσεων, Υποδομών και Μεταφορών, Επικρατείας με θέμα: «Υποχρέωση υποβολής ηλεκτρονικών τιμολογίων από τους οικονομικούς φορείς» (ΦΕΚ 2385/Β/12-04-2023), με διόρθωση σφάλματος στο ΦΕΚ 3061/Β/09-05-2023, καθώς και την με Αρ. Πρωτ. 78366 ΕΞ 2023, 19-05-2023 Εγκύκλιο του Υπουργείου Οικονομικών: “Κοινοποίηση διατάξεων σχετικά με την υποχρέωση υποβολής ηλεκτρονικών τιμολογίων από τους οικονομικούς φορείς”.
41. Το Π.Δ. 39/2017 “Κανονισμός εξέτασης Προδικαστικών Προσφυγών ενώπιον της Αρχής Εξέτασης Προδικαστικών Προσφυγών” (ΦΕΚ 64/Α/04-05-2017), όπως τροποποιήθηκε και ισχύει.
42. Τον Ν. 3419/2005 “Γενικό Εμπορικό Μητρώο (Γ.Ε.ΜΗ.) και Εκσυγχρονισμός της Επιμελητηριακής Νομοθεσίας” (ΦΕΚ 297/Α/06-12-2005), όπως τροποποιήθηκε και ισχύει, μετά τη δημοσίευση του Ν. 4635/2019 και του Ν. 4982/2022.
43. Τον Ν. 5135/2024 «Ψηφιακό τέλος συναλλαγής και άλλες διατάξεις» (ΦΕΚ 147/16.09.2024).
44. Την Αριθμ. 63446/2021 κοινή υπουργική απόφαση των Υπουργών Οικονομικών, Ανάπτυξης και Επενδύσεων, Επικρατείας με θέμα: “Καθορισμός Εθνικού Μορφότυπου ηλεκτρονικού τιμολογίου στο πλαίσιο των Δημοσίων Συμβάσεων” (2338/Β/02-06-2021), όπως τροποποιήθηκε και ισχύει.
45. Τον Ν. 4635/2019 (ιδίως των άρθρων 85 επ.) “Επενδύω στην Ελλάδα και άλλες διατάξεις” (ΦΕΚ 167/Α/30-10-2019), όπως τροποποιήθηκε και ισχύει.
46. Το Π.Δ. 28/2015 “Κωδικοποίηση διατάξεων για την πρόσβαση σε δημόσια έγγραφα και στοιχεία” ΦΕΚ (34/Α/23-03-2015), όπως τροποποιήθηκε και ισχύει μετά τη δημοσίευση του Ν. 4727/2020.
47. Τον Ν. 2859/2000 “Κύρωση Κώδικα Φόρου Προστιθέμενης Αξίας” (ΦΕΚ 248/Α/07-11-2000), όπως τροποποιήθηκε και ισχύει.
48. Τον Ν. 3389/2005 “Συμπράξεις Δημόσιου και Ιδιωτικού Τομέα” (ΦΕΚ 232/Α/ 22-09-2005), όπως τροποποιήθηκε και ισχύει.
49. Τον Κανονισμό (ΕΕ) 2016/679 του Ευρωπαϊκού Κοινοβουλίου και του Συμβουλίου, της 27ης Απριλίου 2016, για την προστασία των φυσικών προσώπων έναντι της επεξεργασίας των δεδομένων προσωπικού χαρακτήρα και για την ελεύθερη κυκλοφορία των δεδομένων αυτών και την κατάργηση της οδηγίας 95/46/ΕΚ (Γενικός Κανονισμός για την Προστασία Δεδομένων) (L 119), όπως τροποποιήθηκε και ισχύει.
50. Τον Ν. 4624/2019 “Αρχή Προστασίας Δεδομένων Προσωπικού Χαρακτήρα, μέτρα εφαρμογής του Κανονισμού (ΕΕ) 2016/679 του Ευρωπαϊκού Κοινοβουλίου και του Συμβουλίου της 27ης Απριλίου 2016 για την προστασία των φυσικών προσώπων έναντι της επεξεργασίας δεδομένων προσωπικού χαρακτήρα και ενσωμάτωση στην εθνική νομοθεσία της Οδηγίας (ΕΕ) 2016/680 του Ευρωπαϊκού Κοινοβουλίου και του Συμβουλίου της 27ης Απριλίου 2016 και άλλες διατάξεις” (ΦΕΚ 137/Α/29-08-2019), όπως τροποποιήθηκε και ισχύει.
51. Τον N. 3429/2005 “Δημόσιες Επιχειρήσεις και Οργανισμοί (Δ.Ε.Κ.Ο.).” ΦΕΚ (314/Α/27-12-2005), όπως τροποποιήθηκε και ισχύει.
52. Τον Ν. 5140/2024 “Νέο Αναπτυξιακό Πρόγραμμα Δημοσίων Επενδύσεων και συμπληρωματικές διατάξεις” (ΦΕΚ 154/Α/30-09-2024).
53. Το Α.24 του Ν. 2860/2000 “Διαχείριση, παρακολούθηση και έλεγχος του κοινοτικού πλαισίου στήριξης και άλλες διατάξεις” (ΦΕΚ 251/Α/14-11-2000), όπως τροποποιήθηκε και ισχύει.
54. Το Α.1, παρ. 2.1 του ΠΔ 81/2019 "Σύσταση, συγχώνευση, μετονομασία και κατάργηση Υπουργείων και καθορισμός των αρμοδιοτήτων τους - Μεταφορά υπηρεσιών και αρμοδιοτήτων μεταξύ Υπουργείων." (ΦΕΚ 119/Α/08-07-2019), όπως ισχύει.
55. Το Α.39 του Ν. 4578/2018 “Μείωση ασφαλιστικών εισφορών και άλλες διατάξεις” (ΦΕΚ 200/Α/03-12-2018), όπως ισχύει.
56. Το Καταστατικό της μονοπρόσωπης ανώνυμης εταιρείας με την επωνυμία "Κοινωνία της Πληροφορίας Μονοπρόσωπη Α.Ε.", όπως εγκρίθηκε και ανακοινώθηκε με Αρ. Πρωτ. Γ.Ε.ΜΗ.: 3437047/11-11-2024.
57. Τον Κανονισμό της μονοπρόσωπης ανώνυμης εταιρείας ’’Κοινωνία της Πληροφορίας Μονοπρόσωπη Α.Ε.’’, ο οποίος εγκρίθηκε με την υπ’ αρ. 43345 ΕΞ 2021 Απόφαση του Υπουργού Επικρατείας “Έγκριση του Κανονισμού της Ανώνυμης Εταιρείας “Κοινωνία της Πληροφορίας Μονοπρόσωπη Α.Ε.”, με κατάργηση της υπό στοιχεία 13845 ΕΞ 2021/12.05.2021 υπουργικής απόφασης με θέμα: “Έγκριση του Κανονισμού της Ανώνυμης Εταιρείας “Κοινωνία της Πληροφορίας Μονοπρόσωπη Α.Ε.”, με κατάργηση της υπό στοιχεία 252/ΓΔΟΔΥ/ΔΔΥ/2020/22-1-2020 υπουργικής απόφασης “Έγκριση του Κανονισμού της Ανώνυμης Εταιρείας “Κοινωνία της Πληροφορίας Α.Ε.”, με κατάργηση της υπό στοιχεία ΔΙΔΚ/ΚτΠ/οικ. 21588/04-11-2011 (Β’ 2541) υπουργικής απόφασης “Κανονισμός της Ανώνυμης Εταιρείας “Κοινωνία της Πληροφορίας Α.Ε.”“, όπως τροποποιήθηκε με την υπό στοιχεία ΔΙΔΚ/οικ 35181/11-11-2015 (Β’ 2532) κοινή υπουργική απόφαση “Τροποποίηση άρθρων του Κανονισμού της Ανώνυμης Εταιρείας “Κοινωνία της Πληροφορίας Α.Ε.”“ (Β’ 164)” ΦΕΚ 2060/Β’/2021))” (ΦΕΚ 5807/Β/10-12-2021).
58. Την υπ’ αρ. 4151/05-08-2022 Απόφαση του Υπουργού Επικρατείας με θέμα: "Ανανέωση της θητείας του Προέδρου και των Μελών του Διοικητικού Συμβουλίου της Ανώνυμης Εταιρείας “Κοινωνία της Πληροφορίας ΜΟΝΟΠΡΟΣΩΠΗ Α.Ε.”" (ΦΕΚ 752/ΥΟΔΔ/24-08-2022).
59. Τη ΣΑΕ 5537 του Υπουργείου Κλιματικής κρίσης και Πολιτικής Προστασίας, με την οποία εγκρίθηκε η ένταξη στο Αναπτυξιακό Πρόγραμμα Δημοοσίων Επενδύσεων (ΑΠΔΕ) 2024 του έργου: “Βελτίωση της ικανότητας του πληθυσμού στην αντιμετώπιση φυσικών καταστροφών μέσω Δράσεων Ευαισθητοποίηση” με ενάριθμο κωδικό: 2024ΣΕ55370012.
60. Την από 22-02-2024 (αρ. πρωτ. ΚτΠ Μ.Α.Ε. 5571/07-03-2024) Προγραμματική Συμφωνία μεταξύ του Υπουργείου Κλιματικής Κρίσης και Πολιτικής Προστασίας και την Κοινωνία της πληροφορίας, με την οποία ορίζεται η ΚτΠ Μ.Α.Ε. δικαιούχος για την εκτέλεση του Έργου: «Αναβάθμιση δεξιοτήτων ανθρώπινου δυναμικού, δημιουργία ηλεκτρονικής πλατφόρμας διαχείρισης μάθησης και Ευαισθητοποίηση πληθυσμού».
61. Την από 01-08-2024 (αρ. πρωτ. ΚτΠ Μ.Α.Ε. 18661/06-08-2024) 1η Τροποποίηση Προγραμματικής Συμφωνίας μεταξύ του Υπουργείου Κλιματικής Κρίσης και Πολιτικής Προστασίας και την Κοινωνία της πληροφορίας, με την οποία ορίζεται η ΚτΠ Μ.Α.Ε. δικαιούχος για την εκτέλεση του Έργου: «Αναβάθμιση δεξιοτήτων ανθρώπινου δυναμικού, δημιουργία ηλεκτρονικής πλατφόρμας διαχείρισης μάθησης και Ευαισθητοποίηση πληθυσμού».
62. Το υπ’ Α.Π: 196128 ΕΞ 2024/24-12-2024/ΟΕ:24-12-2024 (αρ. πρωτ. ΚτΠ Μ.Α.Ε. 29560/24-12-2024) Απόφαση του Υπουργείου Εθνικής Οικονομίας και Οικονομικών/ Ειδική Υπηρεσία Διαχείρισης Προγραμμάτων «Περιβάλλον & Κλιματική Αλλαγή» και «Πολιτική Προστασία» με θέμα: “Ένταξη της Πράξης «Βελτίωση της ικανότητας του πληθυσμού στην αντιμετώπιση φυσικών καταστροφών μέσω Δράσεων Ευαισθητοποίησης» με Κωδικό ΟΠΣ 6016510 στο Πρόγραμμα «Πολιτική Προστασία 2021-2027».
63. Το υπ’ Αρ. Πρωτ: 12834/27-12-2024 (αρ. πρωτ. ΚτΠ Μ.Α.Ε. 30051/31-12-2024) Απόφαση του Υπουργείου Εθνικής Οικονομίας και Οικονομικών/ Γενική Γραμματεία Προγράμματος Δημοσίων Επενδύσεων και Εθνικού Προγράμματος Ανάπτυξης περί έγκρισης ένταξης στο Αναπτυξιακό Πρόγραμμα Δημοσίων Επενδύσεων (ΑΠΔΕ) 2024, στη ΣΑΕ 5537 του έργου: “Βελτίωση της ικανότητας του πληθυσμού στην αντιμετώπιση φυσικών καταστροφών μέσω Δράσεων Ευαισθητοποίηση”, με ενάριθμο κωδικό: 2024ΣΕ55370012.
64. Το υπ’ Α.Π.: 17748 ΕΞ 2025/ ΥΠΕΘΟΟ 31-01-2025 (αρ. πρωτ. ΚτΠ Μ.Α.Ε. 2037/03-02-2025) έγγραφο του Υπουργείου Εθνικής Οικονομίας και Οικονομικών με θέμα: “Έγκριση Σχεδίου διακήρυξης για το Υποέργο 1 "Βελτίωση της ικανότητας του πληθυσμού στην αντιμετώπιση φυσικών καταστροφών μέσω Δράσεων Ευαισθητοποίησης" της Πράξης "Βελτίωση της ικανότητας του πληθυσμού στην αντιμετώπιση φυσικών καταστροφών μέσω Δράσεων Ευαισθητοποίησης" με κωδικό ΟΠΣ "6016510”.
65. Το υπ’ Α.Π.: 6357/04-02-2025 (αρ. πρωτ. ΚτΠ Μ.Α.Ε. 2188/04-02-2025) έγγραφο του Υπουργείου Κλιματικής Κρίσης και Πολιτικής Προστασίας με θέμα: «Έγκριση επικαιροποιημένου σχεδίου τεύχους διακήρυξης του υποέργου 2 «Βελτίωση της ικανότητας του πληθυσμού στην αντιμετώπιση φυσικών καταστροφών μέσω Δράσεων Ευαισθητοποίησης» του έργου «Αναβάθμιση δεξιοτήτων ανθρώπινου δυναμικού, δημιουργία ηλεκτρονικής πλατφόρμας διαχείρισης μάθησης και Ευαισθητοποίηση πληθυσμού», με χρηματοδότηση μέσω του ΠΔΕ, από το Ευρωπαϊκό Ταμείο Περιφερειακής Ανάπτυξης μέσω του Τομειακού Προγράμματος «Πολιτική Προστασία» (ΕΣΠΑ 2021-2027)».
66. Την Απόφαση του ΔΣ της ΚτΠ Μ.Α.Ε. κατά την υπ’ αρ. 856/25-08-2022 Συνεδρίασή του, με θέμα Εκλογή Διευθύνοντος Συμβούλου (Θέμα 1).
67. Την Απόφαση του ΔΣ της ΚτΠ Μ.Α.Ε. κατά την υπ’ αρ. 857/26-08-2022 Συνεδρίασή του, με θέμα γενικές εξουσιοδοτήσεις προς Διευθύνοντα Σύμβουλο (Θέμα 2.2).
68. Την υπ’ αριθ. πρωτ. ΚτΠ Μ.Α.Ε. 22683/20-12-2022/ΟΕ:23-10-2023 Απόφαση του Διευθύνοντος Συμβούλου της ΚτΠ Μ.Α.Ε. με θέμα «Εξουσιοδότηση δικαιώματος υπογραφής σε Γενικούς Διευθυντές και Διευθυντές της ΚτΠ Μ.Α.Ε.».
69. Την υπ’ αριθ. πρωτ. ΚτΠ Μ.Α.Ε. 26061/18-11-2024 Απόφαση του Διευθύνοντος Συμβούλου της ΚτΠ Μ.Α.Ε. με θέμα «Τροποποίηση των αποφάσεων υπ’ αρ. πρωτ. ΚτΠ Μ.Α.Ε. 22683/20-12-2022/ΟΕ 23-10-2023 με θέμα: "Εξουσιοδότηση δικαιώματος υπογραφής σε Γενικούς Διευθυντές και Διευθυντές της ΚτΠ Μ.Α.Ε." και υπ’ αρ. πρωτ. ΚτΠ Μ.Α.Ε. 3517/20-02-2023 με θέμα: "Εξουσιοδότηση δικαιώματος υπογραφής στον Γενικό Διευθυντή Λειτουργίας της ΚτΠ Μ.Α.Ε."».
70. Την υπ’ αριθ. πρωτ. 29756/27-12-2024 Απόφαση της ΚτΠ Μ.Α.Ε. με θέμα: “Ανάθεση προσωρινά και εκτάκτως καθηκόντων Γενικού Διευθυντή Λειτουργίας”.
71. Την Απόφαση του ΔΣ της ΚτΠ Μ.Α.Ε. κατά την υπ’ αρ. 1043/07-02-2025 Συνεδρίασή του (Θέμα 3.1).

## Προθεσμία παραλαβής προσφορών και διενέργεια διαγωνισμού

Η καταληκτική ημερομηνία παραλαβής των προσφορών είναι η **17-03-2025**, ημέρα **Δευτέρα** και ώρα **14:00** και η Ημερομηνία έναρξης υποβολής προσφορών είναι η **14-02-2025**.

Η διαδικασία θα διενεργηθεί με χρήση της πλατφόρμας του Εθνικού Συστήματος Ηλεκτρονικών Δημοσίων Συμβάσεων (Ε.Σ.Η.Δ.Η.Σ.), μέσω της Διαδικτυακής πύλης www.promitheus.gov.gr του ως άνω συστήματος, **τέσσερις (4) εργάσιμες** ημέρες μετά την καταληκτική ημερομηνία υποβολής των προσφορών ήτοι **21-03-2025,** ημέρα **Παρασκευή** και ώρα **14:00**.

## Δημοσιότητα

**Α. Δημοσίευση στην Επίσημη Εφημερίδα της Ευρωπαϊκής Ένωσης**

Προκήρυξη της παρούσας σύμβασης απεστάλη με ηλεκτρονικά μέσα για δημοσίευση στις **11-02-2025** στην Υπηρεσία Εκδόσεων της Ευρωπαϊκής Ένωσης και δημοσιεύθηκε στις **13-02-2025**.

**Β. Δημοσίευση σε εθνικό επίπεδο**

Η προκήρυξη και το πλήρες κείμενο της παρούσας Διακήρυξης καταχωρήθηκε στο Κεντρικό Ηλεκτρονικό Μητρώο Δημοσίων Συμβάσεων (ΚΗΜΔΗΣ) στις **14-02-2025.**

Τα έγγραφα της σύμβασης της παρούσας Διακήρυξης καταχωρήθηκαν στη σχετική ηλεκτρονική διαδικασία σύναψης δημόσιας σύμβασης στο ΕΣΗΔΗΣ στις **14-02-2025**, η οποία έλαβε Συστημικό Αύξοντα Αριθμό: **Τμήμα 1: 367265** και **Τμήμα 2: 367266** και αναρτήθηκαν στη Διαδικτυακή Πύλη ([www.promitheus.gov.gr](http://www.promitheus.gov.gr)) του ΟΠΣ ΕΣΗΔΗΣ, για το **Τμήμα 1** στη διεύθυνση (URL) <https://neppssearch.eprocurement.gov.gr/actSearch/resources/search/367265> και για το **Τμήμα 2**

[https://neppssearch.eprocurement.gov.gr/actSearch/resources/search/367266](https://neppssearch.eprocurement.gov.gr/actSearch/resources/search/367265) .

Περίληψη της παρούσας Διακήρυξης όπως προβλέπεται στην περίπτωση (ιστ) της παραγράφου 3 του άρθρου 76 του Ν.4727/23-09-2020 (ΦΕΚ/Α/184/23.09.2020), αναρτήθηκε στο διαδίκτυο, στον ιστότοπο http://et.diavgeia.gov.gr/ (ΠΡΟΓΡΑΜΜΑ ΔΙΑΥΓΕΙΑ) στις **14-02-2025**.

Η Διακήρυξη θα αναρτηθεί στο διαδίκτυο, στην ιστοσελίδα της αναθέτουσας αρχής, στη διεύθυνση (URL) : <http://www.ktpae.gr> στη θέση Διαγωνισμοί στις **14-02-2025**καθώς και στη ιστοσελίδα του Κυρίου του Έργου – Φορέα Λειτουργίας και Συντήρησης Υπουργείο Κλιματικής Κρίσης και Πολιτικής Προστασίας στη διεύθυνση (URL) : https://civilprotection.gov.gr/

## Αρχές εφαρμοζόμενες στη διαδικασία σύναψης

Οι οικονομικοί φορείς δεσμεύονται ότι:

α) τηρούν και θα εξακολουθήσουν να τηρούν κατά την εκτέλεση της σύμβασης, εφόσον επιλεγούν, τις υποχρεώσεις τους που απορρέουν από τις διατάξεις της περιβαλλοντικής, κοινωνικοασφαλιστικής και εργατικής νομοθεσίας, που έχουν θεσπιστεί με το δίκαιο της Ένωσης, το εθνικό δίκαιο, συλλογικές συμβάσεις ή διεθνείς διατάξεις περιβαλλοντικού, κοινωνικού και εργατικού δικαίου, οι οποίες απαριθμούνται στο Παράρτημα Χ του Προσαρτήματος Α του ν. 4412/2016. Η τήρηση των εν λόγω υποχρεώσεων ελέγχεται και βεβαιώνεται από τα όργανα που επιβλέπουν την εκτέλεση των δημοσίων συμβάσεων και τις αρμόδιες δημόσιες αρχές και υπηρεσίες που ενεργούν εντός των ορίων της ευθύνης και της αρμοδιότητάς τους

β) δεν θα ενεργήσουν αθέμιτα, παράνομα ή καταχρηστικά καθ΄όλη τη διάρκεια της διαδικασίας ανάθεσης, αλλά και κατά το στάδιο εκτέλεσης της σύμβασης, εφόσον επιλεγούν

γ) λαμβάνουν τα κατάλληλα μέτρα για να διαφυλάξουν την εμπιστευτικότητα των πληροφοριών που έχουν χαρακτηρισθεί ως τέτοιες.

# ΓΕΝΙΚΟΙ ΚΑΙ ΕΙΔΙΚΟΙ ΟΡΟΙ ΣΥΜΜΕΤΟΧΗΣ

## Γενικές Πληροφορίες

### Έγγραφα της σύμβασης

Τα έγγραφα της παρούσας διαδικασίας σύναψης είναι τα ακόλουθα:

* η από 11-02-2025 Προκήρυξη της Σύμβασης, όπως αυτή έχει σταλεί για δημοσίευση στην Επίσημη Εφημερίδα της Ευρωπαϊκής Ένωσης
* η παρούσα Διακήρυξη με τα Παραρτήματα που αποτελούν αναπόσπαστο μέρος αυτής
* το Ευρωπαϊκό Ενιαίο Έγγραφο Σύμβασης [ΕΕΕΣ]
* οι συμπληρωματικές πληροφορίες που τυχόν παρέχονται στο πλαίσιο της διαδικασίας, ιδίως σχετικά με τις προδιαγραφές και τα σχετικά δικαιολογητικά
* το σχέδιο της σύμβασης με τα Παραρτήματά της

### Επικοινωνία – Πρόσβαση στα έγγραφα της Σύμβασης

Όλες οι επικοινωνίες σε σχέση με τα βασικά στοιχεία της διαδικασίας σύναψης της σύμβασης, καθώς και όλες οι ανταλλαγές πληροφοριών, ιδίως η ηλεκτρονική υποβολή, εκτελούνται με τη χρήση της πλατφόρμας του Εθνικού Συστήματος Ηλεκτρονικών Δημοσίων Συμβάσεων (ΕΣΗΔΗΣ), η οποία είναι προσβάσιμη μέσω της Διαδικτυακής πύλης ([www.promitheus.gov.gr](http://www.promitheus.gov.gr)).

### Παροχή Διευκρινίσεων

Τα σχετικά αιτήματα παροχής διευκρινίσεων υποβάλλονται ηλεκτρονικά, το αργότερο έως **26-02-2025** και απαντώνται αντίστοιχα στο πλαίσιο της παρούσας, στη σχετική ηλεκτρονική διαδικασία σύναψης δημόσιας σύμβασης στην πλατφόρμα του ΕΣΗΔΗΣ, η οποία είναι προσβάσιμη μέσω της Διαδικτυακής πύλης [www.promitheus.gov.gr](http://www.promitheus.gov.gr/). Αιτήματα παροχής συμπληρωματικών πληροφοριών – διευκρινίσεων υποβάλλονται από εγγεγραμμένους στο σύστημα οικονομικούς φορείς, δηλαδή από εκείνους που διαθέτουν σχετικά διαπιστευτήρια που τους έχουν χορηγηθεί (όνομα χρήστη και κωδικός πρόσβασης) και απαραίτητα το ηλεκτρονικό αρχείο με το κείμενο των ερωτημάτων είναι ηλεκτρονικά υπογεγραμμένο. Αιτήματα παροχής διευκρινήσεων που υποβάλλονται είτε με άλλο τρόπο είτε το ηλεκτρονικό αρχείο που τα συνοδεύει δεν είναι ηλεκτρονικά υπογεγραμμένο, δεν εξετάζονται.

Η αναθέτουσα αρχή μπορεί να παρατείνει την προθεσμία παραλαβής των προσφορών, ούτως ώστε όλοι οι ενδιαφερόμενοι οικονομικοί φορείς να μπορούν να λάβουν γνώση όλων των αναγκαίων πληροφοριών για την κατάρτιση των προσφορών στις ακόλουθες περιπτώσεις:

α) όταν, για οποιονδήποτε λόγο, πρόσθετες πληροφορίες, αν και ζητήθηκαν από τον οικονομικό φορέα έγκαιρα, δεν έχουν παρασχεθεί το αργότερο **έξι (6) ημέρες** πριν από την προθεσμία που ορίζεται για την παραλαβή των προσφορών,

β) όταν τα έγγραφα της σύμβασης υφίστανται σημαντικές αλλαγές.

Η διάρκεια της παράτασης θα είναι ανάλογη με τη σπουδαιότητα των πληροφοριών που ζητήθηκαν ή των αλλαγών.

Όταν οι πρόσθετες πληροφορίες δεν έχουν ζητηθεί έγκαιρα ή δεν έχουν σημασία για την προετοιμασία κατάλληλων προσφορών, η παράταση της προθεσμίας εναπόκειται στη διακριτική ευχέρεια της αναθέτουσας αρχής.

Η αναθέτουσα αρχή, με ειδικά αιτιολογημένη απόφασή της, δύναται να παρατείνει την προθεσμία παραλαβής των προσφορών, τηρουμένων σε κάθε περίπτωση των αρχών της ίσης μεταχείρισης και της διαφάνειας.

Τροποποίηση των όρων της διαγωνιστικής διαδικασίας (πχ αλλαγή/μετάθεση της καταληκτικής ημερομηνίας υποβολής προσφορών καθώς και σημαντικές αλλαγές των εγγράφων της σύμβασης, σύμφωνα με την προηγούμενη παράγραφο) δημοσιεύεται στην ΕΕΕΕ (με το τυποποιημένο έντυπο «Διορθωτικό») και στο ΚΗΜΔΗΣ.

### Γλώσσα

Τα έγγραφα της σύμβασης έχουν συνταχθεί στην ελληνική γλώσσα.

Τυχόν προδικαστικές προσφυγές υποβάλλονται στην ελληνική γλώσσα.

Οι προσφορές, τα στοιχεία που περιλαμβάνονται σε αυτές, καθώς και τα αποδεικτικά έγγραφα σχετικά με τη μη ύπαρξη λόγου αποκλεισμού και την πλήρωση των κριτηρίων ποιοτικής επιλογής[[1]](#footnote-1) συντάσσονται στην ελληνική γλώσσα ή συνοδεύονται από επίσημη μετάφρασή τους στην ελληνική γλώσσα.

Τα αλλοδαπά δημόσια και ιδιωτικά έγγραφα συνοδεύονται από μετάφρασή τους στην ελληνική γλώσσα, επικυρωμένη είτε από πρόσωπο αρμόδιο κατά τις κείμενες διατάξεις της εθνικής νομοθεσίας είτε από πρόσωπο κατά νόμο αρμόδιο της χώρας στην οποία έχει συνταχθεί το έγγραφο..

Ενημερωτικά και τεχνικά φυλλάδια και άλλα έντυπα -εταιρικά ή μη- με ειδικό τεχνικό περιεχόμενο δηλαδή έντυπα με αμιγώς τεχνικά χαρακτηριστικά, όπως αριθμούς, αποδόσεις σε διεθνείς μονάδες, μαθηματικούς τύπους και σχέδια, που είναι δυνατόν να διαβαστούν σε κάθε γλώσσα και δεν είναι απαραίτητη η μετάφρασή τους, μπορούν να υποβάλλονται σε άλλη γλώσσα, χωρίς να συνοδεύονται από μετάφραση στην ελληνική.

Κάθε μορφής επικοινωνία με την αναθέτουσα αρχή, καθώς και μεταξύ αυτής και του αναδόχου, θα γίνονται υποχρεωτικά στην ελληνική γλώσσα.

### Εγγυήσεις

Οι εγγυήσεις (παρ. 2.2.2 & 4.1) εκδίδονται από πιστωτικά ή χρηματοδοτικά ιδρύματα ή ασφαλιστικές επιχειρήσεις κατά την έννοια των περιπτώσεων β΄ και γ΄ της παρ. 1 του άρθρου 14 του ν. 4364/ 2016 (Α΄13)» που λειτουργούν νόμιμα στα κράτη - μέλη της Ένωσης ή του Ευρωπαϊκού Οικονομικού Χώρου ή στα κράτη-μέρη της ΣΔΣ και έχουν, σύμφωνα με τις ισχύουσες διατάξεις, το δικαίωμα αυτό. Μπορούν, επίσης, να εκδίδονται από το Τ.Μ.Ε.Δ.Ε. ή να παρέχονται με γραμμάτιο του Ταμείου Παρακαταθηκών και Δανείων με παρακατάθεση σε αυτό του αντίστοιχου χρηματικού ποσού. Αν συσταθεί παρακαταθήκη με γραμμάτιο παρακατάθεσης χρεογράφων στο Ταμείο Παρακαταθηκών και Δανείων, τα τοκομερίδια ή μερίσματα που λήγουν κατά τη διάρκεια της εγγύησης επιστρέφονται μετά τη λήξη τους στον υπέρ ου η εγγύηση οικονομικό φορέα.

Οι εγγυητικές επιστολές εκδίδονται κατ’ επιλογή των οικονομικών φορέων από έναν ή περισσότερους εκδότες της παραπάνω παραγράφου.

Οι εγγυήσεις αυτές περιλαμβάνουν κατ’ ελάχιστον τα ακόλουθα στοιχεία: α) την ημερομηνία έκδοσης, β) τον εκδότη, γ) την αναθέτουσα αρχή προς την οποία απευθύνονται, δ) τον αριθμό της εγγύησης, ε) το ποσό που καλύπτει η εγγύηση, στ) την πλήρη επωνυμία, τον Α.Φ.Μ. και τη διεύθυνση του οικονομικού φορέα υπέρ του οποίου εκδίδεται η εγγύηση (στην περίπτωση ένωσης αναγράφονται όλα τα παραπάνω για κάθε μέλος της ένωσης), ζ) τους όρους ότι: αα) η εγγύηση παρέχεται ανέκκλητα και ανεπιφύλακτα, ο δε εκδότης παραιτείται του δικαιώματος της διαιρέσεως και της διζήσεως, και ββ) ότι σε περίπτωση κατάπτωσης αυτής, το ποσό της κατάπτωσης υπόκειται στο εκάστοτε ισχύον τέλος χαρτοσήμου, η) τα στοιχεία της σχετικής διακήρυξης και την καταληκτική ημερομηνία διενέργειας του διαγωνισμού, θ) την ημερομηνία λήξης ή τον χρόνο ισχύος της εγγύησης, ι) την ανάληψη υποχρέωσης από τον εκδότη της εγγύησης να καταβάλει το ποσό της εγγύησης ολικά ή μερικά εντός πέντε (5) ημερών μετά από απλή έγγραφη ειδοποίηση εκείνου προς τον οποίο απευθύνεται και ια) στην περίπτωση των εγγυήσεων καλής εκτέλεσης και προκαταβολής, τον αριθμό και τον τίτλο της σχετικής σύμβασης.

Η περ. αα’ του προηγούμενου εδαφίου ζ΄ δεν εφαρμόζεται για τις εγγυήσεις που παρέχονται με γραμμάτιο του Ταμείου Παρακαταθηκών και Δανείων.

Οι εγγυητικές επιστολές συντάσσονται σύμφωνα με τα υποδείγματα του Παραρτήματος VII της παρούσας, ανά Τμήμα.

Επισημαίνεται ότι εγγυήσεις που εκδίδονται από το Τ.Μ.Ε.Δ.Ε και το Ταμείο Παρακαταθηκών και Δανείων δεν συμμορφώνονται με τα υποδείγματα των εγγυητικών επιστολών της παρούσας αλλά εκδίδονται σύμφωνα με τις οικείες διατάξεις που διέπουν τους εν λόγω φορείς.

Η αναθέτουσα αρχή επικοινωνεί με τους εκδότες των εγγυητικών επιστολών προκειμένου να διαπιστώσει την εγκυρότητά τους.

### Προστασία Προσωπικών Δεδομένων

Η αναθέτουσα αρχή ενημερώνει το φυσικό πρόσωπο που υπογράφει την προσφορά ως Προσφέρων ή ως Νόμιμος Εκπρόσωπος Προσφέροντος, ότι η ίδια ή και τρίτοι, κατ’ εντολή και για λογαριασμό της, θα επεξεργάζονται προσωπικά δεδομένα που περιέχονται στους φακέλους της προσφοράς και τα αποδεικτικά μέσα τα οποία υποβάλλονται σε αυτήν, στο πλαίσιο του παρόντος Διαγωνισμού, για το σκοπό της αξιολόγησης των προσφορών και της ενημέρωσης έτερων συμμετεχόντων σε αυτόν, λαμβάνοντας κάθε εύλογο μέτρο για τη διασφάλιση του απόρρητου και της ασφάλειας της επεξεργασίας των δεδομένων και της προστασίας τους από κάθε μορφής αθέμιτη επεξεργασία, σύμφωνα με τις διατάξεις της κείμενης νομοθεσίας περί προστασίας προσωπικών δεδομένων, κατά τα αναλυτικώς αναφερόμενα στην αναλυτική ενημέρωση που επισυνάπτεται στο ΠΑΡΑΡΤΗΜΑ IX– ΕΝΗΜΕΡΩΣΗ ΓΙΑ ΤΗΝ ΕΠΕΞΕΡΓΑΣΙΑ ΠΡΟΣΩΠΙΚΩΝ ΔΕΔΟΜΕΝΩΝ στην παρούσα.

## Δικαίωμα Συμμετοχής - Κριτήρια Ποιοτικής Επιλογής

### Δικαιούμενοι συμμετοχής

**1.** Δικαίωμα συμμετοχής στη διαδικασία σύναψης της παρούσας σύμβασης έχουν φυσικά ή νομικά πρόσωπα και, σε περίπτωση ενώσεων οικονομικών φορέων, τα μέλη αυτών, που είναι εγκατεστημένα σε:

α) κράτος-μέλος της Ένωσης,

β) κράτος-μέλος του Ευρωπαϊκού Οικονομικού Χώρου (Ε.Ο.Χ.),

γ) τρίτες χώρες που έχουν υπογράψει και κυρώσει τη ΣΔΣ, στον βαθμό που η υπό ανάθεση δημόσια σύμβαση καλύπτεται από τα Παραρτήματα 1, 2, 4 ,5, 6 και 7 και τις γενικές σημειώσεις του σχετικού με την Ένωση Προσαρτήματος I της ως άνω Συμφωνίας, καθώς και

δ) σε τρίτες χώρες που δεν εμπίπτουν στην περίπτωση γ΄ της παρούσας παραγράφου και έχουν συνάψει διμερείς ή πολυμερείς συμφωνίες με την Ένωση σε θέματα διαδικασιών ανάθεσης δημοσίων συμβάσεων.

Στον βαθμό που καλύπτονται από τα Παραρτήματα 1, 2, 4, 5 6 και 7 και τις γενικές σημειώσεις του σχετικού με την Ένωση Προσαρτήματος I της ΣΔΣ, καθώς και τις λοιπές διεθνείς συμφωνίες από τις οποίες δεσμεύεται η Ένωση, οι αναθέτουσες αρχές επιφυλάσσουν για τα έργα, τα αγαθά, τις υπηρεσίες και τους οικονομικούς φορείς των χωρών που έχουν υπογράψει τις εν λόγω συμφωνίες μεταχείριση εξίσου ευνοϊκή με αυτήν που επιφυλάσσουν για τα έργα, τα αγαθά, τις υπηρεσίες και τους οικονομικούς φορείς της Ένωσης[[2]](#footnote-2)

**2.** Απαγορεύεται η συμμετοχή στην διαδικασία σύναψης της παρούσας σύμβασης οικονομικών φορέων, με οποιονδήποτε τρόπο, εφόσον εμπίπτουν στις απαγορεύσεις του Κανονισμού (ΕΕ) 2022/576 για την τροποποίηση του Κανονισμού (ΕΕ) αριθ. 833/2014 σχετικά με περιοριστικά μέτρα λόγω ενεργειών της Ρωσίας που αποσταθεροποιούν την κατάσταση στην Ουκρανία (L 111/1) και συγκεκριμένα αν ο οικονομικός φορέας είναι :

α) Ρώσος υπήκοος ή φυσικό ή νομικό πρόσωπο, οντότητα ή φορέα που έχει την έδρα του στη Ρωσία,

β) νομικό πρόσωπο, οντότητα ή φορέας του οποίου τα δικαιώματα ιδιοκτησίας κατέχει άμεσα ή έμμεσα σε ποσοστό άνω του 50% οντότητα αναφερόμενη στο στοιχείο α) της παρούσας παραγράφου ή

γ) φυσικό ή νομικό πρόσωπο, οντότητα ή φορέας που ενεργεί εξ ονόματος ή κατ’ εντολή οντότητας αναφερόμενης στο στοιχείο α) ή β) της παρούσας παραγράφου, συμπεριλαμβανομένων, όταν αντιστοιχούν σε περισσότερο από το 10% της αξίας της σύμβασης, των υπεργολάβων, προμηθευτών ή οντοτήτων στις ικανότητες των οποίων στηρίζεται κατά την έννοια των οδηγιών 2014/24 και του ν. 4412/2016.

Οι οικονομικοί φορείς υποβάλλουν σχετική υπεύθυνη δήλωση με αντίστοιχο περιεχόμενο μαζί με τα λοιπά δικαιολογητικά συμμετοχής τους, σύμφωνα με τα αναλυτικότερα οριζόμενα στην υποπαρ. 2.4.3.1 και το 0ΠΑΡΑΡΤΗΜΑ VIΙ – Άλλες Δηλώσεις».

**3.** Οικονομικός φορέας συμμετέχει είτε μεμονωμένα είτε ως μέλος ένωσης. Οι ενώσεις οικονομικών φορέων, συμπεριλαμβανομένων και των προσωρινών συμπράξεων, δεν απαιτείται να περιβληθούν συγκεκριμένη νομική μορφή για την υποβολή προσφοράς. Η αναθέτουσα αρχή μπορεί να απαιτήσει από τις ενώσεις οικονομικών φορέων να περιβληθούν συγκεκριμένη νομική μορφή, εφόσον τους ανατεθεί η σύμβαση.

**4.** Στις περιπτώσεις υποβολής προσφοράς από ένωση οικονομικών φορέων, όλα τα μέλη της ευθύνονται έναντι της αναθέτουσας αρχής αλληλεγγύως και εις ολόκληρον.

### Εγγύηση συμμετοχής

2.2.2.1.Για την έγκυρη συμμετοχή στη διαδικασία σύναψης της παρούσας σύμβασης, κατατίθεται από τους συμμετέχοντες οικονομικούς φορείς (προσφέροντες), εγγυητική επιστολή συμμετοχής, σύμφωνα με το αντίστοιχο υπόδειγμα στο ΠΑΡΑΡΤΗΜΑ VIII – Υποδείγματα Εγγυητικών Επιστολών της παρούσας.

Το ποσό της εγγυητικής επιστολής θα πρέπει να καλύπτει σε ευρώ (€) ποσοστό **2%** του προϋπολογισμού του τμήματος του Έργου (μη συμπεριλαμβανομένου ΦΠΑ) για το οποίο ο υποψήφιος Ανάδοχος υποβάλει την προσφορά του, ήτοι **151.000,00 ευρώ** για το **Τμήμα 1** και **281.297,79 ευρώ** για το **Τμήμα 2**.

Στην περίπτωση ένωσης οικονομικών φορέων, η εγγύηση συμμετοχής περιλαμβάνει και τον όρο ότι η εγγύηση καλύπτει τις υποχρεώσεις όλων των οικονομικών φορέων που συμμετέχουν στην ένωση.

Η εγγύηση συμμετοχής πρέπει να ισχύει τουλάχιστον για τριάντα (30) ημέρες μετά τη λήξη του χρόνου ισχύος της προσφοράς της παρ. 2.4.5 «Χρόνος Ισχύος των Προσφορών» της παρούσας, άλλως η προσφορά απορρίπτεται. Η αναθέτουσα αρχή μπορεί, πριν τη λήξη της προσφοράς, να ζητά από τους προσφέροντες να παρατείνουν, πριν τη λήξη τους, τη διάρκεια ισχύος της προσφοράς και της εγγύησης συμμετοχής.

Οι πρωτότυπες εγγυήσεις συμμετοχής, πλην των εγγυήσεων που εκδίδονται ηλεκτρονικά, προσκομίζονται, σε κλειστό φάκελο με ευθύνη του οικονομικού φορέα, το αργότερο πριν την ημερομηνία και ώρα αποσφράγισης των προσφορών που ορίζεται στην παρ. 3.1 της παρούσας, άλλως η προσφορά απορρίπτεται ως απαράδεκτη, μετά από γνώμη της Επιτροπής Διαγωνισμού.

2.2.2.2.Η εγγύηση συμμετοχής επιστρέφεται στον ανάδοχο με την προσκόμιση της εγγύησης καλής εκτέλεσης.

Η εγγύηση συμμετοχής επιστρέφεται στους λοιπούς προσφέροντες σύμφωνα με τα ειδικότερα οριζόμενα στην παρ. 3 του άρθρου 72 του ν. 4412/2016. [[3]](#footnote-3)

μετά από :

αα) την άπρακτη πάροδο της προθεσμίας άσκησης ενδικοφανούς προσφυγής ή την έκδοση απόφασης επί ασκηθείσας προσφυγής κατά της απόφασης κατακύρωσης,

ββ) την άπρακτη πάροδο της προθεσμίας άσκησης ενδίκων βοηθημάτων προσωρινής δικαστικής προστασίας ή την έκδοση απόφασης επ’ αυτών,

γγ) την ολοκλήρωση του προσυμβατικού ελέγχου από το Ελεγκτικό Συνέδριο, σύμφωνα με τα άρθρα 324 έως 327 του ν. 4700/2020 (Α’ 127), εφόσον απαιτείται.

Για τα προηγούμενα στάδια της κατακύρωσης η εγγύηση συμμετοχής επιστρέφεται στους συμμετέχοντες σε περίπτωση:

α) λήξης του χρόνου ισχύος της προσφοράς και μη ανανέωσης αυτής και

β) απόρριψης της προσφοράς τους και εφόσον δεν έχει ασκηθεί ενδικοφανής προσφυγή ή ένδικο βοήθημα ή έχει εκπνεύσει άπρακτη η προθεσμία άσκησης ενδικοφανούς προσφυγής ή ενδίκων βοηθημάτων ή έχει λάβει χώρα παραίτηση από το δικαίωμα άσκησης αυτών ή αυτά έχουν απορριφθεί αμετακλήτως.

2.2.2.3. Η εγγύηση συμμετοχής καταπίπτει, εάν ο προσφέρων α) αποσύρει την προσφορά του κατά τη διάρκεια ισχύος αυτής, β) παρέχει, εν γνώσει του, ψευδή στοιχεία ή πληροφορίες που αναφέρονται στις παραγράφους 2.2.3 έως 2.2.8 της παρούσας, γ) δεν προσκομίσει εγκαίρως τα προβλεπόμενα από την παρούσα δικαιολογητικά (παρ. 2.2.9.2 & 3.2) ή δ) δεν προσέλθει εγκαίρως για υπογραφή της σύμβασης, ε) υποβάλει μη κατάλληλη προσφορά, με την έννοια της περ. 46 της παρ. 1 του άρθρου 2 του ν. 4412/2016, στ) δεν ανταποκριθεί στη σχετική πρόσκληση της αναθέτουσας αρχής να εξηγήσει την τιμή ή το κόστος της προσφοράς του εντός της τεθείσας προθεσμίας και η προσφορά του απορριφθεί , ζ) στις περιπτώσεις των παρ. 3, 4 και 5 του άρθρου 103 του ν. 4412/2016, περί πρόσκλησης για υποβολή δικαιολογητικών από τον προσωρινό ανάδοχο, αν, κατά τον έλεγχο των παραπάνω δικαιολογητικών, σύμφωνα με τις παραγράφους 3.2 και 3.4 της παρούσας, διαπιστωθεί ότι τα στοιχεία που δηλώθηκαν στο ΕΕΕΣ είναι εκ προθέσεως απατηλά, ή ότι έχουν υποβληθεί πλαστά αποδεικτικά στοιχεία, ή αν, από τα παραπάνω δικαιολογητικά που προσκομίσθηκαν νομίμως και εμπροθέσμως, δεν αποδεικνύεται η μη συνδρομή των λόγων αποκλεισμού της παραγράφου 2.2.3 ή η πλήρωση μιας ή περισσότερων από τις απαιτήσεις των κριτηρίων ποιοτικής επιλογής.

### Λόγοι αποκλεισμού

Αποκλείεται από τη συμμετοχή στην παρούσα διαδικασία σύναψης σύμβασης (διαγωνισμό) προσφέρων οικονομικός φορέας, εφόσον συντρέχει στο πρόσωπό του (εάν πρόκειται για μεμονωμένο φυσικό ή νομικό πρόσωπο) ή σε ένα από τα μέλη του (εάν πρόκειται για ένωση οικονομικών φορέων) ένας ή περισσότεροι από τους ακόλουθους λόγους:

* + - 1. Όταν υπάρχει σε βάρος του αμετάκλητη καταδικαστική απόφαση για ένα από τα ακόλουθα εγκλήματα:

α) συμμετοχή σε εγκληματική οργάνωση, όπως αυτή ορίζεται στο άρθρο 2 της απόφασης-πλαίσιο 2008/841/ΔΕΥ του Συμβουλίου της 24ης Οκτωβρίου 2008, για την καταπολέμηση του οργανωμένου εγκλήματος (ΕΕ L 300 της 11.11.2008 σ.42 και τα εγκλήματα του άρθρου 187 του Ποινικού Κώδικα (εγκληματική οργάνωση),

β) ενεργητική δωροδοκία, όπως ορίζεται στο άρθρο 3 της σύμβασης περί της καταπολέμησης της διαφθοράς στην οποία ενέχονται υπάλληλοι των Ευρωπαϊκών Κοινοτήτων ή των κρατών-μελών της Ένωσης (ΕΕ C 195 της 25.6.1997, σ. 1) και στην παράγραφο 1 του άρθρου 2 της απόφασης-πλαίσιο 2003/568/ΔΕΥ του Συμβουλίου της 22ας Ιουλίου 2003, για την καταπολέμηση της δωροδοκίας στον ιδιωτικό τομέα (ΕΕ L 192 της 31.7.2003, σ. 54), καθώς και όπως ορίζεται στο εθνικό δίκαιο του οικονομικού φορέα, και τα εγκλήματα των άρθρων 159Α (δωροδοκία πολιτικών προσώπων), 236 (δωροδοκία υπαλλήλου), 237 παρ.2-4 (δωροδοκία δικαστικών λειτουργών), 237Α παρ.2 (εμπορία επιρροής – μεσάζοντες) 396 παρ.2 (δωροδοκία στον ιδιωτικό τομέα) του Ποινικού Κώδικα.

γ) απάτη εις βάρος των οικονομικών συμφερόντων της Ένωσης, κατά την έννοια των άρθρων 3 και 4 της Οδηγίας (ΕΕ) 2017/1371 του Ευρωπαϊκού Κοινοβουλίου και του Συμβουλίου της 5ης Ιουλίου 2017 σχετικά με την καταπολέμηση, μέσω του ποινικού δικαίου, της απάτης εις βάρος των οικονομικών συμφερόντων της Ένωσης (L 198/28.07.2017) και τα εγκλήματα των άρθρων 159Α (δωροδοκία πολιτικών προσώπων), 216 (πλαστογραφία), 236 (δωροδοκία υπαλλήλου), 237 παρ. 2-4 (δωροδοκία δικαστικών λειτουργών), 242 (ψευδής βεβαίωση, νόθευση κ.λπ.), 374 (διακεκριμένη κλοπή), 375 (υπεξαίρεση), 386 (απάτη), 386Α (απάτη με υπολογιστή), 386Β (απάτη σχετική με τις επιχορηγήσεις), 390 (απιστία) του Ποινικού Κώδικα και των άρθρων 155 επ. του Εθνικού Τελωνειακού Κώδικα (ν. 2960/2001, Α’ 265), όταν αυτά στρέφονται κατά των οικονομικών συμφερόντων της Ευρωπαϊκής Ένωσης ή συνδέονται με την προσβολή αυτών των συμφερόντων, καθώς και τα εγκλήματα των άρθρων 23 (διασυνοριακή απάτη σχετικά με τον ΦΠΑ) και 24 (επικουρικές διατάξεις για την ποινική προστασία των οικονομικών συμφερόντων της Ευρωπαϊκής Ένωσης) του ν. 4689/2020 (Α’ 103),

δ) τρομοκρατικά εγκλήματα ή εγκλήματα συνδεόμενα με τρομοκρατικές δραστηριότητες, όπως ορίζονται, αντιστοίχως στα άρθρα 3-4 και 5-12 της Οδηγίας (ΕΕ) 2017/541 του Ευρωπαϊκού Κοινοβουλίου και του Συμβουλίου της 15ης Μαρτίου 2017 για την καταπολέμηση της τρομοκρατίας και την αντικατάσταση της απόφασης - πλαίσιο 2002/475/ΔΕΥ του Συμβουλίου και για την τροποποίηση της απόφασης 2005/671/ΔΕΥ του Συμβουλίου (EE L 88/31.03.2017) ή ηθική αυτουργία ή συνέργεια ή απόπειρα διάπραξης εγκλήματος, όπως ορίζονται στο άρθρο 14 αυτής, και τα εγκλήματα των άρθρων 187Α και 187Β του Ποινικού Κώδικα, καθώς και τα εγκλήματα των άρθρων 32-35 του ν. 4689/2020 (Α’ 103),

ε) νομιμοποίηση εσόδων από παράνομες δραστηριότητες ή χρηματοδότηση της τρομοκρατίας, όπως αυτές ορίζονται στο άρθρο 1 της Οδηγίας (ΕΕ) 2015/849 του Ευρωπαϊκού Κοινοβουλίου και του Συμβουλίου, της 20ης Μαΐου 2015, σχετικά με την πρόληψη της χρησιμοποίησης του χρηματοπιστωτικού συστήματος για τη νομιμοποίηση εσόδων από παράνομες δραστηριότητες ή για τη χρηματοδότηση της τρομοκρατίας, την τροποποίηση του κανονισμού (ΕΕ) αριθμ. 648/2012 του Ευρωπαϊκού Κοινοβουλίου και του Συμβουλίου, και την κατάργηση της οδηγίας 2005/60/ΕΚ του Ευρωπαϊκού Κοινοβουλίου και του Συμβουλίου και της οδηγίας 2006/70/ΕΚ της Επιτροπής (EE L 141/05.06.2015) και τα εγκλήματα των άρθρων 2 και 39 του ν. 4557/2018 (Α’ 139),

στ) παιδική εργασία και άλλες μορφές εμπορίας ανθρώπων, όπως ορίζονται στο άρθρο 2 της Οδηγίας 2011/36/ ΕΕ του Ευρωπαϊκού Κοινοβουλίου και του Συμβουλίου της 5ης Απριλίου 2011, για την πρόληψη και την καταπολέμηση της εμπορίας ανθρώπων και για την προστασία των θυμάτων της, καθώς και για την αντικατάσταση της απόφασης - πλαίσιο 2002/629/ΔΕΥ του Συμβουλίου (ΕΕ L 101 της 15.4.2011, σ. 1) και τα εγκλήματα του άρθρου 323Α του Ποινικού κώδικα (εμπορία ανθρώπων).

Ο οικονομικός φορέας αποκλείεται, επίσης, όταν το πρόσωπο εις βάρος του οποίου εκδόθηκε τελεσίδικη αμετάκλητη καταδικαστική απόφαση είναι μέλος του διοικητικού, διευθυντικού ή εποπτικού οργάνου του ή έχει εξουσία εκπροσώπησης, λήψης αποφάσεων ή ελέγχου σε αυτό.

Η υποχρέωση του προηγούμενου εδαφίου αφορά:

- στις περιπτώσεις εταιρειών περιορισμένης ευθύνης (Ε.Π.Ε.) ιδιωτικών κεφαλαιουχικών εταιρειών (Ι.Κ.Ε.) και προσωπικών εταιρειών (Ο.Ε. και Ε.Ε.) τους διαχειριστές.

- στις περιπτώσεις ανωνύμων εταιρειών (Α.Ε.), τον διευθύνοντα Σύμβουλο, τα μέλη του Διοικητικού Συμβουλίου, καθώς και τα πρόσωπα στα οποία με απόφαση του Διοικητικού Συμβουλίου έχει ανατεθεί το σύνολο της διαχείρισης και εκπροσώπησης της εταιρείας,

- στις περιπτώσεις Συνεταιρισμών, τα μέλη του Διοικητικού Συμβουλίου.

- σε όλες τις λοιπές περιπτώσεις νομικών προσώπων, τον κατά περίπτωση νόμιμο εκπρόσωπο.

**Εάν στις ως άνω περιπτώσεις (α) έως (στ) η κατά τα ανωτέρω περίοδος αποκλεισμού δεν έχει καθοριστεί με αμετάκλητη απόφαση, αυτή ανέρχεται σε πέντε (5) έτη από την ημερομηνία της καταδίκης με αμετάκλητη απόφαση.**

* + - 1. Στις ακόλουθες περιπτώσεις

α) όταν ο οικονομικός φορέας έχει αθετήσει τις υποχρεώσεις του σχετικά με την καταβολή φόρων ή εισφορών κοινωνικής ασφάλισης και αυτό έχει διαπιστωθεί με δικαστική ή διοικητική απόφαση με τελεσίδικη και δεσμευτική ισχύ, σύμφωνα με διατάξεις της χώρας όπου είναι εγκατεστημένος ή την εθνική νομοθεσία ή

β) όταν η αναθέτουσα αρχή μπορεί να αποδείξει με τα κατάλληλα μέσα ότι ο οικονομικός φορέας έχει αθετήσει τις υποχρεώσεις του όσον αφορά την καταβολή φόρων ή εισφορών κοινωνικής ασφάλισης.

Αν ο οικονομικός φορέας είναι Έλληνας πολίτης ή έχει την εγκατάστασή του στην Ελλάδα, οι υποχρεώσεις του που αφορούν τις εισφορές κοινωνικής ασφάλισης καλύπτουν τόσο την κύρια όσο και την επικουρική ασφάλιση.

Οι υποχρεώσεις των περ. α’ και β’ της παρ. 2.2.3.2 θεωρείται ότι δεν έχουν αθετηθεί εφόσον δεν έχουν καταστεί ληξιπρόθεσμες ή εφόσον αυτές έχουν υπαχθεί σε δεσμευτικό διακανονισμό που τηρείται.

Δεν αποκλείεται ο οικονομικός φορέας, όταν έχει εκπληρώσει τις υποχρεώσεις του είτε καταβάλλοντας τους φόρους ή τις εισφορές κοινωνικής ασφάλισης που οφείλει, συμπεριλαμβανομένων, κατά περίπτωση, των δεδουλευμένων τόκων ή των προστίμων είτε υπαγόμενος σε δεσμευτικό διακανονισμό για την καταβολή τους στο μέτρο που τηρεί τους όρους του δεσμευτικού κανονισμού.

* + - 1. Αποκλείεται από τη συμμετοχή στη διαδικασία σύναψης της παρούσας σύμβασης, οικονομικός φορέας σε οποιαδήποτε από τις ακόλουθες καταστάσεις :

(α) εάν έχει αθετήσει τις υποχρεώσεις που προβλέπονται στην παρ. 2 του άρθρου 18 του ν. 4412/2016, περί αρχών που εφαρμόζονται στις διαδικασίες σύναψης δημοσίων συμβάσεων

(β) εάν τελεί υπό πτώχευσηή έχει υπαχθεί σε διαδικασία ειδικής εκκαθάρισηςή τελεί υπό αναγκαστική διαχείρισηαπό εκκαθαριστή ή από το δικαστήριο ή έχει υπαχθεί σε διαδικασία πτωχευτικού συμβιβασμού ή έχει αναστείλει τις επιχειρηματικές του δραστηριότητες ή έχει υπαχθεί σε διαδικασία εξυγίανσης και δεν τηρεί τους όρους αυτής ή εάν βρίσκεται σε οποιαδήποτε ανάλογη κατάσταση προκύπτουσα από παρόμοια διαδικασία, προβλεπόμενη σε εθνικές διατάξεις νόμου.

(γ) εάν, με την επιφύλαξη της παραγράφου 3Γ του άρθρου 44 του ν. 3959/2011 περί ποινικών κυρώσεων και άλλων διοικητικών συνεπειών, υπάρχουν επαρκώς εύλογες ενδείξεις που οδηγούν στο συμπέρασμα ότι ο οικονομικός φορέας συνήψε συμφωνίες με άλλους οικονομικούς φορείς με στόχο τη στρέβλωση του ανταγωνισμού,

δ) εάν μία κατάσταση σύγκρουσης συμφερόντων κατά την έννοια του άρθρου 24 του ν. 4412/2016 δεν μπορεί να θεραπευθεί αποτελεσματικά με άλλα, λιγότερο παρεμβατικά, μέσα,

(ε) εάν μία κατάσταση στρέβλωσης του ανταγωνισμού από την πρότερη συμμετοχή του οικονομικού φορέα κατά την προετοιμασία της διαδικασίας σύναψης σύμβασης, κατά τα οριζόμενα στο άρθρο 48 του ν. 4412/2016 όπως ισχύει, δεν μπορεί να θεραπευθεί με άλλα, λιγότερο παρεμβατικά, μέσα,

(στ) εάν η αναθέτουσα αρχή μπορεί να αποδείξει, με κατάλληλα μέσα ότι έχει διαπράξει σοβαρό επαγγελματικό παράπτωμα, το οποίο θέτει εν αμφιβόλω την ακεραιότητά του.

**Εάν στις ως άνω περιπτώσεις (α) έως (θ) η περίοδος αποκλεισμού δεν έχει καθοριστεί με αμετάκλητη απόφαση, αυτή ανέρχεται σε τρία (3) έτη από την ημερομηνία έκδοσης πράξης που βεβαιώνει το σχετικό γεγονός.**

* + - 1. Αποκλείεται, επίσης, οικονομικός φορέας από τη συμμετοχή στη διαδικασία σύναψης της παρούσας σύμβασης εάν συντρέχουν οι προϋποθέσεις εφαρμογής της παρ. 4 του άρθρου 8 του ν. 3310/2005, όπως ισχύει (αμιγώς εθνικός λόγος αποκλεισμού). Οι υποχρεώσεις της παρούσης αφορούν τις ανώνυμες εταιρείες που υποβάλλουν προσφορά αυτοτελώς ή ως μέλη ένωσης ή που συμμετέχουν στο μετοχικό κεφάλαιο άλλου νομικού προσώπου που υποβάλλει προσφορά ή νομικά πρόσωπα της αλλοδαπής που αντιστοιχούν σε ανώνυμη εταιρεία.

Εξαιρούνται της υποχρέωσης αυτής: α) οι εισηγμένες στα χρηματιστήρια κρατών-μελών της Ευρωπαϊκής Ένωσης ή του Οργανισμού Οικονομικής Συνεργασίας και Ανάπτυξης (Ο.Ο.Σ.Α.) εταιρείες, β) οι εταιρείες, τα δικαιώματα ψήφου των οποίων ελέγχονται από μία ή περισσότερες επιχειρήσεις επενδύσεων (investment firms), εταιρείες διαχείρισης κεφαλαίων/ενεργητικού (asset/fund managers) ή εταιρείες διαχείρισης κεφαλαίων επιχειρηματικών συμμετοχών (private equity firms), υπό την προϋπόθεση ότι οι τελευταίες αυτές εταιρείες ελέγχουν, συνολικά ποσοστό που υπερβαίνει το εβδομήντα πέντε τοις εκατό (75%) των δικαιωμάτων ψήφων και είναι εποπτευόμενες από Επιτροπές Κεφαλαιαγοράς ή άλλες αρμόδιες χρηματοοικονομικές αρχές κρατών μελών της Ευρωπαϊκής Ένωσης ή του Ο.Ο.Σ.Α.

* + - 1. Ο οικονομικός φορέας αποκλείεται σε οποιοδήποτε χρονικό σημείο κατά τη διάρκεια της διαδικασίας σύναψης της παρούσας σύμβασης, όταν αποδεικνύεται ότι βρίσκεται, λόγω πράξεων ή παραλείψεών του, είτε πριν είτε κατά τη διαδικασία, σε μία από τις ως άνω περιπτώσεις.

**2.2.3.5.α** Απαγορεύεται η ανάθεση της παρούσας σύμβασης, σε:

α) Ρώσο υπήκοο ή φυσικό ή νομικό πρόσωπο, οντότητα ή φορέα που έχει την έδρα του στη Ρωσία

β) νομικό πρόσωπο, οντότητα ή φορέα του οποίου τα δικαιώματα ιδιοκτησίας κατέχει άμεσα ή έμμεσα σε ποσοστό άνω του 50 % οντότητα αναφερόμενη στο στοιχείο α) της παρούσας παραγράφου· ή

γ) φυσικό ή νομικό πρόσωπο, οντότητα ή φορέα που ενεργεί εξ ονόματος ή κατ’ εντολή οντότητας αναφερόμενης στο στοιχείο α) ή β) της παρούσας παραγράφου, συμπεριλαμβανομένων, όταν αντιστοιχούν σε περισσότερο από το 10 % της αξίας της σύμβασης, των υπεργολάβων, προμηθευτών ή οντοτήτων (τρίτων) στις ικανότητες των οποίων στηρίζεται, κατά την έννοια των οδηγιών για τις δημόσιες συμβάσεις.»

* + - 1. Ο οικονομικός φορέας αποκλείεται σε οποιοδήποτε χρονικό σημείο κατά τη διάρκεια της διαδικασίας σύναψης της παρούσας σύμβασης, όταν αποδεικνύεται ότι βρίσκεται, λόγω πράξεων ή παραλείψεών του, είτε πριν είτε κατά τη διαδικασία, σε μία από τις ως άνω περιπτώσεις.
      2. Ο οικονομικός φορέας που εμπίπτει σε μια από τις καταστάσεις που αναφέρονται στις παραγράφους 2.2.3.1 και 2.2.3.3 εκτός από την περ. β αυτής, μπορεί να προσκομίζει στοιχεία προκειμένου να αποδείξει ότι τα μέτρα που έλαβε επαρκούν για να αποδείξουν την αξιοπιστία του, παρότι συντρέχει ο σχετικός λόγος αποκλεισμού (αυτoκάθαρση). Για τον σκοπό αυτόν, ο οικονομικός φορέας αποδεικνύει ότι έχει καταβάλει ή έχει δεσμευθεί να καταβάλει αποζημίωση για ζημίες που προκλήθηκαν από το ποινικό αδίκημα ή το παράπτωμα, ότι έχει διευκρινίσει τα γεγονότα και τις περιστάσεις με ολοκληρωμένο τρόπο, μέσω ενεργού συνεργασίας με τις ερευνητικές αρχές, και έχει λάβει συγκεκριμένα τεχνικά και οργανωτικά μέτρα, καθώς και μέτρα σε επίπεδο προσωπικού κατάλληλα για την αποφυγή περαιτέρω ποινικών αδικημάτων ή παραπτωμάτων. Τα μέτρα που λαμβάνονται από τους οικονομικούς φορείς αξιολογούνται σε συνάρτηση με τη σοβαρότητα και τις ιδιαίτερες περιστάσεις του ποινικού αδικήματος ή του παραπτώματος. Εάν τα στοιχεία κριθούν επαρκή, ο εν λόγω οικονομικός φορέας δεν αποκλείεται από τη διαδικασία σύναψης σύμβασης. Αν τα μέτρα κριθούν ανεπαρκή, γνωστοποιείται στον οικονομικό φορέα το σκεπτικό της απόφασης αυτής. Οικονομικός φορέας που έχει αποκλειστεί, σύμφωνα με τις κείμενες διατάξεις, με τελεσίδικη απόφαση, σε εθνικό επίπεδο, από τη συμμετοχή σε διαδικασίες σύναψης σύμβασης ή ανάθεσης παραχώρησης δεν μπορεί να κάνει χρήση της ανωτέρω δυνατότητας κατά την περίοδο του αποκλεισμού που ορίζεται στην εν λόγω απόφαση.
      3. Η απόφαση για τη διαπίστωση της επάρκειας ή μη των επανορθωτικών μέτρων κατά την προηγούμενη παράγραφο εκδίδεται σύμφωνα με τα οριζόμενα στις παρ. 8 και 9 του άρθρου 73 του ν. 4412/2016, καθώς και στην υπ’ αριθμ. 102080/24-10-2022 (Β΄5623/02.11.2022) απόφαση του Υπουργού Ανάπτυξης και Επενδύσεων με θέμα: *«Ρύθμιση θεμάτων σχετικά με την εξέταση επανορθωτικών μέτρων από την Επιτροπή της παρ. 9 του άρθρου 73 του ν. 4412/2016».*

Η αναθέτουσα αρχή αποστέλλει στην Επιτροπή εξέτασης επανορθωτικών μέτρων της παρ. 9 του άρθρου 73 του ν. 4412/2016 το σχέδιο της απόφασής της περί της διαπίστωσης της επάρκειας ή μη των ληφθέντων από τον οικονομικό φορέα επανορθωτικών μέτρων, συνοδευόμενο από πλήρη φάκελο που περιλαμβάνει όλα τα σχετικά με την υπόθεση στοιχεία. Το σχέδιο της απόφασης της αναθέτουσας αρχής, μαζί με όλα τα σχετικά με την υπόθεση στοιχεία αποστέλλονται, ηλεκτρονικά στη διεύθυνση ηλεκτρονικού ταχυδρομείου [epanorthotika@eaadhsy.gr](mailto:epanorthotika@eaadhsy.gr)

Στην περίπτωση που ο οικονομικός φορέας δεν έχει προσκομίσει, με δική του πρωτοβουλία, τα στοιχεία, με τα οποία αποδεικνύονται τα επικαλούμενα μέτρα αυτοκάθαρσης (εκδοθείσες αποφάσεις διοίκησης, αποδεικτικά εξόφλησης προστίμων, αλληλογραφία με αρμόδιες ελεγκτικές αρχές κ.λπ.), η αναθέτουσα αρχή, πριν από τη σύνταξη και αποστολή του σχεδίου απόφασης στην Επιτροπή, υποχρεούται να ζητήσει από τον οικονομικό φορέα την προσκόμισή τους, εντός προθεσμίας που δεν υπερβαίνει τις δέκα (10) ημέρες. Με την παρέλευση της ανωτέρ ω προθεσμίας, θεωρείται ότι τα αιτούμενα στοιχεία δεν προσκομίστηκαν. Στην περίπτωση που ο οικονομικός φορέας υποβάλει αίτημα για παράταση της ως άνω προθεσμίας, συνοδευόμενο από έγγραφα, με τα οποία αποδεικνύεται ότι έχει αιτηθεί τη χορήγηση των στοιχείων, η αναθέτουσα αρχή παρατείνει την προθεσμία υποβολής, για όσο χρόνο απαιτηθεί για τη χορήγησή τους από τις αρμόδιες δημόσιες αρχές.

Αν η αναθέτουσα αρχή κρίνει ότι τα στοιχεία που προσκόμισε ο οικονομικός φορέας δεν είναι πλήρη ή απαιτούνται διευκρινίσεις, πριν από την αποστολή του σχεδίου της απόφασής της στην Επιτροπή, καλεί τον οικονομικό φορέα για τη συμπλήρωση των σχετικών στοιχείων ή/και την παροχή διευκρινίσεων, εντός προθεσμίας, που δεν υπερβαίνει τις δέκα (10) ημέρες.

Αν ο οικονομικός φορέας δεν ανταποκριθεί στην πρόσκληση της αναθέτουσας αρχής, το γεγονός αυτό μνημονεύεται στο σχέδιο της απόφασης.

Με την επιφύλαξη της επόμενης παραγράφου, δεν εξετάζονται από την Επιτροπή επανορθωτικά μέτρα που επικαλείται ένας οικονομικός φορέας, προκειμένου να αποδείξει την αξιοπιστία του, εφόσον αυτά έχουν ληφθεί **μετά** την ημερομηνία λήξης υποβολής των προσφορών. Στην περίπτωση αυτή, η αναθέτουσα αρχή δεν τα λαμβάνει υπόψη και δεν τα μνημονεύει στο σχέδιο της απόφασής της που αποστέλλει στην Επιτροπή.

Στην περίπτωση που, κατά την υποβολή του ΕΕΕΣ, από τον οικονομικό φορέα, δεν συνέτρεχε στο πρόσωπο του κάποιος από τους λόγους αποκλεισμού της παρ. 1 και της παρ. 4, εκτός από την περ. β’ αυτής, του άρθρου 73 του ν. 4412/2016, αλλά η συνδρομή του προέκυψε, κατά τη διάρκεια της παρούσας διαδικασίας (οψιγενής μεταβολή), τα μέτρα αυτοκάθαρσης που επικαλείται, λαμβάνονται υπόψη από την αναθέτουσα αρχή, κατά τη σύνταξη του σχεδίου απόφασής της και εξετάζονται από την Επιτροπή.

Οι διαδικαστικές λεπτομέρειες εξέτασης και επανεξέτασης των επανορθωτικών μέτρων ρυθμίζονται αναλυτικά στην ως άνω υπουργική απόφαση.

* + - 1. Οικονομικός φορέας, σε βάρος του οποίου έχει επιβληθεί η κύρωση του οριζόντιου αποκλεισμού σύμφωνα με τις κείμενες διατάξεις και για το χρονικό διάστημα που αυτή ορίζει, αποκλείεται από την παρούσα διαδικασία σύναψης της σύμβασης.

### Κριτήρια Ποιοτικής Επιλογής & αποδεικτά στοιχεία

### Καταλληλόλητα άσκησης επαγγελματικής δραστηριότητας

**Οι οικονομικοί φορείς που συμμετέχουν στη διαδικασία σύναψης της παρούσας απαιτείται να ασκούν επαγγελματική δραστηριότητα συναφή με το αντικείμενο των προς παροχή υπηρεσιών.**

Οι οικονομικοί φορείς που είναι εγκατεστημένοι σε κράτος μέλος της Ευρωπαϊκής Ένωσης απαιτείται να είναι εγγεγραμμένοι σε ένα από τα επαγγελματικά ή εμπορικά μητρώα που τηρούνται στο κράτος εγκατάστασής τους ή να ικανοποιούν οποιαδήποτε άλλη απαίτηση ορίζεται στο Παράρτημα XI του Προσαρτήματος Α΄ του ν. 4412/2016. Εφόσον οι οικονομικοί φορείς απαιτείται να διαθέτουν ειδική έγκριση ή να είναι μέλη συγκεκριμένου οργανισμού για να μπορούν να παράσχουν τη σχετική υπηρεσία στη χώρα καταγωγής τους, η αναθέτουσα αρχή μπορεί να τους ζητεί να αποδείξουν ότι διαθέτουν την έγκριση αυτή ή ότι είναι μέλη του εν λόγω οργανισμού ή να τους καλέσει να προβούν σε ένορκη δήλωση ενώπιον συμβολαιογράφου σχετικά με την άσκηση του συγκεκριμένου επαγγέλματος.

Στην περίπτωση οικονομικών φορέων εγκατεστημένων σε κράτος μέλους του Ευρωπαϊκού Οικονομικού Χώρου (Ε.Ο.Χ) ή σε τρίτες χώρες που έχουν προσχωρήσει στη ΣΔΣ, ή σε τρίτες χώρες που δεν εμπίπτουν στην προηγούμενη περίπτωση και έχουν συνάψει διμερείς ή πολυμερείς συμφωνίες με την Ένωση σε θέματα διαδικασιών ανάθεσης δημοσίων συμβάσεων, απαιτείται να είναι εγγεγραμμένοι σε αντίστοιχα επαγγελματικά μητρώα.

Οι εγκατεστημένοι στην Ελλάδα οικονομικοί φορείς πρέπει να είναι εγγεγραμμένοι στο οικείο επαγγελματικό μητρώο, εφόσον, κατά την κείμενη νομοθεσία, απαιτείται η εγγραφή τους για την υπό ανάθεση υπηρεσία.

Στην περίπτωση ένωσης οικονομικών φορέων η καταλληλότητα άσκησης επαγγελματικής δραστηριότητας απαιτείται να καλύπτεται από τουλάχιστον ένα μέλος της ένωσης.

### Οικονομική και χρηματοοικονομική επάρκεια

**Οι οικονομικοί φορείς που συμμετέχουν στη διαδικασία σύναψης της παρούσας απαιτείται να έχουν μέσο γενικό ετήσιο κύκλο εργασιών για τις τρεις (3) τελευταίες οικονομικές χρήσεις ή, τις οικονομικές χρήσεις κατά τις οποίες ο οικονομικός φορέας δραστηριοποιείται, αν είναι λιγότερες από τρεις (2022-2023-2024) κατ’ ελάχιστον ίσο με το 100% του προϋπολογισμού του Τμήματος (μη συμπεριλαμβανομένου ΦΠΑ), για το οποίο υποβάλλει προσφορά** Σε περίπτωση υποβολής προσφοράς για περισσότερα του ενός Τμήματα, το ως άνω ποσοστό υπολογίζεται με βάση το Τμήμα που έχει τον μεγαλύτερο προϋπολογισμό.

Σε περίπτωση ένωσης οικονομικών φορέων, οι παραπάνω απαιτήσεις καλύπτονται αθροιστικά από τα μέλη της ένωσης.

### Τεχνική και επαγγελματική ικανότητα

#### Τεχνική Ικανότητα

Οι οικονομικοί φορείς που συμμετέχουν στη διαδικασία σύναψης της παρούσας απαιτείται να διαθέτουν την κατάλληλα τεκμηριωμένη και αποδεδειγμένη επαγγελματική ικανότητα στην υλοποίηση έργων αντίστοιχου μεγέθους και πολυπλοκότητας με το υπό ανάθεση Τμήμα.

Συγκεκριμένα απαιτείται κατά τα τελευταία **τρία (3) έτη** να **έχουν ολοκληρώσει (ή διαχειριστεί στην περίπτωση δράσεων επικοινωνίας) επιτυχώς κατά τα έτη 2022-2023-2024, τουλάχιστον τρία (3) έργα** που να καλύπτουν αθροιστικά το 70% του προϋπολογισμού του υπό ανάθεση Τμήματος. Κάθε ένα από τα έργα θα πρέπει να καλύπτει τουλάχιστον τέσσερα (4) από τα ακόλουθα πεδία, ενώ συνδυαστικά τα προτεινόμενα έργα θα πρέπει να καλύπτουν το σύνολο των παρακάτω πεδίων:

1. Εκπόνηση επικοινωνιακής στρατηγικής και σχεδίου δράσεων επικοινωνίας
2. Σχεδιασμός και υλοποίηση προγραμμάτων προβολής σε ΜΜΕ, διαδίκτυο, τύπο (π.χ. τηλεόραση, ραδιόφωνο, έντυπα, sites, κλπ),
3. Δημιουργικές εργασίες για έντυπες και οπτικοακουστικές παραγωγές,
4. Παραγωγή οπτικοακουστικών υλικών,
5. Σχεδιασμός και υλοποίηση προβολής στο διαδίκτυο και στα μέσα κοινωνικής δικτύωσης
6. Διοργάνωση εκδηλώσεων ή/και ημερίδων ή/και συνεδρίων

Επιπρόσθετα, οι οικονομικοί φορείς απαιτείται να συμμορφώνονται με τα οριζόμενα στην παράγραφο 3α του άρθρου 12 του ν. 3688/2008, όσον αφορά στην παροχή διαφημιστικών υπηρεσιών σε φορείς του Δημοσίου και του ευρύτερου δημόσιου τομέα.

Σε περίπτωση ένωσης οικονομικών φορέων, οι παραπάνω απαιτήσεις καλύπτονται αθροιστικά από τα μέλη της ένωσης.

#### Επαγγελματική Ικανότητα – Ομάδα Έργου

Οι οικονομικοί φορείς που συμμετέχουν στη διαδικασία σύναψης της παρούσας απαιτείται να διαθέτουν **ανθρώπινο δυναμικό** και πόρους ικανούς και αξιόπιστους για να φέρει σε πέρας επιτυχώς τις απαιτήσεις του Έργου, σε όρους απαιτούμενης εξειδίκευσης, επαγγελματικών προσόντων και εμπειρίας. Η προτεινόμενη από τον υποψήφιο ομάδα έργου θα πρέπει να απαρτίζεται από επαρκή σε αριθμό άτομα, με τα κάτωθι προσόντα και εμπειρία. Συγκεκριμένα απαιτείται, η ομάδα έργου να περιλαμβάνει κατ΄ ελάχιστον τα ακόλουθα στελέχη, ανά Τμήμα:

* Έναν (1) Υπεύθυνο Έργου με τα ακόλουθα προσόντα:
* κάτοχος πτυχίου πανεπιστημιακής εκπαίδευσης της Ελλάδας ή του εξωτερικού με τουλάχιστον 8ετη επαγγελματική εμπειρία στη διαχείριση και διοίκηση έργων ολοκληρωμένων υπηρεσιών επικοινωνίας και διαφήμισης.
* Έναν (1) Υπεύθυνο Στρατηγικού Σχεδιασμού Επικοινωνίας με τα ακόλουθα προσόντα:
* κάτοχος πτυχίου πανεπιστημιακής εκπαίδευσης της Ελλάδας ή του εξωτερικού με τουλάχιστον 8ετή εμπειρία στη στρατηγική επικοινωνία κατά τη διάρκεια της οποίας να έχει ολοκληρώσει τουλάχιστον δύο (2) έργα που απαιτούν κατάρτιση επικοινωνιακής στρατηγικής και επικοινωνιακού σχεδίου δράσης.
* Έναν (1) Υπεύθυνο Σχεδιασμού & Διαχείρισης Πλάνου Μέσων με τα ακόλουθα προσόντα:
* κάτοχος πτυχίου πανεπιστημιακής εκπαίδευσης της Ελλάδας ή του εξωτερικού με 8ετή επαγγελματική εμπειρία στο σχεδιασμό και την υλοποίηση πλάνου επικοινωνίας στα ΜΜΕ.
* Έναν (1) Υπεύθυνο Συντονισμού Δράσεων Επικοινωνίας με τα ακόλουθα προσόντα:
* κάτοχος πτυχίου πανεπιστημιακής εκπαίδευσης και μεταπτυχιακού τίτλου σπουδών της Ελλάδας ή του εξωτερικού με τουλάχιστον 8έτη επαγγελματική εμπειρία στον συντονισμό και την εποπτεία δράσεων επικοινωνίας.
* Τρεις (3) Account Directors με τα ακόλουθα προσόντα:
* κάτοχοι πτυχίου πανεπιστημιακής εκπαίδευσης της Ελλάδας ή του εξωτερικού με τουλάχιστον 5ετή εμπειρία σε θέματα επικοινωνίας και διαφήμισης.
* Έναν κειμενογράφο με τα ακόλουθα προσόντα:
* κάτοχος πτυχίου πανεπιστημιακής εκπαίδευσης της Ελλάδας ή του εξωτερικού, κατεύθυνσης μάρκετινγκ με τουλάχιστον 5ετή σχετική εμπειρία.
* Έναν (1) Υπεύθυνο Ομάδας Digital και Ψηφιακής Επικοινωνίας με τα ακόλουθα προσόντα:
* κάτοχος πτυχίου πανεπιστημιακής εκπαίδευσης της Ελλάδας ή του εξωτερικού με τουλάχιστον 7ετή σχετική με τη θέση εμπειρία, ο οποίος θα πρέπει να διαθέτει Google Certification στις ενότητες Search, Display&Video ή αντίστοιχο.
* Δύο (2) Γραφίστες με τουλάχιστον 10ετή εμπειρία
* Έναν (1) Υπεύθυνο Δημιουργικής Ομάδας (Creative Director) με τουλάχιστον 10ετή εμπειρία σε αντίστοιχη θέση.

Tα φυσικά πρόσωπα που δηλώνονται από τον προσφέροντα στην Ομάδα Έργου δύνανται να απασχολούνται με εξαρτημένη σχέση εργασίας ή σύμβαση ανεξαρτήτων υπηρεσιών, η οποία είναι σε ισχύ ήδη κατά τον χρόνο υποβολής της προσφοράς. Στην τελευταία αυτή περίπτωση θεωρούνται ίδιοι πόροι του οικονομικού φορέα και όχι τρίτοι δανείζοντες και δεν απαιτείται εκ μέρους τους η υποβολή ΕΕΕΣ και των σχετικών αποδεικτικών μέσων.

Σε περίπτωση ένωσης οικονομικών φορέων, οι παραπάνω απαιτήσεις καλύπτονται αθροιστικά από τα μέλη της ένωσης.

### Πρότυπα διασφάλισης ποιότητας

Όσον αφορά στα πρότυπα διασφάλισης ποιότητας για την παρούσα διαδικασία σύναψης σύμβασης, οι οικονομικοί φορείς, απαιτείται, ανά Τμήμα, να διαθέτουν τα παρακάτω πιστοποιητικά διασφάλισης ποιότητας:

* Πιστοποιητικό Συστήματος Διαχείρισης Ποιότητας **ISO 9001:2015** (ή ισοδύναμο) ή μεταγενέστερο του, με πεδίο εφαρμογής Υπηρεσιών Δημοσιότητας και Μάρκετινγκ, εν ισχύ από ανεξάρτητο φορέα πιστοποίησης, διαπιστευμένο από τον ΕΣΥΔ ή ισότιμο οργανισμό,
* Πιστοποιητικό **ΕΛΟΤ 1435:2009** “ΥΠΗΡΕΣΙΩΝ ΕΠΙΚΟΙΝΩΝΙΑΣ ” ή ισοδύναμο, από διαπιστευμένους φορείς πιστοποίησης.
* Πιστοποιητικό Συστήματος Περιβαλλοντικής Διαχείρισης **ISO 14001:2015** (ή ισοδύναμο) διαπιστευμένο από τον ΕΣΥΔ ή ισότιμο οργανισμό.
* Πιστοποιητικό Συστήματος Διαχείρισης για την ασφάλεια των πληροφοριών **ISO 27001:2013** (ή ισοδύναμο) διαπιστευμένο από τον ΕΣΥΔ ή ισότιμο οργανισμό.

Η αναθέτουσα αρχή αναγνωρίζει ισοδύναμα πιστοποιητικά που έχουν εκδοθεί από φορείς διαπιστευμένους από ισοδύναμους Οργανισμούς διαπίστευσης, οι οποίοι εδρεύουν και σε άλλα κράτη - μέλη, σύμφωνα με τον Κανονισμό *765/2008.[[4]](#footnote-4)* . Επίσης, κάνει δεκτά άλλα αποδεικτικά στοιχεία για ισοδύναμα μέτρα διασφάλισης ποιότητας, εφόσον ο ενδιαφερόμενος οικονομικός φορέας δεν είχε τη δυνατότητα να αποκτήσει τα εν λόγω πιστοποιητικά εντός των σχετικών προθεσμιών για λόγους για τους οποίους δεν ευθύνεται ο ίδιος, υπό την προϋπόθεση ότι ο οικονομικός φορέας αποδεικνύει ότι τα προτεινόμενα μέτρα διασφάλισης ποιότητας πληρούν τα απαιτούμενα πρότυπα διασφάλισης ποιότητας.

Σε περίπτωση ένωσης οικονομικών φορέων, οι παραπάνω απαιτήσεις καλύπτονται αθροιστικά από τα μέλη της ένωσης.

### Στήριξη στην ικανότητα τρίτων – Υπεργολαβία

#### Στήριξη στην ικανότητα τρίτων

Οι οικονομικοί φορείς μπορούν, όσον αφορά τα κριτήρια της οικονομικής και χρηματοοικονομικής επάρκειας (της παραγράφου 2.2.5) και τα σχετικά με την τεχνική και επαγγελματική ικανότητα (της παραγράφου 2.2.6), να στηρίζονται στις ικανότητες άλλων φορέων, ασχέτως της νομικής φύσης των δεσμών τους με αυτούς. Στην περίπτωση αυτή, αποδεικνύουν ότι θα έχουν στη διάθεσή τους τους αναγκαίους πόρους, με την προσκόμιση της σχετικής δέσμευσης των φορέων στην ικανότητα των οποίων στηρίζονται.

Ειδικά, όσον αφορά τα κριτήρια επαγγελματικής ικανότητας που σχετίζονται με τους τίτλους σπουδών και τα επαγγελματικά προσόντα που ορίζονται στην περίπτωση στ΄ του Μέρους ΙΙ του Παραρτήματος ΧΙΙ του Προσαρτήματος Α΄ του ν. 4412/2016 ή με την σχετική επαγγελματική εμπειρία, οι οικονομικοί φορείς, μπορούν να στηρίζονται στις ικανότητες άλλων φορέων, μόνο, εάν οι τελευταίοι θα εκτελέσουν τις εργασίες ή τις υπηρεσίες για τις οποίες απαιτούνται οι συγκεκριμένες ικανότητες.

Τα φυσικά πρόσωπα που δηλώνονται από τον προσφέροντα στην Ομάδα Έργου και δεν αποτελούν ίδιους πόρους του προσφέροντος, κατά την παρ. 2.2.6. της παρούσας, αποτελούν τρίτους, στην ικανότητα των οποίων στηρίζεται ο οικονομικός φορέας και απαιτείται η υποβολή διακριτών ΕΕΕΣ και των σχετικών αποδεικτικών μέσων, κατά τα ειδικότερα οριζόμενα στην παρούσα

Όταν οι οικονομικοί φορείς στηρίζονται στις ικανότητες άλλων φορέων όσον αφορά τα κριτήρια που σχετίζονται με την απαιτούμενη με τη διακήρυξη οικονομική και χρηματοοικονομική επάρκεια, οι εν λόγω οικονομικοί φορείς και αυτοί στους οποίους στηρίζονται είναι από κοινού υπεύθυνοι για την εκτέλεση της σύμβασης.

Υπό τους ίδιους όρους οι ενώσεις οικονομικών φορέων μπορούν να στηρίζονται στις ικανότητες των συμμετεχόντων στην ένωση ή άλλων φορέων.

Η αναθέτουσα αρχή ελέγχει αν οι φορείς, στις ικανότητες των οποίων προτίθεται να στηριχθεί ο οικονομικός φορέας, πληρούν κατά περίπτωση τα σχετικά κριτήρια επιλογής και εάν συντρέχουν λόγοι αποκλεισμού της παραγράφου 2.2.3. Ο οικονομικός φορέας υποχρεούται να αντικαταστήσει έναν φορέα στην ικανότητα του οποίου στηρίζεται, εφόσον ο τελευταίος δεν πληροί το σχετικό κριτήριο επιλογής ή για τον οποίο συντρέχουν λόγοι αποκλεισμού, εντός προθεσμίας τριάντα (30) ημερών από την σχετική ηλεκτρονική πρόσκληση της αναθέτουσας αρχής, η οποία απευθύνεται στον οικονομικό φορέα μέσω της λειτουργικότητας «Επικοινωνία» του ΕΣΗΔΗΣ. Ο φορέας που αντικαθιστά φορέα του προηγούμενου εδαφίου δεν επιτρέπεται να αντικατασταθεί εκ νέου.

#### Υπεργολαβία

Ο οικονομικός φορέας αναφέρει στην προσφορά του το τμήμα της σύμβασης που προτίθεται να αναθέσει υπό μορφή υπεργολαβίας σε τρίτους, καθώς και τους υπεργολάβους που προτείνει. Στην περίπτωση που o προσφέρων αναφέρει στην προσφορά του, ότι προτίθεται να αναθέσει τμήμα(τα) της σύμβασης υπό μορφή υπεργολαβίας σε τρίτους σε ποσοστό που υπερβαίνει το τριάντα τοις εκατό (30%) της συνολικής αξίας της σύμβασης, η αναθέτουσα αρχή ελέγχει ότι δεν συντρέχουν οι λόγοι αποκλεισμού της παραγράφου 2.2.3 της παρούσας. Ο οικονομικός φορέας υποχρεούται να αντικαταστήσει έναν υπεργολάβο, εφόσον συντρέχουν στο πρόσωπό του λόγοι αποκλεισμού της ως άνω παραγράφου 2.2.3.

### Κανόνες απόδειξης ποιοτικής επιλογής

Το δικαίωμα συμμετοχής των οικονομικών φορέων και οι όροι και προϋποθέσεις συμμετοχής τους, όπως ορίζονται στις παραγράφους 2.2.1 έως 2.2.8, κρίνονται κατά την υποβολή της προσφοράς δια του ΕΕΕΣ σύμφωνα με τα οριζόμενα στην παράγραφο 2.2.9.1, κατά την υποβολή των δικαιολογητικών της παραγράφου 2.2.9.2 και κατά τη σύναψη της σύμβασης με την υπεύθυνη δήλωση, της περ. δ΄ της παρ. 3 του άρθρου 105 του ν. 4412/2016.

Οι οικονομικοί φορείς μεριμνούν να διαθέτουν πιστοποιητικά, τα οποία να καλύπτουν και τον χρόνο υποβολής της προσφοράς, προκειμένου να τα υποβάλουν, εφόσον αναδειχθούν προσωρινοί ανάδοχοι ή εφόσον τους ζητηθεί, από την αναθέτουσα αρχή σύμφωνα με την παράγραφο 2.2.9.2 Α.

Στην περίπτωση που ο οικονομικός φορέας στηρίζεται στις ικανότητες άλλων φορέων, σύμφωνα με την παράγραφο 2.2.8 της παρούσας, οι φορείς στην ικανότητα των οποίων στηρίζεται υποχρεούνται να αποδεικνύουν, κατά τα οριζόμενα στις παραγράφους 2.2.9.1 και 2.2.9.2 και κατά τη σύναψη της σύμβασης δια της υπεύθυνης δήλωσης, της περ. δ΄ της παρ. 3 του άρθρο, ότι δεν συντρέχουν οι λόγοι αποκλεισμού της παραγράφου 2.2.3 της παρούσας και ότι πληρούν τα σχετικά κριτήρια επιλογής κατά περίπτωση (παράγραφοι 2.2.5 και 2.2.6).

Στην περίπτωση που o οικονομικός φορέας αναφέρει στην προσφορά του ότι προτίθεται να αναθέσει τμήμα(τα) της σύμβασης υπό μορφή υπεργολαβίας σε τρίτους σε ποσοστό που υπερβαίνει το τριάντα τοις εκατό (30%) της συνολικής αξίας της σύμβασης, οι υπεργολάβοι υποχρεούνται να αποδεικνύουν, κατά τα οριζόμενα στις παραγράφους 2.2.9.1 και 2.2.9.2, ότι δεν συντρέχουν οι λόγοι αποκλεισμού της παραγράφου 2.2.3 της παρούσας.

Αν μετά τη συμπλήρωση του ΕΕΕΣ και μέχρι τη ημέρα της έγγραφης πρόσκλησης για τη σύναψη του συμφωνητικού επέλθουν μεταβολές στις προϋποθέσεις, τις οποίες οι προσφέροντες είχαν δηλώσει ότι πληρούν, οι προσφέροντες οφείλουν να ενημερώσουν αμελλητί την αναθέτουσα αρχή [[5]](#footnote-5).

#### Προκαταρκτική απόδειξη κατά την υποβολή προσφορών

Προς προκαταρκτική απόδειξη ότι οι προσφέροντες οικονομικοί φορείς: α) δεν βρίσκονται σε μία από τις καταστάσεις της παραγράφου 2.2.3 «Λόγοι Αποκλεισμού» και β) πληρούν τα «Κριτήρια Ποιοτικής Επιλογής» των παραγράφων 2.2.4, 2.2.5, 2.2.6 και 2.2.7 της παρούσης, προσκομίζουν κατά την υποβολή της προσφοράς τους, ως δικαιολογητικό συμμετοχής, το προβλεπόμενο από το άρθρο 79 παρ. 1 και 3 του ν. 4412/2016 Ευρωπαϊκό Ενιαίο Έγγραφο Σύμβασης (ΕΕΕΣ), σύμφωνα με το επισυναπτόμενο στην παρούσα ΕΥΡΩΠΑΙΚΟ ΕΝΙΑΙΟ ΕΓΓΡΑΦΟ ΣΥΜΒΑΣΗΣ (ΕΕΕΣ) ΠΑΡΑΡΤΗΜΑ ΙΙI – ΕΥΡΩΠΑΙΚΟ ΕΝΙΑΙΟ ΕΓΓΡΑΦΟ ΣΥΜΒΑΣΗΣ (ΕΕΕΣ) *,* το οποίο ισοδυναμεί με ενημερωμένη υπεύθυνη δήλωση, με τις συνέπειες του ν. 1599/1986. Το ΕΕΕΣ καταρτίζεται βάσει του τυποποιημένου εντύπου του Παραρτήματος 2 του Κανονισμού (ΕΕ) 2016/7 και συμπληρώνεται από τους προσφέροντες οικονομικούς φορείς σύμφωνα με τις οδηγίες του Παραρτήματος 1 και λειτουργεί μόνο ως προκαταρκτική απόδειξη προς αντικατάσταση των πιστοποιητικών που εκδίδουν δημόσιες αρχές ή τρίτα μέρη.

Επισημαίνεται ότι οι προσφέροντες για το μέρος IV Κριτήρια επιλογής του ΕΕΕΣ συμπληρώνουν μόνο την **ενότητα α «Γενική ένδειξη για όλα τα κριτήρια επιλογής».**

Το ΕΕΕΣ φέρει υπογραφή με ημερομηνία εντός του χρονικού διαστήματος κατά το οποίο μπορούν να υποβάλλονται προσφορές. Αν στο διάστημα που μεσολαβεί μεταξύ της ημερομηνίας υπογραφής του ΕΕΕΣ και της καταληκτικής ημερομηνίας υποβολής προσφορών έχουν επέλθει μεταβολές στα δηλωθέντα στοιχεία, εκ μέρους του, στο ΕΕΕΣ, ο οικονομικός φορέας αποσύρει την προσφορά του, χωρίς να απαιτείται απόφαση της αναθέτουσας αρχής. Στη συνέχεια μπορεί να την υποβάλει εκ νέου με επίκαιρο ΕΕΕΣ. Ο οικονομικός φορέας δύναται να διευκρινίζει τις δηλώσεις και πληροφορίες που παρέχει στο ΕΕΕΣ με συνοδευτική υπεύθυνη δήλωση, την οποία υποβάλλει μαζί με το ΕΕΕΣ.

Κατά την υποβολή του ΕΕΕΣ, καθώς και της συνοδευτικής υπεύθυνης δήλωσης, είναι δυνατή, με μόνη την υπογραφή του κατά περίπτωση εκπροσώπου του οικονομικού φορέα, η προκαταρκτική απόδειξη των λόγων αποκλεισμού που αναφέρονται στην παράγραφο 2.2.3 της παρούσας, για το σύνολο των φυσικών προσώπων που είναι μέλη του διοικητικού, διευθυντικού ή εποπτικού οργάνου του ή έχουν εξουσία εκπροσώπησης, λήψης αποφάσεων ή ελέγχου σε αυτόν.

Ως εκπρόσωπος του οικονομικού φορέα νοείται ο νόμιμος εκπρόσωπος αυτού, όπως προκύπτει από το ισχύον καταστατικό ή το πρακτικό εκπροσώπησής του κατά το χρόνο υποβολής της προσφοράς ή το αρμοδίως εξουσιοδοτημένο φυσικό πρόσωπο να εκπροσωπεί τον οικονομικό φορέα για διαδικασίες σύναψης συμβάσεων ή για συγκεκριμένη διαδικασία σύναψης σύμβασης.

Στην περίπτωση υποβολής προσφοράς από ένωση οικονομικών φορέων, το Ευρωπαϊκό Ενιαίο Έγγραφο Σύμβασης (ΕΕΕΣ), υποβάλλεται χωριστά από κάθε μέλος της ένωσης.

Ο οικονομικός φορέας φέρει την ειδική υποχρέωση, να δηλώσει, μέσω του ΕΕΕΣ, την κατάστασή του σε σχέση με τους λόγους που προβλέπονται στο άρθρο 73 του ν. 4412/2016 και την παράγραφο 2.2.3 της παρούσης και ταυτόχρονα να επικαλεσθεί και τυχόν ληφθέντα μέτρα προς αποκατάσταση της αξιοπιστίας του.

Ιδίως επισημαίνεται ότι, κατά την απάντηση οικονομικού φορέα στο σχετικό πεδίο του ΕΕΕΣ για τυχόν σύναψη συμφωνιών με άλλους οικονομικούς φορείς με στόχο τη στρέβλωση του ανταγωνισμού, η συνδρομή περιστάσεων, όπως η πάροδος της τριετούς περιόδου της ισχύος του λόγου αποκλεισμού (παραγράφου 10 του άρθρου 73) ή η εφαρμογή της διάταξης της παραγράφου 3β του άρθρου 44 του ν. 3959/2011, σύμφωνα με την περ. γ της παραγράφου 2.2.3.3 της παρούσης, αναλύεται στο σχετικό πεδίο που προβάλλει κατόπιν θετικής απάντησης.

Όσον αφορά στις υποχρεώσεις του σχετικά με την καταβολή φόρων ή εισφορών κοινωνικής ασφάλισης (περ. α’ και β’ της παρ. 2 του άρθρου 73 του ν. 4412/2016) αυτές θεωρείται ότι δεν έχουν αθετηθεί εφόσον δεν έχουν καταστεί ληξιπρόθεσμες ή εφόσον έχουν υπαχθεί σε δεσμευτικό διακανονισμό που τηρείται. Στην περίπτωση αυτή, ο οικονομικός φορέας δεν υποχρεούται να απαντήσει καταφατικά στο σχετικό πεδίο του ΕΕΕΣ με το οποίο ερωτάται εάν ο οικονομικός φορέας έχει ανεκπλήρωτες υποχρεώσεις σχετικά με την καταβολή φόρων ή εισφορών κοινωνικής ασφάλισης ή, κατά περίπτωση, εάν έχει αθετήσει τις παραπάνω υποχρεώσεις του.

Στην περίπτωση που ένας οικονομικός φορέας, δηλώνει ότι εμπίπτει σε μία από τις καταστάσεις της παρ. 2.2.3.1 και 2.2.3.4, εκτός από την περ. β’ αυτής, για τις οποίες συντρέχει ο σχετικός λόγος αποκλεισμού, υποχρεούται, εφόσον επικαλεστεί μέτρα αυτοκάθαρσης για να αποδείξει την αξιοπιστία του, στο σχετικό πεδίο του ΕΕΕΣ, που εμφανίζεται κατόπιν της θετικής απάντησης που έδωσε περί συνδρομής κάποιου από τους ανωτέρω λόγους αποκλεισμού, να δηλώσει:

α. εάν τα μέτρα αυτοκάθαρσης, τα οποία έλαβε για τον συγκεκριμένο λόγο αποκλεισμού που έχει δηλώσει στο ΕΕΕΣ, έχουν ήδη κριθεί σε προγενέστερη διαδικασία στην οποία συμμετείχε, βάσει απόφασης που εκδόθηκε από την ίδια ή άλλη αναθέτουσα αρχή, κατόπιν γνωμοδότησης της Επιτροπής εξέτασης επανορθωτικών μέτρων.

β. εάν τα μέτρα κρίθηκαν ως επαρκή ή μη επαρκή, επισυνάπτοντας την απόφαση της περ. α με βάση την

οποία έχουν κριθεί τα συγκεκριμένα μέτρα αυτοκάθαρσης. Περαιτέρω, δηλώνεται εάν η ως άνω απόφαση έχει καταστεί «δεσμευτική», με την έννοια ότι, είτε δεν έχουν ασκηθεί τα προβλεπόμενα μέσα έννομης προστασίας είτε ασκήθηκαν και έχει εκδοθεί σχετική απόφαση.

γ. στην περίπτωση που τα μέτρα έχουν κριθεί ως μη επαρκή, εάν έχει λάβει πρόσθετα μέτρα αυτοκάθαρσης μετά την ημερομηνία που εκδόθηκε η απόφαση της περ. α και σε περίπτωση που ισχύει το ανωτέρω να προβεί σε ανάλυσή τους, αναγράφοντας υποχρεωτικά και την ημερομηνία κατά την οποία αυτά ελήφθησαν.

Ειδικά στην περίπτωση που έχουν συμπεριληφθεί στα έγγραφα της σύμβασης δυνητικοί λόγοι αποκλεισμού, για τους οποίους δεν έχουν προβλεφθεί πεδία δήλωσης πληροφοριών στο Ευρωπαϊκό Ενιαίο Έγγραφο Σύμβασης (ΕΕΕΣ), σχετικά με την λήψη, εκ μέρους των οικονομικών φορέων, επανορθωτικών μέτρων, αυτά θα δηλώνονται (αναφέρονται) στην συμπληρωματική υπεύθυνη δήλωση της παρ. 9, του άρθρου 79 του ν. 4412/2016.

Επισημαίνεται, τέλος, ότι η δήλωση του οικονομικού φορέα περί μη ρωσικής εμπλοκής, περιλαμβάνεται σε διακριτή υπεύθυνη δήλωση ή, εναλλακτικά, στη συνοδευτική υπεύθυνη δήλωση που δύναται να υποβάλλεται μαζί με το ΕΕΕΣ. Το περιεχόμενο της δήλωσης προβλέπεται στο ΠΑΡΑΡΤΗΜΑ VIΙ – Άλλες Δηλώσεις της παρούσας.

#### Αποδεικτικά μέσα [[6]](#footnote-6)- Δικαιολογητικά προσωρινού αναδόχου

**Α**. Για την απόδειξη της μη συνδρομής λόγων αποκλεισμού κατ’ άρθρο 2.2.3 και της πλήρωσης των κριτηρίων ποιοτικής επιλογής κατά τις παραγράφους 2.2.4, 2.2.5, 2.2.6 και 2.2.7, οι οικονομικοί φορείς προσκομίζουν τα δικαιολογητικά του παρόντος. Η προσκόμιση των εν λόγω δικαιολογητικών γίνεται κατά τα οριζόμενα στην παράγραφο 3.2 από τον προσωρινό ανάδοχο. Η αναθέτουσα αρχή μπορεί να ζητεί από προσφέροντες, σε οποιοδήποτε χρονικό σημείο κατά τη διάρκεια της διαδικασίας, να υποβάλλουν όλα ή ορισμένα δικαιολογητικά, όταν αυτό απαιτείται για την ορθή διεξαγωγή της διαδικασίας. Οι οικονομικοί φορείς μεριμνούν να διαθέτουν δικαιολογητικά, τα οποία να καλύπτουν και τον χρόνο υποβολής της προσφοράς προκειμένου να τα υποβάλουν, εφόσον αναδειχθούν προσωρινοί ανάδοχοι.

Οι οικονομικοί φορείς δεν υποχρεούνται να υποβάλλουν δικαιολογητικά ή άλλα αποδεικτικά στοιχεία, αν και στο μέτρο που η αναθέτουσα αρχή έχει τη δυνατότητα να λαμβάνει τα πιστοποιητικά ή τις συναφείς πληροφορίες απευθείας μέσω πρόσβασης σε εθνική βάση δεδομένων σε οποιοδήποτε κράτος - μέλος της Ένωσης, η οποία διατίθεται δωρεάν, όπως εθνικό μητρώο συμβάσεων, εικονικό φάκελο επιχείρησης, ηλεκτρονικό σύστημα αποθήκευσης εγγράφων ή σύστημα προεπιλογής. Η δήλωση για την πρόσβαση σε εθνική βάση δεδομένων εμπεριέχεται στο Ευρωπαϊκό Ενιαίο Έγγραφο Σύμβασης (ΕΕΕΣ), στο οποίο περιέχονται επίσης οι πληροφορίες που απαιτούνται για τον συγκεκριμένο σκοπό, όπως η ηλεκτρονική διεύθυνση της βάσης δεδομένων, τυχόν δεδομένα αναγνώρισης και, κατά περίπτωση, η απαραίτητη δήλωση συναίνεσης.

Οι οικονομικοί φορείς δεν υποχρεούνται να υποβάλουν δικαιολογητικά, όταν η αναθέτουσα αρχή που έχει αναθέσει τη σύμβαση διαθέτει ήδη τα ως άνω δικαιολογητικά και αυτά εξακολουθούν να ισχύουν.

Τα δικαιολογητικά του παρόντος υποβάλλονται και γίνονται αποδεκτά σύμφωνα με την παράγραφο 2.4.2.5 και 3.2 της παρούσας.

α αποδεικτικά έγγραφα συντάσσονται στην ελληνική γλώσσα ή συνοδεύονται από επίσημη μετάφρασή τους στην ελληνική γλώσσα σύμφωνα με την παράγραφο 2.1.4.

**Β.** **1.** Για την απόδειξη της μη συνδρομής των λόγων αποκλεισμού της παραγράφου 2.2.3 οι προσφέροντες οικονομικοί φορείς προσκομίζουν αντίστοιχα τα δικαιολογητικά που αναφέρονται παρακάτω.

Τα εν λόγω πιστοποιητικά υποβάλλονται μαζί με τα υπόλοιπα αποδεικτικά μέσα της παραγράφου 3.2 της παρούσας, από τον προσωρινό ανάδοχο, μέσω του υποσυστήματος, στον φάκελο «δικαιολογητικά προσωρινού αναδόχου».

Αν το αρμόδιο για την έκδοση των ανωτέρω κράτος-μέλος ή χώρα δεν εκδίδει τέτοιου είδους έγγραφα ή πιστοποιητικά ή όπου τα έγγραφα ή τα πιστοποιητικά αυτά δεν καλύπτουν όλες τις περιπτώσεις που αναφέρονται στις παραγράφους 2.2.3.1 και 2.2.3.2 περ. α’ και β’, καθώς και στην περ. β΄ της παραγράφου 2.2.3.3, τα έγγραφα ή τα πιστοποιητικά μπορεί να αντικαθίστανται από ένορκη βεβαίωση ή, στα κράτη - μέλη ή στις χώρες όπου δεν προβλέπεται ένορκη βεβαίωση, από υπεύθυνη δήλωση του ενδιαφερομένου ενώπιον αρμόδιας δικαστικής ή διοικητικής αρχής, συμβολαιογράφου ή αρμόδιου επαγγελματικού ή εμπορικού οργανισμού του κράτους - μέλους ή της χώρας καταγωγής ή της χώρας όπου είναι εγκατεστημένος ο οικονομικός φορέας. Οι αρμόδιες δημόσιες αρχές παρέχουν, όπου κρίνεται αναγκαίο, επίσημη δήλωση στην οποία αναφέρεται ότι δεν εκδίδονται τα έγγραφα ή τα πιστοποιητικά της παρούσας παραγράφου ή ότι τα έγγραφα αυτά δεν καλύπτουν όλες τις περιπτώσεις που αναφέρονται στις παραγράφους 2.2.3.1 και 2.2.3.2 περ. α’ και β’, καθώς και στην περ. β΄ της παραγράφου 2.2.3.3. Οι επίσημες δηλώσεις καθίστανται διαθέσιμες μέσω του επιγραμμικού αποθετηρίου πιστοποιητικών (e-Certis) του άρθρου 81 του ν. 4412/2016.

Ειδικότερα οι οικονομικοί φορείς προσκομίζουν:

**α)** για την παράγραφο **2.2.3.1** απόσπασμα του σχετικού μητρώου, όπως του ποινικού μητρώου ή, ελλείψει αυτού, ισοδύναμο έγγραφο που εκδίδεται από αρμόδια δικαστική ή διοικητική αρχή του κράτους-μέλους ή της χώρας καταγωγής ή της χώρας όπου είναι εγκατεστημένος ο οικονομικός φορέας, από το οποίο προκύπτει ότι πληρούνται αυτές οι προϋποθέσεις, που να έχει εκδοθεί έως τρεις (3) μήνες πριν από την υποβολή του.

Η υποχρέωση προσκόμισης του ως άνω αποσπάσματος αφορά και στα μέλη του διοικητικού, διευθυντικού ή εποπτικού οργάνου του εν λόγω οικονομικού φορέα ή στα πρόσωπα που έχουν εξουσία εκπροσώπησης, λήψης αποφάσεων ή ελέγχου σε αυτό κατά τα ειδικότερα αναφερόμενα στην ως άνω παράγραφο 2.2.3.1,

**β)** για την παράγραφο **2.2.3.2** πιστοποιητικό που εκδίδεται από την αρμόδια αρχή του οικείου κράτους - μέλους ή χώρας, που να είναι εν ισχύ κατά το χρόνο υποβολής του, άλλως, στην περίπτωση που δεν αναφέρεται σε αυτό χρόνος ισχύος, που να έχει εκδοθεί έως τρεις (3) μήνες πριν από την υποβολή του[[7]](#footnote-7)

Ιδίως οι οικονομικοί φορείς που είναι εγκατεστημένοι στην Ελλάδα προσκομίζουν:

**i)** Για την απόδειξη της εκπλήρωσης των φορολογικών υποχρεώσεων της παραγράφου 2.2.3.2 περίπτωση α’ αποδεικτικό ενημερότητας εκδιδόμενο από την Α.Α.Δ.Ε.

**ii)** Για την απόδειξη της εκπλήρωσης των υποχρεώσεων προς τους οργανισμούς κοινωνικής ασφάλισης της παραγράφου **2.2.3.2** περίπτωση α’ πιστοποιητικό εκδιδόμενο από τον e-ΕΦΚΑ. Επιπλέον προσκομίζεται υπεύθυνη δήλωση του οικονομικού φορέα αναφορικά με τους οργανισμούς κοινωνικής ασφάλισης (στην περίπτωση που ο οικονομικός φορέας έχει την εγκατάστασή του στην Ελλάδα αφορά Οργανισμούς κύριας και επικουρικής ασφάλισης) στους οποίους οφείλει να καταβάλει εισφορές.

**iii)** Για την παράγραφο 2.2.3.2 περίπτωση α’, πλέον των ως άνω πιστοποιητικών, υπεύθυνη δήλωση ότι δεν έχει εκδοθεί δικαστική ή διοικητική απόφαση με τελεσίδικη και δεσμευτική ισχύ για την αθέτηση των υποχρεώσεών τους όσον αφορά στην καταβολή φόρων ή εισφορών κοινωνικής ασφάλισης.

**γ)** για την παράγραφο 2.2.3.3 περίπτωση β΄ πιστοποιητικό που εκδίδεται από την αρμόδια αρχή του οικείου κράτους - μέλους ή χώρας, το οποίο έχει εκδοθεί έως τρεις (3) μήνες πριν από την υποβολή του.

Ιδίως οι οικονομικοί φορείς που είναι εγκατεστημένοι στην Ελλάδα προσκομίζουν:

**i)** Ενιαίο Πιστοποιητικό Δικαστικής Φερεγγυότητας από το αρμόδιο Πρωτοδικείο, από το οποίο προκύπτει ότι δεν τελούν υπό πτώχευση, πτωχευτικό συμβιβασμό ή υπό αναγκαστική διαχείριση ή δικαστική εκκαθάριση ή ότι δεν έχουν υπαχθεί σε διαδικασία εξυγίανσης. Ειδικά για τη διαδικασία εξυγίανσης προσκομίζεται επιπλέον υπεύθυνη δήλωση του νόμιμου εκπροσώπου του οικονομικού φορέα ότι τηρούνται οι όροι της συμφωνίας εξυγίανσης. Για τις ΙΚΕ προσκομίζεται επιπλέον και πιστοποιητικό του Γ.Ε.Μ.Η. περί μη έκδοσης απόφασης λύσης ή κατάθεσης αίτησης λύσης του νομικού προσώπου, ενώ για τις ΕΠΕ προσκομίζεται επιπλέον πιστοποιητικό μεταβολών.

**ii)** Πιστοποιητικό του Γ.Ε.Μ.Η. από το οποίο προκύπτει ότι το νομικό πρόσωπο δεν έχει λυθεί και τεθεί υπό εκκαθάριση με απόφαση των εταίρων.

**iii)** Εκτύπωση της καρτέλας “Στοιχεία Μητρώου/ Επιχείρησης” από την ηλεκτρονική πλατφόρμα της Ανεξάρτητης Αρχής Δημοσίων Εσόδων, όπως αυτά εμφανίζονται στο taxisnet, από την οποία να προκύπτει η μη αναστολή της επιχειρηματικής δραστηριότητάς τους.

Για τα σωματεία, το Ενιαίο Πιστοποιητικό Δικαστικής Φερεγγυότητας εκδίδεται από το αρμόδιο Πρωτοδικείο, ενώ για τους συνεταιρισμούς για το χρονικό διάστημα έως τις 31.12.2019 από το Ειρηνοδικείο και μετά την παραπάνω ημερομηνία από το Γ.Ε.Μ.Η

**δ)** Για τις λοιπές περιπτώσεις της παραγράφου 2.2.3.3, υπεύθυνη δήλωση του προσφέροντος οικονομικού φορέα ότι δεν συντρέχουν στο πρόσωπό του οι οριζόμενοι στην παράγραφο λόγοι αποκλεισμού

**ε)** Για την παράγραφο 2.2.3.9 υπεύθυνη δήλωση του προσφέροντος οικονομικού φορέα περί μη επιβολής εις βάρος του της κύρωσης του οριζόντιου αποκλεισμού, σύμφωνα τις διατάξεις της κείμενης νομοθεσίας.

**στ)** για την παράγραφο 2.2.3.4, δικαιολογητικά ονομαστικοποίησης των μετοχών, που καθορίζονται κατωτέρω, εφόσον ο προσωρινός ανάδοχος είναι ανώνυμη εταιρία ή νομικό πρόσωπο στη μετοχική σύνθεση του οποίου συμμετέχει ανώνυμη εταιρεία ή νομικό πρόσωπο της αλλοδαπής που αντιστοιχεί σε ανώνυμη εταιρεία (πλην των περιπτώσεων που αναφέρθηκαν στην παρ. 2.2.3.4 της παρούσας ανωτέρω).

Συγκεκριμένα, προσκομίζονται:

**i)** Για την απόδειξη της εξαίρεσης από την υποχρέωση ονομαστικοποίησης των μετοχών τους κατά την περ. α) της παραγράφου 2.2.3.4 βεβαίωση του αρμοδίου Χρηματιστηρίου.

**ii)** Όσον αφορά την εξαίρεση της περ. β) της παραγράφου 2.2.3.4, για την απόδειξη του ελέγχου δικαιωμάτων ψήφου, υπεύθυνη δήλωση της ελεγχόμενης εταιρείας και, εάν αυτή είναι διαφορετική του προσωρινού αναδόχου, πρόσθετη υπεύθυνη δήλωση του τελευταίου, στις οποίες αναφέρονται οι επιχειρήσεις επενδύσεων, οι εταιρείες διαχείρισης κεφαλαίων/ενεργητικού ή κεφαλαίων επιχειρηματικών συμμετοχών, ανά περίπτωση και το συνολικό ποσοστό των δικαιωμάτων ψήφου που ελέγχουν στην ελεγχόμενη από αυτές εταιρεία. Οι υπεύθυνες αυτές δηλώσεις συνοδεύονται υποχρεωτικά από βεβαίωση ή άλλο έγγραφο από το οποίο προκύπτει ότι οι ελέγχουσες τα δικαιώματα ψήφου εταιρείες είναι εποπτευόμενες κατά τα οριζόμενα στην παράγραφο 2.2.3.4.

**iii)** Δικαιολογητικά ονομαστικοποίησης μετοχών του προσωρινού αναδόχου:

- Πιστοποιητικό αρμόδιας αρχής του κράτους της έδρας, από το οποίο να προκύπτει ότι οι μετοχές είναι ονομαστικές, που έχει εκδοθεί έως τριάντα (30) εργάσιμες ημέρες πριν από την υποβολή του.

- Αναλυτική κατάσταση με τα στοιχεία των μετόχων της εταιρείας και τον αριθμό των μετοχών κάθε μετόχου (μετοχολόγιο), όπως τα στοιχεία αυτά είναι καταχωρημένα στο βιβλίο μετόχων της εταιρείας, το πολύ τριάντα (30) εργάσιμες ημέρες πριν από την ημέρα υποβολής της προσφοράς.

Ειδικότερα:

**-** Όσον αφορά τις **εγκατεστημένες στην Ελλάδα ανώνυμες εταιρείες** υποβάλλεται πιστοποιητικό του Γ.Ε.Μ.Η. από το οποίο να προκύπτει ότι οι μετοχές τους είναι ονομαστικές και αναλυτική κατάσταση με τα στοιχεία των μετόχων της εταιρείας και τον αριθμό των μετοχών κάθε μετόχου (μετοχολόγιο), όπως τα στοιχεία αυτά είναι καταχωρημένα στο βιβλίο μετόχων της εταιρείας, το πολύ τριάντα (30) εργάσιμες ημέρες πριν από την ημέρα υποβολής της προσφοράς.

**-** Όσον αφορά στις **αλλοδαπές ανώνυμες εταιρίες ή αλλοδαπά νομικά πρόσωπα που αντιστοιχούν σε ανώνυμες εταιρείες**:

**Α) εφόσον έχουν κατά το δίκαιο της έδρας τους ονομαστικές μετοχές, προσκομίζουν :**

i) Πιστοποιητικό αρμόδιας αρχής του κράτους της έδρας, από το οποίο να προκύπτει ότι οι μετοχές τους είναι ονομαστικές

ii) Αναλυτική κατάσταση μετόχων, με τον αριθμό των μετοχών του κάθε μετόχου, όπως τα στοιχεία αυτά είναι καταχωρημένα στο βιβλίο μετόχων της εταιρείας με ημερομηνία το πολύ 30 εργάσιμες ημέρες πριν την υποβολή της προσφοράς.

iii) Κάθε άλλο στοιχείο από το οποίο να προκύπτει η ονομαστικοποίηση μέχρι φυσικού προσώπου των μετοχών, που έχει συντελεστεί τις τελευταίες 30 (τριάντα) εργάσιμες ημέρες πριν την υποβολή της προσφοράς.

**Β) εφόσον δεν έχουν υποχρέωση ονομαστικοποίησης μετοχών ή δεν προβλέπεται η ονομαστικοποίηση των μετοχών, προσκομίζουν:**

i) βεβαίωση περί μη υποχρέωσης ονομαστικοποίησης των μετοχών από αρμόδια αρχή, εφόσον υπάρχει σχετική πρόβλεψη, διαφορετικά προσκομίζεται υπεύθυνη δήλωση του διαγωνιζόμενου. Για την περίπτωση μη πρόβλεψης ονομαστικοποίησης προσκομίζεται υπεύθυνη δήλωση του διαγωνιζόμενου,

ii) έγκυρη και ενημερωμένη κατάσταση προσώπων που κατέχουν τουλάχιστον 1% των μετοχών ή δικαιωμάτων ψήφου,

iii) εάν δεν τηρείται τέτοια κατάσταση, προσκομίζεται σχετική κατάσταση προσώπων, που κατέχουν τουλάχιστον ένα τοις εκατό (1%) των μετοχών ή δικαιωμάτων ψήφου, σύμφωνα με την τελευταία Γενική Συνέλευση, αν τα πρόσωπα αυτά είναι γνωστά στην εταιρεία. Σε αντίθετη περίπτωση, η εταιρεία αιτιολογεί τους λόγους που δεν είναι γνωστά τα ως άνω πρόσωπα, η δε αναθέτουσα αρχή δεν διαθέτει διακριτική ευχέρεια κατά την κρίση της αιτιολογίας αυτής. Εναπόκειται στην αναθέτουσα αρχή να αποδείξει τη δυνατότητα της εταιρείας να υποβάλλει την προαναφερόμενη κατάσταση, διαφορετικά η μη υποβολή της σχετικής κατάστασης δεν επιφέρει έννομες συνέπειες εις βάρος της εταιρείας.

Όλα τα ανωτέρω έγγραφα πρέπει να είναι επικυρωμένα από την κατά νόμο αρμόδια αρχή του κράτους της έδρας του υποψηφίου και να συνοδεύονται από επίσημη μετάφραση στην ελληνική.

Ελλείψεις στα δικαιολογητικά ονομαστικοποίησης των μετοχών συμπληρώνονται κατά την παράγραφο 3.1.2 της παρούσας**.**

Η αναθέτουσα αρχή ελέγχει επίσης, επί ποινή απαραδέκτου της προσφοράς, εάν στη διαδικασία συμμετέχει εξωχώρια εταιρεία από «μη συνεργάσιμα κράτη στον φορολογικό τομέα» κατά την έννοια των παρ. 3 και 4 του άρθρου 65 του ν. 4172/2013, καθώς και από κράτη που έχουν προνομιακό φορολογικό καθεστώς, όπως αυτά ορίζονται στον κατάλογο της απόφασης της παρ. 7 του άρθρου 65 του ως άνω νόμου, κατά τα αναφερόμενα στην περίπτωση α της παραγράφου 4 του άρθρου 4 του ν. 3310/2005.Επιπλέον ο προσωρινός ανάδοχος, πέραν των ως άνω δικαιολογητικών ονομαστικοποίησης, προσκομίζει κατά το στάδιο κατακύρωσης υπεύθυνη δήλωση ότι δεν είναι εξωχώρια εταιρεία, κατά την ανωτέρω έννοια και δεν εμπίπτει στις διατάξεις της παρ.4 εδαφ. α & β του άρθρου 4 του Ν. 3310/2005 όπως ισχύει.

**ζ)** για την παράγραφο 2.2.3.5α, υποβάλλεται από τον προσωρινό ανάδοχο, μαζί με τα υπόλοιπα δικαιολογητικά κατακύρωσης, υπεύθυνη δήλωση, στην οποία δηλώνεται ότι δεν συντρέχουν οι καταστάσεις ρωσικής εμπλοκής που περιγράφονται στην εν λόγω παράγραφο (υπόδειγμα του περιεχομένου της υπεύθυνης δήλωσης περιλαμβάνεται στο Παράρτημα VII της παρούσας Διακήρυξης). Η υπεύθυνη δήλωση υπογράφεται από τον νόμιμο εκπρόσωπο του οικονομικού φορέα, σύμφωνα με τα προβλεπόμενα στο άρθρο 79Α του ν. 4412/2016.

**B.2. Για την απόδειξη της απαίτησης της παραγράφου 2.2.4 (απόδειξη καταλληλόλητας για την άσκηση επαγγελματικής δραστηριότητας)** **οι οικονομικοί φορείς προσκομίζουν τα αναφερόμενα στον κατωτέρω πίνακα :**

|  |  |
| --- | --- |
| **1.** | **Οι οικονομικοί φορείς που συμμετέχουν στη διαδικασία σύναψης της παρούσας απαιτείται να ασκούν επαγγελματική δραστηριότητα συναφή με το αντικείμενο των προς παροχή υπηρεσιών σύμφωνα με την παράγραφο 2.2.4.**  Οι οικονομικοί φορείς οφείλουν να αποδείξουν το ανωτέρω κριτήριο ποιοτικής επιλογής υποβάλλοντας τα ακόλουθα στοιχεία τεκμηρίωσης: |
| 1.1 | Πιστοποιητικό/βεβαίωση του οικείου επαγγελματικού (ή εμπορικού) μητρώου του κράτους εγκατάστασης. Οι οικονομικοί φορείς που είναι εγκατεστημένοι σε κράτος μέλος της Ευρωπαϊκής Ένωσης προσκομίζουν πιστοποιητικό/βεβαίωση του αντίστοιχου επαγγελματικού (ή εμπορικού) μητρώου του Παραρτήματος XI του Προσαρτήματος Α΄ του ν. 4412/2016, με το οποίο πιστοποιείται αφενός η εγγραφή τους σε αυτό και αφετέρου το ειδικό επάγγελμά τους. Στην περίπτωση που χώρα δεν τηρεί τέτοιο μητρώο, το έγγραφο ή το πιστοποιητικό μπορεί να αντικαθίσταται από ένορκη βεβαίωση ή, στα κράτη - μέλη ή στις χώρες όπου δεν προβλέπεται ένορκη βεβαίωση, από υπεύθυνη δήλωση του ενδιαφερομένου ενώπιον αρμόδιας δικαστικής ή διοικητικής αρχής, συμβολαιογράφου ή αρμόδιου επαγγελματικού οργανισμού της χώρας καταγωγής ή της χώρας όπου είναι εγκατεστημένος ο οικονομικός φορέας ότι δεν τηρείται τέτοιο μητρώο και ότι ασκεί τη δραστηριότητα που απαιτείται για την εκτέλεση του αντικειμένου της υπό ανάθεση σύμβασης.  Οι εγκατεστημένοι στην Ελλάδα οικονομικοί φορείς προσκομίζουν βεβαίωση εγγραφής στο οικείο επαγγελματικό μητρώο ή πιστοποιητικό που εκδίδεται από την οικεία υπηρεσία του Γ.Ε.ΜΗ.  Οικονομικοί φορείς που έχουν οικονομικό σκοπό και δεν έχουν την εμπορική ιδιότητα, και συνεπώς δεν είναι υπόχρεοι εγγραφής στο Γ.Ε.ΜΗ. (π.χ. μη κερδοσκοπικά σωματεία του άρθρου 78 ΑΚ, ΕΛΚΕ Πανεπιστημίων) αποδεικνύουν την καταλληλότητα για την άσκηση της επαγγελματικής δραστηριότητας με κάθε πρόσφορο μέσο (ενδεικτικά καταστατικό, κωδικό άσκησης δραστηριότητα από ΑΑΔΕ). |

Επισημαίνεται ότι, τα δικαιολογητικά που αφορούν στην απόδειξη της απαίτησης της 2.2.4 (απόδειξη καταλληλότητας για την άσκηση επαγγελματικής δραστηριότητας) γίνονται αποδεκτά, εφόσον έχουν εκδοθεί έως τριάντα (30) εργάσιμες ημέρες πριν από την υποβολή τους, εκτός αν, σύμφωνα με τις ειδικότερες διατάξεις αυτών, φέρουν συγκεκριμένο χρόνο ισχύος.

**Β.3. Για την απόδειξη της οικονομικής και χρηματοοικονομικής επάρκειας της παραγράφου 2.2.5** **οι οικονομικοί φορείς προσκομίζουν τα αναφερόμενα στον κατωτέρω πίνακα :**

|  |  |
| --- | --- |
| **2.** | **Οι οικονομικοί φορείς που συμμετέχουν στη διαδικασία σύναψης της παρούσας απαιτείται να καλύπτουν τις απαιτήσεις, όπως αυτές τίθενται στην παράγραφο 2.2.5**  Οι οικονομικοί φορείς οφείλουν να αποδείξουν το ανωτέρω κριτήριο ποιοτικής επιλογής υποβάλλοντας τα ακόλουθα στοιχεία τεκμηρίωσης: |
| **2.1** | Ισολογισμούς σύμφωνα με την περί εταιρειών νομοθεσία της χώρας όπου είναι εγκατεστημένοι, των τελευταίων τριών (3) κλεισμένων διαχειριστικών χρήσεων, σε περίπτωση που υποχρεούται στην έκδοση Ισολογισμών ή φορολογικά έγγραφα για την επιβεβαίωση του κύκλου εργασιών του ή Ένορκη Βεβαίωση του συνολικού ύψους του ετήσιου κύκλου εργασιών, σε περίπτωση που δεν υποχρεούται στην έκδοση Ισολογισμών τραπεζική βεβαίωση για την πιστοληπτική ικανότητα του οικονομικού φορέα (ημεδαπού ή αλλοδαπού) ή/ και αποσπάσματα οικονομικών καταστάσεων, τα οποία αντιστοιχούν, σε κάθε περίπτωση, στα κριτήρια οικονομικής και χρηματοοικονομικής επάρκειας που έχουν τεθεί στο άρθρο 2.2.5.  Εάν ο οικονομικός φορέας, για βάσιμο λόγο, δεν είναι σε θέση να προσκομίσει τα ανωτέρω δικαιολογητικά, μπορεί να αποδεικνύει την οικονομική και χρηματοοικονομική του επάρκεια με οποιοδήποτε άλλο κατάλληλο έγγραφο. |

**Β.4. Για την απόδειξη της τεχνικής ικανότητας της παραγράφου 2.2.6 οι οικονομικοί φορείς προσκομίζουν τα αναφερόμενα στον κατωτέρω πίνακα :**

|  |  |
| --- | --- |
| **3** | **Οι οικονομικοί φορείς που συμμετέχουν στη διαδικασία σύναψης της παρούσας απαιτείται να διαθέτουν την κατάλληλα τεκμηριωμένη και αποδεδειγμένη επαγγελματική ικανότητα στην υλοποίηση έργων αντίστοιχου μεγέθους και πολυπλοκότητας με το υπό ανάθεση Έργο σύμφωνα με την παρ. 2.2.6.1.**  Οι οικονομικοί φορείς οφείλουν να αποδείξουν το ανωτέρω κριτήριο ποιοτικής επιλογής υποβάλλοντας τα ακόλουθα στοιχεία τεκμηρίωσης: |
| 3.1 | Κατάλογο των κυριότερων συναφών έργων που υλοποίησε επιτυχώς ή συμμετείχε με ποσοστό μικρότερο ή ίσο του 100% κατά τα τελευταία τρία (3) έτη (2022,2023, 2024) συν το τρέχων έτος προς τεκμηρίωση της κάλυψης των απαιτήσεων της παρ. 2.2.6.1., σύμφωνα με το ακόλουθο Υπόδειγμα:   |  |  |  |  |  |  |  |  | | --- | --- | --- | --- | --- | --- | --- | --- | | Α/Α | ΠΕΛΑΤΗΣ | ΣΥΝΤΟΜΗ ΠΕΡΙΓΡΑΦΗ ΤΟΥ ΕΡΓΟΥ | ΔΙΑΡΚΕΙΑ ΕΚΤΕΛΕΣΗΣ ΕΡΓΟΥ | ΠΡΟΫΠΟ-ΛΟΓΙΣΜΟΣ | ΣΥΝΟΠΤΙΚΗ ΠΕΡΙΓΡΑΦΗ ΣΥΝΕΙΣΦΟΡΑΣ ΣΤΟ ΕΡΓΟ  (αντικείμενο) | ΠΟΣΟΣΤΟ ΣΥΜΜΕΤΟΧΗΣ  ΣΤΟ ΕΡΓΟ  (προϋπολογισμός) | ΣΤΟΙΧΕΙΟ ΤΕΚΜΗΡΙΩΣΗΣ  (τύπος & ημ/νία) | |  |  |  |  |  |  |  |  |   όπου **«ΣΤΟΙΧΕΙΟ ΤΕΚΜΗΡΙΩΣΗΣ»**:   * Εάν ο Πελάτης είναι Δημόσιος Φορέας ως στοιχείο τεκμηρίωσης υποβάλλεται πιστοποιητικό ή πρωτόκολλο παραλαβής ή βεβαίωση καλής εκτέλεσης που συντάσσεται από την αρμόδια Δημόσια Αρχή. * Εάν ο Πελάτης είναι ιδιώτης, ως στοιχείο τεκμηρίωσης υποβάλλεται βεβαίωση καλής εκτέλεσης του Ιδιώτη όπως εκπροσωπείται από το Νόμιμο Εκπρόσωπο. Εφόσον δεν είναι δυνατή η προσκόμιση της βεβαίωσης καλής εκτέλεσης του Ιδιώτη, προσκομίζεται υπεύθυνη δήλωση του οικονομικού φορέα, στην οποία θα αναφέρεται ο λόγος για τον οποίο δεν κατέστη εφικτή η προσκόμιση της παραπάνω δήλωσης και η οποία θα συνοδεύεται από αντίγραφο του τιμολογίου και, εφόσον υφίσταται, της σχετικής σύμβασης. |
| 3.2 | Πιστοποιητικό συμμόρφωσης από διαπιστευμένους προς τούτο Φορείς Πιστοποίησης του δημόσιου ή του ιδιωτικού τομέα, όσον αφορά στην παροχή διαφημιστικών υπηρεσιών σε φορείς του Δημοσίου και του ευρύτερου δημόσιου τομέα, σύμφωνα με την παράγραφο 3α του άρθρου 12 του ν. 3688/2008. |
| **4.** | **Οι οικονομικοί φορείς που συμμετέχουν στη διαδικασία σύναψης της παρούσας απαιτείται να διαθέτουν ομάδα έργου με στελέχη επαρκή σε πλήθος και δεξιότητες για την ανάληψη του Έργου σύμφωνα με την παράγραφο 2.2.6.2.**  Οι οικονομικοί φορείς οφείλουν να αποδείξουν το ανωτέρω κριτήριο ποιοτικής επιλογής υποβάλλοντας τα ακόλουθα στοιχεία τεκμηρίωσης: |
| 4.1 | Πίνακα των **υπαλλήλων του Οικονομικού Φορέα** που συμμετέχουν στην Ομάδα Έργου, σύμφωνα με το ακόλουθο υπόδειγμα:   |  |  |  |  |  |  | | --- | --- | --- | --- | --- | --- | | Α/Α | Εταιρεία (σε περίπτωση Ένωσης / Κοινοπραξίας) | Ονοματεπώνυμο Μέλους Ομάδας Έργου | Θέση στην Ομάδα Έργου | Ανθρωπομήνες | Ποσοστό συμμετοχής\* (%) | |  |  |  |  |  |  | |  |  |  |  |  |  | |  |  |  |  |  |  | | **ΜΕΡΙΚΟ ΣΥΝΟΛΟ (1)** | | | |  |  |   Πίνακα των **στελεχών των Υπεργολάβων** **του Οικονομικού Φορέα** που συμμετέχουν στην Ομάδα Έργου, σύμφωνα με το ακόλουθο υπόδειγμα:   |  |  |  |  |  |  | | --- | --- | --- | --- | --- | --- | | Α/Α | Επωνυμία Εταιρείας Υπεργολάβου | Ονοματεπώνυμο Μέλους Ομάδας Έργου | Θέση στην Ομάδα Έργου | Ανθρωπομήνες | Ποσοστό συμμετοχής\* (%) | |  |  |  |  |  |  | |  |  |  |  |  |  | |  |  |  |  |  |  | | **ΜΕΡΙΚΟ ΣΥΝΟΛΟ (2)** | | | |  |  |   Πίνακα των **εξωτερικών συνεργατών του Οικονομικού Φορέα** που συμμετέχουν στην Ομάδα Έργου, σύμφωνα με το ακόλουθο υπόδειγμα:   |  |  |  |  |  | | --- | --- | --- | --- | --- | | Α/Α | Ονοματεπώνυμο Μέλους Ομάδας Έργου | Θέση στην Ομάδα Έργου | Ανθρωπομήνες | Ποσοστό συμμετοχής\* (%) | |  |  |  |  |  | |  |  |  |  |  | |  |  |  |  |  | | **ΜΕΡΙΚΟ ΣΥΝΟΛΟ (3)** | | |  |  |   \*ως **Ποσοστό Συμμετοχής** του Μέλους ορίζεται το πηλίκο των ανθρωπομηνών του δια των συνολικών προσφερόμενων ανθρωπομηνών (άθροισμα των μερικών συνόλων 1, 2, 3).  Ο Οικονομικός Φορέας, συμπληρωματικά με τον παραπάνω Πίνακα, θα πρέπει να καταθέσει υπεύθυνες δηλώσεις συνεργασίας, των εξωτερικών συνεργατών και των υπεργολάβων. Οι εξωτερικοί Συνεργάτες και οι υπεργολάβοι, θα δηλώνουν ότι το έργο (αντικείμενο της παρούσας Διακήρυξης), καθώς και οι υποχρεώσεις που απορρέουν από αυτό, τελούν σε γνώση τους.  Στην περίπτωση δήλωσης μελών στην Ομάδα Έργου που απασχολούνται με σύμβαση ανεξάρτητων υπηρεσιών, η οποία είναι σε ισχύ, ήδη κατά τον χρόνο υποβολής της προσφοράς και σύμφωνα με την παρ. 2.2.6.2 θεωρούνται ίδιοι πόροι του οικονομικού φορέα, θα πρέπει να προσκομιστούν οι συμβάσεις ανεξάρτητων υπηρεσιών κατά την έννοια του άρθρου 39 παρ. 9 του Ν. 4387/2016 (Α 85). |
| 4.2 | Βιογραφικά σημειώματα της Ομάδας Έργου (βάσει του υποδείγματος / βλ. ΠΑΡΑΡΤΗΜΑ ΙV – Υπόδειγμα Βιογραφικού Σημειώματος) |

**Β.5. Για την απόδειξη της συμμόρφωσής τους με πρότυπα διασφάλισης ποιότητας της παραγράφου 2.2.7 οι οικονομικοί φορείς προσκομίζουν τα αναφερόμενα στον κατωτέρω πίνακα :**

|  |  |
| --- | --- |
| **5.** | **Οι οικονομικοί φορείς που συμμετέχουν στη διαδικασία σύναψης της παρούσας απαιτείται να εξασφαλίζουν την ποιότητα των παρεχόμενων υπηρεσιών και να διαθέτουν οργανωμένο σύστημα διαχείρισης Ποιότητας σύμφωνα με την παράγραφο 2.2.7 της διακήρυξης.**  Οι οικονομικοί φορείς οφείλουν να αποδείξουν το ανωτέρω κριτήριο ποιοτικής επιλογής υποβάλλοντας τα ακόλουθα στοιχεία τεκμηρίωσης: |
| 5.1 | Οι οικονομικοί φορείς προσκομίζουν πιστοποιητικά συστήματος διαχείρισης ποιότητας (ISO ή ισοδύναμο) εν ισχύ, από διαπιστευμένο φορέα, στο πεδίο που ζητείται ή άλλα αποδεικτικά στοιχεία για ισοδύναμα μέτρα διασφάλισης ποιότητας, εφόσον ο υποψήφιος οικονομικός φορέας δεν είχε τη δυνατότητα να αποκτήσει τα εν λόγω πιστοποιητικά εντός των σχετικών προθεσμιών για λόγους για τους οποίους δεν ευθύνεται ο ίδιος, υπό την προϋπόθεση ότι ο οικονομικός φορέας αποδεικνύει ότι τα προτεινόμενα μέτρα διασφάλισης ποιότητας πληρούν τα απαιτούμενα πρότυπα διασφάλισης ποιότητας. |

**Β.6.** **Για την απόδειξη της νόμιμης σύστασης και εκπροσώπησης:**

Για την απόδειξη της νόμιμης εκπροσώπησης, στις περιπτώσεις που ο οικονομικός φορέας είναι νομικό πρόσωπο και εγγράφεται υποχρεωτικά, κατά την κείμενη νομοθεσία, και δηλώνει την εκπροσώπηση και τις μεταβολές της σε αρμόδια αρχή (πχ ΓΕΜΗ), προσκομίζει σχετικό πιστοποιητικό ισχύουσας εκπροσώπησης, το οποίο πρέπει να έχει εκδοθεί έως τριάντα (30) εργάσιμες ημέρες πριν από την υποβολή του, εκτός αν αυτό φέρει συγκεκριμένο χρόνο ισχύος.

Ειδικότερα για τους ημεδαπούς οικονομικούς φορείς προσκομίζονται:

i) **για την απόδειξη της νόμιμης εκπροσώπησης**, στις περιπτώσεις που ο οικονομικός φορέας είναι νομικό πρόσωπο και υποχρεούται, κατά την κείμενη νομοθεσία, να δηλώνει την εκπροσώπηση και τις μεταβολές της στο ΓΕΜΗ, προσκομίζει σχετικό πιστοποιητικό ισχύουσας εκπροσώπησης, το οποίο πρέπει να έχει εκδοθεί έως τριάντα (30) εργάσιμες ημέρες πριν από την υποβολή του.

ii) Για την **απόδειξη της νόμιμης σύστασης και των μεταβολών** του νομικού προσώπου γενικό πιστοποιητικό μεταβολών του ΓΕΜΗ, εφόσον έχει εκδοθεί έως τρεις (3) μήνες πριν από την υποβολή του.

Στις λοιπές περιπτώσεις τα κατά περίπτωση νομιμοποιητικά έγγραφα σύστασης και νόμιμης εκπροσώπησης (όπως καταστατικά, πιστοποιητικά μεταβολών, αντίστοιχα ΦΕΚ, αποφάσεις συγκρότησης οργάνων διοίκησης σε σώμα, κλπ., ανάλογα με τη νομική μορφή του οικονομικού φορέα), συνοδευόμενα από υπεύθυνη δήλωση του νόμιμου εκπροσώπου ότι εξακολουθούν να ισχύουν κατά την υποβολή τους.

Σε περίπτωση που για τη διενέργεια της παρούσας διαδικασίας ανάθεσης έχουν χορηγηθεί εξουσίες σε πρόσωπο πλέον αυτών που αναφέρονται στα παραπάνω έγγραφα, προσκομίζεται επιπλέον απόφαση- πρακτικό του αρμοδίου καταστατικού οργάνου διοίκησης του νομικού προσώπου με την οποία χορηγήθηκαν οι σχετικές εξουσίες. Όσον αφορά τα φυσικά πρόσωπα, εφόσον έχουν χορηγηθεί εξουσίες σε τρίτα πρόσωπα, προσκομίζεται εξουσιοδότηση του οικονομικού φορέα.

Οι αλλοδαποί οικονομικοί φορείς προσκομίζουν τα προβλεπόμενα, κατά τη νομοθεσία της χώρας εγκατάστασης, αποδεικτικά έγγραφα, και εφόσον δεν προβλέπονται, υπεύθυνη δήλωση του νόμιμου εκπροσώπου, από την οποία αποδεικνύονται τα ανωτέρω ως προς τη νόμιμη σύσταση, μεταβολές και εκπροσώπηση του οικονομικού φορέα.

Οι ως άνω υπεύθυνες δηλώσεις γίνονται αποδεκτές, εφόσον έχουν συνταχθεί μετά την κοινοποίηση της πρόσκλησης για την υποβολή των δικαιολογητικών.

Από τα ανωτέρω έγγραφα πρέπει να προκύπτουν η νόμιμη σύσταση του οικονομικού φορέα, όλες οι σχετικές τροποποιήσεις των καταστατικών, το/τα πρόσωπο/α που δεσμεύει/ουν νόμιμα την εταιρία κατά την ημερομηνία διενέργειας του διαγωνισμού (νόμιμος εκπρόσωπος, δικαίωμα υπογραφής κλπ.), τυχόν τρίτοι, στους οποίους έχει χορηγηθεί εξουσία εκπροσώπησης, καθώς και η θητεία του/των ή/και των μελών του οργάνου διοίκησης/ νόμιμου εκπροσώπου.

**Β.7.** Οι οικονομικοί φορείς που είναι εγγεγραμμένοι σε επίσημους καταλόγους που προβλέπονται από τις εκάστοτε ισχύουσες εθνικές διατάξεις ή διαθέτουν πιστοποίηση από οργανισμούς πιστοποίησης που συμμορφώνονται με τα ευρωπαϊκά πρότυπα πιστοποίησης, κατά την έννοια του Παραρτήματος VII του Προσαρτήματος Α΄ του ν. 4412/2016, μπορούν να προσκομίζουν στις αναθέτουσες αρχές πιστοποιητικό εγγραφής εκδιδόμενο από την αρμόδια αρχή ή το πιστοποιητικό που εκδίδεται από τον αρμόδιο οργανισμό πιστοποίησης.

Στα πιστοποιητικά αυτά αναφέρονται τα δικαιολογητικά βάσει των οποίων έγινε η εγγραφή των εν λόγω οικονομικών φορέων στον επίσημο κατάλογο ή η πιστοποίηση και η κατάταξη στον εν λόγω κατάλογο.

Η πιστοποιούμενη εγγραφή στους επίσημους καταλόγους από τους αρμόδιους οργανισμούς ή το πιστοποιητικό, που εκδίδεται από τον οργανισμό πιστοποίησης, συνιστά τεκμήριο καταλληλότητας όσον αφορά τις απαιτήσεις ποιοτικής επιλογής, τις οποίες καλύπτει ο επίσημος κατάλογος ή το πιστοποιητικό.

Οι οικονομικοί φορείς που είναι εγγεγραμμένοι σε επίσημους καταλόγους απαλλάσσονται από την υποχρέωση υποβολής των δικαιολογητικών που αναφέρονται στο πιστοποιητικό εγγραφής τους. Ειδικώς όσον αφορά την καταβολή των εισφορών κοινωνικής ασφάλισης και των φόρων και τελών, προσκομίζονται πέραν της βεβαίωσης εγγραφής στον επίσημο κατάλογο και πιστοποιητικά, κατά τα οριζόμενα ανωτέρω στην περίπτωση Β.1, υποπερ. i, ii και iii της περ. β.

**Β.8.** Οι ενώσεις οικονομικών φορέων που υποβάλλουν κοινή προσφορά, υποβάλλουν τα παραπάνω, κατά περίπτωση δικαιολογητικά, για κάθε οικονομικό φορέα που συμμετέχει στην ένωση, σύμφωνα με τα ειδικότερα προβλεπόμενα στο άρθρο 19 παρ. 2 του ν. 4412/2016.

Επιπλέον υποβάλλεται συμφωνητικό μεταξύ των μελών της Ένωσης με το οποίο α) συστήνεται η Ένωση β) αναγράφεται να οριοθετείται με σαφήνεια το μέρος του Έργου και το ποσοστό (όχι απόλυτη τιμή) του συμβατικού τιμήματος που θα αντιστοιχεί σε κάθε μέλος της ένωσης στο σύνολο της Προσφοράς, γ) δηλώνεται ένα Μέλος ως υπεύθυνο για το συντονισμό και τη διοίκηση όλων των Μελών της Ένωσης (leader) και δ) ορίζεται κοινός εκπρόσωπος της Ένωσης και των μελών της για τη συμμετοχή της στο Διαγωνισμό και την εκπροσώπηση της Ένωσης και των μελών της έναντι της Αναθέτουσας Αρχής.

**Β.9.** Στην περίπτωση που οικονομικός φορέας επιθυμεί να στηριχθεί στις ικανότητες άλλων φορέων, σύμφωνα με την παράγραφο 2.2.8, για την απόδειξη ότι θα έχει στη διάθεσή του τους αναγκαίους πόρους, προσκομίζει, ιδίως, σχετική έγγραφη δέσμευση των φορέων αυτών για τον σκοπό αυτό. Ειδικότερα, προσκομίζεται έγγραφο (συμφωνητικό ή σε περίπτωση νομικού προσώπου απόφαση του αρμοδίου οργάνου διοίκησης αυτού ή σε περίπτωση φυσικού προσώπου υπεύθυνη δήλωση), δυνάμει του οποίου αμφότεροι, διαγωνιζόμενος οικονομικός φορέας και τρίτος φορέας, εγκρίνουν τη μεταξύ τους συνεργασία για την κατά περίπτωση παροχή προς τον διαγωνιζόμενο της χρηματοοικονομικής ή/και τεχνικής ή/και επαγγελματικής ικανότητας του φορέα, ώστε αυτή να είναι στη διάθεση του διαγωνιζόμενου για την εκτέλεση της σύμβασης.

Η σχετική αναφορά πρέπει να είναι λεπτομερής και να αναφέρει κατ’ ελάχιστον τους συγκεκριμένους πόρους που θα είναι διαθέσιμοι για την εκτέλεση της σύμβασης και τον τρόπο με τον οποίο θα χρησιμοποιηθούν αυτοί για την εκτέλεση της σύμβασης. Ο τρίτος θα δεσμεύεται ρητά ότι θα διαθέσει στον διαγωνιζόμενο τους συγκεκριμένους πόρους κατά τη διάρκεια της σύμβασης και ο διαγωνιζόμενος ότι θα κάνει χρήση αυτών σε περίπτωση που του ανατεθεί η σύμβαση. Σε περίπτωση που ο τρίτος διαθέτει χρηματοοικονομική επάρκεια, θα δηλώνει επίσης ότι καθίσταται από κοινού με τον διαγωνιζόμενο υπεύθυνος για την εκτέλεση της σύμβασης.

Σε περίπτωση που ο τρίτος διαθέτει στοιχεία τεχνικής ή επαγγελματικής καταλληλότητας που σχετίζονται με τους τίτλους σπουδών και τα επαγγελματικά προσόντα που ορίζονται στην περίπτωση στ’ του Μέρους ΙΙ του Παραρτήματος ΧΙΙ του Προσαρτήματος Α του ν. 4412/2016 ή με την σχετική επαγγελματική εμπειρία, θα δεσμεύεται ότι θα εκτελέσει τις εργασίες ή υπηρεσίες για τις οποίες απαιτούνται οι συγκεκριμένες ικανότητες, δηλώνοντας το τμήμα της σύμβασης που θα εκτελέσει.

**Β.10.** Στην περίπτωση που ο οικονομικός φορέας δηλώνει στην προσφορά του ότι θα κάνει χρήση υπεργολάβων, στις ικανότητες των οποίων δεν στηρίζεται, προσκομίζεται υπεύθυνη δήλωση του προσφέροντος με αναφορά του τμήματος της σύμβασης το οποίο προτίθεται να αναθέσει σε τρίτους υπό μορφή υπεργολαβίας και υπεύθυνη δήλωση των υπεργολάβων ότι αποδέχονται την εκτέλεση των εργασιών.

**Β.11. Επισημαίνεται ότι γίνονται αποδεκτές:**

* **οι ένορκες βεβαιώσεις που αναφέρονται στην παρούσα Διακήρυξη, εφόσον έχουν συνταχθεί έως τρεις (3) μήνες πριν από την υποβολή τους,**
* **οι υπεύθυνες δηλώσεις, εφόσον έχουν συνταχθεί μετά την κοινοποίηση της πρόσκλησης για την υποβολή των δικαιολογητικών. Σημειώνεται ότι δεν απαιτείται θεώρηση του γνησίου της υπογραφής τους**

## Κριτήρια Ανάθεσης

### Κριτήριο ανάθεσης

Κριτήριο ανάθεσης της Σύμβασης είναι η πλέον συμφέρουσα από οικονομική άποψη προσφορά βάσει βέλτιστης σχέσης ποιότητας – τιμής, η οποία εκτιμάται βάσει των κάτωθι κριτηρίων ανά Τμήμα.

|  |  |  |  |
| --- | --- | --- | --- |
| **ΚΡΙΤΗΡΙΟ** | **ΠΕΡΙΓΡΑΦΗ** | **ΣΥΝΤΕΛΕΣΤΗΣ ΒΑΡΥΤΗΤΑΣ** | **Παραπομπή σε παρ. απαίτησης της διακήρυξης** |
| **ΟΜΑΔΑ Α Μεθοδολογική Προσέγγιση Υλοποίησης του υπό ανάθεση έργου** | | |  |
| **Κ1** | Καταλληλότητα μεθοδολογικής προσέγγισης και βαθμός προσαρμογής στις ειδικές απαιτήσεις και προδιαγραφές του αντικειμένου της παρούσας διακήρυξης. Σαφήνεια και πληρότητα της προσφοράς ως προς την κατανόηση του αντικειμένου και των απαιτήσεων και ιδιαιτεροτήτων της παρούσας διακήρυξης. | **20%** | Κεφάλαια 1 και 2, Ενότητες 2.1 και 2.5 του Παραρτήματος Ι |
| **Κ2** | Εικαστικές Προτάσεις και Προτάσεις εφαρμογής του βασικού δημιουργικού concept | **40%** | Ενότητες 2.2, 2.3, 2.4 και 2.6 του Παραρτήματος Ι |
| **Κ3** | Οργάνωση Υλοποίησης Έργου (Φάσεις, Χρονοδιάγραμμα, Παραδοτέα) | **15%** | Κεφάλαιο 4 του Παραρτήματος Ι |
| **ΑΘΡΟΙΣΜΑ ΣΥΝΤΕΛΕΣΤΩΝ ΒΑΡΥΤΗΤΑΣ ΟΜΑΔΑΣ Α** | | **75%** |  |
| **ΟΜΑΔΑ Β Οργάνωση και λειτουργία του Οικονομικού Φορέα** | | |  |
| **Κ4** | Σχήμα Διοίκησης - Μεθοδολογία Διοίκησης και Διασφάλισης Ποιότητας | 10% | Κεφάλαιο 3 του Παραρτήματος Ι |
| **Κ5** | Συσχέτιση μελών της Ομάδας Έργου με συγκεκριμένες δράσεις και παραδοτέα της Σύμβασης | 15% | Κεφάλαια 3 και 4 του Παραρτήματος Ι |
| **ΑΘΡΟΙΣΜΑ ΣΥΝΤΕΛΕΣΤΩΝ ΒΑΡΥΤΗΤΑΣ ΟΜΑΔΑΣ Β** | | **25%** |  |
| **ΑΘΡΟΙΣΜΑ ΣΥΝΟΛΟΥ ΣΥΝΤΕΛΕΣΤΩΝ ΒΑΡΥΤΗΤΑΣ: 100%** | | |  |

***Επεξήγηση Κριτηρίων:***

**ΟΜΑΔΑ ΚΡΙΤΗΡΙΩΝ Α: Μεθοδολογική Προσέγγιση Υλοποίησης του υπό ανάθεση έργου,** το οποίο αποτελείται από τα ακόλουθα επιμέρους κριτήρια:

* Η κατανόηση και η αποτύπωση των ιδιαιτεροτήτων των ειδικών απαιτήσεων του έργου, το οποίο αφορά το σχέδιο δράσεων προβολής και ενημέρωσης για το έργο.
* Η επιλογή/ προσδιορισμός των ομάδων - στόχου, στις οποίες απευθύνονται οι δράσεις επικοινωνίας, η παρουσίαση των ιδιαίτερων χαρακτηριστικών τους, καθώς και οι προτάσεις προσέγγισής τους
* Η σαφήνεια του επικοινωνιακού μηνύματος.
* Η ομοιογένεια και συνέργεια των προτεινόμενων επιλογών (ο βαθμός συνοχής μεταξύ των σεναρίων, των εικαστικών στοιχείων και της ταυτότητας που περιέχονται στις δημιουργικές προτάσεις).
* Η πρωτοτυπία και διεισδυτικότητα των δημιουργικών επιλογών σε ό,τι αφορά τα συνθήματα, το σενάριο, το ύφος και γενικότερα το περιεχόμενο των εικαστικών προσεγγίσεων
* Η διατύπωση κατάλληλων και σύγχρονων μεθόδων και εργαλείων με εξατομικευμένη χρήση και εφαρμογή στις απαιτήσεις του έργου.
* Η οργάνωση των επιδιωκόμενων αποτελεσμάτων σε συνάφεια με τις σχετιζόμενες παρεμβάσεις με τεκμηρίωση της διασύνδεσής τους.
* Η περιγραφή του τρόπου παρουσίασης των υποβαλλόμενων από τον Ανάδοχο για έγκριση προτάσεων υλοποίησης των προωθητικών ενεργειών (π.χ. είδος δράσης, χρόνος, τεκμηρίωση επιλογής, τεχνικά χαρακτηριστικά, στοχοθέτηση κοινού, αξιολόγηση αποτελεσματικότητας, κλπ.).
* Η περιγραφή των Τεχνικών Μέσων και των Μεθοδολογικών Εργαλείων που θα χρησιμοποιηθούν για την Υλοποίηση του Έργου.
* Διάγραμμα Ροής και Παραδοτέα των επιμέρους ενεργειών /δράσεων.
* Χρονικός Προγραμματισμός των Ενεργειών του Έργου.

|  |  |
| --- | --- |
| **Κ1** | Αξιολογείται η ορθότητα αντίληψης του προσφέροντος για το περιβάλλον, για το αντικείμενο και για τις απαιτήσεις της σύμβασης: |
| Κρίνεται η σαφήνεια και η πληρότητα της πρότασης ως προς τις ειδικές απαιτήσεις του Έργου. Βαθμολογείται η κατανόηση του διαγωνιζομένου για το περιβάλλον, τη σκοπιμότητα και τις ειδικές απαιτήσεις του έργου και ο εντοπισμός και ανάλυση των παραγόντων και παραμέτρων που προσδιορίζουν τις ανάγκες του έργου και τους κρίσιμους παράγοντες επίτευξης των προσδοκώμενων αποτελεσμάτων. Επίσης, αξιολογείται η επιλογή/ προσδιορισμός των ομάδων –στόχου, στις οποίες απευθύνονται οι δράσεις επικοινωνίας, η παρουσίαση των ιδιαίτερων χαρακτηριστικών τους, καθώς και οι προτάσεις προσέγγισης τους. | |
| **Κ2** | Αξιολογούνται οι δημιουργικές προτάσεις |
| Αξιολογούνται οι δημιουργικές προτάσεις που θα κατατεθούν από τον προσφέροντα και συγκεκριμένα θα εξεταστούν:   * Η ποιότητα και η καλαισθησία τους * Η λειτουργικότητά τους * Η πρωτοτυπία τους * η συμβατότητά τους με τις ανάγκες της αναθέτουσας αρχής στα πλαίσια του έργου | |
| **Κ3** | Αξιολογούνται ο χρονικός προγραμματισμός |
| Με αυτό το κριτήριο βαθμολογείται ο χρονικός προγραμματισμός των επιμέρους ενεργειών/δράσεων και το χρονοδιάγραμμα υλοποίησης των δράσεων | |

**ΟΜΑΔΑ ΚΡΙΤΗΡΙΩΝ Β: Οργάνωση και λειτουργία του Οικονομικού Φορέα**

* Παρουσίαση της Δομής, της Οργάνωσης και της Σύνθεσης της Ομάδας Έργου, καθώς και αποτύπωση των Αρμοδιοτήτων – Ρόλων των μελών της.
* Κατάλογος Στελεχών, τα οποία προτείνονται για την στελέχωση της Ομάδας Έργου, προσδιορισμό της θέσης του καθενός στο οργανωτικό σχήμα, διαθεσιμότητα, περιγραφή των καθηκόντων του σε σχέση με την εκπόνηση των Παραδοτέων και την εκτέλεση των Εργασιών.
* Αναλυτική περιγραφή του Σχήματος Διοίκησης του Έργου λαμβάνοντας υπόψη την πολυπλοκότητα και την ιδιαιτερότητα του έργου

|  |  |
| --- | --- |
| **Κ4** | Αξιολογείται η Ομάδα Έργου |
| Κρίνεται η επάρκεια και καταλληλόλητα της προτεινόμενης δομής, οργάνωσης και διοίκησης Ομάδας Έργου. | |
| **Κ5** | Αξιολογείται η συσχέτιση μελών της Ομάδας Έργου |
| Κρίνεται η συσχέτιση μελών της Ομάδας Έργου με συγκεκριμένες δράσεις και παραδοτέα της Σύμβασης. | |

### Βαθμολόγηση και κατάταξη προσφορών

#### Βαθμολόγηση Τεχνικών Προσφορών (ανά Τμήμα)

Η Βαθμολόγηση των τεχνικών προσφορών θα γίνει σύμφωνα με τα “Κριτήρια Αξιολόγησης”, όπως αυτά προσδιορίζονται στον πίνακα της παρ. 2.3.1.

Η βαθμολόγηση κάθε κριτηρίου αξιολόγησης κυμαίνεται από 100 βαθμούς στην περίπτωση που ικανοποιούνται ακριβώς όλοι οι όροι των τεχνικών προδιαγραφών, αυξάνεται δε μέχρι τους 120 βαθμούς όταν υπερκαλύπτονται οι απαιτήσεις του συγκεκριμένου κριτηρίου**.**

Κάθε κριτήριο αξιολόγησης βαθμολογείται αυτόνομα με βάση τα στοιχεία της προσφοράς.

Βαθμολογία μικρότερη από 100 βαθμούς (ήτοι προσφορά που δεν καλύπτει/παρουσιάζει αποκλίσεις από τις τεχνικές προδιαγραφές της παρούσας) επιφέρει την απόρριψη της προσφοράς.

Η σταθμισμένη βαθμολογία του κάθε κριτηρίου θα προκύπτει από το γινόμενο του επιμέρους συντελεστή βαρύτητας επί τη βαθμολογία του, η δε συνολική βαθμολογία της προσφοράς (Βi) θα προκύπτει από το άθροισμα των σταθμισμένων βαθμολογιών όλων των κριτηρίων.

Η συνολική βαθμολογία της τεχνικής προσφοράς υπολογίζεται με βάση τον παρακάτω τύπο :

Β = σ1χΚ1 + σ2χΚ2 +……+σνχΚν

#### Κατάταξη προσφορών (η κατάταξη πραγματοποιείται ανά τμήμα)

Πλέον συμφέρουσα από οικονομική άποψη προσφορά είναι εκείνη που παρουσιάζει το μεγαλύτερο Λi ο οποίος υπολογίζεται με βάση τον παρακάτω τύπο:

Λi = 80 \* ( Βi / Βmax ) + 20 \* (Kmin/Ki)

όπου:

Βmax η συνολική βαθμολογία που έλαβε η καλύτερη Τεχνική Προσφορά

Βi η συνολική βαθμολογία της Τεχνικής Προσφοράς i

Kmin η τιμή χαμηλότερης Οικονομικής Προσφοράς

Κi η τιμή της Οικονομικής Προσφοράς i

Λi το οποίο στρογγυλοποιείται στα 2 δεκαδικά ψηφία.

#### Διαμόρφωση τιμής Οικονομικής Προσφοράς

Η τιμή κάθε Οικονομικής Προσφοράς περιλαμβάνει:

* το συνολικό κόστος για το τμήμα του έργου χωρίς ΦΠΑ {βλ. ΠΑΡΑΡΤΗΜΑ VI – Υπόδειγμα Οικονομικής Προσφοράς (ισχύει ανά Τμήμα).

## Κατάρτιση - Περιεχόμενο Προσφορών

### Γενικοί όροι υποβολής προσφορών

Οι προσφορές υποβάλλονται με βάση τις απαιτήσεις της παρούσας Διακήρυξης, για όλες τις περιγραφόμενες υπηρεσίες .

Δεν επιτρέπονται εναλλακτικές προσφορές *.*

Η ένωση οικονομικών φορέων υποβάλλει κοινή προσφορά, η οποία υπογράφεται υποχρεωτικά ηλεκτρονικά είτε από όλους τους οικονομικούς φορείς που αποτελούν την ένωση, είτε από εκπρόσωπό τους νομίμως εξουσιοδοτημένο. Στην προσφορά, απαραιτήτως πρέπει να προσδιορίζεται η έκταση και το είδος της συμμετοχής του (συμπεριλαμβανομένης της κατανομής αμοιβής μεταξύ τους) κάθε μέλους της ένωσης, καθώς και ο εκπρόσωπος/συντονιστής αυτής[[8]](#footnote-8).

Η εν λόγω δήλωση περιλαμβάνεται καταρχήν στο ΕΕΕΣ (Μέρος ΙΙ. Ενότητα Α) που μπορεί να διευκρινίζεται στη συνοδευτική αυτού υπεύθυνη δήλωση που δύνανται να υποβάλλουν τα μέλη της ένωσης και η εξουσιοδότηση χορηγείται με πρόσφορο έγγραφο παροχής πληρεξουσιότητας, (ιδιωτικό συμφωνητικό σύστασης ένωσης οικονομικών φορέων/ ορισμού κοινού εκπροσώπου τους, ή αντίστοιχα πρακτικά των διοικητικών συμβουλίων των μελών της ένωσης), το οποίο (έγγραφο) πρέπει να υποβάλλεται με την προσφορά.

Ο, σύμφωνα με τα παραπάνω, ορισμός εκπροσώπου της ένωσης οικονομικών φορέων έναντι της αναθέτουσας αρχής, καλύπτει και τη δυνατότητα αυτού να υπογράφει την προδικαστική προσφυγή του άρθρου 3.4 της παρούσας, εκπροσωπώντας όλα τα μέλη της ένωσης [[9]](#footnote-9).

Ο οικονομικός φορέας δύναται να αποσύρει την προσφορά του και να την υποβάλλει εκ νέου έως την κατά περίπτωση καταληκτική ημερομηνία υποβολής προσφορών, χωρίς να απαιτούνται ενέργειες, όπως σχετικό αίτημα του, μέσω της λειτουργικότητας «Επικοινωνία» του ΕΣΗΔΗΣ[[10]](#footnote-10) προς την Αναθέτουσα Αρχή, καθώς και σχετικές ενέργειες απόσυρσης («αποκλεισμού») της προσφοράς από χρήστη της Αναθέτουσας Αρχής.

### Χρόνος και Τρόπος υποβολής προσφορών

**2.4.2.1** Οι προσφορές υποβάλλονται από τους ενδιαφερόμενους ηλεκτρονικά, μέσω της διαδικτυακής πύλης www.promitheus.gov.gr του ΕΣΗΔΗΣ, μέχρι την καταληκτική ημερομηνία και ώρα που ορίζει η παρούσα διακήρυξη (άρθρο 1.5), στην Ελληνική Γλώσσα, σε ηλεκτρονικό φάκελο, σύμφωνα με τα αναφερόμενα στο ν.4412/2016 , ιδίως στα άρθρα 36 και 37 των διατάξεων της παρ. 5 του άρθρου 36 του ν.4412/2016 εκδοθείσα με αρ. 64233 (ΦΕΚ Β’ 2453/9-06-2021) Κοινή Απόφαση των Υπουργών Ανάπτυξης και Επενδύσεων και Ψηφιακής Διακυβέρνησης «Ρυθμίσεις τεχνικών ζητημάτων που αφορούν την ανάθεση και εκτέλεση των Δημοσίων Συμβάσεων Προμηθειών και Υπηρεσιών με χρήση των επιμέρους εργαλείων και διαδικασιών του Εθνικού Συστήματος Ηλεκτρονικών Δημοσίων Συμβάσεων (ΕΣΗΔΗΣ)» εφεξής «Κ.Υ.Α. ΕΣΗΔΗΣ Προμήθειες και Υπηρεσίες».

Για τη συμμετοχή στον διαγωνισμό οι ενδιαφερόμενοι οικονομικοί φορείς απαιτείται να διαθέτουν προηγμένη ηλεκτρονική υπογραφή που υποστηρίζεται τουλάχιστον από αναγνωρισμένο (εγκεκριμένο) πιστοποιητικό, το οποίο χορηγήθηκε από πάροχο υπηρεσιών πιστοποίησης, ο οποίος περιλαμβάνεται στον κατάλογο εμπίστευσης που προβλέπεται στην απόφαση 2009/767/ΕΚ και σύμφωνα με τα οριζόμενα στο Κανονισμό (ΕΕ) 910/2014 και να εγγραφούν στο ΕΣΗΔΗΣ, σύμφωνα με την περ. β της παρ. 2 του άρθρου 37 του ν. 4412/2016 και τις διατάξεις του άρθρου 6 της Κ.Υ.Α. ΕΣΗΔΗΣ Προμήθειες και Υπηρεσίες.

**2.4.2.2** Ο χρόνος υποβολής της προσφοράς μέσω του ΕΣΗΔΗΣ βεβαιώνεται αυτόματα από το ΕΣΗΔΗΣ με υπηρεσίες χρονοσήμανσης, σύμφωνα με τα οριζόμενα στο άρθρο 37 του ν. 4412/2016 και τις διατάξεις του άρθρου 10 της ως άνω κοινής υπουργικής απόφασης.

Μετά την παρέλευση της καταληκτικής ημερομηνίας και ώρας, δεν υπάρχει η δυνατότητα υποβολής προσφοράς στο ΕΣΗΔΗΣ. Σε περιπτώσεις τεχνικής αδυναμίας λειτουργίας του ΕΣΗΔΗΣ, η αναθέτουσα αρχή ρυθμίζει τα της συνέχειας του διαγωνισμού με αιτιολογημένη απόφασή της.

**2.4.2.3** Οι οικονομικοί φορείς υποβάλλουν με την προσφορά τους τα ακόλουθα, σύμφωνα με τις διατάξεις του άρθρου 13 της Κ.Υ.Α. ΕΣΗΔΗΣ Προμήθειες και Υπηρεσίες:

(α) έναν ηλεκτρονικό (υπο)φάκελο με την ένδειξη «Δικαιολογητικά Συμμετοχής–Τεχνική Προσφορά», στον οποίο περιλαμβάνεται το σύνολο των κατά περίπτωση απαιτούμενων δικαιολογητικών και η τεχνική προσφορά, σύμφωνα με τις διατάξεις της κείμενης νομοθεσίας και την παρούσα.

(β) έναν ηλεκτρονικό (υπο)φάκελο με την ένδειξη «Οικονομική Προσφορά», στον οποίο περιλαμβάνεται η οικονομική προσφορά του οικονομικού φορέα και το σύνολο των κατά περίπτωση απαιτούμενων δικαιολογητικών.

Από τον Οικονομικό Φορέα σημαίνονται, με χρήση της σχετικής λειτουργικότητας του ΕΣΗΔΗΣ, τα στοιχεία εκείνα της προσφοράς του που έχουν εμπιστευτικό χαρακτήρα σύμφωνα με τα οριζόμενα στο άρθρο 21 του ν. 4412/2016. Εφόσον ένας οικονομικός φορέας χαρακτηρίζει πληροφορίες ως εμπιστευτικές, λόγω ύπαρξης τεχνικού ή εμπορικού απορρήτου, στη σχετική δήλωσή του, αναφέρει ρητά όλες τις σχετικές διατάξεις νόμου ή διοικητικές πράξεις που επιβάλλουν την εμπιστευτικότητα της συγκεκριμένης πληροφορίας.

Δεν χαρακτηρίζονται ως εμπιστευτικές, πληροφορίες σχετικά με τις τιμές μονάδας, τις προσφερόμενες ποσότητες, την οικονομική προσφορά και τα στοιχεία της τεχνικής προσφοράς που χρησιμοποιούνται για την αξιολόγησή της.

**2.4.2.4** Εφόσον οι Οικονομικοί Φορείς καταχωρίσουν τα σχετικά στοιχεία, μεταδεδομένα και συνημμένα ηλεκτρονικά αρχεία που αφορούν δικαιολογητικά συμμετοχής-τεχνικής προσφοράς και οικονομικής προσφοράς στο ΕΣΗΔΗΣ, στην συνέχεια, μέσω σχετικής λειτουργικότητας, εξάγουν αναφορές (εκτυπώσεις) σε μορφή ηλεκτρονικών αρχείων με μορφότυπο PDF, τα οποία αποτελούν συνοπτική αποτύπωση των καταχωρισμένων στοιχείων. Τα ηλεκτρονικά αρχεία των εν λόγω αναφορών (εκτυπώσεων) υπογράφονται ψηφιακά, σύμφωνα με τις προβλεπόμενες διατάξεις (περ. β της παρ. 2 του άρθρου 37) και επισυνάπτονται από τον Οικονομικό Φορέα στους αντίστοιχους υποφακέλους. Επισημαίνεται ότι η εξαγωγή και η επισύναψη των προαναφερθέντων αναφορών (εκτυπώσεων) δύναται να πραγματοποιείται για κάθε υποφακέλο ξεχωριστά, από τη στιγμή που έχει ολοκληρωθεί η καταχώριση των στοιχείων σε αυτόν[[11]](#footnote-11). Οι οικονομικοί φορείς συντάσσουν την τεχνική και οικονομική τους προσφορά σύμφωνα με τις απαιτήσεις της παρούσας ΠΑΡΑΡΤΗΜΑ V – Υπόδειγμα Τεχνικής Προσφοράς & ΠΑΡΑΡΤΗΜΑ VI – Υπόδειγμα Οικονομικής Προσφοράςδεδομένου ότι δεν έχουν αποτυπωθεί πλήρως στις ηλεκτρονικές φόρμες του ΕΣΗΔΗΣ και στη συνέχεια υπογράφονται ηλεκτρονικά και υποβάλλονται στο ΕΣΗΔΗΣ.

**2.4.2.5** Ειδικότερα, όσον αφορά τα συνημμένα ηλεκτρονικά αρχεία της προσφοράς, οι Οικονομικοί Φορείς τα καταχωρίζουν στους ανωτέρω (υπο)φακέλους μέσω του Υποσυστήματος, ως εξής :

Τα έγγραφα που καταχωρίζονται στην ηλεκτρονική προσφορά, και δεν απαιτείται να προσκομισθούν και σε έντυπη μορφή, γίνονται αποδεκτά κατά περίπτωση, σύμφωνα με τα προβλεπόμενα στις διατάξεις:

α) είτε των άρθρων 13, 14 και 28 του ν. 4727/2020 (Α΄ 184) περί ηλεκτρονικών δημοσίων εγγράφων που φέρουν ηλεκτρονική υπογραφή ή σφραγίδα και, εφόσον πρόκειται για αλλοδαπά δημόσια ηλεκτρονικά έγγραφα, εάν φέρουν επισημείωση e-Apostille

β) είτε των άρθρων 15 και 27 του ν. 4727/2020 (Α΄ 184) περί ηλεκτρονικών ιδιωτικών εγγράφων που φέρουν ηλεκτρονική υπογραφή ή σφραγίδα

γ) είτε του άρθρου 11 του ν. 2690/1999 (Α΄ 45),

δ) είτε της παρ. 2 του άρθρου 37 του ν. 4412/2016, περί χρήσης ηλεκτρονικών υπογραφών σε ηλεκτρονικές διαδικασίες δημοσίων συμβάσεων,

ε) είτε της παρ. 8 του άρθρου 92 του ν. 4412/2016, περί συνυποβολής υπεύθυνης δήλωσης στην περίπτωση απλής φωτοτυπίας ιδιωτικών εγγράφων.

Επιπλέον, δεν προσκομίζονται σε έντυπη μορφή τα ΦΕΚ και ενημερωτικά και τεχνικά φυλλάδια και άλλα έντυπα, εταιρικά ή μη, με ειδικό τεχνικό περιεχόμενο, δηλαδή έντυπα με αμιγώς τεχνικά χαρακτηριστικά, όπως αριθμούς, αποδόσεις σε διεθνείς μονάδες, μαθηματικούς τύπους και σχέδια.

Ειδικότερα, τα στοιχεία και δικαιολογητικά για τη συμμετοχή του Οικονομικού Φορέα στη διαδικασία καταχωρίζονται από αυτόν σε μορφή ηλεκτρονικών αρχείων με μορφότυπο PDF**.**

Έως την ημέρα και ώρα αποσφράγισης των προσφορών προσκομίζονται με ευθύνη του οικονομικού φορέα στην αναθέτουσα αρχή, σε έντυπη μορφή και σε κλειστό-ούς φάκελο-ους, στον οποίο αναγράφεται ο αποστολέας και ως παραλήπτης η Επιτροπή Διαγωνισμού του παρόντος διαγωνισμού, τα στοιχεία της ηλεκτρονικής προσφοράς του, τα οποία απαιτείται να προσκομισθούν σε πρωτότυπη μορφή. Τέτοια στοιχεία και δικαιολογητικά ενδεικτικά είναι :

α) η πρωτότυπη εγγυητική επιστολή συμμετοχής, πλην των περιπτώσεων που αυτή εκδίδεται ηλεκτρονικά, άλλως η προσφορά απορρίπτεται ως απαράδεκτη,

β) αυτά που δεν υπάγονται στις διατάξεις του άρθρου 11 παρ. 2 του ν. 2690/1999,

γ) ιδιωτικά έγγραφα τα οποία δεν έχουν επικυρωθεί από δικηγόρο ή δεν φέρουν θεώρηση από υπηρεσίες και φορείς της περίπτωσης α της παρ. 2 του άρθρου 11 του ν. 2690/1999 ή δεν συνοδεύονται από υπεύθυνη δήλωση για την ακρίβειά τους, καθώς και

δ) τα αλλοδαπά δημόσια έντυπα έγγραφα που φέρουν την επισημείωση της Χάγης (Apostille), ή προξενική θεώρηση και δεν έχουν επικυρωθεί από δικηγόρο.

Σε περίπτωση μη υποβολής ενός ή περισσότερων από τα ως άνω στοιχεία και δικαιολογητικά που υποβάλλονται σε έντυπη μορφή, πλην της πρωτότυπης εγγύησης συμμετοχής, η αναθέτουσα αρχή δύναται να ζητήσει τη συμπλήρωση και υποβολή τους, σύμφωνα με το άρθρο 102 του ν. 4412/2016.

Στα αλλοδαπά δημόσια έγγραφα και δικαιολογητικά εφαρμόζεται η Συνθήκη της Χάγης της 5ης.10.1961, που κυρώθηκε με το ν. 1497/1984 (Α΄188), εφόσον συντάσσονται σε κράτη που έχουν προσχωρήσει στην ως άνω Συνθήκη, άλλως φέρουν προξενική θεώρηση. Απαλλάσσονται από την απαίτηση επικύρωσης (με Apostille ή Προξενική Θεώρηση) αλλοδαπά δημόσια έγγραφα όταν καλύπτονται από διμερείς ή πολυμερείς συμφωνίες που έχει συνάψει η Ελλάδα (ενδεικτικά «Σύμβαση νομικής συνεργασίας μεταξύ Ελλάδας και Κύπρου – 05.03.1984» (κυρωτικός ν.1548/1985, «Σύμβαση περί απαλλαγής από την επικύρωση ορισμένων πράξεων και εγγράφων – 15.09.1977» (κυρωτικός ν.4231/2014)). Επίσης, απαλλάσσονται από την απαίτηση επικύρωσης ή παρόμοιας διατύπωσης δημόσια έγγραφα που εκδίδονται από τις αρχές κράτους μέλους που υπάγονται στον Καν ΕΕ 2016/1191 για την απλούστευση των απαιτήσεων για την υποβολή ορισμένων δημοσίων εγγράφων στην ΕΕ, όπως, ενδεικτικά, το λευκό ποινικό μητρώο, υπό τον όρο ότι τα σχετικά με το γεγονός αυτό δημόσια έγγραφα εκδίδονται για πολίτη της Ένωσης από τις αρχές του κράτους μέλους της ιθαγένειάς του.

Επίσης, γίνονται υποχρεωτικά αποδεκτά ευκρινή φωτοαντίγραφα εγγράφων που έχουν εκδοθεί από αλλοδαπές αρχές και έχουν επικυρωθεί από δικηγόρο, σύμφωνα με τα προβλεπόμενα στην παρ. 2 περ. β του άρθρου 11 του ν. 2690/1999 “Κώδικας Διοικητικής Διαδικασίας”, όπως αντικαταστάθηκε ως άνω με το άρθρο 1 παρ.2 του ν.4250/2014.

Οι πρωτότυπες εγγυήσεις συμμετοχής, πλην των εγγυήσεων που εκδίδονται ηλεκτρονικά, προσκομίζονται με ευθύνη του οικονομικού φορέα, σε κλειστό φάκελο, στον οποίο αναγράφεται ο αποστολέας, τα στοιχεία του παρόντος διαγωνισμού και ως παραλήπτης η Επιτροπή Διαγωνισμού, το αργότερο πριν την ημερομηνία και ώρα αποσφράγισης των προσφορών που ορίζεται στην παρ. 3.1 της παρούσας, άλλως η προσφορά απορρίπτεται ως απαράδεκτη μετά από γνώμη της Επιτροπής Διαγωνισμού.

Η προσκόμιση των εγγυήσεων συμμετοχής πραγματοποιείται είτε με κατάθεση του ως άνω φακέλου στην υπηρεσία πρωτοκόλλου της αναθέτουσας αρχής, είτε με την αποστολή του ταχυδρομικώς, επί αποδείξει. Το βάρος απόδειξης της έγκαιρης προσκόμισης φέρει ο οικονομικός φορέας. Το εμπρόθεσμο αποδεικνύεται με την επίκληση του αριθμού πρωτοκόλλου ή την προσκόμιση του σχετικού αποδεικτικού αποστολής κατά περίπτωση.

Στην περίπτωση που επιλεγεί η αποστολή του φακέλου της εγγύησης συμμετοχής ταχυδρομικώς, ο οικονομικός φορέας αναρτά, εφόσον δεν διαθέτει αριθμό έγκαιρης εισαγωγής του φακέλου του στο πρωτόκολλο της αναθέτουσας αρχής, το αργότερο έως την ημερομηνία και ώρα αποσφράγισης των προσφορών, μέσω της λειτουργικότητας «Επικοινωνία», το σχετικό αποδεικτικό στοιχείο προσκόμισης (αποδεικτικό κατάθεσης σε υπηρεσίες ταχυδρομείου- ταχυμεταφορών), προκειμένου να ενημερώσει την αναθέτουσα αρχή περί της τήρησης της υποχρέωσής του σχετικά με την (εμπρόθεσμη) προσκόμιση της εγγύησης συμμετοχής του στον παρόντα διαγωνισμό.

### Περιεχόμενα Φακέλου «Δικαιολογητικά Συμμετοχής - Τεχνική Προσφορά»

#### **Δικαιολογητικά Συμμετοχής**

Τα στοιχεία και δικαιολογητικά για την συμμετοχή των προσφερόντων στη διαγωνιστική διαδικασία περιλαμβάνουν με ποινή αποκλεισμού τα ακόλουθα στοιχεία:

α) Ευρωπαϊκό Ενιαίο Έγγραφο Σύμβασης (ΕΕΕΣ), όπως προβλέπεται στις παρ. 1 και 3 του άρθρου 79 του ν. 4412/2016 και τη συνοδευτική υπεύθυνη δήλωση με την οποία ο οικονομικός φορέας δύναται να διευκρινίζει τις πληροφορίες που παρέχει με το ΕΕΕΣ σύμφωνα με την παρ. 9 του ίδιου άρθρου,

β) Εγγύηση συμμετοχής, όπως προβλέπεται στο άρθρο 72 του Ν.4412/2016 και τις παραγράφους 2.1.5 και 2.2.2 αντίστοιχα της παρούσας διακήρυξης,

γ) Υπεύθυνη Δήλωση σύμφωνα με τον Κανονισμό (ΕΕ) 2022/576 του Συμβουλίου της 8ης Απριλίου 2022, για την τροποποίηση του Κανονισμού (ΕΕ) αριθ. 833/2014 σχετικά με περιοριστικά μέτρα λόγω ενεργειών της Ρωσίας που αποσταθεροποιούν την κατάσταση στην Ουκρανία, στην οποία θα αναφέρεται ρητά η μη συμμετοχή φυσικού ή νομικού προσώπου στην εταιρεία που θα συμμετάσχει στην παρούσα σύμβαση, σύμφωνα με το ΠΑΡΑΡΤΗΜΑ VIΙ – Άλλες Δηλώσεις.

Οι προσφέροντες συμπληρώνουν το σχετικό υπόδειγμα ΕΕΕΣ, το οποίο αποτελεί αναπόσπαστο μέρος της παρούσας διακήρυξης (ΠΑΡΑΡΤΗΜΑ ΙΙI – ΕΥΡΩΠΑΙΚΟ ΕΝΙΑΙΟ ΕΓΓΡΑΦΟ ΣΥΜΒΑΣΗΣ (ΕΕΕΣ) ως Παράρτημα αυτής.

Η συμπλήρωσή του δύναται να πραγματοποιηθεί με χρήση του υποσυστήματος Promitheus ESPDint, προσβάσιμου μέσω της Διαδικτυακής Πύλης (https://espd.eprocurement.gov.gr/) του ΟΠΣ ΕΣΗΔΗΣ, ή άλλης σχετικής συμβατής πλατφόρμας υπηρεσιών διαχείρισης ηλεκτρονικών ΕΕΕΣ. Οι Οικονομικοί Φορείς δύνανται για αυτό το σκοπό να αξιοποιήσουν το αντίστοιχο ηλεκτρονικό αρχείο με μορφότυπο XML που αποτελεί επικουρικό στοιχείο των εγγράφων της σύμβασης.

Το συμπληρωμένο από τον Οικονομικό Φορέα ΕΕΕΣ, (συμπεριλαμβανομένων των διακριτών ΕΕΕΣ από δανείζοντες εμπειρία ή υπεργολάβους, σύμφωνα με την παράγραφο 2.2.8), καθώς και η τυχόν συνοδευτική αυτού υπεύθυνη δήλωση, υποβάλλονται σύμφωνα με την περίπτωση δ΄ της παραγράφου 2.4.2.5 της παρούσας, σε ψηφιακά υπογεγραμμένο ηλεκτρονικό αρχείο με μορφότυπο PDF.

Αναλυτικές οδηγίες και πληροφορίες για το θεσμικό πλαίσιο, τον τρόπο χρήσης και συμπλήρωσης ηλεκτρονικών ΕΕΕΣ και της χρήση του υποσυστήματος Promitheus ESPDint είναι αναρτημένες σε σχετική θεματική ενότητα στη Διαδικτυακή Πύλη (https://espd.eprocurement.gov.gr/) του ΟΠΣ ΕΣΗΔΗΣ.

Οι ενώσεις οικονομικών φορέων που υποβάλλουν κοινή προσφορά, υποβάλλουν το ΕΕΕΣ για κάθε οικονομικό φορέα που συμμετέχει στην ένωση.

**ΕΕΕΣ**

Οι υποψήφιοι οικονομικοί φορείς υποβάλουν το ΕΕΕΣ, εντός του φακέλου των δικαιολογητικών συμμετοχής, ψηφιακά υπογεγραμμένο από τον κατά περίπτωση εκπρόσωπο του οικονομικού φορέα (ως εκπρόσωπος του οικονομικού φορέα, νοείται ο νόμιμος εκπρόσωπος αυτού, όπως προκύπτει από το ισχύον καταστατικό ή το πρακτικό εκπροσώπησής του κατά το χρόνο υποβολής της προσφοράς ή αίτησης συμμετοχής ή το αρμοδίως εξουσιοδοτημένο φυσικό πρόσωπο να εκπροσωπεί τον οικονομικό φορέα για διαδικασίες σύναψης συμβάσεων ή για συγκεκριμένη διαδικασία σύναψης σύμβασης).

Οι προσφέροντες συμπληρώνουν το σχετικό πρότυπο ΕΕΕΣ το οποίο έχει αναρτηθεί, σε μορφή αρχείων τύπου XML και PDF, στη διαδικτυακή πύλη www.promitheus.gov.gr του ΕΣΗΔΗΣ και αποτελεί αναπόσπαστο τμήμα της διακήρυξης ΠΑΡΑΡΤΗΜΑ ΙΙI – ΕΥΡΩΠΑΙΚΟ ΕΝΙΑΙΟ ΕΓΓΡΑΦΟ ΣΥΜΒΑΣΗΣ (ΕΕΕΣ) .

Επισημαίνονται τα ακόλουθα, αναφορικά με την συμπλήρωση και υποβολή του ΕΕΕΣ:

α. ΕΕΕΣ –Οικονομικού Φορέα

Στην περίπτωση που ένας οικονομικός φορέας συμμετέχει μόνος του στο διαγωνισμό και δεν στηρίζεται στις ικανότητες άλλων οντοτήτων προκειμένου να ανταποκριθεί στα κριτήρια επιλογής, συμπληρώνει και υποβάλλει ένα (1) ΕΕΕΣ.

β. ΕΕΕΣ – Στήριξη Οικονομικού Φορέα στις ικανότητες άλλων φορέων

Στην περίπτωση που ένας οικονομικός φορέας στηρίζεται στις ικανότητες μίας ή περισσότερων άλλων οντοτήτων προκειμένου να ανταποκριθεί στα κριτήρια επιλογής, με την προσφορά υποβάλλεται χωριστό ΕΕΕΣ, που συμπληρώνεται και υπογράφεται ψηφιακά από τον τρίτο/ους, συμπληρώνοντας:

* τις ενότητες των Α και Β του Μέρους ΙΙ , το Μέρος ΙΙΙ , το Μέρος IV σχετικά με τις ικανότητες που δανείζει στον υποψήφιο οικονομικό φορέα καθώς και το Μέρος VI Τελικές Δηλώσεις

Για την υπογραφή του ΕΕΕΣ του τρίτου/ων ισχύουν τα ανωτέρω αναφερόμενα για την υπογραφή του ΕΕΕΣ του προσφέροντος.

γ. ΕΕΕΣ - Ενώσεις οικονομικών φορέων Κοινοπραξίες κλπ

Στην περίπτωση συμμετοχής στο διαγωνισμό από κοινού οικονομικών φορέων (λ.χ ενώσεων, κοινοπραξιών, συνεταιρισμών κλπ), υποβάλλεται χωριστό ΕΕΕΣ για κάθε έναν συμμετέχοντα οικονομικό φορέα.

δ. ΕΕΕΣ - Υπεργολάβοι:

Σε περίπτωση που ο προσφέρων προτίθεται να αναθέσει υπό μορφή υπεργολαβίας σε τρίτο/ους (βλ. ΕΕΕΣ, μέρος ΙΙ, παράγραφος Δ «Πληροφορίες σχετικά με υπεργολάβους στην ικανότητα των οποίων δεν στηρίζεται ο οικονομικός φορέας») και το τμήμα του έργου που πρόκειται να ανατεθεί υπεργολαβικά υπερβαίνει το τριάντα τοις εκατό (30%) της συνολικής αξίας της σύμβασης, τότε ο υπεργολάβος συμπληρώνει και υπογράφει ψηφιακά χωριστό ΕΕΕΣ, το οποίο υποβάλλεται εντός του φακέλου δικαιολογητικών συμμετοχής, συμπληρώνοντας τα πεδία της ενότητας Α και Β του Μέρους ΙΙ και τα πεδία των ενοτήτων του Μέρους ΙΙΙ καθώς και το Μέρος VI Τελικές Δηλώσεις.

Για την υπογραφή του ΕΕΕΣ του υπεργολάβου ισχύουν και εφαρμόζονται τα ανωτέρω αναφερόμενα για την υπογραφή του ΕΕΕΣ του προσφέροντος.

Αναφορικά με την Υπεύθυνη Δήλωση του σημείου γ) επισημαίνεται ότι η υποβολή της, είναι υποχρεωτική από τους οικονομικούς φορείς που είναι υπόχρεοι υποβολής ΕΕΕΣ σύμφωνα με τα ως άνω αναφερόμενα για το ΕΕΕΣ.

#### Τεχνική Προσφορά

H τεχνική προσφορά καλύπτει όλες τις απαιτήσεις και τις προδιαγραφές της παρούσας και συγκεκριμένα των Παραρτημάτων ΠΑΡΑΡΤΗΜΑ Ι – Αναλυτική Περιγραφή Φυσικού και Οικονομικού Αντικειμένου της Σύμβασης & ΠΑΡΑΡΤΗΜΑ ΙΙ – Πίνακες Συμμόρφωσης της παρούσας Διακήρυξης, περιγράφοντας ακριβώς πώς οι συγκεκριμένες απαιτήσεις και προδιαγραφές πληρούνται. Περιλαμβάνει ιδίως τα έγγραφα και δικαιολογητικά, βάσει των οποίων θα αξιολογηθεί η καταλληλόλητα των προσφερόμενων υπηρεσιών, με βάση το κριτήριο ανάθεσης, σύμφωνα με τα αναλυτικώς αναφερόμενα στα ως άνω Παραρτήματα.

Οι τεχνικές προδιαγραφές της παρούσας δεν έχουν αποτυπωθεί στις ειδικές ηλεκτρονικές φόρμες του ΕΣΗΔΗΣ, για αυτό οι υποψήφιοι Οικονομικοί Φορείς συντάσσουν την τεχνική προσφορά τους και υποβάλλουν ψηφιακά υπογεγραμμένα τα σχετικά ηλεκτρονικά αρχεία της Τεχνικής Προσφοράς σύμφωνα με το ΠΑΡΑΡΤΗΜΑ V – Υπόδειγμα Τεχνικής Προσφοράς της παρούσας διακήρυξης (σε συμπιεσμένη μορφή και κατά προτίμηση σε ένα (1) αρχείο pdf).

Επιπλέον, οι οικονομικοί φορείς πρέπει να αναφέρουν στην τεχνική τους προσφορά το τμήμα για το οποίο υποβάλουν την προσφορά τους.

Τέλος, οι οικονομικοί φορείς αναφέρουν στην τεχνική προσφορά τους το τμήμα της σύμβασης που προτίθενται να αναθέσουν υπό μορφή υπεργολαβίας σε τρίτους, καθώς και τους υπεργολάβους που προτείνουν.

### Περιεχόμενα Φακέλου «Οικονομική Προσφορά» / Τρόπος σύνταξης και υποβολής οικονομικών προσφορών

Η οικονομική προσφορά συντάσσεται με βάση το κριτήριο ανάθεσης και σύμφωνα με το υπόδειγμα που παρέχεται στο ΠΑΡΑΡΤΗΜΑ VI – Υπόδειγμα Οικονομικής Προσφοράς της παρούσας Διακήρυξης και υποβάλλεται ηλεκτρονικά σε μορφή αρχείου .pdf ψηφιακά υπογεγραμμένη, στον Υποφάκελο «Οικονομική Προσφορά». Κάθε υποψήφιος ανάδοχος καλείται να συντάξει και να καταθέσει οικονομική προσφορά για κάθε τμήμα στο οποίο προτίθεται να συμμετάσχει (τμήμα 1 ή/και τμήμα 2), σύμφωνα με τα αντίστοιχα υποδείγματα του Παραρτήματος VI.

Η τιμή δίνεται σε ευρώ ανά μονάδα.

Στην τιμή περιλαμβάνονται οι υπέρ τρίτων κρατήσεις, ως και κάθε άλλη επιβάρυνση, σύμφωνα με την κείμενη νομοθεσία, μη συμπεριλαμβανομένου Φ.Π.Α., για την παροχή των υπηρεσιών στον τόπο και με τον τρόπο που προβλέπεται στα της παρούσας. .

Οι υπέρ τρίτων κρατήσεις υπόκεινται στο εκάστοτε ισχύον αναλογικό τέλος χαρτοσήμου και στην επ’ αυτού εισφορά υπέρ ΟΓΑ.

Οι προσφερόμενες τιμές είναι σταθερές καθ’ όλη τη διάρκεια της σύμβασης και δεν αναπροσαρμόζονται

Ως απαράδεκτες θα απορρίπτονται προσφορές στις οποίες:

α) δεν δίνεται τιμή σε ΕΥΡΩ ή που καθορίζεται σχέση ΕΥΡΩ προς ξένο νόμισμα,

β) δεν προκύπτει με σαφήνεια η προσφερόμενη τιμή, με την επιφύλαξη του άρθρου 102 του ν. 4412/2016 όπως τροποποιήθηκε με το άρθρο 42 του ν. 4782/Α36/9-3-2021 και

γ) η τιμή υπερβαίνει τον προϋπολογισμό της σύμβασης που καθορίζεται στην παρούσα διακήρυξη.

Στην οικονομική προσφορά θα πρέπει να επιλέγεται με σαφήνεια ένας από τους τρόπους πληρωμής που περιγράφονται στην παρ. 5.1 της παρούσας διακήρυξης, καθώς και το τμήμα για το οποίο ο οικονομικός φορέας υποβάλει την προσφορά του.

### Χρόνος ισχύος των προσφορών

Οι υποβαλλόμενες προσφορές ισχύουν και δεσμεύουν τους οικονομικούς φορείς για διάστημα δώδεκα (12) μηνώναπό την επόμενη της καταληκτικής ημερομηνίας υποβολής τους.

Προσφορά η οποία ορίζει χρόνο ισχύος μικρότερο από τον ανωτέρω προβλεπόμενο απορρίπτεται.

Η ισχύς της προσφοράς μπορεί να παρατείνεται εγγράφως, εφόσον τούτο ζητηθεί από την αναθέτουσα αρχή, πριν από τη λήξη της, με αντίστοιχη παράταση της εγγυητικής επιστολής συμμετοχής σύμφωνα με τα οριζόμενα στο άρθρο 72 παρ. 1 α του ν. 4412/2016 και την παράγραφο 2.2.2 της παρούσας, κατ' ανώτατο όριο για χρονικό διάστημα ίσο με την προβλεπόμενη ως άνω αρχική διάρκεια. Σε περίπτωση αιτήματος της αναθέτουσας αρχής για παράταση της ισχύος της προσφοράς, οι προσφορές των οικονομικών φορέων,, που αποδέχτηκαν την παράταση, πριν τη λήξη ισχύος των προσφορών τους, ισχύουν και τους δεσμεύουν για το επιπλέον αυτό χρονικό διάστημα.

Μετά τη λήξη και του παραπάνω ανώτατου χρονικού ορίου χρόνου παράτασης ισχύος της προσφοράς, τα αποτελέσματα της διαδικασίας ανάθεσης ματαιώνονται, εκτός εαν η αναθέτουσα αρχή κρίνει, κατά περίπτωση, αιτιολογημένα, ότι η συνέχιση της διαδικασίας εξυπηρετεί το δημόσιο συμφέρον, οπότε οι οικονομικοί φορείς που συμμετέχουν στη διαδικασία μπορούν να επιλέξουν είτε να παρατείνουν τον χρόνο ισχύος της προσφοράς και της εγγύησης συμμετοχής τους, εφόσον τους ζητηθεί πριν την πάροδο του ανωτέρω ανώτατου ορίου παράτασης είτε όχι. Στην τελευταία περίπτωση, η διαδικασία συνεχίζεται με όσους παρέτειναν τον χρόνο ισχύος των προσφορών τους και αποκλείονται οι λοιποί οικονομικοί φορείς. Σε περίπτωση που λήξει ο χρόνος ισχύος των προσφορών και δεν ζητηθεί παράταση της προσφοράς, η αναθέτουσα αρχή δύναται με αιτιολογημένη απόφασή της, εφόσον η εκτέλεση της σύμβασης εξυπηρετεί το δημόσιο συμφέρον, να ζητήσει εκ των υστέρων από τους οικονομικούς φορείς που συμμετέχουν στη διαδικασία είτε να παρατείνουν την προσφορά τους είτε όχι. Στην τελευταία περίπτωση, η διαδικασία συνεχίζεται με όσους παρατείνουν τον χρόνο ισχύος της προσφοράς τους..

### Λόγοι απόρριψης προσφορών

H αναθέτουσα αρχή με βάση τα αποτελέσματα του ελέγχου και της αξιολόγησης των προσφορών, απορρίπτει προσφορά:

1. η οποία, με την επιφύλαξη του άρθρου 102 του ν. 4412/2016 περί συμπλήρωσης, αποκλίνει από απαράβατους όρους περί σύνταξης και υποβολής της προσφοράς, ή δεν υποβάλλεται εμπρόθεσμα, με τον τρόπο και με το περιεχόμενο που ορίζεται στην παρούσα και συγκεκριμένα στις παραγράφους 2.4.1 (Γενικοί όροι υποβολής προσφορών), 0 (Χρόνος και τρόπος υποβολής προσφορών), 2.4.3 (Περιεχόμενο φακέλων δικαιολογητικών συμμετοχής, τεχνικής προσφοράς), 2.4.4 (Περιεχόμενο φακέλου οικονομικής προσφοράς, τρόπος σύνταξης και υποβολής οικονομικών προσφορών, ειδικά ως προς τους όρους, οι οποίοι ρητώς έχουν καθοριστεί επί ποινή αποκλεισμού, στην παρούσα διακήρυξη), 2.4.5 (Χρόνος ισχύος προσφορών), 3.1 (Αποσφράγιση και αξιολόγηση προσφορών), 3.2 (Πρόσκληση υποβολής δικαιολογητικών προσωρινού αναδόχου) της παρούσας,
2. η οποία περιέχει ατελείς, ελλιπείς, ασαφείς ή λανθασμένες πληροφορίες ή τεκμηρίωση, συμπεριλαμβανομένων των πληροφοριών που περιέχονται στο ΕΕΕΣ, εφόσον αυτές δεν επιδέχονται συμπλήρωσης, διόρθωσης, αποσαφήνισης ή διευκρίνισης ή, εφόσον επιδέχονται, δεν έχουν αποκατασταθεί από τον προσφέροντα, εντός της προκαθορισμένης προθεσμίας, σύμφωνα το άρθρο 102 του ν. 4412/2016 και την παρ. 3.1.1 της παρούσας διακήρυξης,
3. για την οποία ο προσφέρων δεν παρέσχε τις απαιτούμενες εξηγήσεις, εντός της προκαθορισμένης προθεσμίας ή η εξήγηση δεν είναι αποδεκτή από την αναθέτουσα αρχή σύμφωνα με την παράγραφο 3.1.1. της παρούσας και τα άρθρα 102 και 103 του ν. 4412/2016,
4. η οποία είναι εναλλακτική προσφορά.
5. η οποία υποβάλλεται από έναν προσφέροντα που έχει υποβάλλει δύο ή περισσότερες προσφορές Ο περιορισμός αυτός ισχύει, υπό τους όρους της παραγράφου 2.2.3.3 περ.γ της παρούσας ( περ. γ΄ της παρ. 4 του άρθρου73 του ν. 4412/2016) και στην περίπτωση ενώσεων οικονομικών φορέων με κοινά μέλη, καθώς και στην περίπτωση οικονομικών φορέων που συμμετέχουν είτε αυτοτελώς είτε ως μέλη ενώσεων,
6. η οποία είναι υπό αίρεση,
7. η οποία εμφανίζει οποιοδήποτε στοιχείο του προσφερομένου κόστους σε είδος, προϊόν ή υπηρεσία (εκτός εάν ρητά απαιτείται από τη διακήρυξη), ή σε μερικό ή γενικό σύνολο σε άλλο μέρος πλην της Οικονομικής Προσφοράς,
8. για την οποία ο προσφέρων δεν παράσχει, εντός αποκλειστικής προθεσμίας είκοσι (20) ημερών από την κοινοποίηση σε αυτόν σχετικής πρόσκλησης της αναθέτουσας αρχής, εξηγήσεις αναφορικά με την τιμή ή το κόστος που προτείνει σε αυτήν, στην περίπτωση που η προσφορά του φαίνεται ασυνήθιστα χαμηλή σε σχέση με τις υπηρεσίες, σύμφωνα με την παρ. 1 του άρθρου 88 του ν.4412/2016,
9. εφόσον διαπιστωθεί ότι είναι ασυνήθιστα χαμηλή διότι δε συμμορφώνεται με τις ισχύουσες υποχρεώσεις της παρ. 2 του άρθρου 18 του ν.4412/2016,
10. η οποία παρουσιάζει αποκλίσεις ως προς τους όρους και τις τεχνικές προδιαγραφές της σύμβασης που έχουν ρητώς καθοριστεί, επί ποινή αποκλεισμού, στην παρούσα Διακήρυξη,
11. η οποία παρουσιάζει ελλείψεις ως προς τα δικαιολογητικά που ζητούνται από τα έγγραφα της παρούσας Διακήρυξης, εφόσον αυτές δεν θεραπευτούν από τον προσφέροντα με την υποβολή ή τη συμπλήρωσή τους, εντός της προκαθορισμένης προθεσμίας, σύμφωνα με τα άρθρα 102 και 103 του ν.4412/2016,
12. εάν από τα δικαιολογητικά του άρθρου 103 του ν. 4412/2016, που προσκομίζονται από τον προσωρινό ανάδοχο, δεν αποδεικνύεται η μη συνδρομή των λόγων αποκλεισμού της παραγράφου 2.2.3 της παρούσας ή η πλήρωση μιας ή περισσότερων από τις απαιτήσεις των κριτηρίων ποιοτικής επιλογής, σύμφωνα με τις παραγράφους 2.2.4.έως 2.2.7, περί κριτηρίων επιλογής,
13. εάν κατά τον έλεγχο των ως άνω δικαιολογητικών του άρθρου 103 του ν.4412/2016, διαπιστωθεί ότι τα στοιχεία που δηλώθηκαν, σύμφωνα με το άρθρο 79 του ν. 4412/2016, είναι εκ προθέσεως απατηλά, ή ότι έχουν υποβληθεί πλαστά αποδεικτικά στοιχεία,
14. η οποία παρουσιάζει διαφορές μεταξύ των Πινάκων Οικονομικής Προσφοράς χωρίς τιμές και των αντιστοίχων Πινάκων Οικονομικής Προσφοράς με τιμές,
15. της οποίας το συνολικό τίμημα υπερβαίνει τον προϋπολογισμό του Έργου ή τον προϋπολογισμό του τμήματος για το οποίο ο οικονομικός φορέας υποβάλει την προσφορά του
16. που η προσφερόμενη εγγύηση είναι μικρότερης χρονικής διάρκειας από την ελάχιστη ζητούμενη και δεν καλύπτει το σύνολο της προσφερόμενης λύσης.

# ΔΙΕΝΕΡΓΕΙΑ ΔΙΑΔΙΚΑΣΙΑΣ - ΑΞΙΟΛΟΓΗΣΗ ΠΡΟΣΦΟΡΩΝ

## Αποσφράγιση και αξιολόγηση προσφορών

### Ηλεκτρονική αποσφράγιση προσφορών

Το πιστοποιημένο στο ΕΣΗΔΗΣ, για την αποσφράγιση των προσφορών αρμόδιο όργανο της Αναθέτουσας Αρχής (Επιτροπή Διαγωνισμού), προβαίνει στην έναρξη της διαδικασίας ηλεκτρονικής αποσφράγισης των φακέλων των προσφορών, κατά το άρθρο 100 του ν. 4412/2016, ακολουθώντας τα εξής στάδια:

* Ηλεκτρονική Αποσφράγιση του (υπό)φακέλου «Δικαιολογητικά Συμμετοχής-Τεχνική Προσφορά», **τέσσερις (4) εργάσιμες ημέρες** μετά την καταληκτική ημερομηνία προσφορών ήτοι **21-03-2025**, ημέρα **Παρασκευή** και ώρα **14:00**.
* Ηλεκτρονική Αποσφράγιση του (υπό)φακέλου «Οικονομική Προσφορά», κατά την ημερομηνία και ώρα που θα ορίσει η Αναθέτουσα Αρχή

Σε κάθε στάδιο τα στοιχεία των προσφορών που αποσφραγίζονται είναι καταρχήν προσβάσιμα μόνο στα μέλη της Επιτροπής Διαγωνισμού και την Αναθέτουσα Αρχή.

### Αξιολόγηση προσφορών

Μετά την κατά περίπτωση ηλεκτρονική αποσφράγιση των προσφορών η Αναθέτουσα Αρχή προβαίνει στην αξιολόγηση αυτών μέσω των αρμόδιων πιστοποιημένων στο Σύστημα ΕΣΗΔΗΣ οργάνων της, εφαρμοζόμενων κατά τα λοιπά των κειμένων διατάξεων.

Η αναθέτουσα αρχή, τηρώντας τις αρχές της ίσης μεταχείρισης και της διαφάνειας, ζητά από τους προσφέροντες οικονομικούς φορείς, όταν οι πληροφορίες ή η τεκμηρίωση που πρέπει να υποβάλλονται είναι ή εμφανίζονται ελλιπείς ή λανθασμένες, συμπεριλαμβανομένων εκείνων στο ΕΕΕΣ, ή όταν λείπουν συγκεκριμένα έγγραφα, να υποβάλλουν, να συμπληρώνουν, να αποσαφηνίζουν ή να ολοκληρώνουν τις σχετικές πληροφορίες ή τεκμηρίωση, εντός προθεσμίας όχι μικρότερης των δέκα (10) ημερών και όχι μεγαλύτερης των είκοσι (20) ημερών από την ημερομηνία κοινοποίησης σε αυτούς της σχετικής πρόσκλησης. Η συμπλήρωση ή η αποσαφήνιση ζητείται και γίνεται αποδεκτή υπό την προϋπόθεση ότι δεν τροποποιείται η προσφορά του οικονομικού φορέα και ότι αφορά σε στοιχεία ή δεδομένα, των οποίων είναι αντικειμενικά εξακριβώσιμος ο προγενέστερος χαρακτήρας σε σχέση με το πέρας της καταληκτικής προθεσμίας παραλαβής προσφορών. Τα ανωτέρω ισχύουν κατ΄ αναλογίαν και για τυχόν ελλείπουσες δηλώσεις, υπό την προϋπόθεση ότι βεβαιώνουν γεγονότα αντικειμενικώς εξακριβώσιμα.

Ειδικότερα :

α) Η Επιτροπή Διαγωνισμού εξετάζει αρχικά την υποβολή της εγγύησης συμμετοχής, σύμφωνα με την παρ. 1 του άρθρου 72. Σε περίπτωση παράλειψης υποβολής, είτε της εγγύησης συμμετοχής ηλεκτρονικής έκδοσης, μέχρι την καταληκτική ημερομηνία υποβολής προσφορών, είτε του πρωτοτύπου της έντυπης εγγύησης συμμετοχής, μέχρι την ημερομηνία και ώρα αποσφράγισης, η Επιτροπή Διαγωνισμού συντάσσει πρακτικό με το οποίο εισηγείται την απόρριψη της προσφοράς ως απαράδεκτης.

Στη συνέχεια εκδίδεται από την αναθέτουσα αρχή απόφαση, με την οποία επικυρώνεται το ανωτέρω πρακτικό. Η απόφαση απόρριψης της προσφοράς του παρόντος εδαφίου εκδίδεται πριν από την έκδοση οποιασδήποτε άλλης απόφασης σχετικά με την αξιολόγηση των προσφορών της οικείας διαδικασίας ανάθεσης σύμβασης και κοινοποιείται σε όλους τους προσφέροντες μέσω της λειτουργικότητας της «Επικοινωνίας» του ηλεκτρονικού διαγωνισμού στο ΕΣΗΔΗΣ.

Κατά της εν λόγω απόφασης χωρεί προδικαστική προσφυγή, σύμφωνα με τα οριζόμενα στην παράγραφο 3.4 της παρούσας.

Η αναθέτουσα αρχή επικοινωνεί παράλληλα με τους φορείς που φέρονται να έχουν εκδώσει τις εγγυητικές επιστολές, προκειμένου να διαπιστώσει την εγκυρότητά τους.

β) Μετά την έκδοση της ανωτέρω απόφασης η Επιτροπή Διαγωνισμού προβαίνει αρχικά στον έλεγχο των δικαιολογητικών συμμετοχής και εν συνεχεία στην αξιολόγηση και βαθμολόγηση των τεχνικών προσφορών των προσφερόντων, των οποίων τα δικαιολογητικά συμμετοχής έκρινε πλήρη. Η αξιολόγηση και βαθμολόγηση γίνονται σύμφωνα με τα σχετικώς προβλεπόμενα στον ν.4412/2016 και τους όρους της παρούσας. Η διαδικασία αξιολόγησης ολοκληρώνεται με την καταχώριση σε πρακτικό των προσφερόντων, των αποτελεσμάτων του ελέγχου και της αξιολόγησης των δικαιολογητικών συμμετοχής, των αποτελεσμάτων της αξιολόγησης των τεχνικών προσφορών, της βαθμολόγησης των αποδεκτών τεχνικών προσφορών με βάση τα κριτήρια αξιολόγησης των παραγράφων 2.3.1 και 2.3.2 της παρούσας.

Τα αποτελέσματα των εν λόγω σταδίων («Δικαιολογητικά Συμμετοχής» & «Τεχνική Προσφορά» επικυρώνονται με απόφαση του αποφαινόμενου οργάνου της αναθέτουσας αρχής, η οποία κοινοποιείται στους προσφέροντες, εκτός από όσους αποκλείστηκαν οριστικά δυνάμει της παρ. 1 του άρθρου 72 του ν. 4412/2016, μέσω της λειτουργικότητας της «Επικοινωνίας» του ΕΣΗΔΗΣ. Μετά από την έκδοση και κοινοποίηση της ανωτέρω απόφασης, οι προσφέροντες λαμβάνουν γνώση των λοιπών συμμετεχόντων στη διαδικασία και των στοιχείων που υποβλήθηκαν από αυτούς.

Κατά της εν λόγω απόφασης χωρεί προδικαστική προσφυγή, σύμφωνα με τα οριζόμενα στην παράγραφο 3.4 της παρούσας.

γ) Μετά την ολοκλήρωση της αξιολόγησης, σύμφωνα με τα ανωτέρω, αποσφραγίζονται, κατά την ορισθείσα ημερομηνία και ώρα οι φάκελοι των οικονομικών προσφορών εκείνων των προσφερόντων που δεν έχουν απορριφθεί σύμφωνα με τα ανωτέρω.

δ) Η Επιτροπή Διαγωνισμού προβαίνει στην αξιολόγηση των οικονομικών προσφορών που αποσφραγίστηκαν και συντάσσει πρακτικό στο οποίο καταχωρούνται οι προσφορές κατά σειρά κατάταξης, με βάση τη συνολική βαθμολογία τους, καθώς και η αιτιολογημένη εισήγησή της για την αποδοχή ή απόρριψή τους και την ανάδειξη του προσωρινού αναδόχου.

Εάν οι προσφορές φαίνονται ασυνήθιστα χαμηλές σε σχέση με το αντικείμενο της σύμβασης, η αναθέτουσα αρχή απαιτεί από τους οικονομικούς φορείς, μέσω της λειτουργικότητας της «Επικοινωνίας» του ηλεκτρονικού διαγωνισμού στο ΕΣΗΔΗΣ, να εξηγήσουν την τιμή ή το κόστος που προτείνουν στην προσφορά τους, εντός αποκλειστικής προθεσμίας, κατά ανώτατο όριο είκοσι (20) ημερών από την κοινοποίηση της σχετικής πρόσκλησης. Στην περίπτωση αυτή εφαρμόζονται τα άρθρα 88 και 89 ν. 4412/2016. Εάν με τα παρεχόμενα στοιχεία δεν εξηγείται κατά τρόπο ικανοποιητικό το χαμηλό επίπεδο της τιμής ή του κόστους που προτείνεται, η προσφορά απορρίπτεται ως μη κανονική.

Στην περίπτωση ισοδύναμων προφορών, δηλαδή προσφορών με την ίδια συνολική τελική βαθμολογία μεταξύ δύο ή περισσοτέρων προσφερόντων, η ανάθεση γίνεται στην προσφορά με τη μεγαλύτερη βαθμολογία τεχνικής προσφοράς.

Αν οι ισοδύναμες προσφορές έχουν την ίδια βαθμολογία τεχνικής προσφοράςη αναθέτουσα αρχή επιλέγει τον ανάδοχο με κλήρωση μεταξύ των οικονομικών φορέων που υπέβαλαν τις ισοδύναμες προσφορές. Η κλήρωση γίνεται ενώπιον της Επιτροπής του Διαγωνισμού και παρουσία αυτών των οικονομικών φορέων.

Στη συνέχεια, εφόσον το αποφαινόμενο όργανο της αναθέτουσας αρχής εγκρίνει το ανωτέρω πρακτικό κατάταξης των προσφορών, εκδίδεται απόφαση για τα αποτελέσματα του εν λόγω σταδίου και η αναθέτουσααρχή προσκαλεί εγγράφως, μέσω της λειτουργικότητας της «Επικοινωνίας» του ηλεκτρονικού διαγωνισμού στο ΕΣΗΔΗΣ, τον πρώτο σε κατάταξη προσφέροντα, στον οποίον πρόκειται να γίνει η κατακύρωση («προσωρινός ανάδοχος»), να υποβάλει τα δικαιολογητικά κατακύρωσης, σύμφωνα με όσα ορίζονται στο άρθρο 103 και την παρ. 3.2 της παρούσας, περί πρόσκλησης για υποβολή δικαιολογητικών. Η απόφαση έγκρισης του πρακτικού κατάταξης προσφορών δεν κοινοποιείται στους προσφέροντες και ενσωματώνεται στην απόφαση κατακύρωσης.

Σε κάθε περίπτωση, όταν εξ αρχής έχει υποβληθεί μία προσφορά, τα αποτελέσματα όλων των σταδίων της διαδικασίας ανάθεσης, ήτοι Δικαιολογητικών Συμμετοχής, Τεχνικής Προσφοράς και Οικονομικής Προσφοράς, επικυρώνονται με την απόφαση κατακύρωσης του άρθρου 105 του ν. 4412/2016, σύμφωνα με την παράγραφο 3.3 της παρούσας, που εκδίδεται μετά το πέρας και του τελευταίου σταδίου της διαδικασίας. Κατά της ανωτέρω απόφασης χωρεί προδικαστική προσφυγή ενώπιον της Ενιαίας Αρχής Δημοσίων Συμβάσεων (Ε.Α.ΔΗ.ΣΥ.)σύμφωνα με όσα προβλέπονται στην παράγραφο 3.4 της παρούσας.

## Πρόσκληση υποβολής δικαιολογητικών προσωρινού αναδόχου - Δικαιολογητικά προσωρινού αναδόχου

Μετά την αξιολόγηση των προσφορών, η αναθέτουσα αρχή αποστέλλει σχετική ηλεκτρονική πρόσκληση στον προσφέροντα, στον οποίο πρόκειται να γίνει η κατακύρωση («προσωρινό ανάδοχο»), μέσω της λειτουργικότητας της «Επικοινωνίας» του ηλεκτρονικού διαγωνισμού στο ΕΣΗΔΗΣ και τον καλεί να υποβάλει εντός προθεσμίας δέκα (10) ημερών από την κοινοποίηση της σχετικής έγγραφης ειδοποίησης σε αυτόν, τα αποδεικτικά έγγραφα νομιμοποίησης και τα πρωτότυπα ή αντίγραφα όλων των δικαιολογητικών που περιγράφονται στην παράγραφο 2.2.9.2. της παρούσας διακήρυξης, ως αποδεικτικά στοιχεία για τη μη συνδρομή των λόγων αποκλεισμού της παραγράφου 2.2.3 της διακήρυξης, καθώς και για την πλήρωση των κριτηρίων ποιοτικής επιλογής των παραγράφων 2.2.4 - 2.2.8 αυτής.

Ειδικότερα, το σύνολο των στοιχείων και δικαιολογητικών της ως άνω παραγράφου αποστέλλονται από τον προσωρινό ανάδοχο σε μορφή ηλεκτρονικών αρχείων με μορφότυπο PDF, σύμφωνα με τα ειδικώς οριζόμενα στην παράγραφο 2.4.2.5 της παρούσας.

Εντός της προθεσμίας υποβολής των δικαιολογητικών κατακύρωσης και το αργότερο έως την τρίτη εργάσιμη ημέρα από την καταληκτική ημερομηνία ηλεκτρονικής υποβολής των δικαιολογητικών κατακύρωσης, προσκομίζονται με ευθύνη του οικονομικού φορέα, στην αναθέτουσα αρχή, σε έντυπη μορφή και σε κλειστό φάκελο, στον οποίο αναγράφεται ο αποστολέας, τα στοιχεία του Διαγωνισμού και ως παραλήπτης η Επιτροπή Διαγωνισμού, τα στοιχεία και δικαιολογητικά, τα οποία απαιτείται να προσκομισθούν σε έντυπη μορφή (ως πρωτότυπα ή ακριβή αντίγραφα), σύμφωνα με τα προβλεπόμενα στις διατάξεις της ως άνω παραγράφου 2.4.2.5.

Αν δεν προσκομισθούν τα παραπάνω δικαιολογητικά ή υπάρχουν ελλείψεις σε αυτά που υποβλήθηκαν, η αναθέτουσα αρχή καλεί τον προσωρινό ανάδοχο να προσκομίσει τα ελλείποντα δικαιολογητικά ή να συμπληρώσει τα ήδη υποβληθέντα ή να παράσχει διευκρινήσεις, κατά το άρθρο 102 του ν. 4412/2016, εντός δέκα (10) ημερών από την κοινοποίηση της σχετικής πρόσκλησης σε αυτόν.

Ο προσωρινός ανάδοχος δύναται να υποβάλειπρος την αναθέτουσα αρχή, μέσω της λειτουργικότητας της «Επικοινωνίας» του ηλεκτρονικού διαγωνισμού στο ΕΣΗΔΗΣ, αίτημα, για παράταση της ως άνω προθεσμίας, συνοδευόμενο από αποδεικτικά έγγραφα περί αίτησης χορήγησης δικαιολογητικών προσωρινού αναδόχου. Στην περίπτωση αυτή η αναθέτουσα αρχή παρατείνει την προθεσμία υποβολής τους, για όσο χρόνο απαιτηθεί για τη χορήγησή τους από τις αρμόδιες δημόσιες αρχές. Ο προσωρινός ανάδοχος μπορεί να αξιοποιεί τη δυνατότητα αυτή τόσο εντός της αρχικής προθεσμίας για την υποβολή δικαιολογητικών όσο και εντός της προθεσμίας για την προσκόμιση ελλειπόντων ή τη συμπλήρωση ήδη υποβληθέντων δικαιολογητικών, κατά την έννοια του άρθρου 102 του ν. 4412/2016, όπως προβλέπεται παραπάνω. Η παρούσα ρύθμιση εφαρμόζεται αναλόγως και όταν η αναθέτουσα αρχή ζητήσει την προσκόμιση των δικαιολογητικών κατά τη διαδικασία αξιολόγησης των προσφορών ή αιτήσεων συμμετοχής και πριν από το στάδιο κατακύρωσης, κατ΄ εφαρμογή της διάταξης του πρώτου εδαφίου της παρ. 5 του άρθρου 79 του ν. 4412/2016, τηρουμένων των αρχών της ίσης μεταχείρισης και της διαφάνειας.

Απορρίπτεται η προσφορά του προσωρινού αναδόχου, καταπίπτει υπέρ της αναθέτουσας αρχής η εγγύηση συμμετοχής του και η κατακύρωση γίνεται στον προσφέροντα που υπέβαλε την αμέσως επόμενη πλέον συμφέρουσα από οικονομική άποψη προσφορά, τηρουμένης της ανωτέρω διαδικασίας, εάν:

i) κατά τον έλεγχο των παραπάνω δικαιολογητικών διαπιστωθεί ότι τα στοιχεία που δηλώθηκαν με το Ευρωπαϊκό Ενιαίο Έγγραφο Σύμβασης (ΕΕΕΣ) είναι εκ προθέσεως απατηλά, ή έχουν υποβληθεί πλαστά αποδεικτικά στοιχεία, ή

ii) δεν υποβληθούν στο προκαθορισμένο χρονικό διάστημα τα απαιτούμενα πρωτότυπα ή αντίγραφα των παραπάνω δικαιολογητικών, ή

iii) από τα δικαιολογητικά που προσκομίσθηκαν νομίμως και εμπροθέσμως, δεν αποδεικνύεται η μη συνδρομή των λόγων αποκλεισμού σύμφωνα με την παράγραφο 2.2.3 (λόγοι αποκλεισμού) ή η πλήρωση μιας ή περισσοτέρων από τις απαιτήσεις των κριτηρίων ποιοτικής επιλογής σύμφωνα με τις παραγράφους 2.2.4 έως 2.2.8 (κριτήρια ποιοτικής επιλογής) της παρούσας,

Σε περίπτωση έγκαιρης και προσήκουσας ενημέρωσης της αναθέτουσας αρχής για μεταβολές στις προϋποθέσεις, τις οποίες ο προσωρινός ανάδοχος είχε δηλώσει μετο Ευρωπαϊκό Ενιαίο Έγγραφο Σύμβασης (ΕΕΕΣ) ότι πληροί, οι οποίες μεταβολές είτε επήλθαν είτε έλαβε γνώση αυτών μετά την δήλωση και μέχρι την ημέρα της σύναψης της σύμβασης (οψιγενείς μεταβολές), δεν καταπίπτει υπέρ της Αναθέτουσας Αρχής η εγγύηση συμμετοχής του.

Αν κανένας από τους προσφέροντες δεν υποβάλλει αληθή ή ακριβή δήλωση **ή** δεν προσκομίσει ένα ή περισσότερα από τα απαιτούμενα έγγραφα και δικαιολογητικά **ή** δεν αποδείξει ότι: α) δεν βρίσκεται σε μία από τις καταστάσεις της παραγράφου 2.2.3 της παρούσας διακήρυξης και β) πληροί τα σχετικά κριτήρια ποιοτικής επιλογής τα οποία έχουν καθοριστεί σύμφωνα με τις παραγράφους 2.2.4 -2.2.8 της παρούσας διακήρυξης, η διαδικασία ματαιώνεται.

Η διαδικασία ελέγχου των παραπάνω δικαιολογητικών ολοκληρώνεται με τη σύνταξη πρακτικού από την Επιτροπή του Διαγωνισμού, στο οποίο αναγράφεται η τυχόν συμπλήρωση δικαιολογητικών σύμφωνα με όσα ορίζονται ανωτέρω και τη διαβίβασή του στο αποφαινόμενο όργανο της αναθέτουσας αρχής για τη λήψη απόφασης είτε για την κατακύρωση της σύμβασης είτε για τη ματαίωση της διαδικασίας.

Επισημαίνεται ότι, η αναθέτουσα αρχή, αιτιολογημένα και κατόπιν γνώμης της αρμόδιας επιτροπής του διαγωνισμού, μπορεί να κατακυρώσει τη σύμβαση για ολόκληρη ή μεγαλύτερη ή μικρότερη ποσότητα των παρεχόμενων υπηρεσιών από αυτή που καθορίζεται στην παρούσα σε ποσοστό και ως εξής: εκατόν είκοσι τοις εκατό (120%)[[12]](#footnote-12) στην περίπτωση της μεγαλύτερης ποσότητας και ογδόντα τοις εκατό (80%)[[13]](#footnote-13) στην περίπτωση μικρότερης ποσότητας.

Τα αποτελέσματα του ελέγχου των παραπάνω δικαιολογητικών και της εισήγησης της Επιτροπής επικυρώνονται με την απόφαση κατακύρωσης.

Σε κάθε περίπτωση, όταν εξ αρχής έχει υποβληθεί μία προσφορά, τα αποτελέσματα όλων των σταδίων της διαδικασίας ανάθεσης, ήτοι Δικαιολογητικών Συμμετοχής, Τεχνικής Προσφοράς και Οικονομικής Προσφοράς, επικυρώνονται με την απόφαση κατακύρωσης του άρθρου 105 του ν. 4412/2016, σύμφωνα με την παράγραφο 3.3 της παρούσας, που εκδίδεται μετά το πέρας και του τελευταίου σταδίου της διαδικασίας. Κατά της ανωτέρω απόφασης χωρεί προδικαστική προσφυγή ενώπιον της Ε.Α.ΔΗ.ΣΥ. σύμφωνα με όσα προβλέπονται στην παράγραφο 3.4 της παρούσας[[14]](#footnote-14).

## Κατακύρωση - σύναψη σύμβασης

3.3.1 Τα αποτελέσματα του ελέγχου των παραπάνω δικαιολογητικών κατακύρωσης και της εισήγησης της Επιτροπής Διαγωνισμού επικυρώνονται με την απόφαση κατακύρωσης, στην οποία ενσωματώνεται η απόφαση έγκρισης του πρακτικού κατάταξης των προσφερόντων και ανάδειξης προσωρινού αναδόχου, σε συνέχεια της αξιολόγησης των οικονομικών προσφορών τους.

Η αναθέτουσα αρχή κοινοποιεί, μέσω της λειτουργικότητας της «Επικοινωνίας», στο ΕΣΗΔΗΣ, σε όλους τους οικονομικούς φορείς που έλαβαν μέρος στη διαδικασία ανάθεσης, εκτός από όσους αποκλείστηκαν οριστικά, ιδίως δυνάμει της παρ. 1 του άρθρου 72 του ν. 4412/2016, την απόφαση κατακύρωσης, στην οποία αναφέρονται υποχρεωτικά οι προθεσμίες για την αναστολή της σύναψης σύμβασης, σύμφωνα με τα άρθρα 360 έως 372 του ν. 4412/2016, μαζί με αντίγραφο των πρακτικών κατάταξης των προσφερόντων και ανάδειξης προσωρινού αναδόχου, και, επιπλέον, αναρτά τα δικαιολογητικά του προσωρινού αναδόχου στα «Συνημμένα Ηλεκτρονικού Διαγωνισμού».

Μετά την έκδοση και κοινοποίηση της απόφασης κατακύρωσης οι προσφέροντες λαμβάνουν γνώση των οικονομικών προσφορών που αποσφραγίστηκαν, της κατάταξης των προσφορών και των υποβληθέντων δικαιολογητικών κατακύρωσης, με ενέργειες της αναθέτουσας αρχής. Κατά της απόφασης κατακύρωσης χωρεί προδικαστική προσφυγή ενώπιον της Ε.Α.ΔΗ.ΣΥ., σύμφωνα με την παράγραφο 3.4 της παρούσας. Δεν επιτρέπεται η άσκηση άλλης διοικητικής προσφυγής κατά της ανωτέρω απόφασης.

3.3.2 Η απόφαση κατακύρωσης καθίσταται οριστική, εφόσον συντρέξουν οι ακόλουθες προϋποθέσεις σωρευτικά:

α) κοινοποιηθεί η απόφαση κατακύρωσης σε όλους τους οικονομικούς φορείς που δεν έχουν αποκλειστεί οριστικά,

β)

παρέλθει άπρακτη η προθεσμία άσκησης προδικαστικής προσφυγής ή σε περίπτωση άσκησης, παρέλθει άπρακτη η προθεσμία άσκησης αίτησης αναστολής και ακύρωσης κατά της απόφασης της Ε.Α.ΔΗ.ΣΥ.και σε περίπτωση άσκησης αίτησης αναστολής και ακύρωσης κατά της απόφασης της Ε.Α.ΔΗ.ΣΥ., εκδοθεί απόφαση επ’ αυτής, με την επιφύλαξη της χορήγησης προσωρινής διαταγής, σύμφωνα με όσα ορίζονται στο τελευταίο εδάφιο της [παρ.](http://www.eaadhsy.gr/n4412/n4412fulltextlinks.html#art372_4) [http://www.eaadhsy.gr/n4412/n4412fulltextlinks.html - art372\_4](http://www.eaadhsy.gr/n4412/n4412fulltextlinks.html%20-%20art372_4)  [4 του άρθρου 372](http://www.eaadhsy.gr/n4412/n4412fulltextlinks.html#art372_4) του ν. 4412/2016,

γ) ολοκληρωθεί επιτυχώς ο προσυμβατικός έλεγχος από το Ελεγκτικό Συνέδριο, σύμφωνα με τα άρθρα 324 έως 327 του ν. 4700/2020, εφόσον απαιτείται, και

δ) ο προσωρινός ανάδοχος, υποβάλλει, στην περίπτωση που απαιτείται και έπειτα από σχετική πρόσκληση, υπεύθυνη δήλωση, που υπογράφεται σύμφωνα με όσα ορίζονται στο [άρθρο 79Α](http://www.eaadhsy.gr/n4412/art79a) του ν. 4412/2016 περί υπογραφής Ευρωπαϊκού Ενιαίου Εγγράφου Σύμβασης, στην οποία δηλώνεται ότι, δεν έχουν επέλθει στο πρόσωπό του οψιγενείς μεταβολές κατά την έννοια του [άρθρου 104](http://www.eaadhsy.gr/n4412/n4412fulltextlinks.html#art104) του ν. 4412/2016 και μόνον στην περίπτωση του προσυμβατικού ελέγχου ή της άσκησης προδικαστικής προσφυγής κατά της απόφασης κατακύρωσης.

Η υπεύθυνη δήλωση ελέγχεται από την αναθέτουσα αρχή και μνημονεύεται στο συμφωνητικό. Εφόσον δηλωθούν οψιγενείς μεταβολές, η δήλωση ελέγχεται από την Επιτροπή Διαγωνισμού, η οποία εισηγείται προς το αρμόδιο αποφαινόμενο όργανο.

**3.3.3**

Μετά την οριστικοποίηση της απόφασης κατακύρωσης η αναθέτουσα αρχή προσκαλεί τον ανάδοχο, μέσω της λειτουργικότητας της «Επικοινωνίας», να προσέλθει για υπογραφή του συμφωνητικού, θέτοντάς του προθεσμία δεκαπέντε (15) ημερών από την κοινοποίηση της σχετικής ειδικής πρόσκλησης. Η σύμβαση θεωρείται συναφθείσα με την κοινοποίηση της πρόσκλησης του προηγούμενου εδαφίου στον ανάδοχο.

Πριν την υπογραφή της σύμβασης υποβάλλεται η υπεύθυνη δήλωση της κοινής απόφασης των Υπουργών Ανάπτυξης και Επικρατείας 20977/23-8-2007 (Β’ 1673) «*Δικαιολογητικά για την τήρηση των μητρώων του ν. 3310/2005 όπως τροποποιήθηκε με το ν. 3414/2005*»[[15]](#footnote-15).

Στην περίπτωση που ο ανάδοχος δεν προσέλθει να υπογράψει το ως άνω συμφωνητικό μέσα στην τεθείσα προθεσμία, με την επιφύλαξη αντικειμενικών λόγων ανωτέρας βίας, κηρύσσεται έκπτωτος, καταπίπτει υπέρ της αναθέτουσας αρχής η εγγύηση συμμετοχής του και ακολουθείται η ίδια, ως άνω διαδικασία, για τον προσφέροντα που υπέβαλε την αμέσως επόμενη πλέον συμφέρουσα από οικονομική άποψη προσφορά. Αν κανένας από τους προσφέροντες δεν προσέλθει για την υπογραφή του συμφωνητικού, η διαδικασία ανάθεσης ματαιώνεται σύμφωνα με την παράγραφο 3.5 της παρούσας διακήρυξης. Στην περίπτωση αυτή, η αναθέτουσα αρχή μπορεί να αναζητήσει αποζημίωση, πέρα από την καταπίπτουσα εγγυητική επιστολή, ιδίως δυνάμει των άρθρων 197 και 198 του ΑΚ.[[16]](#footnote-16)

Εάν η αναθέτουσα αρχή δεν απευθύνει την ειδική πρόσκληση για την υπογραφή του συμφωνητικού εντός χρονικού διαστήματος εξήντα (60) ημερών από την οριστικοποίηση της απόφασης κατακύρωσης, με την επιφύλαξη της ύπαρξης επιτακτικού λόγου δημόσιου συμφέροντος ή αντικειμενικών λόγων ανωτέρας βίας, ο ανάδοχος δικαιούται να απέχει από την υπογραφή του συμφωνητικού, χωρίς να εκπέσει η εγγύηση συμμετοχής του, καθώς και να αναζητήσει αποζημίωση ιδίως δυνάμει των άρθρων 197 και 198 του ΑΚ.

## Προδικαστικές Προσφυγές - Προσωρινή και Οριστική Δικαστική Προστασία

Α. Κάθε ενδιαφερόμενος, ο οποίος έχει ή είχε συμφέρον να του ανατεθεί η συγκεκριμένη δημόσια σύμβαση και έχει υποστεί ή ενδέχεται να υποστεί ζημία από εκτελεστή πράξη ή παράλειψη της αναθέτουσας αρχής κατά παράβαση της ευρωπαϊκής ενωσιακής ή εσωτερικής νομοθεσίας στον τομέα των δημοσίων συμβάσεων, έχει δικαίωμα να προσφύγει στην Ενιαία Αρχή Δημοσίων Συμβάσεων (Ε.Α.ΔΗ.ΣΥ.) , σύμφωνα με τα ειδικότερα οριζόμενα στα άρθρα 346 επ. του ν. 4412/2016 και 1 επ. του π.δ/τος 39/2017, ασκώντας προδικαστική προσφυγή, κατά πράξης ή παράλειψης της αναθέτουσας αρχής, προσδιορίζοντας ειδικώς τις νομικές και πραγματικές αιτιάσεις που δικαιολογούν το αίτημά του.

Σε περίπτωση προσβολής κατά πράξης της αναθέτουσας αρχής, η προθεσμία για την άσκηση της προδικαστικής προσφυγής είναι:

(α) δέκα (10) ημέρες από την κοινοποίηση της προσβαλλόμενης πράξης στον ενδιαφερόμενο οικονομικό φορέα αν η πράξη κοινοποιήθηκε με ηλεκτρονικά μέσα ή

(β) δεκαπέντε (15) ημέρες από την κοινοποίηση της προσβαλλόμενης πράξης σε αυτόν αν χρησιμοποιήθηκαν άλλα μέσα επικοινωνίας, άλλως

(γ) δέκα (10) ημέρες από την πλήρη, πραγματική ή τεκμαιρόμενη, γνώση της πράξης που βλάπτει τα συμφέροντα του ενδιαφερόμενου οικονομικού φορέα. Ειδικά για την άσκηση προσφυγής κατά προκήρυξης, η πλήρης γνώση αυτής τεκμαίρεται μετά την πάροδο δεκαπέντε (15) ημερών από τη δημοσίευση στο ΚΗΜΔΗΣ.

Σε περίπτωση παράλειψης που αποδίδεται στην αναθέτουσα αρχή, η προθεσμία για την άσκηση της προδικαστικής προσφυγής είναι δεκαπέντε (15) ημέρες από την επομένη της συντέλεσης της προσβαλλόμενης παράλειψης .

Οι προθεσμίες άσκησης των προδικαστικών προσφυγών και των παρεμβάσεων αρχίζουν την επομένη της ημέρας της προαναφερθείσας κατά περίπτωση κοινοποίησης ή γνώσης και λήγουν όταν περάσει ολόκληρη η τελευταία ημέρα και ώρα 23:59:59 και, αν αυτή είναι εξαιρετέα ή Σάββατο, όταν περάσει ολόκληρη η επομένη εργάσιμη ημέρα και ώρα 23:59:59.

Η προδικαστική προσφυγή συντάσσεται υποχρεωτικά με τη χρήση του τυποποιημένου εντύπου του Παραρτήματος Ι του π.δ/τος 39/2017 και κατατίθεται ηλεκτρονικά μέσω της λειτουργικότητας «Επικοινωνία» στην ηλεκτρονική περιοχή του συγκεκριμένου διαγωνισμού, επιλέγοντας την ένδειξη «Προδικαστική Προσφυγή» σύμφωνα με το άρθρο 18 της Κ.Υ.Α. Προμήθειες και Υπηρεσίες.

Για το παραδεκτό της άσκησης της προδικαστικής προσφυγής κατατίθεται παράβολο από τον προσφεύγοντα υπέρ του Ελληνικού Δημοσίου, σύμφωνα με όσα ορίζονται στο άρθρο 363 του ν. 4412/2016 όπως τρο ποποιήθηκε με το άρθρο 135 Ν. 4782/2021 . Η επιστροφή του παραβόλου στον προσφεύγοντα γίνεται: α) σε περίπτωση ολικής ή μερικής αποδοχής της προσφυγής του, β) όταν η αναθέτουσα αρχή ανακαλεί την προσβαλλόμενη πράξη ή προβαίνει στην οφειλόμενη ενέργεια πριν από την έκδοση της απόφασης της Ε.Α.ΔΗ.ΣΥ. επί της προσφυγής, γ) σε περίπτωση παραίτησης του προσφεύγοντα από την προσφυγή του έως και δέκα (10) ημέρες από την κατάθεση της προσφυγής.

Η προθεσμία για την άσκηση της προδικαστικής προσφυγής και η άσκησή της κωλύουν τη σύναψη της σύμβασης επί ποινή ακυρότητας, η οποία διαπιστώνεται με απόφαση της Ε.Α.ΔΗ.ΣΥ. μετά από άσκηση προδικαστικής προσφυγής, σύμφωνα με τα άρθρα 368 του ν. 4412/2016 και 20 π.δ/τος 39/2017. Όμως, μόνη η άσκηση της προδικαστικής προσφυγής δεν κωλύει την πρόοδο της διαγωνιστικής διαδικασίας, υπό την επιφύλαξη χορήγησης από το Κλιμάκιο μέτρων προσωρινής προστασίας σύμφωνα με το άρθρο 366 παρ. 1-2 του ν. 4412/2016 και 15 παρ. 1-4 του π.δ/τος 39/2017.

Η προηγούμενη παράγραφος δεν εφαρμόζεται στην περίπτωση που, κατά τη διαδικασία σύναψης της παρούσας σύμβασης, υποβληθεί μόνο μία (1) προσφορά.

Μετά την, κατά τα ως άνω, ηλεκτρονική κατάθεση της προδικαστικής προσφυγής η αναθέτουσα αρχή, μέσω της λειτουργίας «Επικοινωνία» :

α) Κοινοποιεί την προσφυγή το αργότερο έως την επομένη εργάσιμη ημέρα από την κατάθεσή της σε κάθε ενδιαφερόμενο τρίτο, ο οποίος μπορεί να θίγεται από την αποδοχή της προσφυγής, προκειμένου να ασκήσει το, προβλεπόμενο από τα άρθρα 362 παρ. 3 και 7 π.δ. 39/2017, δικαίωμα παρέμβασής του στη διαδικασία εξέτασης της προσφυγής, για τη διατήρηση της ισχύος της προσβαλλόμενης πράξης, προσκομίζοντας όλα τα κρίσιμα έγγραφα που έχει στη διάθεσή του.

β) Διαβιβάζει στην Ε.Α.ΔΗ.ΣΥ., το αργότερο εντός δεκαπέντε (15) ημερών από την ημέρα κατάθεσης, τον πλήρη φάκελο της υπόθεσης, τα αποδεικτικά κοινοποίησης στους ενδιαφερόμενους τρίτους αλλά και την Έκθεση Απόψεών της επί της προσφυγής. Στην Έκθεση Απόψεων η αναθέτουσα αρχή μπορεί να παραθέσει αρχική ή συμπληρωματική αιτιολογία για την υποστήριξη της προσβαλλόμενης με την προδικαστική προσφυγή πράξης.

γ) Κοινοποιεί σε όλα τα μέρη την Έκθεση Απόψεων, τις Παρεμβάσεις και τα σχετικά έγγραφα που τυχόν τη συνοδεύουν, μέσω του ηλεκτρονικού τόπου του διαγωνισμού το αργότερο έως την επομένη εργάσιμη ημέρα από την κατάθεσή τους.

δ)Συμπληρωματικά υπομνήματα κατατίθενται από οποιοδήποτε από τα μέρη μέσω της πλατφόρμας του ΕΣΗΔΗΣ το αργότερο εντός πέντε (5) ημερών από την κοινοποίηση των απόψεων της αναθέτουσας αρχής .

Η άσκηση της προδικαστικής προσφυγής αποτελεί προϋπόθεση για την άσκηση των ένδικων βοηθημάτων της αίτησης αναστολής και αίτησης ακύρωσης του άρθρου 372 του ν. 4412/2016 κατά των εκτελεστών πράξεων ή παραλείψεων της αναθέτουσας αρχής .

Β. Όποιος έχει έννομο συμφέρον μπορεί να ζητήσει, με το ίδιο δικόγραφο εφαρμοζόμενων αναλογικά των διατάξεων του π.δ. 18/1989, την αναστολή εκτέλεσης της απόφασης της Ε.Α.ΔΗ.ΣΥ. και την ακύρωσή της ενώπιον του αρμοδίου Διοικητικού Δικαστηρίου της παρ. 3 του αρθ. 372 Ν.4412/2016, όπως ισχύει. Το αυτό ισχύει και σε περίπτωση σιωπηρής απόρριψης της προδικαστικής προσφυγής από την Ε.Α.ΔΗ.ΣΥ. Δικαίωμα άσκησης του ως άνω ένδικου βοηθήματος έχει και η αναθέτουσα αρχή αν η Ε.Α.ΔΗ.ΣΥ. κάνει δεκτή την προδικαστική προσφυγή, αλλά και αυτός του οποίου έχει γίνει εν μέρει δεκτή η προδικαστική προσφυγή.

Με την απόφαση της Ε.Α.ΔΗ.ΣΥ. λογίζονται ως συμπροσβαλλόμενες και όλες οι συναφείς προς την ανωτέρω απόφαση πράξεις ή παραλείψεις της αναθέτουσας αρχής, εφόσον έχουν εκδοθεί ή συντελεστεί αντιστοίχως έως τη συζήτηση της ως άνω αίτησης στο Δικαστήριο.

Η αίτηση αναστολής και ακύρωσης περιλαμβάνει μόνο αιτιάσεις που είχαν προταθεί με την προδικαστική προσφυγή ή αφορούν στη διαδικασία ενώπιον της Ε.Α.ΔΗ.ΣΥ. ή το περιεχόμενο των αποφάσεών της. Η αναθέτουσα αρχή, εφόσον ασκήσει την αίτηση της παρ. 1 του άρθρου 372 του ν. 4412/2016, μπορεί να προβάλει και οψιγενείς ισχυρισμούς αναφορικά με τους επιτακτικούς λόγους δημοσίου συμφέροντος, οι οποίοι καθιστούν αναγκαία την άμεση ανάθεση της σύμβασης.[[17]](#footnote-17)

Η ως άνω αίτηση κατατίθεται στο αρμόδιο δικαστήριο μέσα σε προθεσμία δέκα (10) ημερών από κοινοποίηση ή την πλήρη γνώση της απόφασης ή από την παρέλευση της προθεσμίας για την έκδοση της απόφασης επί της προδικαστικής προσφυγής, ενώ η δικάσιμος για την εκδίκαση της αίτησης ακύρωσης δεν πρέπει να απέχει πέραν των εξήντα (60) ημερών από την κατάθεση του δικογράφου.[[18]](#footnote-18)

Αντίγραφο της αίτησης με κλήση κοινοποιείται με τη φροντίδα του αιτούντος προς την Ε.Α.ΔΗ.ΣΥ., την αναθέτουσα αρχή, αν δεν έχει ασκήσει αυτή την αίτηση, και προς κάθε τρίτο ενδιαφερόμενο, την κλήτευση του οποίου διατάσσει με πράξη του ο Πρόεδρος ή ο προεδρεύων του αρμόδιου Δικαστηρίου ή Τμήματος έως την επόμενη ημέρα από την κατάθεση της αίτησης. Ο αιτών υποχρεούται επί ποινή απαραδέκτου του ενδίκου βοηθήματος να προβεί στις παραπάνω κοινοποιήσεις εντός αποκλειστικής προθεσμίας δύο (2) ημερών από την έκδοση και την παραλαβή της ως άνω πράξης, του Δικαστηρίου. Εντός αποκλειστικής προθεσμίας δέκα (10) ημερών από την ως άνω κοινοποίηση της αίτησης κατατίθεται η παρέμβαση και διαβιβάζονται ο φάκελος και οι απόψεις των παθητικώς νομιμοποιούμενων. Εντός της ίδιας προθεσμίας κατατίθενται στο Δικαστήριο και τα στοιχεία που υποστηρίζουν τους ισχυρισμούς των διαδίκων.

Επιπρόσθετα, η παρέμβαση κοινοποιείται με επιμέλεια του παρεμβαίνοντος στα λοιπά μέρη της δίκης εντός δύο (2) ημερών από την κατάθεσή της, αλλιώς λογίζεται ως απαράδεκτη. Το διατακτικό της δικαστικής απόφασης εκδίδεται εντός δεκαπέντε (15) ημερών από τη συζήτηση της αίτησης ή από την προθεσμία για την υποβολή υπομνημάτων.

Η προθεσμία για την άσκηση και η άσκηση της αίτησης ενώπιον του αρμοδίου δικαστηρίου κωλύουν τη σύναψη της σύμβασης μέχρι την έκδοση της οριστικής δικαστικής απόφασης, εκτός εάν με προσωρινή διαταγή ο αρμόδιος δικαστής αποφανθεί διαφορετικά. Επίσης, η προθεσμία για την άσκηση και η άσκηση της αίτησης κωλύουν την πρόοδο της διαδικασίας ανάθεσης για χρονικό διάστημα δεκαπέντε (15) ημερών από την άσκηση της αίτησης, εκτός εάν με την προσωρινή διαταγή ο αρμόδιος δικαστής αποφανθεί διαφορετικά. [[19]](#footnote-19) Για την άσκηση της αιτήσεως κατατίθεται παράβολο, σύμφωνα με τα ειδικότερα οριζόμενα στο άρθρο 372 παρ. 5 του Ν. 4412/2016.

Αν ο ενδιαφερόμενος δεν αιτήθηκε ή αιτήθηκε ανεπιτυχώς την αναστολή και η σύμβαση υπογράφηκε και η εκτέλεσή της ολοκληρώθηκε πριν από τη συζήτηση της αίτησης, εφαρμόζεται αναλόγως η παρ. 2 του άρθρου 32 του π.δ. 18/1989.

Αν το δικαστήριο ακυρώσει πράξη ή παράλειψη της αναθέτουσας αρχής μετά τη σύναψη της σύμβασης, το κύρος της τελευταίας δεν θίγεται, εκτός αν πριν από τη σύναψη αυτής είχε ανασταλεί η διαδικασία σύναψης της σύμβασης. Στην περίπτωση που η σύμβαση δεν είναι άκυρη, ο ενδιαφερόμενος δικαιούται να αξιώσει αποζημίωση, σύμφωνα με τα αναφερόμενα στο άρθρο 373 του ν. 4412/2016.

Με την επιφύλαξη των διατάξεων του ν. 4412/2016, για την εκδίκαση των διαφορών του παρόντος άρθρου εφαρμόζονται οι διατάξεις του π.δ/τος 18/1989.

## Ματαίωση Διαδικασίας

Η αναθέτουσα αρχή ματαιώνει ή δύναται να ματαιώσει εν όλω ή εν μέρει, αιτιολογημένα, τη διαδικασία ανάθεσης, για τους λόγους και υπό τους όρους του άρθρου 106 του ν. 4412/2016, μετά από γνώμη της αρμόδιας Επιτροπής του Διαγωνισμού. Επίσης, αν διαπιστωθούν σφάλματα ή παραλείψεις σε οποιοδήποτε στάδιο της διαδικασίας ανάθεσης, μπορεί, μετά από γνώμη της ως άνω Επιτροπής, να ακυρώσει μερικώς τη διαδικασία ή να αναμορφώσει ανάλογα το αποτέλεσμά της ή να αποφασίσει την επανάληψή της από το σημείο που εμφιλοχώρησε το σφάλμα ή η παράλειψη.

Ειδικότερα, η αναθέτουσα αρχή ματαιώνει τη διαδικασία σύναψης όταν αυτή αποβεί άγονη είτε λόγω μη υποβολής προσφοράς είτε λόγω απόρριψης όλων των προσφορών, καθώς και στην περίπτωση του δευτέρου εδαφίου της παρ. 7 του άρθρου 105, περί κατακύρωσης και σύναψης σύμβασης.

Επίσης μπορεί να ματαιώσει τη διαδικασία: α) λόγω παράτυπης διεξαγωγής της διαδικασίας ανάθεσης, εκτός εάν μπορεί να θεραπεύσει το σφάλμα ή την παράλειψη σύμφωνα με την παρ. 3 του άρθρου 106 , β) αν οι οικονομικές και τεχνικές παράμετροι που σχετίζονται με τη διαδικασία ανάθεσης άλλαξαν ουσιωδώς και η εκτέλεση του συμβατικού αντικειμένου δεν ενδιαφέρει πλέον την αναθέτουσα αρχή ή τον φορέα για τον οποίο προορίζεται το υπό ανάθεση αντικείμενο, γ) αν λόγω ανωτέρας βίας, δεν είναι δυνατή η κανονική εκτέλεση της σύμβασης, δ) αν η επιλεγείσα προσφορά κριθεί ως μη συμφέρουσα από οικονομική άποψη, ε) στην περίπτωση των παρ. 3 και 4 του άρθρου 97, περί χρόνου ισχύος προσφορών, στ) για άλλους επιτακτικούς λόγους δημοσίου συμφέροντος, όπως ιδίως, δημόσιας υγείας ή προστασίας του περιβάλλοντος.

# ΟΡΟΙ ΕΚΤΕΛΕΣΗΣ ΤΗΣ ΣΥΜΒΑΣΗΣ

## Εγγυήσεις (καλής εκτέλεσης, προκαταβολής)

**Εγγύηση καλής εκτέλεσης και εγγύηση προκαταβολής :**

Για την υπογραφή της σύμβασης εκάστου τμήματος απαιτείται η παροχή εγγύησης καλής εκτέλεσης, σύμφωνα με το άρθρο 72 παρ. 4 του ν. 4412/2016, το ύψος της οποίας ανέρχεται σε ποσοστό 4% επί της εκτιμώμενης αξίας της σύμβασης εκάστου τμήματος, μη συμπεριλαμβανομένου ΦΠΑ, με χρόνο ισχύος δώδεκα (12) μήνες και η οποία κατατίθεται μέχρι και την υπογραφή του συμφωνητικού.

Η εγγύηση καλής εκτέλεσης, προκειμένου να γίνει αποδεκτή , πρέπει να περιλαμβάνει κατ' ελάχιστον κατ' ελάχιστον τα αναφερόμενα στην παρ. 12 του άρθρου 72 του ν. 4412/2016 στοιχεία, πλην αυτού της περ. η (βλ. παράγραφο 2.1.5 της παρούσας) και, επιπλέον, τον τίτλο και τον αριθμό της σχετικής σύμβασης, εφόσον ο τελευταίος είναι γνωστός σύμφωνα με το αντίστοιχο υπόδειγμα που περιλαμβάνεται στο

ΠΑΡΑΡΤΗΜΑ VIII – Υποδείγματα Εγγυητικών Επιστολών της Διακήρυξης και τα οριζόμενα στο άρθρο 72 του ν. 4412/2016.

Η εγγύηση καλής εκτέλεσης της σύμβασης καλύπτει συνολικά και χωρίς διακρίσεις την εφαρμογή όλων των όρων της σύμβασης και κάθε απαίτηση της αναθέτουσας αρχής έναντι του αναδόχου.

Σε περίπτωση τροποποίησης της σύμβασης κατά την παράγραφο 4.5, η οποία συνεπάγεται αύξηση της συμβατικής αξίας, ο ανάδοχος οφείλει να καταθέσει μέχρι την υπογραφή της τροποποιημένης σύμβασης, συμπληρωματική εγγύηση καλής εκτέλεσης, το ύψος της οποίας ανέρχεται σε ποσοστό 4% επί του ποσού της αύξησης της αξίας της σύμβασης.

Η εγγύηση καλής εκτέλεσης καταπίπτει υπέρ της αναθέτουσας αρχής στην περίπτωση παραβίασης, από τον ανάδοχο, των όρων της σύμβασης, όπως αυτή ειδικότερα ορίζει.

Στην περίπτωση χορήγησης προκαταβολής, σύμφωνα με την παράγραφο 5.1 Τρόπος Πληρωμής της παρούσας, απαιτείται από τον ανάδοχο «εγγύηση προκαταβολής» για ποσό ίσο με αυτό της προκαταβολής, σύμφωνα με το υπόδειγμα που περιλαμβάνεται στο

ΠΑΡΑΡΤΗΜΑ VIII – Υποδείγματα Εγγυητικών Επιστολών της Διακήρυξης. Η προκαταβολή και η εγγύηση προκαταβολής μπορούν να χορηγούνται τμηματικά, σύμφωνα με την παράγραφο 5.1 της παρούσας (τρόπος πληρωμής).

Η εγγύηση καλής εκτέλεσης επιστρέφεται στο σύνολό της μετά την ποσοτική και ποιοτική παραλαβή του συνόλου του αντικειμένου της σύμβασης.

Η απόσβεση της προκαταβολής πραγματοποιείται σύμφωνα με τα αναφερόμενα στην παρ. 5.1 Τρόπος Πληρωμής και η εγγύηση προκαταβολής επιστρέφεται μετά από την οριστική ποσοτική και ποιοτική παραλαβή των υπηρεσιών.

Σε περίπτωση που στο πρωτόκολλο ποιοτικής και ποσοτικής παραλαβής αναφέρονται παρατηρήσεις ή υπάρχει εκπρόθεσμη παροχή, η επιστροφή των εγγυήσεων καλής εκτέλεσης και προκαταβολής γίνεται μετά από την αντιμετώπιση, σύμφωνα με όσα προβλέπονται, των παρατηρήσεων και του εκπρόθεσμου. Αν οι υπηρεσίες είναι διαιρετές και η παράδοση γίνεται, σύμφωνα με τη σύμβαση, τμηματικά, οι εγγυήσεις καλής εκτέλεσης και προκαταβολής αποδεσμεύονται σταδιακά, κατά το ποσόν που αναλογεί στην αξία του τμήματος της υπηρεσίας που παραλήφθηκε οριστικά. Για τη σταδιακή αποδέσμευσή τους απαιτείται προηγούμενη γνωμοδότηση του αρμόδιου συλλογικού οργάνου. Εάν στο πρωτόκολλο παραλαβής αναφέρονται παρατηρήσεις ή υπάρχει εκπρόθεσμη παράδοση, η παραπάνω σταδιακή αποδέσμευση γίνεται μετά από την αντιμετώπιση, σύμφωνα με όσα προβλέπονται, των παρατηρήσεων και του εκπρόθεσμου.

## Συμβατικό πλαίσιο – Εφαρμοστέα νομοθεσία

Κατά την εκτέλεση της σύμβασης εφαρμόζονται οι διατάξεις του ν. 4412/2016, οι όροι της παρούσας διακήρυξης και συμπληρωματικά ο Αστικός Κώδικας.

## Όροι εκτέλεσης της σύμβασης

Κατά την εκτέλεση της σύμβασης ο ανάδοχος τηρεί τις υποχρεώσεις στους τομείς του περιβαλλοντικού, κοινωνικοασφαλιστικού και εργατικού δικαίου, που έχουν θεσπιστεί με το δίκαιο της Ένωσης, το εθνικό δίκαιο, συλλογικές συμβάσεις ή διεθνείς διατάξεις περιβαλλοντικού, κοινωνικοασφαλιστικού και εργατικού δικαίου, οι οποίες απαριθμούνται στο Παράρτημα Χ του Προσαρτήματος Α του ν. 4412/2016.

Η τήρηση των εν λόγω υποχρεώσεων από τον ανάδοχο και τους υπεργολάβους του ελέγχεται και βεβαιώνεται από τα όργανα που επιβλέπουν την εκτέλεση της σύμβασης και τις αρμόδιες δημόσιες αρχές και υπηρεσίες που ενεργούν εντός των ορίων της ευθύνης και της αρμοδιότητάς τους.

Κατά την εκτέλεση της σύμβασης ο Ανάδοχος θα πρέπει να τηρεί τις υποχρεώσεις που προκύπτουν από τον επικοινωνιακό οδηγό ΕΣΠΑ 2014 -2020 / 2021-2027 (ενδεικτικά αναφέρονται: σήμανση χώρων υλοποίησης Υποέργων/ παραδοτέων/ εκπαιδευτικού υλικού/ χώρων εκπαίδευσης/ εξοπλισμού/ λογισμικού/ εφαρμογών/ ιστοσελίδων) (βλ. <https://www.espa.gr/el/Pages/elibraryFS.aspx?item=2087> / [odigos epikoinonias\_landscape\_v6 (espa.gr)](https://www.espa.gr/el/Documents/odigos%20epikoinonias_landscape_v6.pdf)).

Ο ανάδοχος δεσμεύεται ότι:

α) σε όλα τα στάδια που προηγήθηκαν της σύμβασης δεν ενήργησε αθέμιτα, παράνομα ή καταχρηστικά και ότι θα εξακολουθήσει να μην ενεργεί κατ` αυτόν τον τρόπο κατά το στάδιο εκτέλεσης της σύμβασης,

β) ότι θα δηλώσει αμελλητί στην αναθέτουσα αρχή, από τη στιγμή που λάβει γνώση, οποιαδήποτε κατάσταση (ακόμη και ενδεχόμενη) σύγκρουσης συμφερόντων (προσωπικών, οικογενειακών, οικονομικών, πολιτικών ή άλλων κοινών συμφερόντων, συμπεριλαμβανομένων και αντικρουόμενων επαγγελματικών συμφερόντων) μεταξύ των νομίμων ή εξουσιοδοτημένων εκπροσώπων του καθώς και υπαλλήλων ή συνεργατών τους οποίους απασχολεί στην εκτέλεση της σύμβασης (π.χ. με σύμβαση υπεργολαβίας) και μελών του προσωπικού της αναθέτουσας αρχής που εμπλέκονται καθ’ οιονδήποτε τρόπο στη διαδικασία εκτέλεσης της σύμβασης ή/και μπορούν να επηρεάσουν την έκβαση και τις αποφάσεις της αναθέτουσας αρχής περί την εκτέλεσή της, οποτεδήποτε και εάν η κατάσταση αυτή προκύψει κατά τη διάρκεια εκτέλεσης της σύμβασης.

Οι υποχρεώσεις και οι απαγορεύσεις της ρήτρας αυτής στην περίπτωση που ο ανάδοχος είναι ένωση, ισχύουν για όλα τα μέλη της ένωσης, καθώς και για τους υπεργολάβους που χρησιμοποιεί. Στο συμφωνητικό περιλαμβάνεται σχετική δεσμευτική δήλωση τόσο του αναδόχου όσο και των υπεργολάβων του.

Οι υποχρεώσεις και οι απαγορεύσεις της ρήτρας αυτής ισχύουν, και στην περίπτωση που ο ανάδοχος είναι ένωση, για όλα τα μέλη της ένωσης, καθώς και για τους υπεργολάβους που χρησιμοποιεί. Ο ανάδοχος όλα τα μέλη της ένωσης και τυχόν υπεργολάβοι δεσμεύονται ότι θα τηρούν τους όρους που περιγράφονται στο ‎‎ΠΑΡΑΡΤΗΜΑ X – Ρήτρα Ακεραιότητας η οποία θα περιληφθεί στη σύμβαση.

Κατά την εκτέλεση της σύμβασης ο ανάδοχος δε δικαιούται να εκχωρεί το συμβατικό τίμημα σε οποιοδήποτε τρίτο, χωρίς την έγγραφη έγκριση της Αναθέτουσας Αρχής. Εάν το συμβατικό τίμημα εκχωρηθεί εν όλω ή εν μέρει σε Τράπεζα, κατά τα ως άνω αναφερόμενα, σε περίπτωση που, για λόγους που άπτονται στις συμβατικές σχέσεις μεταξύ των συμβαλλομένων μερών, δεν προκύψει εν όλω ή εν μέρει υπέρ της Τράπεζας το εκχωρούμενο τίμημα η Αναθέτουσα Αρχή δεν έχει καμία ευθύνη έναντι της εκδοχέως Τράπεζας.

Κατά την εκτέλεση της σύμβασης ο ανάδοχος εγγυάται τη διάθεση του αναφερομένου στην Προσφορά του, επιστημονικού και λοιπού προσωπικού, καθώς επίσης και συνεργατών, που διαθέτουν την απαιτούμενη εμπειρία, τεχνογνωσία και ικανότητα, ώστε να ανταποκριθούν πλήρως στις απαιτήσεις της Σύμβασης, υπόσχεται δε και βεβαιώνει ότι θα επιδεικνύουν πνεύμα συνεργασίας κατά τις επαφές τους με τις αρμόδιες υπηρεσίες και τα στελέχη της Αναθέτουσας Αρχής ή των εκάστοτε υποδεικνυομένων από αυτήν προσώπων. Σε αντίθετη περίπτωση, η Αναθέτουσα Αρχή δύναται να ζητήσει την αντικατάσταση μέλους της Ομάδας Έργου του αναδόχου, οπότε ο ανάδοχος οφείλει να προβεί σε αντικατάσταση με άλλο πρόσωπο, ανάλογης εμπειρίας και προσόντων. Αντικατάσταση μέλους της Ομάδας Έργου του Αναδόχου, κατόπιν αιτήματός του, κατά τη διάρκεια της εκτέλεσης του Έργου, δύναται να γίνει μετά από έγκριση της Αναθέτουσας Αρχής και μόνο με άλλο πρόσωπο το οποίο θα πληροί τους όρους της παρ. 2.2.6 της διακήρυξης και θα διαθέτει την απαιτούμενη εμπειρία, τεχνογνωσία και ικανότητα ώστε να ανταποκριθεί πλήρως στις απαιτήσεις της προς αντικατάσταση θέσης της Ομάδας Έργου. Ο Ανάδοχος υποχρεούται να ειδοποιήσει την ΚτΠ Μ.Α.Ε. εγγράφως δεκαπέντε (15) ημέρες πριν από την αντικατάσταση.

Σε περίπτωση που μέλη της Ομάδας Έργου του Αναδόχου αποχωρήσουν από αυτήν ή λύσουν τη συνεργασία τους μαζί του, ο Ανάδοχος υποχρεούται να εξασφαλίσει ότι κατά το χρονικό διάστημα, μέχρι την αποχώρησή τους, θα παρέχουν κανονικά τις υπηρεσίες τους και αφετέρου να αντικαταστήσει άμεσα τους αποχωρήσαντες συνεργάτες, με άλλα πρόσωπα που θα διαθέτουν τουλάχιστον ίση εμπειρία και ίσα προσόντα με τα αντικαθιστάμενα.

Σε περίπτωση λύσης, πτώχευσης, ή θέσης σε καθεστώς αναγκαστικής διαχείρισης ενός εκ των μελών που απαρτίζουν τον Ανάδοχο, η Σύμβαση εξακολουθεί να υφίσταται και οι απορρέουσες από τη Σύμβαση υποχρεώσεις βαρύνουν τα εναπομείναντα μέλη του Αναδόχου, μόνο εφόσον αυτά είναι σε θέση να τις εκπληρώσουν. Η κρίση για τη δυνατότητα εκπλήρωσης ή μη των όρων της Σύμβασης εναπόκειται στη διακριτική ευχέρεια του αρμοδίου οργάνου της Αναθέτουσας Αρχής. Σε αντίθετη περίπτωση, η Αναθέτουσα Αρχή δύναται να καταγγείλει τη Σύμβαση. Επίσης σε περίπτωση συγχώνευσης, εξαγοράς, μεταβίβασης της επιχείρησης κλπ. κάποιου εκ των μελών που απαρτίζουν τον Ανάδοχο, η συνέχιση ή όχι της Σύμβασης εναπόκειται στη διακριτική ευχέρεια της Αναθέτουσας Αρχής. Σε περίπτωση λύσης ή πτώχευσης του Αναδόχου, όταν αυτός αποτελείται από μία εταιρεία, ή θέσης της περιουσίας αυτού σε αναγκαστική διαχείριση, τότε η σύμβαση λύεται αυτοδίκαια από την ημέρα επέλευσης των ανωτέρω γεγονότων. Σε τέτοια περίπτωση καταπίπτουν υπέρ της Αναθέτουσας Αρχής και οι Εγγυητικές Επιστολές Προκαταβολής και Καλής Εκτέλεσης που προβλέπονται στη Σύμβαση.

Όλα τα έγγραφα, στοιχεία και πληροφορίες που λαμβάνει ο Ανάδοχος από την Εταιρεία στο πλαίσιο των συμβατικών του υποχρεώσεων ή υποπίπτουν στην αντίληψή του εξαιτίας της συμβατικής σχέσης του με την Εταιρεία, είναι εμπιστευτικά.

Ο Ανάδοχος δεν δικαιούται να δημοσιεύει ή αποκαλύπτει τέτοιες πληροφορίες και στοιχεία σε οποιονδήποτε τρίτο, παρά μόνο σε όσους εργοδοτούμενους από αυτόν ή συνεργαζόμενους με αυτόν ασχολούνται άμεσα με το περιεχόμενο της Σύμβασης και την εκτέλεση του Αντικειμένου

Σε περίπτωση αθέτησης από τον Ανάδοχο της ως άνω υποχρέωσής του, η Εταιρεία διατηρεί το δικαίωμα να καταγγείλει τη Σύμβαση κατά τα οριζόμενα στο άρθρο 13 ή/και να κοστολογήσει και απαιτήσει πληρωμή για όλες τις ζημίες που τυχόν έχει υποστεί εξαιτίας της διαρροής.

Ο Ανάδοχος δεν θα προβαίνει σε οποιεσδήποτε δημόσιες δηλώσεις αναφορικά με το Αντικείμενο της Σύμβασης ή τα Προϊόντα που παραδίδει ή τις Υπηρεσίες που παρέχει στην Εταιρεία δυνάμει της Σύμβασης χωρίς την προηγούμενη έγκριση της Εταιρείας, και δεν θα μετέχει σε οποιαδήποτε δραστηριότητα η οποία συγκρούεται με τις υποχρεώσεις του έναντι της Εταιρείας δυνάμει της Σύμβασης. Δεν θα δεσμεύει την Εταιρεία με οποιοδήποτε τρόπο χωρίς την προηγούμενη γραπτή της συγκατάθεση και θα διευκρινίζει, όπου καθίσταται απαραίτητο, την υποχρέωσή του αυτή σε τρίτους.

Ο Ανάδοχος δεν υπόκειται στις υποχρεώσεις του παρόντος άρθρου σε ότι αφορά στην τεχνογνωσία που ενδεχομένως αποκτά εξαιτίας της εκτέλεσης του Αντικειμένου της Σύμβασης.

Όλα τα αποτελέσματα-μελέτες, στοιχεία και κάθε άλλο έγγραφο ή αρχείο σχετικό με το έργο καθώς και όλα τα υπόλοιπα παραδοτέα, που θα αποκτηθούν ή θα αναπτυχθούν από τον Ανάδοχο με δαπάνες του, θα αποτελούν αποκλειστική ιδιοκτησία της Εταιρείας (εκτός και εάν ήδη υπάρχουν κατοχυρωμένα πνευματικά δικαιώματα), η οποία θα μπορεί να τα διαχειρίζεται και να τα εκμεταλλεύεται.

Τα αποτελέσματα θα είναι πάντοτε στη διάθεση των νόμιμων εκπροσώπων της Εταιρείας κατά τη διάρκεια ισχύος της σύμβασης και εάν βρίσκονται στη κατοχή του Αναδόχου, θα παραδοθούν στην Εταιρεία κατά την καθ΄ οποιονδήποτε τρόπο λήξη ή λύση της σύμβασης. Σε περίπτωση αρχείων με στοιχεία σε ηλεκτρονική μορφή, ο Ανάδοχος υποχρεούται να συνοδεύσει την παράδοσή τους με έγγραφη τεκμηρίωση και με οδηγίες για την ανάκτηση /διαχείρισή τους.

Ο Ανάδοχος διαβεβαιώνει και εγγυάται ότι ουδείς τρίτος έχει ουδέν δικαίωμα επί του ως άνω έργου και σε κάθε περίπτωση αναλαμβάνει, δεσμεύεται και εγγυάται ότι θα αποκαταστήσει κάθε θετική και αποθετική ζημία και ηθική βλάβη που θα προκληθεί στην Εταιρεία.

Επίσης, δεσμεύεται ότι θα αναλάβει τα οποιαδήποτε έξοδα (συμπεριλαμβανομένης και της ενδεχόμενης αποζημίωσης) εναντίον τρίτου μέρους που ισχυρίζεται κυριότητα πνευματικών δικαιωμάτων μέρους ή όλου του έργου.

Επιπλέον ο ανάδοχος υποχρεούται να τηρεί τα αναφερόμενα στον Γενικό Κανονισμό Προστασίας Δεδομένων (Άρθρα 4, 9, 10 ΓΚΠΔ) και στο ν.4624/2019 (Α΄ 137/29-08-2019) (Άρθρα 44, 46)

Ειδικότερα :

α. Οι πληροφορίες της Εταιρείας οι οποίες θα τύχουν οποιασδήποτε μορφής επεξεργασία από τον Ανάδοχο, τους εργαζόμενους, τους συνεργάτες αυτού και τους τυχόν υπεργολάβους (οποιαδήποτε σχέση έχουν με τον Ανάδοχο) ενδέχεται να περιέχουν και δεδομένα προσωπικού χαρακτήρα, όπως ορίζονται (α) στον Γενικό Κανονισμό Προστασίας Δεδομένων (Άρθρα 4, 9, 10 ΓΚΠΔ) και (β) στο ν.4624/2019 (Α΄ 137/29-08-2019) (Άρθρα 44, 46).

β. Η επεξεργασία δεδομένων προσωπικού χαρακτήρα πραγματοποιείται αποκλειστικά για τον σκοπό που αφορά το αντικείμενο των υπηρεσιών που αναλαμβάνει να παράσχει ο Ανάδοχος στην Εταιρεία, δυνάμει της παρούσας Σύμβασης και μόνο στην έκταση που επιβάλλει ο σκοπός της επεξεργασίας σύμφωνα το αντικείμενο των υπηρεσιών που έχει αναλάβει να παρέχει.

γ. Η επεξεργασία των δεδομένων προσωπικού χαρακτήρα θα εκτελείται σύμφωνα με τους όρους και συμφωνίες της παρούσας Σύμβασης και τις Οδηγίες της Εταιρείας. Ο Ανάδοχος δεσμεύεται ως προς την εφαρμογή και συμμόρφωση προς την ισχύουσα νομοθεσία για την προστασία δεδομένων προσωπικού χαρακτήρα (ιδίως Γενικός Κανονισμός Προστασίας Δεδομένων – 2016/679/ΕΕ), όπως ερμηνεύεται ιδίως από τις Αποφάσεις ή Γνωμοδοτήσεις της Αρχής Προστασίας Δεδομένων Προσωπικού Χαρακτήρα - ΑΠΔΠΧ) και του Ευρωπαϊκού Συμβουλίου Προστασίας Δεδομένων.

δ. Τα αρχεία που δημιουργούνται με την συλλογή, επεξεργασία και αποθήκευση των πληροφοριών που ενδέχεται να περιέχουν και προσωπικά δεδομένα, και γενικότερα όλων των ανάλογων μορφών αρχείων και πληροφοριών της Εταιρείας, από τον Ανάδοχο, ανήκουν κατ' αποκλειστικότητα στην Εταιρεία.

ε. Ο Ανάδοχος βεβαιώνει και εγγυάται στην Εταιρεία ότι θα λαμβάνει όλα τα απαραίτητα οργανωτικά και τεχνικά μέτρα για την ασφάλεια των πληροφοριών που ενδέχεται να περιέχουν και προσωπικά δεδομένα, και γενικότερα όλων των ανάλογων μορφών αρχείων και πληροφοριών της Εταιρείας, καθώς και για την προστασία τους από τυχαία ή αθέμιτη καταστροφή, τυχαία απώλεια, αλλοίωση, απαγορευμένη διάδοση και κάθε άλλη μορφή αθέμιτης επεξεργασίας, στο πλαίσιο των καθηκόντων του που πηγάζουν από την παρούσα Σύμβαση.

## Υπεργολαβία

**4.4.1.** Ο Ανάδοχος δεν απαλλάσσεται από τις συμβατικές του υποχρεώσεις και ευθύνες λόγω ανάθεσης της εκτέλεσης τμήματος/τμημάτων της σύμβασης σε υπεργολάβους. Η τήρηση των υποχρεώσεων της παρ. 2 του άρθρου 18 του ν. 4412/2016 από υπεργολάβους δεν αίρει την ευθύνη του κυρίου αναδόχου.

**4.4.2.** Κατά την υπογραφή της σύμβασης ο κύριος ανάδοχος υποχρεούται να αναφέρει στην αναθέτουσα αρχή το όνομα, τα στοιχεία επικοινωνίας και τους νόμιμους εκπροσώπους των υπεργολάβων του, οι οποίοι συμμετέχουν στην εκτέλεση αυτής, εφόσον είναι γνωστά τη συγκεκριμένη χρονική στιγμή. Επιπλέον, υποχρεούται να γνωστοποιεί στην αναθέτουσα αρχή κάθε αλλαγή των πληροφοριών αυτών, κατά τη διάρκεια της σύμβασης, καθώς και τις απαιτούμενες πληροφορίες σχετικά με κάθε νέο υπεργολάβο, τον οποίο ο κύριος ανάδοχος χρησιμοποιεί εν συνεχεία στην εν λόγω σύμβαση, προσκομίζοντας τα σχετικά συμφωνητικά/δηλώσεις συνεργασίας*.* Σε περίπτωση διακοπής της συνεργασίας του Αναδόχου με υπεργολάβο/ υπεργολάβους της σύμβασης, αυτός υποχρεούται σε άμεση γνωστοποίηση της διακοπής αυτής στην Αναθέτουσα Αρχή, οφείλει δε να διασφαλίσει την ομαλή εκτέλεση του τμήματος/ των τμημάτων της σύμβασης είτε από τον ίδιο, είτε από νέο υπεργολάβο τον οποίο θα γνωστοποιήσει στην αναθέτουσα αρχή κατά την ως άνω διαδικασία.

**4.4.3.** Η αναθέτουσα αρχή επαληθεύει τη συνδρομή των λόγων αποκλεισμού για τους υπεργολάβους, όπως αυτοί περιγράφονται στην παράγραφο 2.2.3 και με τα αποδεικτικά μέσα της παραγράφου 2.2.9.2 της παρούσας, εφόσον το(α) τμήμα(τα) της σύμβασης, το(α) οποίο(α) ο ανάδοχος προτίθεται να αναθέσει υπό μορφή υπεργολαβίας σε τρίτους, υπερβαίνουν σωρευτικά το ποσοστό του τριάντα τοις εκατό (30%) της συνολικής αξίας της σύμβασης. Επιπλέον, προκειμένου να μην αθετούνται οι υποχρεώσεις της παρ. 2 του άρθρου 18 του ν. 4412/2016, δύναται να επαληθεύσει τους ως άνω λόγους και για τμήμα ή τμήματα της σύμβασης που υπολείπονται του ως άνω ποσοστού.

Όταν από την ως άνω επαλήθευση προκύπτει ότι συντρέχουν λόγοι αποκλεισμού απαιτεί την αντικατάστασή του, κατά τα ειδικότερα αναφερόμενα στις παρ. 5 και 6 του άρθρου 131 του ν. 4412/2016.

## Τροποποίηση σύμβασης κατά τη διάρκειά της

Η σύμβαση μπορεί να τροποποιείται κατά τη διάρκειά της, χωρίς να απαιτείται νέα διαδικασία σύναψης σύμβασης, σύμφωνα με τους όρους και τις προϋποθέσεις του άρθρου 132 του ν. 4412/2016 και κατόπιν γνωμοδότησης του αρμοδίου οργάνου.

Μετά τη λύση της σύμβασης λόγω της έκπτωσης του αναδόχου, σύμφωνα με το άρθρο 203 του ν. 4412/2016 και την παράγραφο 5.2. της παρούσας, όπως και σε περίπτωση καταγγελίας για τους λόγους της παραγράφου 4.6, πλην αυτού της περ. (α), η αναθέτουσα αρχή δύναται να προσκαλέσει τον επόμενο, κατά σειρά κατάταξης οικονομικό φορέα που συμμετέχει-ουν στην παρούσα διαδικασία ανάθεσης της συγκεκριμένης σύμβασης και να του προτείνει να αναλάβει το ανεκτέλεστο τμήμα της σύμβασης, με τους ίδιους όρους και προϋποθέσεις και σε τίμημα που δεν θα υπερβαίνει την προσφορά που είχε υποβάλει ο έκπτωτος (ρήτρα υποκατάστασης)[[20]](#footnote-20). Η σύμβαση συνάπτεται, εφόσον εντός της ταχθείσας προθεσμίας περιέλθει στην αναθέτουσα αρχή έγγραφη και ανεπιφύλακτη αποδοχή της πρόσκλησης. Η άπρακτη πάροδος της προθεσμίας θεωρείται ως απόρριψη της πρότασης. Αν ο ανωτέρω δεν δεχθεί την πρόταση σύναψης σύμβασης, η αναθέτουσα αρχή προσκαλεί τον επόμενο υποψήφιο κατά σειρά κατάταξης, ακολουθώντας κατά τα λοιπά την ίδια διαδικασία.

## Δικαίωμα μονομερούς λύσης της σύμβασης

**4.6.1.** Η αναθέτουσα αρχή μπορεί, με τις προϋποθέσεις που ορίζουν οι κείμενες διατάξεις, να καταγγείλει τη σύμβαση κατά τη διάρκεια της εκτέλεσής της, εφόσον:

α) η σύμβαση έχει υποστεί ουσιώδη τροποποίηση, κατά την έννοια της παρ. 4 του άρθρου 132 του ν. 4412/2016, που θα απαιτούσε νέα διαδικασία σύναψης σύμβασης

β) ο ανάδοχος, κατά το χρόνο της ανάθεσης της σύμβασης, τελούσε σε μια από τις καταστάσεις που αναφέρονται στην παράγραφο 2.2.3.1 και, ως εκ τούτου, θα έπρεπε να έχει αποκλειστεί από τη διαδικασία σύναψης της σύμβασης,

γ) η σύμβαση δεν έπρεπε να ανατεθεί στον ανάδοχο λόγω σοβαρής παραβίασης των υποχρεώσεων που υπέχει από τις Συνθήκες και την Οδηγία 2014/24/ΕΕ, η οποία έχει αναγνωριστεί με απόφαση του Δικαστηρίου της Ένωσης στο πλαίσιο διαδικασίας δυνάμει του άρθρου 258 της ΣΛΕΕ.

δ) ο ανάδοχος καταδικαστεί αμετάκλητα, κατά τη διάρκεια εκτέλεσης της σύμβασης, για ένα από τα αδικήματα που αναφέρονται στην παρ. 2.2.3.1 της παρούσας,

ε) ο ανάδοχος πτωχεύσει ή υπαχθεί σε διαδικασία ειδικής εκκαθάρισης ή τεθεί υπό αναγκαστική διαχείριση από εκκαθαριστή ή από το δικαστήριο ή υπαχθεί σε διαδικασία πτωχευτικού συμβιβασμού ή αναστείλει τις επιχειρηματικές του δραστηριότητες ή υπαχθεί σε διαδικασία εξυγίανσης και δεν τηρεί τους όρους αυτής ή εάν βρεθεί σε οποιαδήποτε ανάλογη κατάσταση, προκύπτουσα από παρόμοια διαδικασία, προβλεπόμενη σε εθνικές διατάξεις νόμου. Η αναθέτουσα αρχή μπορεί να μην καταγγείλει τη σύμβαση, υπό την προϋπόθεση ότι ο ανάδοχος που θα βρεθεί σε μία εκ των καταστάσεων που αναφέρονται στην περίπτωση αυτή αποδεικνύει ότι είναι σε θέση να εκτελέσει τη σύμβαση, λαμβάνοντας υπόψη τις ισχύουσες διατάξεις και τα μέτρα για τη συνέχιση της επιχειρηματικής του δραστηριότητας.

στ) ο ανάδοχος παραβεί αποδεδειγμένα τις υποχρεώσεις του που απορρέουν από την δέσμευση ακεραιότητας της παρ. 4.3 της παρούσας, όπως αναλυτικά περιγράφεται στο ‎ΠΑΡΑΡΤΗΜΑ X – Ρήτρα Ακεραιότητας και θα περιληφθεί στη σύμβαση.

# ΕΙΔΙΚΟΙ ΟΡΟΙ ΕΚΤΕΛΕΣΗΣ ΤΗΣ ΣΥΜΒΑΣΗΣ

## Τρόπος πληρωμής

5.1.1. Η πληρωμή του αναδόχου ανά Τμήμα θα πραγματοποιηθεί με έναν από τους παρακάτω τρόπους πληρωμής που θα δηλώσει ο υποψήφιος οικονομικός φορέας στον υποφάκελο της οικονομικής προσφοράς του.

Στην περίπτωση που δεν έχει επιλεγεί με σαφήνεια ένας από τους κάτωθι τρόπους πληρωμής, θεωρείται ότι ο υποψήφιος Ανάδοχος αποδέχεται τον τρόπο πληρωμής που θα επιλέξει η Αναθέτουσα Αρχή.

**Τρόποι Πληρωμής:**

|  |  |
| --- | --- |
| **1)** | Το **100%** της συμβατικής αξίας μετά την οριστική παραλαβή των υπηρεσιών |
| **2)** | 1. Χορήγηση έντοκης προκαταβολής μέχρι **ποσοστού τριάντα τοις εκατό (30%)** του συμβατικού τιμήματος χωρίς Φ.Π.Α., με την κατάθεση ισόποσης εγγύησης, σύμφωνα με τα οριζόμενα στο άρθρο 72§7 του ν. 4412/2016 και της Παρ. 4.1 της παρούσας. Η παραπάνω προκαταβολή θα είναι έντοκη. Κατά την εξόφληση θα παρακρατείται τόκος επί της εισπραχθείσας προκαταβολής και για το χρονικό διάστημα υπολογιζόμενου από την ημερομηνία λήψεως μέχρι την ημερομηνία οριστικής και ποιοτικής παραλαβής. Για τον υπολογισμό του τόκου θα λαμβάνεται υπόψη το ύψος του επιτοκίου των εντόκων γραμματίων του Δημοσίου 12μηνης διάρκειας που θα ισχύει κατά την ημερομηνία λήψης της προκαταβολής προσαυξημένο κατά 0,25 ποσοστιαίες μονάδες το οποίο θα παραμένει σταθερό μέχρι την εξάντληση του ποσού της χορηγηθείσας προκαταβολής. 2. Καταβολή **του υπόλοιπου του συμβατικού τιμήματος**, μετά την οριστική ποιοτική και ποσοτική παραλαβή του συνόλου του Έργου, αφού παρακρατηθεί ο με τον παραπάνω τρόπο υπολογισθείς τόκος. |
| **3)** | 1. Χορήγηση έντοκης προκαταβολής μέχρι **ποσοστού τριάντα τοις εκατό (30%)** του συμβατικού τιμήματος χωρίς Φ.Π.Α., με την κατάθεση ισόποσης εγγύησης, σύμφωνα με τα οριζόμενα στο άρθρο 72§7 του ν. 4412/2016 και της Παρ. 4.1 της παρούσας. Η παραπάνω προκαταβολή θα είναι έντοκη. Κατά την εξόφληση θα παρακρατείται τόκος επί της εισπραχθείσας προκαταβολής και για το χρονικό διάστημα υπολογιζόμενου από την ημερομηνία λήψεως μέχρι την ημερομηνία οριστικής και ποιοτικής παραλαβής. Για τον υπολογισμό του τόκου θα λαμβάνεται υπόψη το ύψος του επιτοκίου των εντόκων γραμματίων του Δημοσίου 12μηνης διάρκειας που θα ισχύει κατά την ημερομηνία λήψης της προκαταβολής προσαυξημένο κατά 0,25 ποσοστιαίες μονάδες το οποίο θα παραμένει σταθερό μέχρι την εξάντληση του ποσού της χορηγηθείσας προκαταβολής. 2. Απολογιστική καταβολή της συμβατικής αξίας:  * Των παραδοτέων Π.1.1 και Π.1.2 της Φάσης 1 * Του συνόλου των παραδοτέων της Φάσης 2 * Των παραδοτέων Π.3.1 και Π.3.2 της Φάσης 3 * Του παραδοτέου Π.4.1 της Φάσης 4 * Της πρώτης διμηνιαίας αναφοράς του Π.5.1 και του παραδοτέου Π.5.2 της Φάσης 5 * Των δύο πρώτων διμηνιαίων αναφορών προόδου (1ο και 2ο Δίμηνο) της Φάσης 6   μετά την ποσοτική και ποιοτική παραλαβή τους και αφού αφαιρεθεί: (i) ποσοστό της χορηγηθείσας προκαταβολής ίσο προς το ανωτέρω ποσοστό της πληρωμής που καταβάλλεται (αναλογική απόσβεση προκαταβολής), και (ii) ο αντίστοιχος τόκος της προκαταβολής, για χρονικό διάστημα από την ημερομηνία λήψεως της προκαταβολής μέχρι την ημερομηνία έκδοσης Απόφασης για την εν λόγω τμηματική παραλαβή.   1. Καταβολή του υπόλοιπου του συμβατικού τιμήματος, μετά την οριστική ποιοτική και ποσοτική παραλαβή του συνόλου του Έργου, αφού αφαιρεθεί: (i) το υπόλοιπο ποσοστό της χορηγηθείσας προκαταβολής (αναλογική απόσβεση προκαταβολής), και (ii) τόκος επί της απομειωμένης από την προηγούμενη πληρωμή (iii) προκαταβολής και για το χρονικό διάστημα από την ημερομηνία λήψεως της προκαταβολής μέχρι την ημερομηνία έκδοσης Απόφασης Οριστικής Ποσοτικής και Ποιοτικής Παραλαβής του Έργου. |
| **4)** | 1. Απολογιστική καταβολή της συμβατικής αξίας:  * Των παραδοτέων Π.1.1 και Π.1.2 της Φάσης 1 * Του συνόλου των παραδοτέων της Φάσης 2 * Των παραδοτέων Π.3.1 και Π.3.2 της Φάσης 3 * Του παραδοτέου Π.4.1 της Φάσης 4 * Της πρώτης διμηνιαίας αναφοράς του Π.5.1 και του παραδοτέου Π.5.2 της Φάσης 5 * Των δύο πρώτων διμηνιαίων αναφορών προόδου (1ο και 2ο Δίμηνο) της Φάσης 6  1. Καταβολή του υπόλοιπου του συμβατικού τιμήματος, μετά την οριστική ποιοτική και ποσοτική παραλαβή του συνόλου του Έργου |

Επισημαίνεται ότι η παραπάνω προκαταβολή δύναται να χορηγηθεί και τμηματικά.

Η πληρωμή του συμβατικού τιμήματος θα γίνεται με την προσκόμιση των νόμιμων παραστατικών και δικαιολογητικών που προβλέπονται από τις διατάξεις του άρθρου 200 παρ. 5 του ν. 4412/2016, καθώς και κάθε άλλου δικαιολογητικού που τυχόν ήθελε ζητηθεί από τις αρμόδιες υπηρεσίες που διενεργούν τον έλεγχο και την πληρωμή.

5.1.2. Toν Ανάδοχο βαρύνουν οι υπέρ τρίτων κρατήσεις, καθώς και κάθε άλλη επιβάρυνση, σύμφωνα με την κείμενη νομοθεσία, μη συμπεριλαμβανομένου Φ.Π.Α., για την παροχή των υπηρεσιών στον τόπο και με τον τρόπο που προβλέπεται στα έγγραφα της σύμβασης.

Ιδίως βαρύνεται με τις ακόλουθες κρατήσεις:

α) Κράτηση ύψους 0,1% αυτή η οποία υπολογίζεται επί της αξίας κάθε πληρωμής προ φόρων και κρατήσεων της αρχικής, καθώς και κάθε συμπληρωματικής ή τροποποιητικής σύμβασης.

Το ποσό της κράτησης παρακρατείται από την αναθέτουσα αρχή στο όνομα και για λογαριασμό της Ενιαίας Αρχής Δημοσίων Συμβάσεων (Ε.Α.ΔΗ.ΣΥ. ) και κατατίθεται σε ειδικό τραπεζικό λογαριασμό

Τράπεζα της Ελλάδας: ΙΒΑΝ GR 2001000240000000026180286

Τράπεζα ΠΕΙΡΑΙΩΣ: ΙΒΑΝ GR 1901721360005136088985432

β) Κράτηση ύψους 0,02% υπέρ της ανάπτυξης και συντήρησης του ΟΠΣ ΕΣΗΔΗΣ, η οποία υπολογίζεται επί της αξίας, εκτός ΦΠΑ, της αρχικής, καθώς και κάθε συμπληρωματικής σύμβασης. Το ποσό αυτό παρακρατείται σε κάθε πληρωμή από την αναθέτουσα αρχή στο όνομα και για λογαριασμό του Υπουργείου Ψηφιακής Διακυβέρνησης, σύμφωνα με την παρ. 6 του άρθρου 36 του ν. 4412/2016. Μέχρι την έκδοση της κοινής απόφασης της παρ. 6 του άρθρου 36 του ν. 4412/2016, η ως άνω κράτηση δεν επιβάλλεται.

## Κήρυξη οικονομικού φορέα έκπτωτου - Κυρώσεις

5.2.1. Ο ανάδοχος, με την επιφύλαξη της συνδρομής λόγων ανωτέρας βίας, κηρύσσεται υποχρεωτικά έκπτωτος από την σύμβαση και από κάθε δικαίωμα που απορρέει από αυτήν:

α) στην περίπτωση της παρ. 7 του άρθρου 105 περί κατακύρωσης και σύναψης σύμβασης

β) στην περίπτωση που δεν εκπληρώσει τις υποχρεώσεις του που απορρέουν από τη σύμβαση ή/και δεν συμμορφωθεί με τις σχετικές γραπτές εντολές της υπηρεσίας, που είναι σύμφωνες με τη σύμβαση ή τις κείμενες διατάξεις, εντός του συμφωνημένου χρόνου εκτέλεσης της σύμβασης,

γ) εφόσον δεν παράσχει τις υπηρεσίες ή δεν υποβάλει τα παραδοτέα ή δεν προβεί στην αντικατάστασή τους μέσα στον συμβατικό χρόνο ή στον χρόνο παράτασης που του χορηγηθηκε, σύμφωνα με τα προβλεπόμενα στο άρθρο 217 περί διάρκειας σύμβασης παροχής υπηρεσίας με την επιφύλαξη της επόμενης παραγράφου.

Στην περίπτωση συνδρομής λόγου έκπτωσης του αναδόχου από τη σύμβαση κατά την ως άνω περίπτωση (γ), η αναθέτουσα αρχή κοινοποιεί στον ανάδοχο ειδική όχληση, η οποία μνημονεύει τις διατάξεις του άρθρου 203 του ν. 4412/2016 και περιλαμβάνει συγκεκριμένη περιγραφή των ενεργειών στις οποίες οφείλει να προβεί ο ανάδοχος, προκειμένου να συμμορφωθεί, μέσα σε προθεσμία που καθορίζεται με απόφαση της Αναθέτουσας Αρχής η οποία δεν μπορεί να είναι μικρότερη των δεκαπέντε (15) ημερών από την κοινοποίηση της ανωτέρω όχλησης. Αν η προθεσμία, που τεθεί με την ειδική όχληση, παρέλθει, χωρίς ο ανάδοχος να συμμορφωθεί, κηρύσσεται έκπτωτος μέσα σε προθεσμία τριάντα (30) ημερών από την άπρακτη πάροδο της προθεσμίας συμμόρφωσης.

Ο ανάδοχος δεν κηρύσσεται έκπτωτος για λόγους που ανάγονται σε υπαιτιότητα του φορέα εκτέλεσης της σύμβασης ή αν συντρέχουν λόγοι ανωτέρας βίας.

Στον ανάδοχο που κηρύσσεται έκπτωτος από τη σύμβαση, επιβάλλονται, με απόφαση του αποφαινόμενου οργάνου, ύστερα από γνωμοδότηση του αρμόδιου οργάνου, το οποίο υποχρεωτικά καλεί τον ενδιαφερόμενο προς παροχή εξηγήσεων, αθροιστικά οι παρακάτω κυρώσεις:

α) ολική κατάπτωση της εγγύησης καλής εκτέλεσης της σύμβασης,

β) είσπραξη εντόκως της προκαταβολής που χορηγήθηκε στον έκπτωτο από τη σύμβαση ανάδοχο είτε από ποσόν που δικαιούται να λάβει είτε με κατάθεση του ποσού από τον ίδιο είτε με κατάπτωση της εγγύησης προκαταβολής. Ο υπολογισμός των τόκων γίνεται από την ημερομηνία λήψης της προκαταβολής από τον ανάδοχο μέχρι την ημερομηνία έκδοσης της απόφασης κήρυξής του ως εκπτώτου, με το ισχύον κάθε φορά ανώτατο όριο επιτοκίου για τόκο από δικαιοπραξία, από την ημερομηνία δε αυτή και μέχρι της επιστροφής της, με το ισχύον κάθε φορά επιτόκιο για τόκο υπερημερίας εφόσον προβλέπεται προκαταβολή.

γ) Επιπλέον, σε βάρος του αναδόχου μπορεί να επιβληθεί και προσωρινός αποκλεισμός του από το σύνολο των συμβάσεων προμηθειών ή υπηρεσιών των φορέων που εμπίπτουν στις διατάξεις του ν. 4412/2016, κατά τα ειδικότερα προβλεπόμενα στο άρθρο 74, περί αποκλεισμού οικονομικού φορέα από δημόσιες συμβάσεις

5.2.2. Αν οι υπηρεσίες παρασχεθούν από υπαιτιότητα του αναδόχου μετά τη λήξη της διάρκειας της σύμβασης και μέχρι λήξης του χρόνου της παράτασης που χορηγήθηκε, επιβάλλονται εις βάρος του ποινικές ρήτρες, με αιτιολογημένη απόφαση της αναθέτουσας αρχής. Ποινικές ρήτρες δύναται να επιβάλλονται και για πλημμελή εκτέλεση των όρων της σύμβασης [[21]](#footnote-21).

Οι ποινικές ρήτρες υπολογίζονται ως εξής:

α) για καθυστέρηση που περιορίζεται σε χρονικό διάστημα που δεν υπερβαίνει το 50% της προβλεπόμενης συνολικής διάρκειας της σύμβασης ή σε περίπτωση τμηματικών/ενδιαμέσων προθεσμιών της αντίστοιχης προθεσμίας επιβάλλεται ποινική ρήτρα 2,5% επί της συμβατικής αξίας χωρίς ΦΠΑ των υπηρεσιών που παρασχέθηκαν εκπρόθεσμα,

β) για καθυστέρηση που υπερβαίνει το 50% επιβάλλεται ποινική ρήτρα 5% χωρίς ΦΠΑ επί της συμβατικής αξίας των υπηρεσιών που παρασχέθηκαν εκπρόθεσμα,

γ) οι ποινικές ρήτρες για υπέρβαση των τμηματικών προθεσμιών είναι ανεξάρτητες από τις επιβαλλόμενες για υπέρβαση της συνολικής διάρκειας της σύμβασης και δύνανται να ανακαλούνται με αιτιολογημένη απόφαση της αναθέτουσας αρχής, αν οι υπηρεσίες που αφορούν στις ως άνω τμηματικές προθεσμίες παρασχεθούν μέσα στη συνολική της διάρκεια και τις εγκεκριμένες παρατάσεις αυτής και με την προϋπόθεση ότι το σύνολο της σύμβασης έχει εκτελεστεί πλήρως.

Το ποσό των ποινικών ρητρών αφαιρείται/συμψηφίζεται από/με την αμοιβή του αναδόχου.

Η επιβολή ποινικών ρητρών δεν στερεί από την αναθέτουσα αρχή το δικαίωμα να κηρύξει τον ανάδοχο έκπτωτο.

## Διοικητικές προσφυγές κατά τη διαδικασία εκτέλεσης

Ο ανάδοχος μπορεί κατά των αποφάσεων που επιβάλλουν σε βάρος του κυρώσεις, δυνάμει των όρων των άρθρων 5.2 (Κήρυξη οικονομικού φορέα εκπτώτου - Κυρώσεις) και 6.4. (Απόρριψη παραδοτέων – Αντικατάσταση), καθώς και κατ΄ εφαρμογή των συμβατικών όρων, να ασκήσει προσφυγή για λόγους νομιμότητας και ουσίας ενώπιον του φορέα που εκτελεί τη σύμβαση μέσα σε ανατρεπτική προθεσμία (30) ημερών από την ημερομηνία της κοινοποίησης ή της πλήρους γνώσης της σχετικής απόφασης. Η εμπρόθεσμη άσκηση της προσφυγής αναστέλλει τις επιβληθήσες κυρώσεις.

Επί της προσφυγής αποφασίζει το αρμοδίως αποφαινόμενο όργανο, ύστερα από γνωμοδότηση του προβλεπόμενου της περίπτωσης δ΄ της παραγράφου 11 του άρθρου 221 του ν.4412/2016 οργάνου, εντός προθεσμίας τριάντα (30) ημερών από την άσκησή της, άλλως θεωρείται ως σιωπηρώς απορριφθείσα. Κατά της απόφασης αυτής δεν χωρεί η άσκηση άλλης οποιασδήποτε φύσης διοικητικής προσφυγής. Αν κατά της απόφασης που επιβάλλει κυρώσεις δεν ασκηθεί εμπρόθεσμα η προσφυγή ή αν απορριφθεί αυτή από το αποφαινόμενο αρμοδίως όργανο, η απόφαση καθίσταται οριστική. Αν ασκηθεί εμπρόθεσμα προσφυγή, αναστέλλονται οι συνέπειες της απόφασης μέχρι αυτή να οριστικοποιηθεί.

## Δικαστική επίλυση διαφορών

Κάθε διαφορά μεταξύ των συμβαλλόμενων μερών που προκύπτει από τις συμβάσεις που συνάπτονται στο πλαίσιο της παρούσας διακήρυξης , επιλύεται με την άσκηση προσφυγής ή αγωγής στο Διοικητικό Εφετείο της Περιφέρειας, στην οποία εκτελείται εκάστη σύμβαση, κατά τα ειδικότερα οριζόμενα στις παρ. 1 έως και 6 του άρθρου 205Α του ν. 4412/2016. Πριν από την άσκηση της προσφυγής στο Διοικητικό Εφετείο τηρείται υποχρεωτικά η ενδικοφανής διαδικασία που προβλέπεται στο άρθρο 205 του ν. 4412/2016 και την παράγραφο 5.3 της παρούσας, διαφορετικά η προσφυγή απορρίπτεται ως απαράδεκτη. Αν ο ανάδοχος της σύμβασης είναι κοινοπραξία, η προσφυγή ασκείται είτε από την ίδια είτε από όλα τα μέλη της. Δεν απαιτείται η τήρηση ενδικοφανούς διαδικασίας αν ασκείται από τον ενδιαφερόμενο αγωγή, στο δικόγραφο της οποίας δεν σωρεύεται αίτημα ακύρωσης ή τροποποίησης διοικητικής πράξης ή παράλειψης.

# ΧΡΟΝΟΣ ΚΑΙ ΤΡΟΠΟΣ ΕΚΤΕΛΕΣΗΣ

## Παρακολούθηση της σύμβασης

6.1.1. Η παρακολούθηση της εκτέλεσης της Σύμβασης και η διοίκηση αυτής θα διενεργηθεί από ειδική Επιτροπή (τριμελή ή πενταμελή) η οποία θα ορισθεί με απόφαση της αναθέτουσας αρχής και η οποία θα εισηγείται, στο αρμόδιο αποφαινόμενο όργανο ήτοι, το Διοικητικό Συμβούλιο, για όλα τα ζητήματα που αφορούν στην προσήκουσα εκτέλεση όλων των όρων της σύμβασης και στην εκπλήρωση των υποχρεώσεων του αναδόχου, στη λήψη των επιβεβλημένων μέτρων λόγω μη τήρησης των ως άνω όρων και ιδίως για ζητήματα που αφορούν σε τροποποίηση του αντικειμένου και παράταση της διάρκειας της σύμβασης, υπό τους όρους του άρθρου 132 του ν. 4412/2016.

Με υπόδειξη του Κυρίου του Έργου μπορεί να ορίζονται εκπρόσωποί του, οι οποίοι θα συμμετέχουν στην Επιτροπή Παρακολούθησης της σύμβασης.

Η αρμόδια Επιτροπή Παρακολούθησης δύναται να αποστέλλει έγγραφα οδηγιών και εντολών προς τον ανάδοχο αναφορικά με την εκτέλεση της σύμβασης. Τα καθήκοντα παρακολούθησης, ενδεικτικά περιλαμβάνουν την πιστοποίηση της εκτέλεσης του αντικειμένου της σύμβασης, καθώς και τον έλεγχο συμμόρφωσης του αναδόχου με τους όρους αυτής.

## Διάρκεια σύμβασης

6.2.1. Η συνολική **διάρκεια** της σύμβασης ορίζεται σε οκτώ (8) μήνες και νοείται το χρονι­κό διάστημα από την ημερομηνία υπογραφής της σύμβασης έως την υποβολή του τελευταίου παραδοτέου σύμφωνα με το αναλυτικό χρονοδιάγραμμα που περιλαμβάνεται στο ΠΑΡΑΡΤΗΜΑ Ι – Αναλυτική Περιγραφή Φυσικού και Οικονομικού Αντικειμένου της Σύμβασης της παρούσας. Επισημαίνεται ότι στη συνολική διάρκεια περιλαμβάνεται και ο χρόνος που θα απαιτηθεί για την παραλαβή των ενδιάμεσων φάσεων ή παραδοτέων μέχρι την παράδοση και του τελευταίου παραδοτέου που ορίζει τη λήξη της σύμβασης και την έναρξη της οριστικής παραλαβής του έργου.

6.2.2. Η συνολική διάρκεια της σύμβασης μπορεί να παρατείνεται μετά από αιτιολογημένη απόφαση της αναθέτουσας αρχής μέχρι το 50% αυτής ύστερα από σχετικό αίτημα του αναδόχου που υποβάλλεται πριν από τη λήξη της διάρκειάς της, σε αντικειμενικά δικαιολογημένες περιπτώσεις που δεν οφείλονται σε υπαιτιότητα του αναδόχου. Αν λήξει η συνολική διάρκεια της σύμβασης, χωρίς να υποβληθεί εγκαίρως αίτημα παράτασης ή, αν λήξει η παραταθείσα, κατά τα ανωτέρω, διάρκεια, χωρίς να υποβληθούν στην αναθέτουσα αρχή τα παραδοτέα της σύμβασης, ο ανάδοχος κηρύσσεται έκπτωτος. Αν οι υπηρεσίες παρασχεθούν από υπαιτιότητα του αναδόχου μετά τη λήξη της διάρκειας της σύμβασης, και μέχρι λήξης του χρόνου της παράτασης που χορηγήθηκε επιβάλλονται εις βάρος του ποινικές ρήτρες, σύμφωνα με το άρθρο 218 του ν. 4412/2016 και την παρ. 5.2 της παρούσας.

## Παραλαβή του αντικειμένου της σύμβασης

**6.3.1** Η παραλαβή των παρεχόμενων υπηρεσιών ή παραδοτέων γίνεται από επιτροπή παραλαβής (τριμελή ή πενταμελή) που συγκροτείται, σύμφωνα με το άρθρο 221, κατά τα αναλυτικώς αναφερόμενα στο Παράρτημα Ι της παρούσας όπου περιγράφεται η διαδικασία ελέγχου ανά φάση υλοποίησης καθώς και το χρονοδιάγραμμα παράδοσης.

**6.3.2** Κατά τη διαδικασία παραλαβής διενεργείται ο απαιτούμενος έλεγχος, σύμφωνα με τα οριζόμενα στη σύμβαση, μπορεί δε να καλείται να παραστεί και ο ανάδοχος. Μετά την ολοκλήρωση της διαδικασίας, η επιτροπή παραλαβής: α) είτε παραλαμβάνει τις σχετικές υπηρεσίες ή παραδοτέα, εφόσον καλύπτονται οι απαιτήσεις της σύμβασης χωρίς έγκριση ή απόφαση του αποφαινομένου οργάνου, β) είτε εισηγείται για την παραλαβή με παρατηρήσεις ή την απόρριψη των παρεχομένων υπηρεσιών ή παραδοτέων, σύμφωνα με τις παραγράφους 3 και 4. Τα ανωτέρω εφαρμόζονται και σε τμηματικές παραλαβές.

**6.3.3** Αν η επιτροπή παραλαβής κρίνει ότι οι παρεχόμενες υπηρεσίες ή τα παραδοτέα δεν ανταποκρίνονται πλήρως στους όρους της σύμβασης, συντάσσεται πρωτόκολλο προσωρινής παραλαβής, στο οποίο αναφέρει τις παρεκκλίσεις που διαπιστώθηκαν από τους όρους της σύμβασης και γνωμοδοτεί ως προς το εαν οι αναφερόμενες παρεκκλίσεις επηρεάζουν την καταλληλότητα των παρεχόμενων υπηρεσιών ή παραδοτέων και συνεπώς αν μπορούν οι τελευταίες να καλύψουν τις σχετικές ανάγκες.

**6.3.4** Για την εφαρμογή της προηγούμενης παραγράφου ορίζονται τα ακόλουθα:

α) Στην περίπτωση που διαπιστωθεί ότι, δεν επηρεάζεται η καταλληλότητα, με αιτιολογημένη απόφαση του αρμόδιου αποφαινόμενου οργάνου, μπορεί να εγκριθεί η παραλαβή των εν λόγω παρεχόμενων υπηρεσιών ή παραδοτέων, με έκπτωση επί της συμβατικής αξίας, η οποία θα πρέπει να είναι ανάλογη προς τις διαπιστωθείσες παρεκκλίσεις. Μετά την έκδοση της ως άνω απόφασης, η επιτροπή παραλαβής υποχρεούται να προβεί στην οριστική παραλαβή των παρεχόμενων υπηρεσιών ή παραδοτέων της σύμβασης και να συντάξει σχετικό πρωτόκολλο οριστικής παραλαβής, σύμφωνα με τα αναφερόμενα στην απόφαση.

β) Αν διαπιστωθεί ότι επηρεάζεται η καταλληλότητα, με αιτιολογημένη απόφαση του αρμόδιου αποφαινόμενου οργάνου απορρίπτονται οι παρεχόμενες υπηρεσίες ή τα παραδοτέα, με την επιφύλαξη των οριζομένων στο άρθρο 220.

**6.3.5** Αν παρέλθει χρονικό διάστημα μεγαλύτερο των τριάντα (30) ημερών από την ημερομηνία υποβολής του παραδοτέου από τον οικονομικό φορέα και δεν έχει εκδοθεί πρωτόκολλο παραλαβής της παραγράφου 2 ή πρωτόκολλο με παρατηρήσεις της παραγράφου 3, θεωρείται ότι η παραλαβή έχει συντελεσθεί αυτοδίκαια.

**6.3.6** Ανεξάρτητα από την, κατά τα ανωτέρω, αυτοδίκαιη παραλαβή και την πληρωμή του αναδόχου, πραγματοποιούνται οι προβλεπόμενοι από τη σύμβαση έλεγχοι από επιτροπή που συγκροτείται με απόφαση του αρμοδίου αποφαινομένου οργάνου, στην οποία δεν μπορεί να συμμετέχουν ο πρόεδρος και τα μέλη της επιτροπής της παραγράφου 1. Η παραπάνω επιτροπή παραλαβής προβαίνει σε όλες τις διαδικασίες παραλαβής που προβλέπονται από την σύμβαση και συντάσσει τα σχετικά πρωτόκολλα. Οι εγγυητικές επιστολές προκαταβολής και καλής εκτέλεσης δεν επιστρέφονται πριν την ολοκλήρωση όλων των προβλεπομένων από τη σύμβαση ελέγχων και τη σύνταξη των σχετικών πρωτοκόλλων. Οποιαδήποτε ενέργεια που έγινε από την αρχική επιτροπή παραλαβής, δεν λαμβάνεται υπόψη.

## Απόρριψη παραδοτέων – Αντικατάσταση

Σε περίπτωση οριστικής απόρριψης ολόκληρου ή μέρους των παρεχόμενων υπηρεσιών ή /και παραδοτέων, με έκπτωση επί της συμβατικής αξίας, με απόφαση της αναθέτουσας αρχής, ύστερα από γνωμοδότηση της επιτροπής παραλαβής, μπορεί να εγκρίνεται αντικατάσταση των υπηρεσιών ή/και παραδοτέων αυτών με άλλα, που να είναι σύμφωνα με τους όρους της σύμβασης, μέσα σε τακτή προθεσμία που ορίζεται από την απόφαση αυτή. Αν η αντικατάσταση γίνεται μετά τη λήξη της συνολικής διάρκειας της σύμβασης, η προθεσμία που ορίζεται για την αντικατάσταση δεν μπορεί να είναι μεγαλύτερη του 25% της συνολικής διάρκειας της σύμβασης, ο δε ανάδοχος υπόκειται σε ποινικές ρήτρες, σύμφωνα με το άρθρο 218 του ν. 4412/2016 και την παράγραφο 5.2 της παρούσας, λόγω εκπρόθεσμης παράδοσης.

Αν ο ανάδοχος δεν αντικαταστήσει τις υπηρεσίες ή/και τα παραδοτέα που απορρίφθηκαν μέσα στην προθεσμία που του τάχθηκε και εφόσον έχει λήξει η συνολική διάρκεια, κηρύσσεται έκπτωτος και υπόκειται στις προβλεπόμενες κυρώσεις.

# ΠΑΡΑΡΤΗΜΑΤΑ

## ΠΑΡΑΡΤΗΜΑ Ι – Αναλυτική Περιγραφή Φυσικού και Οικονομικού Αντικειμένου της Σύμβασης

1. Περιβάλλον της Σύμβασης
   1. Εμπλεκόμενοι στην υλοποίηση της Σύμβασης

Για την υλοποίηση του Έργου της παρούσας Διακήρυξης εμπλέκονται οι ακόλουθοι:

|  |  |  |
| --- | --- | --- |
|  |  |  |
| Φορέας Υλοποίησης | Κοινωνία της Πληροφορίας Μ.Α.Ε | Βλ. Παρ.  Φορέας Υλοποίησης – Αναθέτουσα Αρχή0 |
| Φορέας Χρηματοδότησης | Υπουργείο Κλιματικής Κρίσης και Πολιτικής Προστασίας | www.civilprotection.gov.gr  Βλ. Παρ. 0 |
| Κύριος του Έργου | Υπουργείο Κλιματικής Κρίσης και Πολιτικής Προστασίας | www.civilprotection.gov.gr  Βλ. Παρ. 1.1.3 |
| Φορέας Λειτουργίας του Έργου | Υπουργείο Κλιματικής Κρίσης και Πολιτικής Προστασίας | www.civilprotection.gov.gr  Βλ. Παρ. 1.1.3 |
| Όργανα & Επιτροπές Παρακολούθησης, Διακυβέρνησης και Ελέγχου του Έργου | - | Βλ. Παρ. 1.1.4 |

##### Φορέας Υλοποίησης – Αναθέτουσα Αρχή

Η «Κοινωνία της Πληροφορίας Μονοπρόσωπη Α.Ε.», είναι εταιρεία η οποία λειτουργεί χάριν του δημοσίου συμφέροντος και έχει ως κύρια αποστολή την ανάπτυξη δράσεων και την υποστήριξη των αρμόδιων φορέων για τη βελτίωση της διοικητικής ικανότητας της Δημόσιας Διοίκησης, καθώς και την εκτέλεση και διαχείριση έργων στον τομέα της πληροφορικής, επικοινωνίας και νέων τεχνολογιών για τη Δημόσια Διοίκηση. Η Εταιρεία λειτουργεί με τους κανόνες της ιδιωτικής οικονομίας του N. 3429/2005 στο πλαίσιο των διατάξεων του N. 3614/2007 (ΦΕΚ 267/Α), και του καταστατικού της όπως αυτό τροποποιήθηκε και ισχύει (ΦΕΚ 343/Β/07-02-2020) και εποπτεύεται από το Υπουργείο Ψηφιακής Διακυβέρνησης.

Βασικός σκοπός της Εταιρείας, όπως ορίζεται στην τελευταία τροποποίηση του καταστατικού αυτής (ΦΕΚ Β’ 5386/07-12-2020), είναι:

α) Η εκτέλεση δράσεων και έργων βελτίωσης της διοικητικής ικανότητας της δημόσιας διοίκησης στο πλαίσιο εφαρμογής οποιουδήποτε επιχειρησιακού προγράμματος, απ’ όπου κι εάν αυτό χρηματοδοτείται (λ.χ. από ενωσιακούς ή/και από εθνικούς πόρους ή/και μέσω του Προγράμματος Δημοσίων Επενδύσεων), και η υποστήριξή της για την εκτέλεση όμοιων δράσεων και έργων με στόχο την ενδυνάμωση της διοικητικής αποτελεσματικότητάς της.

β) Η εκτέλεση έργων στον τομέα της πληροφορικής, της επικοινωνίας και των νέων τεχνολογιών για τη βελτίωση της δημόσιας διοίκησης στο πλαίσιο εφαρμογής των επιχειρησιακών προγραμμάτων του ΕΣΠΑ ή άλλων ευρωπαϊκών συγχρηματοδοτούμενων προγραμμάτων, ή/και εθνικών προγραμμάτων, απ’ όπου κι εάν αυτά χρηματοδοτούνται (λ.χ. από ενωσιακούς ή/και από εθνικούς πόρους ή/και μέσω του Προγράμματος Δημοσίων Επενδύσεων), και η υποστήριξη της δημόσιας διοίκησης για την εκτέλεση σχετικών έργων.

γ) Η υποστήριξη του Υπουργείου Ψηφιακής Διακυβέρνησης ως βασικός επιτελικός βραχίονας υλοποίησης της στρατηγικής, των έργων και δράσεων του Υπουργείου στο πλαίσιο του Ψηφιακού Μετασχηματισμού της Δημόσιας Διοίκησης της χώρας.

δ) Η υποστήριξη ή/και διαχείριση της λειτουργίας συστημάτων πληροφορικής και επικοινωνίας της δημόσιας διοίκησης, όπως προβλέπεται ήδη στο ν. 2860/2000 (άρθρο 24 παράγραφος 6γ).

ε) Η ανάληψη της εκτέλεσης πράξεων και ενεργειών τεχνικής υποστήριξης, που χρηματοδοτούνται από επιχειρησιακά προγράμματα του ΕΣΠΑ ή από άλλα συγχρηματοδοτούμενα ευρωπαϊκά προγράμματα, ή/και εθνικά προγράμματα με χρηματοδότηση μέσω του Προγράμματος Δημοσίων Επενδύσεων ή/και μέσω του τακτικού προϋπολογισμού.

στ) Η χωρίς αντάλλαγμα υποστήριξη των ενδιάμεσων φορέων διαχείρισης για δράσεις κρατικών ενισχύσεων στο πλαίσιο του ΕΣΠΑ, ή/και άλλων συγχρηματοδοτούμενων προγραμμάτων, ή/και εθνικών προγραμμάτων δράσεων κρατικών ενισχύσεων χρηματοδοτούμενα από κάθε πηγή χρηματοδότησης (λ.χ. ενωσιακή ή/και εθνική) ύστερα από αίτηση του φορέα και υπογραφή σχετικής προγραμματικής συμφωνίας με την εταιρεία.

ζ) Η ανάληψη ως δικαιούχου ή ενδιάμεσου φορέα της υλοποίησης πράξεων σχετικών με Τεχνολογίες Πληροφορικής και Επικοινωνιών που απευθύνονται σε πολίτες ή σε επιχειρήσεις (κρατικές ενισχύσεις) και χρηματοδοτούνται από συγχρηματοδοτούμενα προγράμματα ή/ και εθνικά προγράμματα χρηματοδοτούμενα από το Πρόγραμμα Δημοσίων Επενδύσεων ή/και από κάθε άλλη πηγή.

η) Η ανάληψη της υλοποίησης ενεργειών τεχνικής βοήθειας που χρηματοδοτούνται από επιχειρησιακά προγράμματα του ΕΣΠΑ ή/και από άλλα συγχρηματοδοτούμενα προγράμματα ή/και εθνικά προγράμματα με πηγή χρηματοδότησης ενωσιακούς ή/και εθνικούς πόρους ή/ και μέσω του Προγράμματος Δημοσίων Επενδύσεων.

θ) Η συστηματική τεκμηρίωση και παρακολούθηση των χαρακτηριστικών, των προβλημάτων και της εξέλιξης της διοικητικής ικανότητας της δημόσιας διοίκησης, την αξιολόγηση των αποτελεσμάτων των προγραμμάτων και δράσεων που αποσκοπούν στη βελτίωση της και τη διευκόλυνση της μεταφοράς και προσαρμογής ξένης εμπειρίας και καλών πρακτικών στο ελληνικό διοικητικό περιβάλλον.

ι) Η συλλογή και επεξεργασία ποιοτικών και ποσοτικών στοιχείων για τα θέματα που σχετίζονται με την πρόοδο της Ελλάδας σε θέματα κοινωνίας της πληροφορίας και ψηφιακής σύγκλισης στους τομείς των τεχνολογιών πληροφορικής και ηλεκτρονικών επικοινωνιών, καθώς και σε άλλους τομείς, η εξέλιξη των οποίων διέπεται από τεχνολογίες πληροφορικής και ηλεκτρονικών επικοινωνιών.

ια) Η διάχυση βέλτιστων πρακτικών και η συμμετοχή σε διεθνείς οργανισμούς και έργα, που σχετίζονται με τους παραπάνω τομείς, καθώς και η κατάρτιση σχετικών μελετών και προτάσεων προς την πολιτεία και κάθε άλλο ενδιαφερόμενο.

##### Φορέας Χρηματοδότησης

Φορέας χρηματοδότησης της παρούσας είναι το Υπουργείο Κλιματικής Κρίσης και Πολιτικής Προστασίας.

##### Κύριος του Έργου – Φορέας Λειτουργίας

Το Υπουργείο Κλιματικής Κρίσης και Πολιτικής Προστασίας συστάθηκε τον Σεπτέμβριο του 2021 με βάση το Προεδρικό Διάταγμα 70/2021 - ΦΕΚ 161/Α/9-9-2021. Τον Ιούνιο του 2023 με βάση το Προεδρικό Διάταγμα 77/2023 - ΦΕΚ 130/Α/27-06-2023 συστάθηκε στο Υπουργείο Κλιματικής Κρίσης και Πολιτικής Προστασίας Γενική Γραμματεία Αποκατάστασης Φυσικών Καταστροφών και Κρατικής Αρωγής.

##### Όργανα & Επιτροπές Παρακολούθησης, Διακυβέρνησης και Ελέγχου του Έργου

Η πορεία εκτέλεσης και λειτουργίας του Έργου παρακολουθείται και συντονίζεται από παρακάτω επιμέρους επιτροπές/ομάδες που θα δρουν σε διαφορετικά επίπεδα.

* **Επιτροπή Εποπτείας Προγραμματικής Συμφωνίας (ΕΕΠΣ)**

Η ΕΕΠΣ:

* Είναι υπεύθυνη για το συντονισμό και την παρακολούθηση όλων των εργασιών που απαιτούνται για την εκτέλεση της Προγραμματικής Συμφωνίας.
* Εισηγείται στα αρμόδια όργανα των συμβαλλόμενων μερών κάθε αναγκαίο μέτρο και ενέργεια για την υλοποίηση της Προγραμματικής Συμφωνίας.
* Εισηγείται την έγκριση για την έναρξη των διαδικασιών της επόμενης φάσης της Προγραμματικής Συμφωνίας.
* Εισηγείται προς τα ανώτατα όργανα διοίκησης ή εποπτείας των συμβαλλομένων μερών, την διαπίστωση αδυναμίας ολοκλήρωσης και εκτέλεσης της Προγραμματικής Συμφωνίας.
* **Ομάδα Διοίκησης Έργου (ΟΔΕ)**

Στο πλαίσιο της Προγραμματικής Συμφωνίας που έχει υπογραφεί μεταξύ του Κυρίου του Έργου και της ΚτΠ ΜΑΕ τα συμβαλλόμενα μέρη έχουν συστήσει Ομάδα Διοίκησης Έργου (ΟΔΕ), σύμφωνα με τα οριζόμενα στην Βίβλο Ψηφιακού Μετασχηματισμού, κεφάλαιο «5. Μοντέλο διακυβέρνησης και υλοποίησης», παράγραφος «5.2.5 Διαδικασίες υλοποίησης έργων», η οποία αποτελείται από τους:

* 1. Διοικητής Ψηφιακού Έργου (Project Manager). Είναι υπεύθυνος διοίκησης και παρακολούθησης του Έργου. Συντονίζει την ομάδα έργου. Προέρχεται από τον Φορέα τον οποίον αφορά το έργο και ορίζεται από το Κύριο του Έργου.
  2. Επιχειρησιακός Συντονιστής Ψηφιακής Δράσης (Project Owner). Προέρχεται από τους φορείς που έχουν την αρμοδιότητα επιχειρησιακής λειτουργίας της ψηφιακής υπηρεσίας που θα υλοποιηθεί και συντονίζει, μεταξύ άλλων, όλους τους εμπλεκόμενους για την ανάλυση και αποτύπωση των λειτουργικών απαιτήσεων καθώς και τους τελικούς χρήστες, σε συνεργασία με το Διοικητή Έργου (Project Manager). Ορίζεται από τον Κύριο του Έργου.
  3. Υπεύθυνος Υλοποίησης Έργου (Implementation Owner): Είναι υπεύθυνος για την υλοποίηση της ψηφιακής υπηρεσίας και το συντονισμό όλης της ομάδας σχεδιασμού και ανάπτυξης. Ορίζεται από την ΚτΠ Μ.Α.Ε.
* **Επιτροπή Παρακολούθησης Έργου (ΕΠΕ)**

Για τις ανάγκες υλοποίησης του Έργου της παρούσας Διακήρυξης και σύμφωνα με το άρθρο 216 του Ν. 4412/2016, ορίζεται «Επιτροπή Παρακολούθησης Έργου» (ΕΠΕ) (τριμελής ή πενταμελής), αρμοδιότητα της οποίας αποτελεί η παρακολούθηση της πορείας υλοποίησης του Έργου.

* **Επιτροπή Παραλαβής Έργου (ΕΠΕ)**

Για την παραλαβή των παρεχόμενων υπηρεσιών ή/και παραδοτέων του Έργου, θα οριστεί «Επιτροπή Παραλαβής Έργου (ΕΠΕ) (τριμελής ή πενταμελής)», σύμφωνα με το άρθρο 221 του ν. 4412/2016.

**- Θεματικές Ομάδες Εργασίας**

Η προετοιμασία και παρακολούθηση της υλοποίησης του Έργου δύναται να υποστηρίζεται από τη λειτουργία Θεματικών Ομάδων Εργασίας, οι οποίες στελεχώνονται από τον Κύριο του Έργου με τη συμμετοχή εκπροσώπων από τους συνεργαζόμενους φορείς.

#### Υφιστάμενη Κατάσταση

Τα τελευταία χρόνια, η Ελλάδα γνώρισε ένα ευρύ φάσμα δυσμενών γεγονότων που προκάλεσαν απώλειες σε ανθρώπινες ζωές και καταστροφές σε περιουσίες, στο περιβάλλον και στην πολιτιστική κληρονομιά. Από το 1980 έως το 2023, οι φυσικοί κίνδυνοι επηρέασαν την πλειοψηφία των Ελλήνων πολιτών και προκάλεσαν ζημιές δισεκατομμυρίων ευρώ.

Στο μέλλον, η Ελλάδα αναμένεται να αντιμετωπίσει ακόμη περισσότερα ακραία φαινόμενα και αυξημένη έκθεση και ευπάθεια σε καταστροφές. Η προστασία των ανθρώπων, των περιουσιών, του περιβάλλοντος και της πολιτιστικής κληρονομιάς από πολλαπλές απειλές αποτελεί βασική προτεραιότητα της πολιτείας, μέσα από την Πρόληψη, την Ετοιμότητα Προετοιμασία και άμεση Ανταπόκριση με σκοπό την Ανθεκτικότητα.

Οι παρούσες δράσεις εστιάζουν συγκεκριμένα στην ενημέρωση του πληθυσμού, ώστε να αυξηθεί η ετοιμότητα / προετοιμασία των πολιτών στην πρόληψη και αντιμετώπιση φυσικών καταστροφών και των συνεπειών τους, με στόχο την μείωση των επιπτώσεων, σε ανθρώπινες ζωές, σε περιουσίες και σε φυσικούς πόρους.

##### Το πρόβλημα

Η κλιματική αλλαγή έχει επιφέρει περισσότερα ακραία καιρικά φαινόμενα, άνοδο της στάθμης της θάλασσας και αλλαγές στη γεωγραφική κατανομή ορισμένων μολυσματικών ασθενειών. Ο σοβαρός αντίκτυπος της κλιματικής αλλαγής καθίσταται ολοένα και πιο εμφανής στην καθημερινή μας ζωή και επιδεινώνει περαιτέρω την ευπάθεια της χώρας μας σε κρίσεις.

Η συνεχιζόμενη αστικοποίηση και η ανάπτυξη σε επικίνδυνες περιοχές θέτουν περισσότερους ανθρώπους και περιουσίες σε κίνδυνο. Τα αστικά περιβάλλοντα ενισχύουν τους κινδύνους καταστροφών, όπως οι πλημμύρες, οι καύσωνες, οι σεισμοί ή οι επιδημίες. Η περιβαλλοντική υποβάθμιση παγκοσμίως μειώνει την ικανότητα των οικοσυστημάτων να μας προστατεύουν από τις επιπτώσεις των καταστροφών.

* Πυρκαγιές

Οι θερμοκρασίες στην Ευρώπη έχουν αυξηθεί πάνω από το διπλάσιο του παγκόσμιου μέσου όρου τα τελευταία 30 έτη — η υψηλότερη αύξηση από οποιαδήποτε ήπειρο στον κόσμο, ενώ η Νοτιοανατολική Μεσόγειος πλήττεται ακόμη περισσότερο.

Σύμφωνα με πρόσφατη έκθεση της Παγκόσμιας Τράπεζας, οι καύσωνες που προκύπτουν, ενέχουν σοβαρό κίνδυνο για τη ζωή και την υγεία του ανθρώπου. Οι επαναλαμβανόμενες παρατεταμένες περίοδοι ξηρασίας αυξάνουν τη γεωγραφική έκταση, τη συχνότητα και την ένταση των δασικών πυρκαγιών. Η περίοδος πυρκαγιών του 2022 ήταν η δεύτερη χειρότερη σε όλη την ΕΕ, καθώς καταγράφηκε αύξηση κατά 250 % σε σχέση με τον μέσο όρο καμένων εκτάσεων τα τελευταία 15 έτη. Η περίοδος του 2023 ήταν από τις χειρότερες για όλον τον πλανήτη και για τη χώρα μας.

Για την αντιμετώπιση του κρίσιμου αυτού προβλήματος, απαιτείται ένα πολυσχιδές σχέδιο δράσης και μέτρων που θα καλύπτουν τόσο την φάση της πρόληψης, όσο και τη φάση εκδήλωσης του φαινομένου, μέσα από τη συνεργασία όλων των εμπλεκόμενων φορέων. Παράλληλα, απαιτείται η περεταίρω ευαισθητοποίηση του πληθυσμού για την πρόληψη των πυρκαγιών, η ενημέρωση του για τους κινδύνους και τους τρόπους περιορισμού τους και η προετοιμασία του για την αποφυγή και για την αντιμετώπιση των σχετικών φαινομένων.

* Πλημμύρες

Οι καταστροφικές πλημμύρες που έπληξαν αρκετές ευρωπαϊκές χώρες και τη χώρα μας το 2021 και το 2023, αποτελούν εξίσου ισχυρή υπενθύμιση ότι τα ακραία καιρικά φαινόμενα στοιχίζουν ανθρώπινες ζωές, καταστρέφουν κατοικίες και φυσικούς πόρους και προκαλούν σημαντικές οικονομικές απώλειες. Η υποβάθμιση του περιβάλλοντος που προκαλείται από τη ρύπανση, την αποψίλωση των δασών και άλλες ανθρώπινες δραστηριότητες αυξάνει την ευπάθεια των οικοσυστημάτων και τον αντίκτυπο της κλιματικής αλλαγής.

Υπάρχει ανάγκη για ενίσχυση της γνώσης γύρω από την πρόληψη των συνθηκών που επιδεινώνουν τις συνέπειες των πλημυρών, καθώς και προετοιμασία του πληθυσμού για την κατάλληλη στάση κατά τη διάρκεια της ανάπτυξης των φαινομένων, ώστε να περιοριστούν οι κίνδυνοι και οι συνέπειες τους.

* Σεισμοί

Περισσότερα από τα μισά κράτη μέλη της ΕΕ θεωρούν ότι οι σεισμοί αποτελούν βασικό κίνδυνο. Τα ακραία καιρικά φαινόμενα επιδεινώνουν τη σεισμική ευπάθεια των απαρχαιωμένων υποδομών της Ευρώπης, συμπεριλαμβανομένων των υποδομών μεταφορών, των νοσοκομείων, των πυροσβεστικών σταθμών και των εγκαταστάσεων παραγωγής και διανομής ενέργειας.

Είναι απαραίτητη η ενημέρωση και η ευαισθητοποίηση του γενικού πληθυσμού για τη σωστή προετοιμασία και αντιμετώπιση των σεισμών.

* Άλλες Φυσικές Καταστροφές και Κρίσεις

Μέσα στο σύνθετο περιβάλλον που αναπτύσσεται στην εποχή των πολλαπλών κρίσεων που βρισκόμαστε, η πολιτεία και η κοινωνία καλούνται συχνά να ανταπεξέλθουν στη διαχείριση ασύμμετρων απειλών, ορισμένες από τις οποίες μέχρι πολύ πρόσφατα θεωρούνταν αδιανόητες. Για την αντιμετώπιση τους, απαιτείται επαύξηση του βαθμού ετοιμότητας της πολιτείας, ανάπτυξη νέων δομών και σχεδιασμών, καθώς και ανάλογη προετοιμασία του πληθυσμού.

* Ανάγκη Συντονισμένης Δράσης

Σε αυτό το σύνθετο πλαίσιο που προκύπτει από την εντεινόμενη ένταση των φυσικών φαινομένων, είναι ζωτικής σημασίας να υπάρχουν ρυθμίσεις για την αποτελεσματική πρόληψη, τον μετριασμό, την ετοιμότητα, την αντιμετώπιση και την αποκατάσταση από καταστροφές.

Η οξύτητα των φυσικών καταστροφών είναι πράγματι απόρροια της κλιματικής αλλαγής. Η έντασή τους, όμως, δεν μπορεί να τις καθιστά μη αντιμετωπίσιμες, ιδίως όταν αυτή είναι αλληλένδετη με την ανθρώπινη δραστηριότητα. Η κλιματική κρίση είναι η νέα δυσμενής πραγματικότητα. Η Ελλάδα είναι στον πυρήνα αυτής της νέας κλιματικής πραγματικότητας, βιώνοντας συνεχώς τις αρνητικές επιπτώσεις.

Σε αυτό το πλαίσιο απαιτείται η περαιτέρω ενίσχυση των υπαρχόντων μηχανισμών και η περαιτέρω ενδυνάμωση του κεντρικού συντονισμού στην συνεργασία μεταξύ όλων των εμπλεκόμενων φορέων, συνέβαλε καθοριστικά στην μείωση της αποτελεσματικής διαχείρισης των κρίσεων.

* Αναγκαιότητα ενίσχυσης Ενημέρωσης και Μειωμένη Ευαισθητοποίηση του Πληθυσμού

Υπάρχει δυνατότητες βελτίωσης στην ενημέρωση και στην πληροφόρηση του πληθυσμού, αφήνοντας περιθώρια για δράσεις που συχνά συμβάλλουν στον έλεγχο των επιπτώσεων αντίστοιχων καταστροφικών φαινομένων.

Στο πλαίσιο της πολιτικής προστασίας καθίσταται αναγκαία η εντατικοποίηση της ενημέρωσης και διαμόρφωση της κατάλληλης κουλτούρας και η καλυτέρα συντονισμένη δράση του πληθυσμού και των επιμέρους φορέων, πριν και κατά τις φυσικές καταστροφές, ώστε να ελαχιστοποιηθούν οι αρνητικές συνέπειες των κρίσεων, τόσο σε ατομικό, όσο και σε συλλογικό επίπεδο.

##### Η λύση

Το Υπουργείο Κλιματικής Αλλαγής και Πολιτικής Προστασίας προχωρά στην άμεση αναδιάρθρωση των δομών Πολιτικής Προστασίας και στην ενίσχυση των δομών και των δράσεων που αναπτύσσονται και που αφορούν τόσο το στάδιο της πρόληψης του κινδύνου όσο και το στάδιο της εκδήλωσης της έκτακτης ανάγκης, καθώς και τις δράσεις αποκατάστασης της καταστροφής.

Η στρατηγική της Κυβέρνησης και του Υπουργείου κινείται σε τρεις βασικούς πυλώνες, την εμπροσθοβαρή προώθηση της πράσινης ανάπτυξης, την ουσιαστική αναβάθμιση της πολιτικής προστασίας και την προώθηση της διάστασης της ανθεκτικότητας στα έργα.

Το Υπουργείο αναπτύσσει πολιτικές που επικεντρώνονται στην πρόληψη και τη μείωση των κινδύνων καταστροφών, καθώς οι δράσεις αυτές θα μειώσουν τις επιπτώσεις των αρνητικών συμβάντων. Η αύξηση της ανθεκτικότητας των υποδομών, των οικοσυστημάτων, της κοινωνίας και της οικονομίας της χώρας, αποτελεί σημαντικό άξονα των εργασιών διαχείρισης του κινδύνου καταστροφών.

Η ΕΕ και τα κράτη μέλη έχουν προσδιορίσει συλλογικά **πέντε στόχους ανθεκτικότητας στις καταστροφές** οι οποίοι αφορούν τους τομείς στους οποίους είναι μεγαλύτερη η ανάγκη ενίσχυσης της ανθεκτικότητας της Ευρώπης και των κρατών μελών της ένωσης σε καταστροφές και κρίσεις. Οι στόχοι αυτοί αποτελούν κοινή βάση αναφοράς για τη στήριξη δράσεων πρόληψης και ετοιμότητας έναντι των φυσικών καταστροφών.[[22]](#footnote-22)

**Οι πέντε στόχοι είναι οι εξής:**

1. **Πρόβλεψη** — Βελτίωση της εκτίμησης κινδύνων, της πρόβλεψης και του σχεδιασμού της διαχείρισης κινδύνων καταστροφών.
2. **Προετοιμασία** — Αύξηση της ευαισθητοποίησης του πληθυσμού σχετικά με τους κινδύνους και ενίσχυση της ετοιμότητάς του.
3. **Προειδοποίηση** — Ενίσχυση της έγκαιρης προειδοποίησης.
4. **Αντίδραση** — Ενίσχυση της ικανότητας αντίδρασης του μηχανισμού πολιτικής προστασίας της Ένωσης.
5. **Διασφάλιση** — Ενίσχυση του συστήματος πολιτικής προστασίας.

Οι δράσεις του παρόντος έργου επικεντρώνονται στον **δεύτερο στόχο, της Προετοιμασίας – Αύξησης της ευαισθητοποίησης του πληθυσμού,** σχετικά με τους κινδύνους και ενίσχυση της ετοιμότητας του.

Στο πλαίσιο του Μηχανισμού Πολιτικής Προστασίας, δίνεται ιδιαίτερη έμφαση στην ενημέρωση και ευαισθητοποίηση του πληθυσμού, ώστε να επιτυγχάνεται η προετοιμασία τους για ορθές αντιδράσεις και ετοιμότητα του για την αποτελεσματικότερη αντιμετώπιση τέτοιων φυσικών καταστροφών.

Οι δράσεις ενημέρωσης που προτείνονται συμβάλλουν: α) στην αύξηση της γνώσης και της ευαισθητοποίησης του πληθυσμού σχετικά με τους κινδύνους που παρουσιάζονται, β) στην μείωση των επιπτώσεων των φυσικών φαινομένων, μέσα από την πρόληψη και αποφυγή στάσεων και δράσεων που μπορεί να λειτουργήσουν επιβαρυντικά, καθώς και γ) στην ενίσχυση της ετοιμότητάς του πληθυσμού απέναντι στα φυσικά φαινόμενα και στην ορθή ανταπόκριση του κατά τη διάρκεια της εμφάνισης των κρίσεων και των καταστάσεων έκτακτης ανάγκης.

Η υιοθέτηση ενός στρατηγικά οργανωμένου πλάνου δράσεων ευαισθητοποίησης και ενημέρωσης των πολιτών κρίνεται αναγκαία. Ειδικότερα, προωθείται ένα συντονισμένο σχέδιο για την ενημέρωση και τους τρόπους αντίδρασης των πολιτών, σε θέματα που συνδέονται με δράσεις διαχείρισης και πρόληψης κινδύνων.[[23]](#footnote-23)

Σε περίπτωση καταστροφής, οι άνθρωποι στην πληγείσα περιοχή θα πρέπει να γνωρίζουν πώς να αντιδράσουν για να προστατεύσουν τη ζωή και τα περιουσιακά στοιχεία τους, καθώς και τη ζωή και τα περιουσιακά στοιχεία των άλλων μελών της κοινότητας τους. Δεδομένου ότι αρχικά η αντιμετώπιση των καταστροφών πραγματοποιείται πάντα σε τοπικό επίπεδο, όλα τα τμήματα του πληθυσμού πρέπει να διαθέτουν επαρκή γνώση του τρόπου πρόληψης και αντιμετώπισης των καταστροφών και της ετοιμότητας έναντι αυτών.

Όλα τα μέλη μιας κοινότητας, συμπεριλαμβανομένων των ατόμων με αναπηρίες και τις ειδικές ομάδες πληθυσμού όπως οι πρόσφυγες, θα πρέπει να συμμετέχουν ενεργά σε προσπάθειες ετοιμότητας και πρόληψης, βοηθώντας τις αρχές να χαρτογραφήσουν τους κινδύνους και να συμπληρώσουν τις επιστημονικές γνώσεις με την καθημερινή εμπειρία τους στις περιοχές στις οποίες ζουν. Η διασφάλιση ότι κανείς δεν θα μείνει στο περιθώριο όσον αφορά την προώθηση της ευαισθητοποίησης σχετικά με τους κινδύνους και των μέτρων πρόληψης καταστροφών είναι καίριας σημασίας για να καταστούν όλοι οι πολίτες ενεργοί παράγοντες σε μια ανθεκτική κοινωνία.

Για να προετοιμαστούν απέναντι στους κινδύνους οι πολίτες, θα πρέπει να επιδιωχθεί η ενίσχυση του συνολικού επιπέδου ευαισθητοποίησης και εκπαίδευσης σχετικά με τους κινδύνους, η βελτίωση της πρόσβασης του κοινού σε πληροφορίες σχετικά με τον κίνδυνο καταστροφών, σε προσβάσιμο μορφότυπο σύμφωνα με τις αρχές της συμπεριληπτικότητας, η αύξηση της θέσπισης μέτρων πρόληψης κινδύνων και ετοιμότητας, καθώς και η διαμόρφωση της κατάλληλης νοοτροπίας του πληθυσμού σε ό,τι αφορά την πρόληψη και την ορθότερη αντιμετώπιση των κινδύνων.

Τέλος, τα κράτη μέλη καλούνται και με την υποστήριξη της Ευρωπαϊκής Επιτροπής να ξεκινήσουν μια προσπάθεια επικοινωνίας με το κοινό για την ευαισθητοποίηση σχετικά με την πρόληψη καταστροφών και την ετοιμότητα στην καθημερινή ζωή των πολιτών, προωθώντας τη συμμετοχή τους στα κοινά και τις εθελοντικές πρωτοβουλίες για την πρόληψη καταστροφών και την ετοιμότητα, όπως ενθαρρύνει το Ευρωπαϊκό Κοινοβούλιο[[24]](#footnote-24).

##### Βασικές Αρχές

Η χάραξη της στρατηγικής επικοινωνίας για την εκπλήρωση των στόχων καθορίζεται λαμβάνοντας υπόψη αφενός την προηγούμενη εμπειρία, αφετέρου τις συγκεκριμένες επιδιώξεις του έργου.

Η μέθοδος επικοινωνίας είναι συνάρτηση του στοχοθετούμενου κοινού́, των γενικών και ειδικών στόχων επικοινωνίας και βασίζεται πάνω στις στρατηγικές επιλογές.

Περιλαμβάνει τα βασικά́ μέτρα ενημέρωσης και επικοινωνίας που θα λάβει το Υπουργείο Κλιματικής Κρίσης και Πολιτικής Προστασίας για την ενημέρωση των πολιτών.

Στο πλαίσιο αυτό́, η μεγιστοποίηση του επικοινωνιακού́ αποτελέσματος εξασφαλίζεται μέσα από́ την συνέργεια, τη συμπληρωματικότητα, τη συνεκτικότητα τη συμπερίληψη την προσβασιμότητα και τη μεγίστη δυνατή́ ομοιογένεια λαμβάνοντας υπόψη τις γενικές στρατηγικές κατευθύνσεις που έχει χαράξει το Υπουργείο Κλιματικής Κρίσης και Πολιτικής Προστασίας.

Κανόνες Επικοινωνίας: Η αποτελεσματική́ επικοινωνία, η χρήση απλών μηνυμάτων απαλλαγμένων από́ περιττή́ πληροφόρηση αναφορικά με το πρόγραμμα είναι απαραίτητη, προκειμένου να ενθαρρύνεται η συμμετοχή́ των πολιτών. Είναι, επίσης, σημαντικό́ η πληροφόρηση να είναι συνεχής και σταθερή́ για όλες τις φάσεις του προγράμματος, από́ την προκήρυξη έως την εξέλιξη και ολοκλήρωσή του. Η ενιαία επικοινωνιακή́ ταυτότητα δημιουργεί αύξηση της αναγνωρισιμότητας του προγράμματος και της μεγιστοποίησης του επικοινωνιακού́ αποτελέσματος.

Πιο συγκεκριμένα, τίθενται ως βασικές προϋποθέσεις της επικοινωνιακής αποτελεσματικότητας τα εξής:

* Σχεδιασμός με βάση τη γνώση: Συγκέντρωση πληροφοριών με την συνδρομή απαραίτητης μελέτης της διεθνούς εμπειρίας και έρευνας του κοινού, με στόχο την κατανόησή της σημερινής κατάστασης και κουλτούρας του κοινού, τον αποτελεσματικότερο σχεδιασμό́, καθώς και την υλοποίησή και αξιολόγηση της επικοινωνίας στην εξέλιξη της.
* Ενιαία στρατηγική́ και συνέχεια της επικοινωνίας: Τόσο κατά́ την έναρξη όσο και κατά́ την υλοποίηση των ειδικών δράσεων για όλο το χρονικό διάστημα, θα πρέπει να διασφαλιστεί́ η συνοχή́ και η συνάφεια της επικοινωνίας όλων των εμπλεκομένων φορέων και σε όλες της τις εκφάνσεις.
* Επίτευξη επικοινωνιακών στόχων: Χρειάζεται να επιτευχθεί́ η γνώση και η κατανόηση των πιθανών κινδύνων, αλλά και της στάσης που οφείλει να έχει ο πληθυσμός για να μπορεί να ανταπεξέρχεται στην αποτελεσματικότερη αντιμετώπιση της κρίσης καθώς και στην προστασία της ζωής και της περιουσία του ατόμου και της κοινότητας.
* Αφήγημα – Ενημέρωση του κοινού́: εισαγωγή εννοιών, στόχων και δράσεων με τη μορφή́ αφηγημάτων, συμπεριλαμβανομένων παραδειγμάτων, τα οποία το κοινό́ μπορεί́ να κατανοήσει και να συσχετίσει με τη δική́ του πραγματικότητα. Μέσα από τέτοια σχήματα επιτυγχάνεται η δημιουργία προσωπικών συνδέσεων και αυτόματων ανακλήσεων.
* Απλοποίηση της γλώσσας που χρησιμοποιείται: Οι πληροφορίες που δημοσιοποιούνται στο πλαίσιο των ενεργειών επικοινωνίας του προγράμματος θα πρέπει να γίνονται αντιληπτές από́ όλους τους πολίτες, με τρόπο θετικό, σαφή, άμεσο και αποτελεσματικό.
* Τεκμηριωμένη χρήση βασικών επικοινωνιακών εργαλείων:

Τα επικοινωνιακά́ εργαλεία θα πρέπει να επιλέγονται με τέτοιο τρόπο ώστε να γίνεται σαφές ποιος είναι ο στόχος της εμπλοκής τους και ποιά είναι τα αναμενόμενα αποτελέσματα

Οι γενικοί́ στόχοι επικοινωνίας είναι :

Η βελτίωση της ικανότητας του πληθυσμού στην αντιμετώπιση φυσικών καταστροφών μέσα από την ενημέρωση του για:

(1) τους κίνδυνους με τους οποίους μπορεί να βρεθεί αντιμέτωπος,

(2) τη διαμόρφωση της κατάλληλης αντίληψης και στάσης και του πληθυσμού σε ότι αφορά την πρόληψη των διάφορων κινδύνων.

#### Στοχοθετούμενο κοινό

Το στοχοθετούμενο κοινό́ για το πρόγραμμα επικοινωνίας εμπίπτει σε τρεις μεγάλες κατηγορίες και και το έργο χωρίζεται βάσει αυτών σε 2 Τμήματα ως εξής:

|  |  |
| --- | --- |
| **Στοχοθετούμενο κοινό** | **Τμήμα Έργου** |
| Παιδιά και Έφηβοι | Τμήμα 1 |
| Ευρύ́ κοινό́ | Τμήμα 2 |

##### Επικοινωνία σε παιδιά

Η ευαισθητοποίηση των μικρών παιδιών σε θέματα κλιματικής κρίσης και πολιτικής προστασίας έχει σημαντικά οφέλη για το άτομο, την κοινωνία και τον πλανήτη. Η θετική επιρροή των παιδιών σε αυτόν τον τομέα, μπορεί να επιφέρει τα εξής αποτελέσματα:

* **Ευαισθητοποίηση και Συνείδηση**: Τα παιδιά που ενημερώνονται σχετικά με την κλιματική κρίση αναπτύσσουν μια αυξημένη ευαισθησία και συνείδηση για τις περιβαλλοντικές προκλήσεις. Αυτή η ευαισθητοποίηση μπορεί να τους καθοδηγήσει να λαμβάνουν υπεύθυνες αποφάσεις στο μέλλον.
* **Ανάπτυξη Υπευθυνότητας:** Η συνειδητοποίηση του ρόλου που διαδραματίζουν στο περιβάλλον τους μπορεί να ενισχύσει την αίσθηση υπευθυνότητας. Τα παιδιά μπορούν να μάθουν να λαμβάνουν πράξεις που συμβάλλουν στην προστασία του περιβάλλοντος.
* **Εκπαίδευση σε Πρακτικές πρόληψης**: Η ευαισθητοποίηση στα παιδιά για τα θέματα της κλιματικής κρίσης μπορεί να οδηγήσει στην εκπαίδευσή τους για τις πρακτικές πρόληψης. Μπορεί να τους διδάξει πώς να ζουν με πιο βιώσιμο τρόπο.
* **Επίδραση στις Οικογένειες**: Τα παιδιά μπορούν να επηρεάσουν τις οικογένειές τους, μεταφέροντας την ευαισθησία τους και προωθώντας πρακτικές που στοχεύουν στην πρόληψη για την περιβαλλοντική βιωσιμότητα.

##### Επικοινωνία σε εφήβους

Η ευαισθητοποίηση των νέων σε θέματα κλιματικής κρίσης και φυσικών καταστροφών είναι σημαντική για πολλούς λόγους:

Μακροπρόθεσμες Επιπτώσεις: Οι σημερινοί έφηβοι είναι αυτοί που θα ζήσουν τις μακροπρόθεσμες επιπτώσεις της κλιματικής αλλαγής περισσότερο από οποιαδήποτε άλλη γενιά. Η ευαισθητοποίηση τους ενθαρρύνει να αναλάβουν δράση για τη διατήρηση του πλανήτη και της ποιότητας ζωής που θα έχουν.

Ενημέρωση και Συνείδηση: ο ενημερωτικός προσανατολισμός μπορεί να τους ενθαρρύνει να λαμβάνουν πιο υπεύθυνες αποφάσεις όσον αφορά τη συμπεριφορά τους.

Κοινωνική Συνείδηση: Η ευαισθητοποίηση στην κλιματική κρίση βοηθάει τους εφήβους να αναπτύξουν μια κοινωνική συνείδηση. Αυτό μπορεί να τους κινητοποιήσει να αγωνιστούν για τη διατήρηση του περιβάλλοντος και να ασκήσουν πίεση για πρακτικές πρόληψης.

Δράση και Συμμετοχή: Ενθαρρύνοντας τους να είναι ευαισθητοποιημένοι, δίνεται στους εφήβους η ευκαιρία να αναλάβουν δράση. Με κατάλληλες εθελοντικές δράσεις μπορούν να αναλαμβάνουν πρωτοβουλίες και να συμμετέχουν σε περιβαλλοντικές εκδηλώσεις.

##### Επικοινωνία στο ευρύ κοινό

Η ευαισθητοποίηση του γενικού κοινού σε θέματα πολιτικής προστασίας είναι κρίσιμη για την ασφάλεια της κοινωνίας και την προετοιμασία για φυσικές καταστροφές και άλλες κρίσεις, όπως η κλιματική αλλαγή. Το ευρύ κοινό, ως υπεύθυνα μέλη της κοινωνίας, έχουν τη δυνατότητα να παίξουν καταλυτικό ρόλο στην πρόληψη, την αντίδραση και την αποκατάσταση σε περιπτώσεις κρίσεων. Τα οφέλη από την ευαισθητοποίηση σε αυτούς τους τομείς είναι πολλαπλά:

Προσωπική και οικογενειακή ασφάλεια: Η ενημέρωση και ευαισθητοποίηση για τα ζητήματα πολιτικής προστασίας μπορεί να οδηγήσει το ευρύ κοινό στο να λάβει μέτρα πρόληψης για την ασφάλεια της οικογένειάς τους. Αυτό περιλαμβάνει την εκμάθηση πρώτων βοηθειών, την κατανόηση των διαδικασιών εκκένωσης σε περίπτωση κινδύνου, καθώς και την προετοιμασία για καταστάσεις έκτακτης ανάγκης.

Ενίσχυση της κοινωνικής αλληλεγγύης: Οι ενημερωμένοι πολίτες μπορούν να συμβάλλουν στην ευαισθητοποίηση της κοινότητάς τους, προωθώντας πρακτικές πρόληψης και προστασίας. Η ευαισθησία απέναντι στις ανάγκες των άλλων ενισχύει την κοινωνική συνοχή και δημιουργεί ένα ισχυρό δίκτυο υποστήριξης σε περιόδους κρίσης.

Προστασία του περιβάλλοντος και βιώσιμη ανάπτυξη: Ενημερώνοντας το ευρύ κοινό για την κλιματική κρίση και τις επιπτώσεις της, τους ενθαρρύνουμε να υιοθετήσουν πιο βιώσιμες πρακτικές στην καθημερινότητά τους. Η ανακύκλωση, η μείωση της ενεργειακής κατανάλωσης και η υπεύθυνη χρήση των φυσικών πόρων αποτελούν ενέργειες που μπορούν να προκύψουν από την ευαισθητοποίηση αυτή.

Αποτελεσματική διαχείριση κρίσεων: Σε περιπτώσεις φυσικών καταστροφών, η γνώση των διαδικασιών πολιτικής προστασίας επιτρέπει στους πολίτες να αντιδρούν πιο άμεσα και οργανωμένα. Η εκπαίδευσή τους σε θέματα έκτακτης ανάγκης, όπως σεισμοί, πλημμύρες ή πυρκαγιές, μειώνει τις πιθανότητες ατυχημάτων και βοηθά στην αποκατάσταση της κανονικότητας γρηγορότερα.

Συμμετοχή σε εθελοντικές δράσεις: Η ευαισθητοποίηση μπορεί να ενθαρρύνει τους ενήλικες να συμμετέχουν σε εθελοντικές οργανώσεις πολιτικής προστασίας και περιβαλλοντικές δράσεις. Αυτή η συμμετοχή όχι μόνο βοηθά τις κοινότητες, αλλά δίνει επίσης στους ίδιους τους ενήλικες την ευκαιρία να συμβάλλουν ενεργά στη διαμόρφωση ενός ασφαλέστερου και πιο βιώσιμου κόσμου.

##### Πολλαπλασιασμός ενημέρωσης

Σημαντικός για την αποτελεσματικότητα των μηνυμάτων και την επίτευξη των επικοινωνιακών στόχων είναι και ο πολλαπλασιασμός της πληροφόρησης, μέσω των κατάλληλων φορέων ή οργανισμών.

Το ρόλο αυτό́ μπορούν να αναλάβουν κατά́ περίπτωση:

* ΜΜΕ (Μέσα Μαζικής Επικοινωνίας)
* Ψηφιακά μέσα και πλατφόρμες
* Φορείς και Στελέχη στην έδρα κάθε τοπικής κοινωνίας
* Εθνικές, Περιφερειακές και Τοπικές Αρχές και Αναπτυξιακοί́ Φορείς (Αυτοδιοίκηση και φορείς της, ΟΤΑ Α’ και Β’ , Αναπτυξιακοί Οργανισμοί ΟΤΑ, κ.λπ.)
* Κλαδικές και Επαγγελματικές́ Ενώσεις και Οργανισμοί́ που εκπροσωπούν επιχειρήσεις (Επαγγελματικές Οργανώσεις–Επιμελητήρια: ΤΕΕ, Οικονομικό́ Επιμελητήριο, ΓΕΩΤΕΕ, κ.λπ.)
* Οικονομικοί́ και κοινωνικοί́ Εταίροι (ΕΒΕΑ, ΓΣΣΕΕ, ΣΕΒ, ΣΒΕΕ, ΞΕΕ, κ.λπ.)
* Εκπαιδευτικά́ Ιδρύματα (Γραφεία Διασύνδεσης και Μονάδες Καινοτομίας και Επιχειρηματικότητας)
* Μη Κυβερνητικοί́ Οργανισμοί́ και σύλλογοι
* Φορείς για ειδικές ομάδες πληθυσμού ( ΑΜΕΑ, μετανάστες, πρόσφυγες κ.α.)

### Περιγραφή Φυσικού Αντικειμένου της Σύμβασης

Το φυσικό αντικείμενο αφορά στο σχεδιασμό και την υλοποίηση ενεργειών προβολής, ενημέρωσης και επικοινωνίας του Υπουργείου Κλιματικής Κρίσης και Πολιτικής Προστασίας, με σκοπό την ευαισθητοποίηση και ενημέρωση του στοχοθετούμενου κοινού, σε θέματα που συνδέονται με δράσεις αντιμετώπισης και πρόληψης κινδύνων και φυσικών καταστροφών και περιλαμβάνει τις κάτωθι δράσεις:

* **Δράση 1: Στρατηγική Επικοινωνία και Σχέδιο Δράσεων**
* **Δράση 2: Δημιουργικός Σχεδιασμός και Παραγωγή Έντυπου, Οπτικοακουστικού και Λοιπού Προωθητικού Υλικού για τις ανάγκες του σχεδίου δράσης**
* **Δράση 3: Ψηφιακές Εφαρμογές**
* **Δράση 4: Ενέργειες προβολής και δημοσιότητας σε ΜΜΕ**
* **Δράση 5: Στρατηγικό Σχέδιο Προβολής στα Μέσα Κοινωνικής Δικτύωσης και τις ψηφιακές πλατφόρμες**
* **Δράση 6: Δράσεις προώθησης, ενημέρωσης, έμμεσης προβολής και δημοσιότητας (Εκδηλώσεις –Events)**
* **Δράση 7: Πανελλαδικές Έρευνες Αναγνωρισιμότητας και Αντιλήψεων Κοινού**

**Σύμφωνα με την παρ. 1.3, το έργο αποτελείται από δύο Τμήματα: Για το Τμήμα 1 το στοχοθετημένο κοινό είναι τα παιδία και έφηβοι, ενώ για το Τμήμα 2 οι δράσεις αφορούν το ευρύ κοινό.**

**Σημειώνεται ότι κάθε ένα Τμήμα της παρούσας περιλαμβάνει το σύνολο των παραπάνω Δράσεων.**

#### Δράση 1: Στρατηγική Επικοινωνίας και Σχέδιο Δράσεων

Ο Ανάδοχος αναλαμβάνει, εντός 2 μηνών από την ημερομηνία υπογραφής της Σύμβασης, με βάση την Προσφορά του και σε συνεργασία με τον Φορέα Λειτουργίας, να υποβάλει:

* Πρόταση που θα περιλαμβάνει τον Στρατηγικό Σχεδιασμό και την Επικοινωνιακή Στρατηγική καθώς και την κατάρτιση, εξειδίκευση και εφαρμογή ενός Σχεδίου Δράσεων Επικοινωνίας χρονικά κατανεμημένου και κοστολογημένου
* Πρόταση που αφορά τη δημιουργία και εφαρμογή της επικοινωνιακής ταυτότητας

Στο πλαίσιο της Επικοινωνιακής Στρατηγικής και του Σχέδιου Δράσεων Επικοινωνίας, θα πρέπει να εξασφαλίζεται:

* Η **καθαρότητα των στόχων** επικοινωνίας
* Η **σαφήνεια των επικοινωνιακών μεθόδων** που θα εφαρμοσθούν.
* Ο σαφής **καθορισμός του στοχοθετούμενου κοινού** και ο προσδιορισμός όλων των ομάδων, ειδικών και γενικών, στις οποίες απευθύνονται η στρατηγική που υιοθετείται και οι ενέργειες του επικοινωνιακού σχεδίου.
* Ο **καθορισμός «προτεραιοτήτων»** που θα προσδιορίσουν τον αριθμό και το χρόνο των ενεργειών που απαιτούνται για την υλοποίηση των στόχων.
* Η **συνάφεια** μεταξύ των προτεινόμενων ενεργειών.
* Η **αξιοποίηση καλών πρακτικών** υλοποίησης συναφών έργων δημοσιότητας από άλλα συναφή έργα στην Ελλάδα και σε άλλες χώρες-μέλη της Ευρωπαϊκής Ένωσης.
* Η **δυνατότητα αξιολόγησης** κατά τη διάρκεια του προγράμματος για πιθανές διορθωτικές ενέργειες.
* Η **σωστή κατανομή** των διαθέσιμων πόρων.
* Η **χρήση σταθερών** εικαστικών και ρητορικών στοιχείων και μηνυμάτων.
* Η **εμπλοκή - συμμετοχή** των ομάδων-στόχου στις προτεινόμενες ενέργειες με προτεραιότητα στην αμφίδρομη επικοινωνία.
* H **αξιοποίηση των νέων τεχνολογιών** επικοινωνίας.



##### Στρατηγικό σχέδιο επικοινωνίας και σχέδιο δράσεων

Για την αποτελεσματική προβολή του έργου σχετικά με τις δράσεις ευαισθητοποίησης του πληθυσμού στην αντιμετώπιση φυσικών καταστροφών, θα εκπονηθεί μια ολοκληρωμένη **Επικοινωνιακή Στρατηγική**, η οποία αποτυπώνεται σε ένα πλήρες και συνεκτικό **Σχέδιο Δράσεων Επικοινωνίας**.

**Βασικός στρατηγικός στόχος** είναι η παραγωγή ενός πλάνου δράσεων για την ευαισθητοποίηση και ενημέρωση των πολιτών, σε θέματα που συνδέονται με την αντιμετώπιση και πρόληψη κινδύνων και φυσικών καταστροφών.

Στο Επικοινωνιακό Σχέδιο Δράσεων θα πρέπει να περιλαμβάνονται τουλάχιστον τα παρακάτω:

* Καθορισμός στόχων επικοινωνίας
* Προσδιορισμός κοινών - στόχων και χαρτογράφηση του συνόλου των ενδιαφερομένων μερών
* Διεξαγωγή ερευνών και ανάλυση περιβάλλοντος
* Ανάπτυξη κεντρικής δημιουργικής ιδέας μηνυμάτων, εικαστικών και ρητορικών στοιχείων
* Χρονισμός (χρονική αλληλουχία) των ενεργειών μεταξύ τους
* Προϋπολογισμός και επιμερισμός αυτού ανά ενέργεια

Κατά την κατάρτιση και υλοποίηση του Σχεδίου Δράσεων Επικοινωνίας, θα πρέπει να τηρηθούν τα παρακάτω:

* Η ομοιογένεια, αλληλουχία και συντονισμός μεταξύ των προτεινομένων ενεργειών
* Η καθαρότητα των στόχων και η σαφήνεια του επικοινωνιακού «μίγματος» που θα εφαρμοσθεί
* Η χρήση σταθερών εικαστικών και ρητορικών στοιχείων και μηνυμάτων
* Η αξιοποίηση καλών πρακτικών υλοποίησης παρόμοιων έργων από άλλες χώρες - μέλη της Ευρωπαϊκής Ένωσης.
* Η σύνδεση με τη σύγχρονη κοινωνική και οικονομική πραγματικότητα της χώρας
* Η αξιοποίηση των νέων τεχνολογιών της επικοινωνίας και της πληροφόρησης

Ο Ανάδοχος θα υποβάλει για κάθε ενέργεια αναλυτική πρόταση υλοποίησης για το περιεχόμενο, το στόχο, το χρόνο, το κοινό – στόχο, τις προδιαγραφές, τον τόπο και τον τρόπο υλοποίησης καθώς και τη σύνδεση με τους γενικούς και ειδικούς στόχους των δράσεων επικοινωνίας. Για κάθε πρόταση ο Ανάδοχος θα αναγράφει και το κόστος της ενέργειας βάσει της οικονομικής του προσφοράς προς έγκριση από την Αναθέτουσα Αρχή.

Καθώς η υλοποίηση των ενεργειών της Στρατηγικής Επικοινωνίας καθορίζεται κατά την κατάρτιση ή την αναθεώρησή της, αλλά εξειδικεύεται κατά την υλοποίηση του έργου, σύμφωνα με τις ανάγκες του Φορέα Λειτουργίας, η τελευταία εγκρίνει κάθε φορά τις ενέργειες που υλοποιούνται από τον Ανάδοχο, σύμφωνα με τις προτάσεις που υποβάλλονται από αυτόν.

Η επικαιροποίηση και η ανακατανομή του προϋπολογισμού των επιμέρους ενεργειών – όπου απαιτείται - θα πραγματοποιείται αποκλειστικά και μόνο με την έγγραφη σύμφωνη γνώμη της Αναθέτουσας Αρχής.

Σημειώνεται ότι το περιεχόμενο κάθε προτεινόμενης ενέργειας, θα εγκρίνεται από την Αναθέτουσα Αρχή πριν την εφαρμογή της.

Επιπλέον, ο Ανάδοχος, καθ’ όλη τη διάρκεια του έργου, θα πρέπει να παρέχει την κατάλληλη υποστήριξη του Φορέα Λειτουργίας για την υλοποίηση των απαραίτητων δράσεων / ενεργειών και την ομαλή υλοποίηση του έργου.

##### Δημιουργία και εφαρμογή επικοινωνιακής ταυτότητας

Η επικοινωνιακή στρατηγική, θα πρέπει να ακολουθείται και από μια νέα και σύγχρονη οπτική ταυτότητα καμπάνιας, προκειμένου να επιτευχθεί η ενδυνάμωση του επικοινωνιακού μηνύματος, που θα συνοδεύει (ομπρέλα) την ενημέρωση και πληροφόρηση των ομάδων στόχο σχετικά με τις πολιτικές και τις δράσεις που σχεδιάζει και υλοποιεί.

Η διαμόρφωση μιας ολοκληρωμένης επικοινωνιακής Ταυτότητας, θα πρέπει να περιλαμβάνει και τα σχετικά μηνύματα. Ένα ισχυρό κεντρικό μήνυμα-υπογραφή, μια «ομπρέλα» που θα σηματοδοτεί όλες τις ενέργειες δημοσιότητας, θα ενοποιεί όλες τις επιμέρους δράσεις επικοινωνίας και θα μεγιστοποιεί την επικοινωνιακή του αποδοτικότητα:

* προσδίδοντας μεγαλύτερη συνοχή και ομοιομορφία στο σύνολο των επιμέρους ενεργειών , δράσεων,
* αποσαφηνίζοντας το ρόλο και αναδεικνύοντας τα οφέλη για την κάθε ομάδα-στόχου,
* ενισχύοντας την αναγνώριση και μνημόνευση των μηνυμάτων
* εντείνοντας τον παρακινητικό χαρακτήρα της επικοινωνίας,

Στη βάση μιας ξεκάθαρης και ενιαίας ταυτότητας θα διαμορφωθεί αντίστοιχα και ένα κεντρικό, ισχυρό, επικοινωνιακό μήνυμα. Το κεντρικό αυτό μήνυμα θα εφαρμόζεται σε όλες τις ενέργειες και παραγωγές για όλη την περίοδο υλοποίησης του Έργου, ως απαραίτητο στοιχείο για τη διασφάλιση της ομοιογένειας και της ενιαίας εικόνας στην επικοινωνία.

Το προτεινόμενο slogan και η εικαστική του αποτύπωση θα εφαρμοστεί στις δημιουργικές προτάσεις.

##### Υπηρεσίες επικοινωνίας και υποστήριξης σχεδίου δράσεων

Ο Ανάδοχος θα αναλάβει να παράσχει στον Φορέα Λειτουργίας καθόλη τη διάρκεια του έργου τα εξής:

* Ενημέρωση σε τακτά χρονικά διαστήματα για την πορεία υλοποίησης του Σχεδίου Δράσεων
* Αναθεώρηση και επικαιροποίηση των δράσεων στις περιπτώσεις που λαμβάνουν χώρα τροποποιήσεις της Στρατηγικής και του Σχεδίου Δράσεων ή εάν παρατηρούνται αποκλίσεις από τους τεθέντες στόχους, καθώς και για οποιοδήποτε άλλο λόγο κρίνει αιτιολογημένα η Αναθέτουσα Αρχή

Η Αναθέτουσα Αρχή διατηρεί το δικαίωμα, στο πλαίσιο του συνολικού προϋπολογισμού του Έργου, να ζητήσει από τον Ανάδοχο επικαιροποίηση του Σχεδίου Δράσεων Επικοινωνίας.

#### Δράση 2: Δημιουργικός σχεδιασμός και παραγωγή έντυπου, οπτικοακουστικού και λοιπού προωθητικού υλικού για τις ανάγκες του σχεδίου δράσης

H Δράση 2 περιλαμβάνει τον σχεδιασμό και την παραγωγή των ενημερωτικών και διαφημιστικών υλικών (έντυπων, οπτικοακουστικών και προωθητικών) για την προβολή των Δράσεων ευαισθητοποίησης του πληθυσμού σχετικά με την αντιμετώπιση φυσικών καταστροφών.

Για κάθε προτεινόμενη ενέργεια και υλικό θα υποβάλλεται στην Αναθέτουσα Αρχή αναλυτική πρόταση, η οποία θα τελεί υπό την έγκριση της. Ο αριθμός, το περιεχόμενο και τα επιμέρους τεχνικά χαρακτηριστικά των υλικών θα οριστικοποιηθούν σε συνεργασία με την Αναθέτουσα Αρχή.

Ειδικότερα, ο Ανάδοχος στο πλαίσιο της Δράσης 2 θα αναλάβει τη Δημιουργία Διαφημιστικού Υλικού ήτοι:

* Μακέτες καταχωρήσεων στον Τύπο
* Δημιουργία Web Banners (premium display advertising)
* Δημιουργία Οπτικοακουστικού Υλικού
* Δημιουργία Έντυπου Υλικού (Μακέτες ενημερωτικών εντύπων, φυλλαδίων & αφισών)
* Σενάρια για τηλεοπτικά σποτ
* Σενάρια για ραδιοφωνικά σποτ (ή digital audio)
* Σενάρια για προωθητικά video για social media, εκδηλώσεις κλπ
* Παραγωγή Έντυπου & Διαφημιστικού Υλικού
* Παραγωγή ενημερωτικών εντύπων, φυλλαδίων & αφισών
* Παραγωγή τηλεοπτικών σποτ
* Παραγωγή ραδιοφωνικών σποτ (ή digital audio)
* Παραγωγή προωθητικών video για social media, εκδηλώσεις κλπ
* Οut of home advertising

Για τα spots και τα videos, κατ’ ελάχιστον θα πρέπει να τηρηθούν οι εξής προδιαγραφές: Σκηνοθετική σύλληψη, επιμέλεια τελειοποίηση σεναρίου (storyboard), γυρίσματα σε διαφορετικά σημεία ανάλογα με τις ανάγκες των σεναρίων, επιμέλεια τίτλων, πληροφοριακό και εικαστικό υλικό, επιμέλεια μουσικής επένδυσης, επίβλεψη παραγωγής, γενικά έξοδα, δικαιώματα, post production, μοντάζ, τελική κόπια.

Τα σποτ, τα videos και όλα τα υλικά που θα δημιουργηθούν θα δύναται να αξιοποιηθούν από τον Φορέα Λειτουργίας σε ΜΜΕ, social media, ιστοτόπους, ψηφιακές πλατφόρμες, ψηφιακές καμπάνιες, ενέργειες δημοσιότητας, δημοσίων σχέσεων και γενικά ενέργειες για την ευαισθητοποίηση κι ενημέρωση του κοινού. Το τελικό παραδοτέο αποτελεί περιουσιακό στοιχείο του Φορέα Λειτουργίας.

Τα πνευματικά δικαιώματα του παραδοτέου, ρητώς και πλήρως εκχωρούνται στον Φορέα Λειτουργίας (ελεύθερα δικαιωμάτων).

Τυχόν δικαιώματα προβολής/αναμετάδοσης όλων ανεξαιρέτως των υλικών για καλλιτεχνικά ταλέντα (ηθοποιοί, μοντέλα, εκφωνητές κ.ο.κ.) καθώς και μουσικής επένδυσης -πρωτότυπης ή μη- ρητώς εκχωρούνται στον κύριο του έργου και φορέα λειτουργίας αυτού (ΥΚΚΠΠ) για κάθε μελλοντική χρήση και αναμετάδοση/προβολή του υλικού σε οποιοδήποτε μέσο ή ψηφιακή πλατφόρμα, χωρίς την καταβολή πρόσθετης αμοιβής πέραν της προβλεπόμενης στη Σύμβαση ως άπαξ καταβαλλόμενης.

Στο πλαίσιο του έργου θα καλυφθούν οι ανάγκες μίας Καμπάνιας Ευαισθητοποίησης και μίας Καμπάνιας Εκπαίδευσης και υιοθέτησης νέων συμπεριφορών. Για κάθε μία από αυτές, θα δημιουργηθεί εξιδεικευμένο οπτικοακουστικό υλικό.

Για την Καμπάνια Ευαισθητοποίησης στο Τμήμα 1 του έργου που αφορά τα παιδιά και εφήβους, τα τηλεοπτικά και ραδιοφωνικά/digital audio σποτ καθώς και τα προωθητικά βίντεο για social media (YouTube, TikTok και Instagram, αντίστοιχα) θα είναι τουλάχιστον ένα για κάθε μία από τις παρακάτω ηλικιακές ομάδες: 6-9, 10-14, 15-18. Για την ηλικιακή ομάδα 15-18 τα ραδιοφωνικά/digital audio σποτ θα είναι τουλάχιστον 2. Όσον αφορά το έντυπο υλικό απαιτείται κατ’ ελάχιστον η δημιουργία τετρασέλιδου ενημερωτικού εντύπου για τις ηλικιακές ομάδες 6-9 και 10-14 (500.000 τεμάχια αντίστοιχα)

Για το Τμήμα 2 του έργου που αφορά το ευρύ κοινό απαιτούνται τουλάχιστον 4 TV spots, 3 YouTube videos, 3 ραδιοφωνικά/digital audio σποτ, 5 TikTok και 5 Instagram videos. Όσον αφορά το έντυπο υλικό απαιτείται κατ’ ελάχιστον η δημιουργία τετρασέλιδου ενημερωτικού εντύπου για το ευρύ κοινό (κατ΄ελάχιστον 3.000.000 τεμάχια)

Για την Καμπάνια Εκπαίδευσης και υιοθέτησης νέων συμπεριφορών στο Τμήμα 1 τα τηλεοπτικά και ραδιοφωνικά/digital audio σποτ καθώς και τα YouTube, TikTok και Instagram videos, αντίστοιχα, θα είναι τουλάχιστον ένα για κάθε μία από τις παρακάτω ηλικιακές ομάδες: 6-9, 10-14, 15-18. Για την ηλικιακή ομάδα 15-18 τα ραδιοφωνικά/digital audio σποτ θα είναι τουλάχιστον 2.

Όσον αφορά το Τμήμα 2 θα απαιτηθούν τουλάχιστον 4 TV spots, 3 YouTube videos, 3 ραδιοφωνικά/digital audio σποτ, 3 TikTok και 3 Instagram videos.



##### Τεχνικές προδιαγραφές για τα spots και τα Video

Τα spots και τα video θα συνοδεύονται από παρουσίαση στη νοηματική (ή/ και σε μορφή υπότιτλων) και θα έχουν υποστεί σύγχρονη τεχνική επεξεργασία. Το καθένα από τα παραπάνω video θα παραδοθεί με τίτλο, metadata και tags.

Οι λήψεις κινούμενης εικόνας (video) και η επεξεργασία, θα γίνουν σύμφωνα με τα παρακάτω τεχνικά κριτήρια και προϋποθέσεις:

* Ανάλυση 4K (UHD): 4096 x 2160 pixels ή 3840 x 2160 pixels
* Τεχνικές που μπορούν να χρησιμοποιηθούν: video, timelapse, hyperlapse, λήψεις με drone.
* Τεχνική αρτιότητα εκτέλεσης των λήψεων κινούμενης εικόνας (video)
* Ψηφιακή μορφή σε αρχεία avi και mp4 κατάλληλες μορφές για χρήση στα social media και στα τηλεοπτικά δίκτυα ή οποιαδήποτε άλλη ζητηθεί από τον ανάδοχο
* Οι βιντεοκάμερες που θα χρησιμοποιηθούν για την υλοποίηση της δράσης θα πρέπει να είναι τελευταίας τεχνολογίας και εξέχουσας απόδοσης ώστε να καλύπτουν τις απαιτήσεις της δράσης και να εξασφαλίζουν την άρτια και ολοκληρωμένη απόδοση του αποτελέσματος
* Μοντάζ, γραφικές εκτελέσεις
* Μουσικές επενδύσεις
* Συγγραφή πρωτότυπου σεναρίου – αφηγήματος ή υποτίτλων των video.
* Παρουσίαση και έγκριση του σεναρίου πριν το τελικό μοντάζ
* Ψηφιακό master σε σκληρό δίσκο high definition ασυμπίεστο όπου θα περιλαμβάνεται επίσης έκδοση χωρίς σπικάζ για μελλοντική μεταγλώττιση

Ο ανάδοχος θα αναλάβει την διεκπεραίωση των απαραίτητων διαδικασιών για την εξασφάλιση άδειας, για την πραγματοποίηση των λήψεων σε συνεργασία με την Αναθέτουσα Αρχή.

Η καλλιτεχνική και τεχνική επιμέλεια της όλης παραγωγής (σκηνοθεσία, επιλογή των χώρων στους οποίους θα πραγματοποιούνται τα γυρίσματα της παραγωγής κλπ. ) αποτελεί ευθύνη και επιλογή του Αναδόχου, λαμβάνοντας υπόψη του τις κατευθυντήριες οδηγίες της Αναθέτουσας Αρχής.

#### Δράση 3: Ψηφιακές εφαρμογές



##### Σχεδιασμός και δημιουργία microsite

Δεδομένης της διάδοσης και της εξοικείωσης των κοινών με τα ψηφιακά μέσα θεωρείται απαραίτητος ο σχεδιασμός πλατφορμών (microsite) και για τις δύο ομάδες κοινών (παιδιά/έφηβοι και ευρύ κοινό) με περιεχόμενο ενημερωτικό. Το ύφος, η δομή, και η παρουσίαση του περιεχόμενου πρέπει να ανταποκρίνεται στους κώδικες επικοινωνίας των κοινών έτσι ώστε να προκληθεί το ενδιαφέρον τους για επίσκεψη και χρήση και να συνάδει με το ύφος της ιστοσελίδας του υπουργείου. Η προώθηση επισκεπτών στο microsite θα πρέπει να εξειδικευτεί στις παρακάτω ηλικιακές ομάδες: 6-12, 13-18, ευρύ κοινό.

Για τις ανάγκες του microsite θα απαιτηθεί η παραγωγή τουλάχιστον δύο YouTube videos και web banners

##### Σχεδιασμός και δημιουργία εφαρμογής για κινητές συσκευές (App)

Δημιουργία app ψυχαγωγικού χαρακτήρα για την ευαισθητοποίηση των παιδιών 6-12 ετών γύρω από θέματα κλιματικής κρίσης που άπτονται της πρόληψης κατά των πυρκαγιών, πλημμυρών και άλλων καταστροφών.

Δεδομένης της διείσδυσης των νεαρότερων κοινών στα ψηφιακά μέσα και μέσα κοινωνικής δικτύωσης, ο ανάδοχος μπορεί να αντιπροτείνει ή να προτείνει επιπλέον δράσεις που θεωρεί ότι θα είχαν μεγαλύτερο αντίκτυπο και αποτελεσματικότητα στα κοινά ενδιαφέροντος.

Για τις ανάγκες του app θα απαιτηθούν τουλάχιστον 14 YouTube βίντεο και 2 web banners

Αντίστοιχο app θα δημιουργηθεί και για το ευρύ κοινό (Τμήμα 2).

##### Προσβασιμότητα - ευχρηστία

Όλες οι εφαρμογές που θα αναπτυχθούν στα πλαίσια του έργου θα πρέπει να υιοθετούν την αρχή του «Σχεδιάζοντας για Όλους» εντάσσοντας προϋποθέσεις και όρους προσβασιμότητας σε ΤΠΕ για άτομα με αναπηρία βασιζόμενες σε διεθνώς αναγνωρισμένους κανόνες, τις οδηγίες προσβασιμότητας W3C.

Τόσο για τους ιστοτόπους αλλά και τις εφαρμογές για φορητές συσκευές που θα αναπτυχθούν στο πλαίσιο του παρόντος έργου, θα πρέπει να τηρούνται οι αρχές της προσβασιμότητας, στις οποίες περιλαμβάνονται οι εξής επιμέρους αρχές (α) αντιληπτικότητα, που σημαίνει ότι οι πληροφορίες και τα συστατικά στοιχεία της διεπαφής με τον χρήστη παρουσιάζονται στους χρήστες με τρόπους που αυτοί μπορούν να αντιληφθούν, (β) χρηστικότητα, που σημαίνει ότι τα συστατικά στοιχεία διεπαφής με τον χρήστη, καθώς και η πλοήγηση είναι εύχρηστα, (γ) κατανοησιμότητα, που σημαίνει ότι οι πληροφορίες και η λειτουργία της διεπαφής με τον χρήστη είναι κατανοητές, (δ) στιβαρότητα, που σημαίνει ότι το περιεχόμενο είναι αρκετά στιβαρό, ώστε να ερμηνεύεται αξιόπιστα από ευρύ φάσμα πρακτόρων χρηστών, συμπεριλαμβανομένων και υποστηρικτικών τεχνολογιών.

Πιο συγκεκριμένα, απαιτείται η συμμόρφωση με τα όσα ορίζονται σχετικώς στο Ευρωπαϊκό Εναρμονισμένο Πρότυπο EN 301 549 (βλ. Κεφάλαιο 9), όπως αντικαθίσταται και ισχύει κάθε φορά, γεγονός που συνεπάγεται, μεταξύ άλλων, την πλήρη συμμόρφωση με τις Οδηγίες για την Προσβασιμότητα του Περιεχομένου του Ιστού, έκδοση 2.1 (Web Content Accessibility Guidelines 2.1) του Διεθνή Οργανισμού World Wide Web Consortium (W3C), κατ’ ελάχιστο στο μεσαίο επίπεδο προσβασιμότητας “ΑΑ”.

Επισημαίνεται ότι για τις ειδικές περιπτώσεις ιστότοπων και εφαρμογών για φορητές συσκευές που απευθύνονται ειδικά σε άτομα με αναπηρία, απαιτείται συμμόρφωση με τις ως άνω Οδηγίες στο ανώτατο επίπεδο προσβασιμότητας “ΑΑΑ”. Επιπλέον, ειδική μέριμνα απαιτείται για τη συμμόρφωση του περιεχομένου που αναρτάται προς μετάπτωση (non-web documents) στους ιστότοπους και στις εφαρμογές για φορητές συσκευές, για το οποίο επίσης απαιτείται συμμόρφωση με τα όσα ορίζονται σχετικώς στο Ευρωπαϊκό Εναρμονισμένο Πρότυπο EN 301 549 (βλ. Κεφάλαιο 10).

Τα συστήματα και οι εφαρμογές που θα παραδοθούν και θα αναπτυχθούν από τον Ανάδοχο θα πρέπει να χαρακτηρίζονται από υψηλή ποιότητα και χρηστικότητα, με έμφαση στα ακόλουθα σημεία:

* Πληρότητα των στοιχείων που αποθηκεύονται
* Ακεραιότητα και ασφάλεια των δεδομένων των εφαρμογών
* Φιλικότητα στη χρήση και διαθεσιμότητα των χαρακτηριστικών κοινωνικής δικτύωσης, όπως προσδιορίζονται από το πρότυπο Web 2.0.Τεκμηρίωση των συστημάτων σε επίπεδο εφαρμογής.

Οι εφαρμογές θα περάσουν έλεγχο προσβασιμότητας από αυτόματο ελεγκτή (accessibility evaluation tools) με ευθύνη του Αναδόχου. Τα αποτελέσματα του ελέγχου θα χρησιμοποιηθούν για τη βελτίωση της προσβασιμότητας των εφαρμογών.

Σημειώνεται ότι η συμμόρφωση με τις παραπάνω τεχνικές προδιαγραφές ανά περίπτωση θα πρέπει να ελεγχθεί με συστηματικό τρόπο με ευθύνη του Αναδόχου.

Ευχρηστία

Οι εφαρμογές που θα αναπτυχθούν θα πρέπει να διακρίνονται από υψηλό επίπεδο χρηστικότητας – ευχρηστίας στην οργάνωση και παρουσίαση των ψηφιακών υπηρεσιών που θα παρέχουν.

Ο Ανάδοχος, θα πρέπει να λάβει υπόψη κατά τον σχεδιασμό, τις διαφορετικές ομάδες χρηστών κι επομένως τους διαφορετικούς τρόπους εκπλήρωσης της παρεχόμενης λειτουργικότητας χωρίς να μειώνεται η χρηστικότητα των εφαρμογών. Κρίνεται ότι ο σχεδιασμός των εφαρμογών με βασική αρχή την επίτευξη υψηλής χρηστικότητας και εργονομίας είναι κρίσιμος παράγοντας επιτυχίας για το παρόν έργο. Η λογική/ λειτουργική πληρότητα των εφαρμογών δεν αποτελεί από μόνη της ικανή συνθήκη για επιτυχή λειτουργία του συστήματος, αλλά οφείλει να συνυπάρχει με μία διεπαφή (ή διεπαφές) που επιτρέπει σε χρήστες ελάχιστα εξοικειωμένους με δικτυακές εφαρμογές να διεκπεραιώσουν τις συναλλαγές τους με ευκολία.

Οι κυριότερες αρχές προς την κατεύθυνση της ευχρηστίας περιλαμβάνουν:

* Τα βήματα και οι ενέργειες από την πλευρά του χρήστη για κάθε επιθυμητή λειτουργία πρέπει να είναι ελαχιστοποιημένα και ανάλογα με το προφίλ του.
* *Συμβατότητα:* Οι web-εφαρμογές που θα υλοποιηθούν θα πρέπει να είναι προσβάσιμες με τρεις (3) τουλάχιστον, από τους πιο διαδεδομένους φυλλομετρητές (web browsers), καθώς και μέσω διαφόρων τερματικών συσκευών, συμπεριλαμβανομένων και των φορητών (tablets, smartphones), επομένως η διεπαφή με το χρήστη θα πρέπει να δημιουργηθεί έτσι ώστε να ανταποκρίνεται σε οποιοδήποτε μέγεθος ή τύπο / Λειτουργικό Σύστημα συσκευής (responsive design techniques).
* *Συνέπεια*: Οι εφαρμογές θα πρέπει να έχουν ομοιόμορφη εμφάνιση (κατά το δυνατόν) και να τηρείται συνέπεια στη χρήση των λεκτικών και των συμβόλων. Αντίστοιχη συνέπεια πρέπει να επιδεικνύουν οι οποιεσδήποτε γραφικές απεικονίσεις και οι τοποθετήσεις αντικειμένων. Στο επίπεδο των εφαρμογών και διαδραστικών λειτουργιών, παρόμοιες λεκτικές και λειτουργικές απεικονίσεις πρέπει να αντιστοιχούν σε ανάλογα αποτελέσματα.
* *Αξιοπιστία*: Ο χρήστης πρέπει να έχει σαφείς διαβεβαιώσεις δια μέσου της εμφάνισης και συμπεριφοράς του συστήματος ότι:
  1. οι συναλλαγές του διεκπεραιώνονται με ασφάλεια,
  2. οι πληροφορίες που εισάγει στο σύστημα είναι σωστές και επαρκείς (ελαχιστοποίηση λαθών χρήστη μέσω ολοκληρωμένου πρωτοβάθμιου ελέγχου),
  3. οι πληροφορίες που λαμβάνει από το σύστημα είναι ακριβείς και επικαιροποιημένες,
  4. η συμπεριφορά του συστήματος είναι προβλέψιμη,
  5. τα όρια των συναλλαγών του με το σύστημα πρέπει να είναι σαφώς διακριτά π.χ. ο χρήστης δεν πρέπει να έχει καμία αμφιβολία για το εάν η συναλλαγή του έχει ολοκληρωθεί ή χρειάζεται να προβεί σε περαιτέρω ενέργειες. Αυτό επιτυγχάνεται με υψηλά επίπεδα πληροφόρησης (on-line και off-line).
* *Προσανατολισμός:* Σε κάθε σημείο της περιήγησής του στα συστήματα του έργου, ο χρήστης πρέπει να έχει στη διάθεσή του εμφανή σημάδια που υποδεικνύουν πού βρίσκεται (θεματική ενότητα ή εφαρμογή, κατηγορία, λειτουργία, κλπ), πού μπορεί να πάει και τι μπορεί/ τι πρέπει να κάνει.
* *Ελαχιστοποίηση λαθών:* Θα πρέπει να αποφεύγονται, στο μέτρο του δυνατού, τα πεδία ελεύθερου κειμένου εφόσον η ίδια λειτουργία μπορεί να γίνει με χρήση checkboxes, radio buttons, drop-down lists κλπ.
* *Υποστήριξη Χρηστών:* Το σύστημα θα πρέπει να περιλαμβάνει λειτουργίες υποστήριξης και βοήθειας στους χρήστες οι οποίες να παρέχουν κατάλληλες πληροφορίες όποτε και όταν απαιτούνται. Κατ’ ελάχιστο θα πρέπει να παρέχεται:
  1. Παροχή βοήθειας βάσει περιεχομένου (Context Sensitive On-Line Help), έτσι ώστε να παρέχεται πρόσβαση στην κατάλληλη πληροφορία ανάλογα με τις λειτουργίες και το ρόλο του εκάστοτε χρήστη.
  2. Παροχή βοήθειας με tutorials και user guides όπου κριθεί απαραίτητο από τη Φάση Ανάλυσης Απαιτήσεων.
  3. Πρόσβαση στα αρχεία βοήθειας με περισσότερους του ενός τρόπους, όπως: δια μέσου πινάκων περιεχομένου (με αντίστοιχους συνδέσμους), με άμεση υποβολή ερωτήσεων με τη μορφή λέξεων κλειδιών, δια μέσου αλφαβητικού ευρετηρίου λέξεων ή και συνδέσμων σχετικών θεμάτων κλπ.
  4. Όλο το περιβάλλον χρήστη (user interface, on-line help, μηνύματα, κλπ.) και τα αναλυτικά εγχειρίδια χρήσης θα πρέπει να είναι γραμμένα στην ελληνική γλώσσα.
  5. Το σύστημα θα πρέπει να προσφέρει όμοιο περιβάλλον σε όλα τα υποσυστήματα του, όπως: Λίστες λειτουργιών (Menu), Εργαλειοθήκες (Toolbar), συντομεύσεις λειτουργιών (keyboard shortcuts).
* *Διαφάνεια:* Ο χρήστης θα πρέπει να ¨συναλλάσσεται¨ με το Σύστημα χωρίς να αντιλαμβάνεται τεχνικές λεπτομέρειες ή εσωτερικές διεργασίες διεκπεραίωσης των συναλλαγών.
* *Πελατοκεντρική Αντίληψη:* Οι παρεχόμενες πληροφορίες και λειτουργίες πρέπει να είναι προσανατολισμένες στις ανάγκες του χρήστη και όχι στην εσωτερική οργάνωση του Φορέα (εξωστρεφής αρχιτεκτονική πληροφοριών).
* *Έλεγχος Χρηστικότητας:* Οι εφαρμογές θα πρέπει να περάσουν έλεγχο χρηστικότητας (usability test) κατά την διάρκεια της Πιλοτικής Λειτουργίας και τα αποτελέσματα να χρησιμοποιηθούν για την βελτίωση της χρηστικότητας των εφαρμογών.

Ο υποψήφιος Ανάδοχος θα πρέπει στην προσφορά του να περιγράψει αναλυτικά τη μεθοδολογία που θα ακολουθήσει για τον σχεδιασμό και την ανάπτυξη εφαρμογών, τεκμηριώνοντας έτσι τη συστηματική του προσέγγιση για διασφάλιση των παραπάνω γενικών σχεδιαστικών αρχών ως προς το τελικό προϊόν. Οι συγκεκριμένες απαιτήσεις θα πρέπει να πιστοποιηθούν κατά τις φάσεις παράδοσης/αποδοχής των Υποσυστημάτων του Έργου μέσω της διενέργειας των απαραίτητων ελέγχων/δοκιμών αποδοχής (acceptance tests).

#### Δράση 4: Ενέργειες προβολής και δημοσιότητας σε ΜΜΕ

Η δράση αυτή αφορά σε ενέργειες προβολής και δημοσιότητας στα ΜΜΕ (ραδιόφωνο, τηλεόραση), και περιλαμβάνει τις παρακάτω υποδράσεις:



##### Στρατηγικός σχεδιασμός διαφημιστικής καμπάνιας στα ΜΜΕ (media plan) και διαχείριση

Στο πλαίσιο της Δράσης ο Ανάδοχος, λίγο πριν την έναρξη της εκάστοτε διαφημιστικής ενέργειας, ανά φάση καμπάνιας υλοποίησης και βάσει της επικοινωνιακής στρατηγικής, σχεδιάζει και υποβάλλει το Πλάνο Μέσων (Media Plan) ανά κατηγορία Μέσων βάσει του Π.Δ. 261/97, όπως τροποποιήθηκε και ισχύει, με τεκμηριωμένη αναλυτική πρόταση διαφημιστικής προβολής στα ΜΜΕ συμπεριλαμβανομένου του κόστους, την επιλογή της διάρκειας, των μέσων και της προβλεπόμενης αποτελεσματικότητας, η οποία τίθεται υπό την έγκριση της Αναθέτουσας.

Το Media Plan κατ’ ελάχιστον θα:

* είναι χρονικά κατανεμημένο και με ποσοστιαία κατανομή των ενεργειών
* επιτυγχάνει το καλύτερο δυνατό μείγμα μέσων (media mix) διατηρώντας το κόστος σε επιθυμητά επίπεδα
* διαθέτει τεκμηρίωση της επιλογής των μέσων ή του τόπου (ποιοτικά και ποσοτικά κριτήρια) και της αποτελεσματικότητάς τους
* στοχεύει σε συγκεκριμένα κοινά-στόχους
* περιγράφει τον τρόπο επιλογής και προσέγγισης των ομάδων-στόχος
* διαθέτει τεκμηρίωση της επιλογής του χρόνου και της διάρκειας προβολής
* περιέχει ανάλυση των εργαλείων μέτρησης και αποτελεσματικότητας των δράσεων επικοινωνίας
* περιέχει ανάλυση της μεθοδολογίας υλοποίησης της δράσης (τρόπος οργάνωσης και υλοποίησης)
* περιλαμβάνει το κόστος προβολής - ανάλυση προϋπολογισμού
* περιγράφει τα παραδοτέα μετά την έγκριση του media plan

Η κατανομή του ποσοστού της προϋπολογισθείσας δαπάνης μεταξύ των διαφόρων κατηγοριών Μέσων Μαζικής Ενημέρωσης (ΜΜΕ), ήτοι για τα έντυπα μέσα (εφημερίδες, περιοδικά και περιφερειακά έντυπα μέσα), τον ηλεκτρονικό τύπο, το ραδιόφωνο και την τηλεόραση θα επιμεριστεί βάσει του προϋπολογισμού του Πλάνου Επικοινωνίας που αφορά στα μέσα αυτά, σύμφωνα με τα προβλεπόμενα στο Προεδρικό Διάταγμα Π.Δ. 261/97 (Α’ 186/23.09.1997), όπως έχει τροποποιηθεί και ισχύει, για τη διαφάνεια στην διαφημιστική προβολή του Δημοσίου και του ευρύτερου δημοσίου τομέα.

Το Πλάνο Μέσων Επικοινωνίας θα υποβληθεί στην Αναθέτουσα από τον Ανάδοχο για έγκριση, ώστε να γίνουν τυχόν προσαρμογές/αλλαγές/διορθώσεις και στη συνέχεια θα υποβληθεί στην τελική μορφή του.

Το Πλάνο Μέσων πρέπει να περιλαμβάνει:

1. **Τηλεοπτικά μηνύματα**: Μεταδόσεις μηνυμάτων σε τηλεοπτικά δίκτυα πανελλαδικής εμβέλειας, υψηλής θεαματικότητας και σε περιφερειακούς τηλεοπτικούς σταθμούς

2. **Ραδιοφωνικά μηνύματα**: Μεταδόσεις μηνυμάτων σε ραδιοφωνικούς σταθμούς Αθηνών και Θεσσαλονίκης υψηλής ακροαματικότητας και σε περιφερειακούς σταθμούς

3. **Έντυπες καταχωρήσεις**: Εμφανίσεις καταχωρήσεων/advertorials σε Τύπο πανελλαδικής κυκλοφορίας και περιφερειακά έντυπα

Τα (1) και (2), σε ποσοστό τουλάχιστον 30%, να προβληθούν σε ζώνες υψηλής θεαματικότητας και ακροαματικότητας αντίστοιχα.

Η κάλυψη των δαπανών για τις καταχωρήσεις στα έντυπα και τις διαφημίσεις σε τηλεοπτικά και ραδιοφωνικά μηνύματα βαρύνει τον Ανάδοχο.

Οι Οικονομικοί Φορείς κατά την υποβολή της Προσφοράς δεν απαιτείται να υποβάλλουν αναλυτικό πλάνο προβολής στα ΜΜΕ, αλλά μόνο τη γενικότερη στρατηγική προσέγγιση αυτού.

Επισημαίνεται ότι το αίτημα για τροποποίηση του πλάνου μέσων σε οποιονδήποτε χρόνο αποτελεί αναφαίρετο δικαίωμα της Αναθέτουσας Αρχής και ο Ανάδοχος οφείλει να συνεργάζεται προς την κατεύθυνση αυτή και να την υλοποιεί αντίστοιχα.

##### Υλοποίηση διαφημιστικής καμπάνιας στα ΜΜΕ (Τηλεόραση, Ραδιόφωνο, Έντυπος Τύπος)

Ο Ανάδοχος, μετά την ολοκλήρωση της διαδικασίας έγκρισης από την Αναθέτουσα Αρχή του τελικού πλάνου μέσων (media plan), θα αναλάβει την αποστολή των εντολών μετάδοσης και του σχετικού οπτικοακουστικού υλικού (video spots, ηχητικών spots κλπ.) καθώς και των εντολών δημοσίευσης των καταχωρήσεων στα επιλεγμένα μέσα προβολής για την έναρξη της διαφημιστικής καμπάνιας. Επίσης, αναλαμβάνει την παρακολούθηση της ορθής υλοποίησης του προγράμματος προβολής και τη συγκέντρωση των απαιτούμενων δικαιολογητικών από κάθε μέσο προβολής.

Στο πλαίσιο των ανωτέρω ενεργειών του Αναδόχου, ενδεικτικά αναφέρονται οι εξής εργασίες:

* Αναθεώρηση της λίστας μέσων προβολής (τηλεόραση, ραδιόφωνο, έντυπα, ηλεκτρονικός τύπος) και
* των επιμέρους καταμερισμών βάση προϋπολογισμού ανά μέσο.
* Επικοινωνία με τους Υπευθύνους του Τμήματος Marketing και εμπορικού των μέσων της εν λόγω λίστας, με στόχο την ενημέρωση έναρξης διαφημιστικής καμπάνιας, καταγραφή των στοιχείων επικοινωνίας τους και αίτημα για προσφορά, σύμφωνα με τον προϋπολογισμό της λίστας μέσων προβολής
* Οριστικοποίηση τελικού πλάνου μέσων και των επιμέρου καταμερισμών ανά μέσο
* Ορισμός χρονοδιαγράμματος & προτεινόμενες ημερομηνίες διαφημιστικών καταχωρήσεων, σποτ για την διαφημιστική καμπάνια (φάσεις ή waves)
* Σύνταξη και αποστολή των εντολών ανάθεσης / μετάδοσης ή/και καταχώρισης ανάλογα με τα μέσα και σύμφωνα με τις τελικές προσφορές τους, συνοδευόμενα από διαφημιστικό υλικό προς
* καταχώρηση ή ανάρτηση ή προβολή
* Παρακολούθηση και συντονισμό της εκτέλεσης των εργασιών της διαφημιστικής προβολής
* Συγκέντρωση και καταγραφή των αποδεικτικών στοιχείων προβολής, ή/και καταχώρησης ή/και ανάρτησης, έλεγχος ορθότητας τιμολογίων σύμφωνα με την εντολή ανάθεσης / μετάδοσης ή/και καταχώρισης
* Σύνταξη τελικής Έκθεσης Αναφοράς ενεργειών/ υπηρεσιών

#### Δράση 5: Στρατηγικό σχέδιο προβολής σε Μέσα Κοινωνικής Δικτύωσης, Digital Media και ψηφιακές πλατφόρμες



##### Στρατηγικό σχέδιο προβολής

Αναφορικά με την προβολή στα μέσα κοινωνικής δικτύωσης, ο ανάδοχος αναλαμβάνει την εκπόνηση και υλοποίηση ενός Digital Media Plan. Ενδεικτικά αναφέρεται ότι ο ανάδοχος, θα πρέπει να μεριμνήσει για τον προγραμματισμό των χορηγούμενων διαφημίσεων που το πλάνο προβολής στα Μέσα Κοινωνικής Δικτύωσης, τα digital media και τις πλατφόρμες θα ορίζει, για το χρόνο δημοσίευσής τους, τη διευθέτηση των πληρωμών τους από τραπεζικό λογαριασμό που διαθέτει κ.α.

Το πρόγραμμα και το περιεχόμενο αναρτήσεων και διαφημίσεων θα υποβάλλεται τουλάχιστον δύο (2) εβδομάδες νωρίτερα στην Αναθέτουσα Αρχή για έγκριση. Σε περίπτωση που υποδεικνύονται τροποποιήσεις από την Αναθέτουσα Αρχή, θα πραγματοποιούνται από τον Ανάδοχο εντός μιας (1) εβδομάδας από την έγγραφη ενημέρωση του και θα επανυποβάλλεται το πρόγραμμα για έγκριση. Ο Ανάδοχος θα υποβάλει 2μηνιαίες απολογιστικές εκθέσεις στην Αναθέτουσα Αρχή για τις ως άνω ενέργειες υλοποίησης προβολής στα μέσα κοινωνικής δικτύωσης, στις οποίες θα περιλαμβάνονται τα αποτελέσματα των ενεργειών, καθώς και προτάσεις για επόμενες ενέργειες.

Ενδεικτικά στοιχεία που μπορούν να συμπεριλαμβάνονται στις εκθέσεις είναι:

* Αριθμός μελών (ποσοτική / ποσοστιαία αύξηση)
* Διάδραση (Engagement)
* Insights
* Τύποι των posts
* Απήχηση ανά μέσο και συνολική απήχηση (Total Reach)
* Σύγκριση με προηγούμενα διαστήματα
* Αναφορά αποτελεσμάτων Hashtags
* Top posts
* Screenshots
* Δυνατά και αδύναμα σημεία που χρήζουν βελτίωσης
* Επόμενα βήματα – στόχοι επόμενου διαστήματος
* Σύνοψη

##### Δημιουργία και διαχείριση λογαριασμών σε επιλεγμένα Μέσα Κοινωνικής Δικτύωσης και ψηφιακές πλατφόρμες για την υλοποίηση του στρατηγικού σχεδίου προβολής

Σκοπός της συγκεκριμένης Δράσης είναι η προβολή των δράσεων /ενεργειών του έργου, στα πλέον διαδεδομένα Μέσα Κοινωνικής Δικτύωσης της ψηφιακής εποχής και συγκεκριμένα (κατ’ ελάχιστο) **για τα Facebook, You Tube, Tik Tok και Instagram.**

Για την παρουσία και την ενεργή δραστηριοποίηση στα Μέσα Κοινωνικής Δικτύωσης απαιτείται, αρχικά, **η εκπόνηση ενός ολοκληρωμένου Στρατηγικού Σχεδίου Επικοινωνίας και Προωθητικών Ενεργειών**, το οποίο θα πρέπει να περιλαμβάνει τουλάχιστον τα κάτωθι:

* *Ανάλυση επιτυχημένων παραδειγμάτων.*
* *Στρατηγική Επικοινωνίας, στόχοι επικοινωνίας και κοινά στόχος για κάθε ένα Μέσο.*
* *Στρατηγική Περιεχομένου για κάθε ένα Μέσο που θα συμπληρώνουν το περιεχόμενο και θα ενισχύουν την αποτελεσματικότητα της προβολής*

**Στη συνέχεια, βάσει του εγκεκριμένου Στρατηγικού Σχεδίου, ο Ανάδοχος θα αναλάβει την υλοποίησή του και συγκεκριμένα:**

* *τη δημιουργία /ενεργοποίηση /ενημέρωση των αντίστοιχων λογαριασμών στα παραπάνω Μέσα Κοινωνικής Δικτύωσης*
* *την καθημερινή διαχείρισή τους σε επίπεδο* 
  + *δημιουργίας και ανάρτησης πρωτότυπου και χρήσιμου περιεχομένου,*
  + *δημιουργίας και υλοποίησης διαφημιστικών καμπανιών*
  + *παρακολούθησης και διαχείρισης σχολίων – απαντήσεων*
  + *παρακολούθησης στατιστικών στοιχείων και βελτιστοποίησης περιεχομένου/καμπάνιας*

#### Δράση 6: Δράσεις προώθησης, ενημέρωσης, έμμεσης προβολής και δημοσιότητας (Εκδηλώσεις –Events)

Αντικείμενο της παρούσας δράσης είναι ο σχεδιασμός και η διοργάνωση μιας σειράς ενεργειών (BTL ενεργειών, ανοικτές εκδηλώσεις, roadshow) που θα ενημερώνουν και εκπαιδεύουν το κοινό, με διαδραστικό τρόπο, σχετικά με τους τρόπους διαχείρισης και πρόληψης κινδύνων και φυσικών καταστροφών. Οι εκδηλώσεις αυτές θα πρέπει να αφορούν το σύνολο του πληθυσμού (περιλαμβανομένων και ειδικών ομάδων πληθυσμού).



##### Εκδηλώσεις-Εvents

H δράση περιλαμβάνει τον σχεδιασμό και τη διοργάνωση μιας σειράς προωθητικών ενεργειών με κατ` ελάχιστον μία (1) ανά περιφέρεια που λειτουργεί συμπληρωματικά με τις υπόλοιπες δράσεις επικοινωνίας. Ανάλογα με τους στόχους και την επικοινωνιακή φάση, οι δράσεις αυτές απευθύνονται είτε σε εξειδικευμένες ομάδες είτε στο ευρύ κοινό, ενώ, μέσω κατάλληλων και ενδεδειγμένων επικοινωνιακών μεθόδων, θα εξασφαλίζεται η συμμετοχή των πραγματικά ενδιαφερομένων.

Ο υποψήφιος ανάδοχος πρέπει στην προσφορά του να παρουσιάσει τις προτεινόμενες επικοινωνιακές μεθόδους τις οποίες θα χρησιμοποιήσει για τη διασφάλιση της ανωτέρω απαίτησης.

Το περιεχόμενο των εκδηλώσεων θα εξαρτάται κάθε φορά από τις επικοινωνιακές ανάγκες της Αναθέτουσας Αρχής.

Θα φιλοξενούνται σε χώρους όπου έχει πρόσβαση το κοινό-στόχος, ενώ θα προβλέπεται ευρεία διανομή ενημερωτικού υλικού όπου απαιτείται.

Για κάθε μία από τις προτεινόμενες δράσεις, ο Ανάδοχος καλείται να αναλάβει την υλοποίηση των κάτωθι (ενδεικτικά και όχι περιοριστικά):

* Ανάπτυξη δημιουργικού concept των εκδηλώσεων και την εφαρμογή τους σε επικοινωνιακά υλικά.
* Προσδιορισμό και πρόσκληση εισηγητών/παρουσιαστών/animateur, όπου απαιτείται, σε συνεργασία με την Αναθέτουσα Αρχή.
* Εύρεση, Ενοικίαση και Διαμόρφωση του χώρου διεξαγωγής των εκδηλώσεων που θα περιλαμβάνει την απαιτούμενη υλικοτεχνική υποδομή εγκαταστάσεις, εξοπλισμό προβολής παρουσιάσεων, φωτισμό, γραμματειακό εξοπλισμό, εξοπλισμό
* Διασφάλιση επαρκούς προβολής των εκδηλώσεων από τα ΜΜΕ.
* Αποστολή ηλεκτρονικών Προσκλήσεων και Follow up των προσκεκλημένων που θα παραστούν στις εκδηλώσεις.
* Κάλυψη των εκδηλώσεων με φωτογράφιση, βιντεοσκόπηση και όπου κρίνεται απαραίτητο Live μετάδοση
* Catering

Τονίζεται ότι, κατά την υλοποίηση των εκδηλώσεών, όπου ο ανάδοχος προβεί για λόγους τεκμηρίωσης και προβολής στην λήψη φωτογραφιών και βίντεο, οφείλει να συμμορφώνεται με τον Γενικό Κανονισμό Προστασίας Δεδομένων (2016/679/ΕΕ) – GDPR και την Ελληνική Νομοθεσία (Ν.4624/2019).

Για το τμήμα 1 του έργου που αφορά παιδιά και εφήβους, θα πρέπει να πραγματοποιηθούν διακριτές εκδηλώσεις για τις ηλικιακές ομάδες 6-12 (σε τουλάχιστον 3 πόλεις) και 13-18, αντίστοιχα.

##### Παραγωγή έντυπου υλικού για δράσεις πληροφόρησης, προβολής και δημοσιότητας

Η συγκεκριμένη υπο-δράση αφορά ενέργειες προμήθειας ή/και παραγωγής προωθητικών υλικών για την υποστήριξη των εκδηλώσεων και των events (π.χ. εκδηλώσεων - σημάνσεις, προσκλήσεις, folder, πρόγραμμα, roll up banners κλπ, παρουσιάσεις). Σημειώνεται ότι όλες οι προωθητικές ενέργειες θα πρέπει να υλοποιούνται με την προμήθεια οικολογικών και ανακυκλώσιμων υλικών.

#### Δράση 7: Πανελλαδικές Έρευνες Αναγνωρισιμότητας και Αντιλήψεων Κοινού

Ο ανάδοχος καλείται να διερευνήσει τη γνώση και την κατανόηση του κοινού για την εξαγωγή χρήσιμων συμπερασμάτων. Μέσω της έρευνας, θα ανιχνευθούν και θα καταγραφούν -σε ένα πρώτο στάδιο- τα επίπεδα της αρχικής πληροφόρησης της κοινής γνώμης, με στόχο την αξιοποίηση όλων των στοιχείων που θα συγκεντρωθούν, αλλά και όποιων άλλων κρίσιμων μεταβλητών, προκειμένου να προσαρμοστεί κατάλληλα και να σχεδιαστεί αρτιότερα η καμπάνια προβολής και δημοσιότητας.

Η διεξαγωγή της ποσοτικής και ποιοτικής πανελλαδικής έρευνας προτείνεται να υλοποιηθεί κατά την έναρξη υλοποίησης του Έργου, για τη μεγιστοποίηση της αποδοτικότητας της καμπάνιας.

Θα ακολουθήσει μια ενδιάμεση έρευνα και τέλος μια έρευνα προτείνεται να πραγματοποιηθεί κατά το τέλος του προγράμματος ώστε να αξιολογηθεί και το πρόγραμμα δημοσιότητας.

### Μεθοδολογία Υλοποίησης

#### Μεθοδολογία διοίκησης και διασφάλισης ποιότητας

Ο υποψήφιος Ανάδοχος είναι υποχρεωμένος να συμπεριλάβει στην προσφορά του λεπτομερές χρονοδιάγραμμα υλοποίησης με τις κύριες φάσεις υλοποίησης, περιγραφές εργασιών και παραδοτέων, αναλυτικές χρονικές περιόδους υλοποίησης, ανθρώπινους πόρους (ρόλοι / ομάδες έργου) και αρμοδιότητες, καθώς και τα κύρια ορόσημα του υπό ανάθεση Τμήματος.

. Στοιχεία της μεθοδολογίας, που θα αξιολογηθούν, αφορούν στην καταλληλόλητα, συνάφεια και συνοχή, με τη φυσιογνωμία του έργου, στοιχείων που τη χαρακτηρίζουν και συγκεκριμένα:

1. Πρακτικές, μεθόδους και πρότυπα,
2. Τεχνικές, εργαλεία, συνεργασίες,
3. Διαδικασίες μεταφοράς τεχνογνωσίας,
4. Τον τρόπο συνεργασίας με τους εμπλεκόμενους από την Αναθέτουσα Αρχή
5. Τις ενδεχόμενες επαφές και συνεργασίες, που πρόκειται να κάνει με άλλους εξωτερικούς φορείς,

Για την ομοιογενή παρουσίαση των προσφορών των υποψηφίων αναδόχων και αξιολόγηση της μεθοδολογικής προσέγγισης, προτείνεται η παρακάτω δομή, ανά Τμήμα:

* Αναλυτική περιγραφή του τρόπου με τον οποίο ο προσφέρων σκοπεύει να προσεγγίσει τη διοίκηση και υλοποίηση του έργου. Θα αξιολογηθεί η πληρότητα της κατανόησης των απαιτήσεων του έργου και η συνάφεια, σαφήνεια και ευελιξία της.
* Μεθοδολογία και σχετικές διαδικασίες αυτής για την υλοποίηση του έργου. Ο Ανάδοχος θα πρέπει να τεκμηριώσει με επάρκεια την επιλογή της μεθοδολογίας σε ότι αφορά τις διαδικασίες εκπόνησης μελετών, ανάλυσης απαιτήσεων, σχεδιασμού και ανάπτυξης εφαρμογών, παροχής υπηρεσιών, κ.λ.π, καθώς και τα εργαλεία που θα χρησιμοποιηθούν για την υποστήριξη των διαδικασιών αυτών, για π.χ. επιχειρησιακή συνέχεια.
* Κατάλληλη περιγραφή και ανάλυση κάθε φάσης του έργου σε επιμέρους δραστηριότητες, όπως αυτές αναφέρονται στις προδιαγραφές του έργου.
* Προσδιορισμός και αναλυτική περιγραφή των παραδοτέων του έργου, όπως αυτά προκύπτουν από τις απαιτήσεις των προδιαγραφών του διαγωνισμού και την προτεινόμενη μεθοδολογική προσέγγιση του υποψήφιου Αναδόχου.
* Καταγραφή τρόπου λειτουργίας της ομάδας έργου και αντιστοίχιση των μελών της ομάδας έργου με συγκεκριμένα παραδοτέα.
* Αναλυτικό χρονοδιάγραμμα υλοποίησης του έργου (διάγραμμα GANTT), όπου θα απεικονίζονται οι φάσεις υλοποίησης, οι δραστηριότητες, τα κυριότερα ορόσημα και τα παραδοτέα του έργου.

Κατά τη διάρκεια υλοποίησης του Έργου, ο Ανάδοχος θα υποβάλλει Μηνιαίες Αναφορές Προόδου (progress reports) σχετικά με τις δράσεις του και τις διαδικασίες εκτέλεσης του Έργου, έτσι ώστε να διασφαλίζεται:

* η τήρηση του χρονοδιαγράμματος του Έργου
* η ορθή, και συμβατή με τις προδιαγραφές, εκτέλεση των υποχρεώσεων του Αναδόχου.

Οι τακτικές συναντήσεις του Αναδόχου με την ΕΠΕ για την πρόοδο του Έργου θα διεξάγονται σε μηνιαία βάση.

Ο Υπεύθυνος Διαχείρισης Έργου του Αναδόχου θα παρουσιάζει σε κάθε συνάντηση την Αναφορά Προόδου του Έργου, στην οποία θα συμπεριλαμβάνεται τυχόν ενημερωμένη έκδοση του χρονοδιαγράμματος του Έργου.

Εκτός από τις τακτικές συναντήσεις, ο Πρόεδρος της ΕΠΕ μπορεί να συγκαλέσει έκτακτες συναντήσεις εάν κριθεί απαραίτητο.

Ο Ανάδοχος θα τηρεί τα πρακτικά των συναντήσεων που διεξάγονται για την πρόοδο του Έργου και θα τα αποστέλλει στην Αναθέτουσα Αρχή. Ο υποψήφιος Ανάδοχος, θα πρέπει να συμπεριλάβει στην προσφορά του τα έγγραφα του Συστήματος Διαχείρισης Ποιότητας που εφαρμόζει, ή σε περίπτωση χρήσης λογισμικού, να γίνει σχετική αναφορά.

#### Ομάδα έργου / Σχήμα διοίκησης έργου

Ο υποψήφιος Ανάδοχος υποχρεούται να υποβάλλει στην Προσφορά του ολοκληρωμένη πρόταση για το σχήμα διοίκησης, την ομάδα έργου που θα διαθέσει για τη διοίκηση και υλοποίηση του Έργου, το γνωστικό αντικείμενο που θα καλύψουν ο Υπεύθυνος και η Ομάδα Έργου, καθώς και το χρόνο απασχόλησής τους ανά Φάση του Έργου.

Ειδικότερα ο ανάδοχος πρέπει να παρουσιάσει στη προσφορά του, ανά Τμήμα, τα ακόλουθα στοιχεία:

* Την οργάνωση της ομάδας έργου με προσδιορισμό των ρόλων και αρμοδιοτήτων των υποομάδων εργασίας, τον τρόπο λειτουργίας και συνεργασίας των μελών
* το συνολικό χρόνο απασχόλησης του κάθε μέλους της Ομάδας Έργου σε Ανθρωπομήνες (Α/Μ).
* τους συνολικούς Ανθρωπομήνες (Α/Μ)/φάση

Η οργάνωση της ομάδας έργου με προσδιορισμό των ρόλων και αρμοδιοτήτων των υποομάδων εργασίας, τον τρόπο λειτουργίας και συνεργασίας των μελών αποτελεί ελάχιστη απαίτηση για την αξιολόγησή της.

Η αξιολόγηση έγκειται στην εστιασμένη αντιστοιχία ρόλων και απαιτήσεων έργου, στην αντιστοιχία ανθρωπομηνών και απαιτήσεων έργου (ανά φάση), στη μέθοδο επικοινωνίας για τη λήψη αποφάσεων και στη διακυβέρνηση της ομάδας σε σχέση με την Αναθέτουσα Αρχή.

Ο Ανάδοχος θα πρέπει να οργανώσει ομάδα για το έργο, η οποία θα αποτελείται από κατ’ ελάχιστον από:

* Τον Υπεύθυνο Έργου (ΥΕ), ο οποίος θα ηγηθεί της ομάδας έργου και θα έχει τη συνολική ευθύνη επικοινωνίας με την Αναθέτουσα Αρχή, συντονισμού των εργασιών και διευθέτησης των ζητημάτων, που άπτονται της παρακολούθησης, παραλαβής και πληρωμής του έργου.
* Την Ομάδα Ανάπτυξης
* Την Ομάδα Παραμετροποίησης

Την Ομάδα Υλοποίησης Δράσεων

Τυχόν αλλαγή του προσωπικού θα τελεί υπό την έγκριση της Αναθέτουσας Αρχής μετά από σχετική εισήγηση της ΕΠΕ και οι σχετικές αποφάσεις θα αποτελούν αναπόσπαστο μέρος της συναφθείσας σύμβασης.

Ο Ανάδοχος υποχρεούται να ειδοποιεί την Αναθέτουσα Αρχή εγγράφως δεκαπέντε (15) ημέρες πριν από την αντικατάσταση.

Η Αναθέτουσα Αρχή θα έχει την κύρια ευθύνη επίβλεψης και ελέγχου της πορείας ανάπτυξης και υλοποίησης του Έργου, ενώ την κύρια ευθύνη υλοποίησης του Έργου θα την έχει ο ανάδοχος.

#### Τόπος Υλοποίησης

Ο Ανάδοχος θα προσφέρει τις υπηρεσίες του κατά κύριο λόγο στις εγκαταστάσεις του Φορέα Λειτουργίας αλλά και σε όποια άλλα σημεία προκύψουν από τις απαιτήσεις του Έργου.

Τόπος υποβολής των παραδοτέων είναι η έδρα της ΚτΠ Μ.Α.Ε.

### Χρονοδιάγραμμα και Φάσεις Υλοποίησης

#### Χρονοδιάγραμμα έργου

Η συνολική διάρκεια της σύμβασης, κάθε τμήματος, ορίζεται σε **οκτώ (8) μήνες** και νοείται το χρονικό διάστημα από την ημερομηνία υπογραφής της σύμβασης, κάθε τμήματος, έως την υποβολή του τελευταίου παραδοτέου με το τέλος της παραγωγικής λειτουργίας, σύμφωνα με το αναλυτικό χρονοδιάγραμμα του έργου.

Στη συνολική διάρκεια της σύμβασης περιλαμβάνεται και ο χρόνος που θα απαιτηθεί για την παραλαβή των ενδιάμεσων φάσεων και παραδοτέων μέχρι την παράδοση και του τελευταίου παραδοτέου που ορίζει την λήξη της σύμβασης και την έναρξη της διαδικασίας για την οριστική παραλαβή του έργου.

|  |  |  |  |  |  |  |
| --- | --- | --- | --- | --- | --- | --- |
|  | | **ΧΡΟΝΟΔΙΑΓΡΑΜΜΑ ΕΡΓΟΥ** | | | | |
| **Φάση** | **Τίτλος Φάσης** | | **Διάρκεια υλοποίησης (ΜΗΝΕΣ)** | **Διάρκεια Ελέγχου Παραδοτέων (ΜΗΝΕΣ)** | **Διάρκεια Σύμβασης (ΜΗΝΕΣ)** | **Προϋπόθεση έναρξης** |
| **ΦΑΣΗ 1** | Στρατηγική Επικοινωνίας, Σχέδιο Δράσεων και Πανελλαδικές Έρευνες | | 7 | 1 | 8 | Έναρξη με την υπογραφή της Σύμβασης |
| **ΦΑΣΗ 2** | Δημιουργικός Σχεδιασμός & Παραγωγή Περιεχομένου (Οπτικοακουστικού, Ψηφιακού και λοιπού προωθητικού υλικού) | | 1 | 1 | 2 | Έναρξη με την υπογραφή της Σύμβασης |
| **ΦΑΣΗ 3** | Διαφήμιση & Προβολή σε ΜΜΕ | | 6 | 1 | 7 | Εκκίνηση τον Μ2 |
| **ΦΑΣΗ 4** | Προβολή στο διαδίκτυο & ΜΚΔ | | 5 | 1 | 6 | Εκκίνηση με την ολοκλήρωση της Φάσης 2 |
| **ΦΑΣΗ 5** | Σχεδιασμός & Οργάνωση Εκδηλώσεων | | 5 | 1 | 6 | Εκκίνηση με την ολοκλήρωση της Φάσης 2 |
| **ΦΑΣΗ 6** | Διαχείριση έργου | | 7 | 1 | 8 | Έναρξη με την υπογραφή της Σύμβασης |

Στη συνέχεια παρατίθεται το χρονοδιάγραμμα υλοποίησης του Έργου:

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Φάση** | **Περιγραφή Φάσης** | **Μήνας Υλοποίησης** | | | | | | | |
|  |  | 1 | 2 | 3 | 4 | 5 | 6 | 7 | 8 |
| **Φ1** | Στρατηγική Επικοινωνίας, Σχέδιο Δράσεων και Πανελλαδικές Έρευνες |  |  |  |  |  |  |  |  |
|  | *Π.1.1: Στρατηγικό σχέδιο επικοινωνίας* |  | **Χ** |  |  |  |  |  |  |
|  | *Π.1.2: Προκαταρκτικές έρευνες πεδίου* |  |  |  | **Χ** |  |  |  |  |
|  | *Π.1.3: Ενδιάμεσες έρευνες πεδίου* |  |  |  |  |  | **Χ** |  |  |
|  | *Π.1.4: Οριστικές έρευνες πεδίου* |  |  |  |  |  |  |  | **Χ** |
| **Φ2** | Δημιουργικός Σχεδιασμός & Παραγωγή Περιεχομένου (Οπτικοακουστικού, Ψηφιακού και λοιπού προωθητικού υλικού) |  |  |  |  |  |  |  |  |
|  | *Π.2.1: Video spots* |  | **Χ** |  |  |  |  |  |  |
|  | *Π.2.2: Radio spots* |  | **Χ** |  |  |  |  |  |  |
|  | *Π.2.3: Δημιουργικός σχεδιασμός υλικού προβολής* |  | **Χ** |  |  |  |  |  |  |
|  | *Π.2.4: Παραγωγή (πακέτο) υλικού προβολής* |  | **Χ** |  |  |  |  |  |  |
| **Φ3** | Διαφήμιση & Προβολή σε ΜΜΕ |  |  |  |  |  |  |  |  |
|  | *Π.3.1: Media / Marketing plan* |  | **Χ** |  |  |  |  |  |  |
|  | *Π.3.2: Απολογισμός εργασιών διαφήμισης 1ου διμήνου* |  |  | **Χ** |  |  |  |  |  |
|  | *Π.3.3: Απολογισμός εργασιών διαφήμισης 2ου διμήνου* |  |  |  |  | **Χ** |  |  |  |
|  | *Π.3.4: Απολογισμός εργασιών διαφήμισης 3ου διμήνου* |  |  |  |  |  |  | **Χ** |  |
|  | *Π.3.5: Τελικός Απολογισμός εργασιών διαφήμισης* |  |  |  |  |  |  |  | **Χ** |
| **Φ4** | Προβολή στο διαδίκτυο & ΜΚΔ |  |  |  |  |  |  |  |  |
|  | *Π.4.1: Απολογισμός εργασιών κοινωνικής δικτύωσης, και προβολής στο διαδίκτυο (1ο δίμηνο)* |  |  |  | **Χ** |  |  |  |  |
|  | *Π.4.2: Απολογισμός εργασιών κοινωνικής δικτύωσης, και προβολής στο διαδίκτυο (2ο δίμηνο)* |  |  |  |  |  | **Χ** |  |  |
|  | *Π.4.3: Απολογισμός εργασιών κοινωνικής δικτύωσης, και προβολής στο διαδίκτυο (3ο δίμηνο)* |  |  |  |  |  |  |  | **Χ** |
| **Φ5** | Σχεδιασμός & Οργάνωση Εκδηλώσεων |  |  |  |  |  |  |  |  |
|  | *Π.5.1: Σχεδιασμός και διεξαγωγή Ημερίδων / Εκδηλώσεων* |  |  |  | **Χ** |  | **Χ** |  | **Χ** |
|  | *Π.5.2: Υλικά εκδηλώσεων/ ημερίδων κ.α* |  |  | **Χ** |  |  |  |  |  |
| **Φ6** | Διαχείριση έργου |  |  |  |  |  |  |  |  |
|  | *Διμηνιαίες Αναφορές Προόδου Έργου* |  | **Χ** |  | **Χ** |  | **Χ** |  | **Χ** |

#### Φάσεις και παραδοτέα έργου

Οι παρακάτω Φάσεις και τα αντίστοιχα παραδοτέα τους αντιστοιχούν σε κάθε ένα από τα δύο Τμήματα της παρούσας.



##### Φάση 1: Στρατηγική Επικοινωνίας, Σχέδιο Δράσεων και Πανελλαδικές Έρευνες

| **Φάση 1:** **Στρατηγική Επικοινωνίας, Σχέδιο Δράσεων και Πανελλαδικές Έρευνες** | |
| --- | --- |
| **Τίτλος Παραδοτέου** | **Περιγραφή Παραδοτέου** |
| Τα περιεχόμενα των παραδοτέων της Φάσης 1, αφορούν στη δράση 1 της Παρ.2.1, και στην δράση 7 της Παρ. 2.7και αναλύονται ως ακολούθως: | |
| Π.1.1: Στρατηγικό σχέδιο επικοινωνίας | Στρατηγικό Σχέδιο προβολής, προώθησης και διάχυσης Δράσεων. Περιλαμβάνει τα επιμέρους σχέδια όλων των δράσεων του έργου, Πλάνο προβολής σε ΜΜΕ, Digital Media Plan, Ημερίδες. |
| Π.1.2: Προκαταρκτικές έρευνες πεδίου | Έρευνες πεδίου για τη διερεύνηση απόψεων των πολιτών αναφορικά με το περιεχόμενο και την αποτελεσματικότητα των σχεδιαζόμενων δράσεων. Οι έρευνες θα διεξαχθούν πριν την έναρξη του προγράμματος ώστε τα αποτελέσματά τους να ληφθούν υπόψη κατά το σχεδιασμό των δράσεων. |
| Π.1.3: Ενδιάμεσες έρευνες πεδίου | Έρευνες πεδίου για τη διερεύνηση απόψεων των πολιτών αναφορικά με την ικανοποίηση, την αποτελεσματικότητα και την αναγνωρισιμότητα των δράσεων. Οι έρευνες θα διεξαχθούν, στο μέσο του προγράμματος |
| Π.1.4: Οριστικές έρευνες πεδίου | Έρευνες πεδίου για τη διερεύνηση απόψεων των πολιτών αναφορικά με την ικανοποίηση, την αποτελεσματικότητα και την αναγνωρισιμότητα των δράσεων. Οι έρευνες θα διεξαχθούν στο τέλος του προγράμματος |

##### Φάση 2: Δημιουργικός Σχεδιασμός & Παραγωγή Περιεχομένου (Οπτικοακουστικού, Ψηφιακού και λοιπού προωθητικού υλικού)

| **Φάση 2:** **Δημιουργικός Σχεδιασμός & Παραγωγή Περιεχομένου (Οπτικοακουστικού, Ψηφιακού και λοιπού προωθητικού υλικού)** | |
| --- | --- |
| **Τίτλος Παραδοτέου** | **Περιγραφή Παραδοτέου** |
| Τα περιεχόμενα των παραδοτέων της Φάσης 2, αφορούν στις δράσεις 2 και 3 (παρ. 2.2 και 2.32.3)και αναλύονται ως ακολούθως: | |
| Π.2.1: Παραγωγή Video spots | Σχεδιασμός και Παραγωγή οπτικοακουστικού ψηφιακού υλικού (αφορά σε τηλεοπτικά spots καθώς και προωθητικά video για social media, εκδηλώσεις) |
| Π.2.2: Παραγωγή Radio spots | Σχεδιασμός και Παραγωγή ακουστικού ψηφιακού υλικού (radio ή digital audio) |
| Π.2.3: Δημιουργικός σχεδιασμός υλικού προβολής | Δημιουργικός σχεδιασμός υλικού σύμφωνα με τα αποτελέσματα του Π.1.1. (αφορά σε σχεδιασμό Microsites, web banners, application, μακέτες καταχωρήσεων στον τύπο, μακέτες ενημερωτικών εντύπων, φυλλαδίων & αφισών, διαφημιστικού υλικού, ενημερωτικών εντύπων, φυλλαδίων & αφισών, Οut of home advertising). |
| Π.2.4: Παραγωγή (πακέτο) υλικού προβολής | Παραγωγή υλικού προβολής σύμφωνα τα αποτελέσματα του Π.1.1. (αφορά ανάπτυξη Microsites, web banners, application, μακέτες καταχωρήσεων στον τύπο, μακέτες ενημερωτικών εντύπων, φυλλαδίων & αφισών, διαφημιστικού υλικού, ενημερωτικών εντύπων, φυλλαδίων & αφισών, Οut of home advertising) |

##### Φάση 3: Διαφήμιση & Προβολή σε ΜΜΕ

| **Φάση 3:** **Διαφήμιση & Προβολή σε ΜΜΕ** | |
| --- | --- |
| **Τίτλος Παραδοτέου** | **Περιγραφή Παραδοτέου** |
| Τα περιεχόμενα των παραδοτέων της Φάσης 3, αφορούν στη δράση 4 (παρ. 2.4) , και αναλύονται ως ακολούθως: | |
| Π.3.1: Media / Marketing plan | Καθορισμός στρατηγικής του τρόπου προώθησης του υλικού μέσω του συνόλου των **ψηφιακών** και **παραδοσιακών** μέσων που αφορούν το έργο, σύμφωνα με τις παρ. 2.4.1 και 2.4.2. Περιλαμβάνει τον καθορισμό στόχων και την επιλογή κατάλληλων καναλιών (όπως social media, τηλεόραση, ραδιόφωνο). |
| Π.3.2: Απολογισμός εργασιών διαφήμισης 1ου διμήνου | Αναλυτική αναφορά που καταγράφει τα αποτελέσματα και την απόδοση των διαφημιστικών ενεργειών του 1ου διμήνου. Ο απολογισμός αυτός βοηθά στην αξιολόγηση της αποτελεσματικότητας των διαφημιστικών στρατηγικών και στη βελτιστοποίηση μελλοντικών ενεργειών. |
| Π.3.3: Απολογισμός εργασιών διαφήμισης 2ου διμήνου | Αναλυτική αναφορά που καταγράφει τα αποτελέσματα και την απόδοση των διαφημιστικών ενεργειών του 2ου διμήνου. Ο απολογισμός αυτός βοηθά στην αξιολόγηση της αποτελεσματικότητας των διαφημιστικών στρατηγικών και στη βελτιστοποίηση μελλοντικών ενεργειών. |
| Π.3.4: Απολογισμός εργασιών διαφήμισης 3ου διμήνου | Αναλυτική αναφορά που καταγράφει τα αποτελέσματα και την απόδοση των διαφημιστικών ενεργειών του 3ου διμήνου. Ο απολογισμός αυτός βοηθά στην αξιολόγηση της αποτελεσματικότητας των διαφημιστικών στρατηγικών και στη βελτιστοποίηση μελλοντικών ενεργειών. |
| Π.3.5: Τελικός απολογισμός εργασιών διαφήμισης | Τελικός απολογισμός που καταγράφει τα αποτελέσματα και την απόδοση των διαφημιστικών ενεργειών του έργου. Ο απολογισμός αυτός βοηθά στην αξιολόγηση της αποτελεσματικότητας των διαφημιστικών στρατηγικών και στη βελτιστοποίηση μελλοντικών ενεργειών. |

##### Φάση 4: Προβολή στο διαδίκτυο & σε Μέσα Κοινωνικής Δικτύωσης

| Φάση 4: Προβολή στο διαδίκτυο & σε Μέσα Κοινωνικής Δικτύωσης, Digital Media και ψηφιακές πλατφόρμες | |
| --- | --- |
| **Τίτλος Παραδοτέου** | **Περιγραφή Παραδοτέου** |
| Τα περιεχόμενα των παραδοτέων της Φάσης 4, αφορούν στη δράση 5 της Παρ. 2.5, και αναλύονται ως ακολούθως: | |
| Π.4.1: Απολογισμός εργασιών κοινωνικής δικτύωσης, και προβολής στο διαδίκτυο (1ο δίμηνο) | Απολογισμός εργασιών ενίσχυσης παρουσίας στους λογαριασμούς κοινωνικής δικτύωσης, και προβολής στο διαδίκτυο κατά το 1ο Συμβατικό δίμηνο |
| Π.4.2: Απολογισμός εργασιών κοινωνικής δικτύωσης, και προβολής στο διαδίκτυο (2ο δίμηνο) | Απολογισμός εργασιών ενίσχυσης παρουσίας στους λογαριασμούς κοινωνικής δικτύωσης, και προβολής στο διαδίκτυο κατά το 2ο Συμβατικό δίμηνο |
| Π.4.3: Απολογισμός εργασιών κοινωνικής δικτύωσης, και προβολής στο διαδίκτυο (3ο δίμηνο) | Απολογισμός εργασιών ενίσχυσης παρουσίας στους λογαριασμούς κοινωνικής δικτύωσης, και προβολής στο διαδίκτυο κατά το 3ο Συμβατικό δίμηνο |
|  |  |

##### Φάση 5: Σχεδιασμός & Οργάνωση Εκδηλώσεων

| **Φάση 5:** **Σχεδιασμός & Οργάνωση Εκδηλώσεων** | |
| --- | --- |
| **Τίτλος Παραδοτέου** | **Περιγραφή Παραδοτέου** |
| Τα περιεχόμενα των παραδοτέων της Φάσης 5, αφορούν στη δράση 6 της Παρ. 2.6, και αναλύονται ως ακολούθως: | |
| Π.5.1: Σχεδιασμός και διεξαγωγή Ημερίδων / Εκδηλώσεων | Σχεδιασμός και διεξαγωγή ενημερωτικών ημερίδων/εκδηλώσεων με θέμα την προώθηση, ευαισθητοποίηση και ενημέρωση του στοχοθετούμενου κοινού για θέματα αντιμετώπισης και πρόληψης κινδύνων και φυσικών καταστροφών θα επικεντρωθεί στη διαμόρφωση μιας κουλτούρας ετοιμότητας και αντίδρασης. Εξειδικευμένοι ομιλητές από τομείς όπως η πολιτική προστασία, η διαχείριση κρίσεων και η περιβαλλοντική ασφάλεια θα παρουσιάσουν πρακτικές λύσεις και στρατηγικές για την ενίσχυση της ανθεκτικότητας των κοινοτήτων. Μέσα από διαδραστικές παρουσιάσεις και συζητήσεις, το κοινό-στόχος θα ενημερωθεί για τα βήματα πρόληψης και τις ενέργειες που πρέπει να ακολουθηθούν σε περιπτώσεις φυσικών καταστροφών, όπως σεισμοί, πυρκαγιές και πλημμύρες. Το παραδοτέο θα περιλαμβάνει διμηνιαίες αναφορές των εκδηλώσεων που πραγματοποιήθηκαν στο συγκεκριμένο χρονικό διάστημα και τεκμηριωτικό υλικό |
| Π.5.2: Υλικά εκδηλώσεων/ ημερίδων κ.α | Σχεδιασμός, παραγωγή και προμήθειας ειδικού υλικού για την υποστήριξη των ημερίδων. Ενδεικτικά αναφέρονται: προσκλήσεις, σημάνσεις, προγράμματα, έντυπα, φυλλάδια, παρουσιάσεις, ερωτηματολόγια αξιολόγησης, υλικό για βιωματικές δραστηριότητες, ενημερωτικά banners και αφίσες) |

Κάθε υποψήφιος ανάδοχος θα πρέπει να παρουσιάσει στην προσφορά του το προτεινόμενο πρόγραμμα ημερίδων / events που προτείνει ανάλογα με το τμήμα για το οποίο καταθέτει προσφορά καθώς και με όσα αναφέρονται στην Παρ.2.6 της παρούσας.

##### Φάση 6: Διαχείριση Έργου

| **Φάση 6:** **Διαχείριση Έργου** | |
| --- | --- |
| **Τίτλος Παραδοτέου** | **Περιγραφή Παραδοτέου** |
| Τα περιεχόμενα των παραδοτέων της Φάσης 6 αναλύονται ως ακολούθως: | |
| Π.6.1 Διμηνιαίες αναφορές Προόδου Έργου | Διμηνιαίες αναφορές προόδου του έργου σε σχέση με το χρονοδιάγραμμα τις φάσεις και τα παραδοτέα στις οποίες θα αποτυπώνεται ο απολογισμός, ο προγραμματισμός του επόμενου μήνα καθώς και οι ενδεχόμενοι κίνδυνοι και τα προβλήματα. |

#### Χρόνος Υποβολής και Διαδικασία Οριστικοποίησης Παραδοτέων & Προϋποθέσεις παραλαβής

Σημειώνεται ότι τα παραδοτέα που αναφέρονται στον παρακάτω πίνακα αφορούν κάθε ένα από τα δύο Τμήματα του έργου. Επομένως, ο ανάδοχος κάθε Τμήματος καλείται να παραδώσει διακριτά παραδοτέα για κάθε Τμήμα που θα αναλάβει.

| **Α/Α** | **ΦΑΣΗ** | **ΚΩΔ. ΠΑΡΑΔΟΤΕΟΥ** | **ΧΡΟΝΟΣ ΥΠΟΒΟΛΗΣ**  **1ης ΕΚΔΟΣΗΣ ΠΑΡΑΔΟΤΕΟΥ** | **ΔΙΑΡΚΕΙΑ ΕΛΕΓΧΟΥ**  **ΠΑΡΑΔΟΤΕΟΥ (ΜΗΝΕΣ)** |
| --- | --- | --- | --- | --- |
| 1 | 1 | Π.1.1: Στρατηγικό σχέδιο επικοινωνίας | Μ1 | 1 |
| 2 | 1 | Π.1.2: Προκαταρκτικές έρευνες πεδίου | Μ3 | 1 |
| 3 | 1 | Π.1.3: Ενδιάμεσες έρευνες πεδίου | Μ5 | 1 |
| 4 | 1 | Π.1.4: Οριστικές έρευνες πεδίου | Μ7 | 1 |
| 5 | 2 | Π.2.1: Παραγωγή Video spots | Μ1 | 1 |
| 6 | 2 | Π.2.2: Παραγωγή Radio spots | Μ1 | 1 |
| 7 | 2 | Π.2.3: Δημιουργικός σχεδιασμός υλικού προβολής | Μ1 | 1 |
| 8 | 2 | Π.2.4: Παραγωγή (πακέτο) υλικού προβολής | Μ1 | 1 |
| 9 | 3 | Π.3.1: Media / Marketing plan | Μ1 | 1 |
| 10 | 3 | Π.3.2: Απολογισμός εργασιών διαφήμισης 1ου διμήνου | Μ2 | 1 |
| 11 | 3 | Π.3.3: Απολογισμός εργασιών διαφήμισης 2ου διμήνου | Μ4 | 1 |
| 12 | 3 | Π.3.4: Απολογισμός εργασιών διαφήμισης 3ου διμήνου | Μ6 | 1 |
| 13 | 3 | Π.3.5: Τελικός απολογισμός εργασιών διαφήμισης | Μ7 | 1 |
| 14 | 4 | Π.4.1: Απολογισμός εργασιών κοινωνικής δικτύωσης, και προβολής στο διαδίκτυο (1ο δίμηνο) | Μ3 | 1 |
| 15 | 4 | Π.4.2: Απολογισμός εργασιών κοινωνικής δικτύωσης, και προβολής στο διαδίκτυο (2ο δίμηνο) | Μ5 | 1 |
| 16 | 4 | Π.4.3: Απολογισμός εργασιών κοινωνικής δικτύωσης, και προβολής στο διαδίκτυο (3ο δίμηνο) | Μ7 | 1 |
| 17 | 5 | Π.5.1: Σχεδιασμός και διεξαγωγή Ημερίδων / Εκδηλώσεων | Οι αναφορές υποβάλλονται εντός του 1ου πενθημέρου μετά την παρέλευση του Μ4, Μ6 και στη λήξη του Μ8 |  |
| 18 | 5 | Π.5.2: Υλικά εκδηλώσεων/ ημερίδων κ.α | Μ2 | 1 |
| 19 | 6 | Π.6.1: Διμηνιαίες αναφορές προόδου | Οι αναφορές υποβάλλονται εντός του 1ου πενθημέρου μετά την παρέλευση κάθε δίμηνης περιόδου Μ2, Μ4, Μ6, και στη λήξη του Μ8 |  |

Ο Ανάδοχος, υποβάλει την 1η έκδοση κάθε παραδοτέου, σύμφωνα με τον προβλεπόμενο «Χρόνο Υποβολής» του παραπάνω πίνακα. Η Επιτροπή Παραλαβής Έργου, ελέγχει το παραδοτέο και καταγράφει σε πρακτικό τις παρατηρήσεις της, τις οποίες διαβιβάζει στον Ανάδοχο για διόρθωση και υποβολή επικαιροποιημένης έκδοσης του παραδοτέου. Η διαδικασία αυτή επαναλαμβάνεται ανά παραδοτέο, όσες φορές απαιτηθεί κατά τη διάρκεια της ως άνω προβλεπόμενης «Διάρκειας Ελέγχου» εντός της οποίας υποχρεωτικά υποβάλλεται η τελική έκδοση του παραδοτέου προς παραλαβή και στη συνέχεια ακολουθεί η διαδικασία παραλαβής από την αρμόδια Επιτροπή, σύμφωνα με τα αναφερόμενα στην παρ.6.3 της παρούσας.

Στην περίπτωση που η Επιτροπή Παραλαβής από το έλεγχο της 1ης έκδοση του υποβληθέντος παραδοτέου διαπιστώσει ότι πληροί τις συμβατικές απαιτήσεις ακολουθεί η διαδικασία παραλαβής, σύμφωνα με τα αναφερόμενα στην παρ.6.3 της παρούσας.

#### Πιστοποίηση παραδοτέων έργου

Η πιστοποίηση των παραδοτέων του έργου μετάδοσης/δημοσίευσης διαφημιστικών μηνυμάτων στα ΜΜΕ, από την Επιτροπή Παραλαβής, θα πραγματοποιείται ως περιγράφεται παρακάτω ανά κατηγορία ενέργειας:

* Ιστοσελίδες: ενδεικτικά στιγμιότυπα οθόνης (screenshots) των διαφημιστικών μηνυμάτων της καμπάνιας, στα οποία θα πρέπει να διακρίνεται ξεκάθαρα η επωνυμία του site και η ημερομηνία εμφάνισης.
* Ραδιοφωνικοί σταθμοί: ροή μεταδόσεων από το σύστημα καταγραφής του μέσου, εναλλακτικά υπεύθυνη δήλωση-βεβαίωση πλήθους και περιόδου μεταδόσεων των διαφημιστικών μηνυμάτων, αμφότερες λίστες/βεβαιώσεις με την σφραγίδα και την υπογραφή του νόμιμου εκπροσώπου του μέσου.
* Έντυπα μέσα: Ένα (1) σώμα του εντύπου ή ηλεκτρονικό αρχείο δημοσίευσης όπου θα είναι εμφανής ο τίτλος του μέσου και η ημερομηνία δημοσίευσης.
* Τηλεοπτικοί σταθμοί : monitor/καταγραφή μεταδόσεων από τρίτη ανεξάρτητη πηγή (Media Services) όπου αυτό είναι διαθέσιμο. Όπου δεν υπάρχει τέτοια πηγή (π.χ τοπικά, περιφερειακά, συνδρομητικά κανάλια), ροή μεταδόσεων από το σύστημα καταγραφής του μέσου με σφραγίδα και υπογραφή του νόμιμου εκπροσώπου του μέσου.
* Υπαίθρια διαφημιστικά μέσα: το σύνολο αν είναι εφικτό ή αντιπροσωπευτικό αριθμό φωτογραφιών πιστοποίησης της ανάρτησης των θέσεων των διαφημιστικών μηνυμάτων της καμπάνιας, εναλλακτικά υπεύθυνη δήλωση-βεβαίωση πλήθους και περιόδου τοποθέτησης των διαφημιστικών μηνυμάτων με τη σφραγίδα και την υπογραφή του νόμιμου εκπροσώπου του μέσου.

Τα αναφερθέντα αποδεικτικά μετάδοσης/δημοσίευσης, πρέπει να αποστέλλονται στο Υπουργείο το αργότερο σε εξήντα ημέρες (60) από την ημερομηνία μετάδοσης/δημοσίευσης.

Σε τυχόν περιπτώσεις ΜΜΕ που δεν προσκομίσουν έγκαιρα τα παραπάνω, το Υπουργείο δικαιούται να εξαιρέσει το/τα συγκεκριμένα ΜΜΕ, από το συνολικό ποσό πληρωμής προς τον ανάδοχο. Οι τυχόν εκκρεμούσες περιπτώσεις ΜΜΕ χωρίς τα πλήρη αποδεικτικά μετάδοσης/δημοσίευσης, θα επανεξετάζονται σε τακτά χρονικά διαστήματα και τα σχετικά ποσά θα εξοφλούνται μόνο μετά από την κατάθεση και ρητή αποδοχή εκ μέρους της Επιτροπής Παραλαβής, των απαιτούμενων αποδεικτικών μετάδοσης/δημοσίευσης.

## ΠΑΡΑΡΤΗΜΑ ΙΙ – Πίνακες Συμμόρφωσης

**ΠΙΝΑΚΕΣ ΣΥΜΜΟΡΦΩΣΗΣ**

Επεξήγηση και οδηγίες συμπλήρωσης των Πινάκων Συμμόρφωσης που ακολουθούν:

Στη Στήλη «ΠΡΟΔΙΑΓΡΑΦΗ», περιγράφονται αναλυτικά οι αντίστοιχοι τεχνικοί όροι, υποχρεώσεις ή επεξηγήσεις για τα οποία θα πρέπει να δοθούν αντίστοιχες απαντήσεις.

Αν στη στήλη «ΑΠΑΙΤΗΣΗ» έχει συμπληρωθεί η λέξη «ΝΑΙ» ή ένας αριθμός (που σημαίνει υποχρεωτικό αριθμητικό μέγεθος της προδιαγραφής και απαιτεί συμμόρφωση) τότε η αντίστοιχη προδιαγραφή είναι υποχρεωτική για τον υποψήφιο Ανάδοχο, θεωρούμενη ως απαράβατος όρος σύμφωνα με την παρούσα διακήρυξη. Προσφορές που δεν καλύπτουν πλήρως απαράβατους όρους απορρίπτονται ως απαράδεκτες.

Αν η στήλη «ΑΠΑΙΤΗΣΗ» δεν έχει συμπληρωθεί με τη λέξη «ΝΑΙ» ή με κάποιον αριθμό, τότε η προδιαγραφή δεν είναι απαράβατος όρος. Προσφορές που δεν καλύπτουν τους μη απαράβατους όρους ή αποκλίνουν από αυτούς δεν απορρίπτονται.

Στη στήλη «ΑΠΑΝΤΗΣΗ» σημειώνεται η απάντηση του Αναδόχου που έχει τη μορφή ΝΑΙ/ΟΧΙ εάν η αντίστοιχη προδιαγραφή πληρούται ή όχι από την Προσφορά ή ένα αριθμητικό μέγεθος που δηλώνει την ποσότητα του αντίστοιχου χαρακτηριστικού στην Προσφορά.

Στη στήλη «ΠΑΡΑΠΟΜΠΗ» θα καταγραφεί η σαφής παραπομπή (μέσω αύξοντα αριθμού, σελίδας και στίχου τεχνικού εγχειριδίου) σε Παράρτημα ή ενότητα της Τεχνικής Προσφοράς το οποίο θα περιλαμβάνει αριθμημένα Τεχνικά Φυλλάδια κατασκευαστών, ή αναλυτικές τεχνικές περιγραφές των υπηρεσιών, του εξοπλισμού ή του τρόπου διασύνδεσης και λειτουργίας ή αναφορές μεθοδολογίας εγκατάστασης και υποστήριξης κλπ., που κατά την κρίση του υποψηφίου Αναδόχου τεκμηριώνουν τα στοιχεία των Πινάκων Συμμόρφωσης. Στην αρχή του Παραρτήματος καταγράφεται αναλυτικός πίνακας των περιεχόμενων του.

Τονίζεται ότι είναι υποχρεωτική η απάντηση σε όλα τα σημεία των Πινάκων Συμμόρφωσης (υποχρεωτικά και επιθυμητά) και η παροχή όλων των πληροφοριών που ζητούνται.

Μη συμμόρφωση με τον παραπάνω όρο συνιστά λόγο απόρριψης της Προσφοράς.

| **Α/Α** | **ΠΡΟΔΙΑΓΡΑΦΗ** | **ΑΠΑΙΤΗΣΗ** | **ΑΠΑΝΤΗΣΗ** | **ΠΑΡΑΠΟΜΠΗ ΤΕΚΜΗΡΙΩΣΗΣ** |
| --- | --- | --- | --- | --- |
|  | | | | |
|  | Δράση 1: Στρατηγική Επικοινωνία και Σχέδιο Δράσεων: Πλήρης συμμόρφωση με τις απαιτήσεις της ενότητας 2.1 του Παραρτήματος I | ΝΑΙ |  |  |
|  | | | | |
|  | Δράση 2: Δημιουργικός Σχεδιασμός και Παραγωγή Έντυπου, Οπτικοακουστικού και Λοιπού Προωθητικού Υλικού για τις ανάγκες του σχεδίου δράσης: Πλήρης συμμόρφωση με τις απαιτήσεις της ενότητας 2.2 του Παραρτήματος I | ΝΑΙ |  |  |
|  | | | | |
|  | Δράση 3: Ψηφιακές Εφαρμογές: Πλήρης συμμόρφωση με τις απαιτήσεις της ενότητας 2.3 του Παραρτήματος I | ΝΑΙ |  |  |
|  | | | | |
|  | Δράση 4: Ενέργειες προβολής και δημοσιότητας σε ΜΜΕ: Πλήρης συμμόρφωση με τις απαιτήσεις της ενότητας 2.4 του Παραρτήματος I | ΝΑΙ |  |  |
|  | | | | |
|  | Δράση 5: Στρατηγικό Σχέδιο Προβολής στα Μέσα Κοινωνικής Δικτύωσης και τις ψηφιακές πλατφόρμες: Πλήρης συμμόρφωση με τις απαιτήσεις της ενότητας 2.5 του Παραρτήματος I | ΝΑΙ |  |  |
|  | | | | |
|  | Δράση 6: Δράσεις προώθησης, ενημέρωσης, έμμεσης προβολής και δημοσιότητας (Εκδηλώσεις –Events): Πλήρης συμμόρφωση με τις απαιτήσεις της ενότητας 2.6 του Παραρτήματος I | ΝΑΙ |  |  |
|  | | | | |
|  | Δράση 7: Έρευνες Αναγνωρισιμότητας και Αντιλήψεων Κοινού: Πλήρης συμμόρφωση με τις απαιτήσεις της ενότητας 2.7 του Παραρτήματος I | ΝΑΙ |  |  |
|  | | | | |
|  | Μεθοδολογία διοίκησης και διασφάλισης ποιότητας: Πλήρης συμμόρφωση με τις απαιτήσεις της ενότητας 3.1 του Παραρτήματος I | ΝΑΙ |  |  |
|  | | | | |
|  | Σχήμα διοίκησης, και ομάδα έργου: Πλήρης συμμόρφωση με τις απαιτήσεις της ενότητας 3.2 του Παραρτήματος I | ΝΑΙ |  |  |
|  | | | | |
|  | | | | |

## ΠΑΡΑΡΤΗΜΑ ΙΙI – ΕΥΡΩΠΑΙΚΟ ΕΝΙΑΙΟ ΕΓΓΡΑΦΟ ΣΥΜΒΑΣΗΣ (ΕΕΕΣ)

**ΕΥΡΩΠΑΙΚΟ ΕΝΙΑΙΟ ΕΓΓΡΑΦΟ ΣΥΜΒΑΣΗΣ (ΕΕΕΣ)**

Από τις 2-5-2019, οι αναθέτουσες αρχές συντάσσουν το ΕΕΕΣ με τη χρήση της νέας ηλεκτρονικής υπηρεσίας Promitheus ESPDint (https://espdint.eprocurement.gov.gr/), που προσφέρει τη δυνατότητα ηλεκτρονικής σύνταξης και διαχείρισης του Ευρωπαϊκού Ενιαίου Εγγράφου Σύμβασης (ΕΕΕΣ). Η σχετική ανακοίνωση είναι διαθέσιμη στη Διαδικτυακή Πύλη του ΕΣΗΔΗΣ www.promitheus.gov.gr

Συνημμένα της παρούσας διακήρυξης περιλαμβάνονται:

* Πρότυπο του Ευρωπαϊκού Ενιαίου Εγγράφου Σύμβασης (ΕΕΕΣ) της παρούσας διακήρυξης σε μορφή αρχείου pdf ψηφιακά υπογεγραμμένο, το οποίο αποτελεί αναπόσπαστο μέρος της διακήρυξης.
* Το Ευρωπαϊκό Ενιαίο Έγγραφο Σύμβασης (ΕΕΕΣ) σε μορφή αρχείου.xml το οποίο θα μπορούν να χρησιμοποιήσουν οι ενδιαφερόμενοι οικονομικοί φορείς, προκειμένου να το συμπληρώσουν.

Επισημαίνεται ότι οι προσφέροντες για το μέρος IV Κριτήρια επιλογής του ΕΕΕΣ συμπληρώνουν μόνο την ενότητα α «Γενική ένδειξη για όλα τα κριτήρια επιλογής».

## ΠΑΡΑΡΤΗΜΑ ΙV – Υπόδειγμα Βιογραφικού Σημειώματος

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| **ΒΙΟΓΡΑΦΙΚΟ ΣΗΜΕΙΩΜΑ** | | | | | | | | | | | | |
|  | | | | | | | | | | | | |
| **ΠΡΟΣΩΠΙΚΑ ΣΤΟΙΧΕΙΑ** | | | | | | | |  | | | | |
| **Επώνυμο:** | |  | | | | | | **Όνομα:** |  | | | |
|  | | | | | | | | | | | | |
| **Πατρώνυμο:** | | |  | | | | | **Μητρώνυμο:** | | |  | |
|  | | | | | | | | | | | | |
| **Ημερομηνία Γέννησης:** | | | | \_\_ /\_\_ / \_\_\_\_ | | | | **Τόπος Γέννησης:** | | | |  |
|  | | | | | | | | | | | | |
| **Τηλέφωνο:** | | | | | | |  | **E-mail:** | |  | | |
| **Fax:** | | | | | | |  |  | |  | | |
|  | | | | |  | | |  | | | |  |
| **Διεύθυνση Κατοικίας:** | | | | | |  | |  | | | |  |
|  | | | | | |  | |  | | | |  |
|  | | | | |  | | |  | | | |  |
|  | | | | | | | | | | | | |
| **ΕΚΠΑΙΔΕΥΣΗ** | | | |  | | | | | | | | |
| **Όνομα Ιδρύματος** | | | | | | | **Τίτλος Πτυχίου** | **Ειδικότητα** | | | | **Ημερομηνία Απόκτησης Πτυχίου** |
|  | | | | | | |  |  | | | |  |
|  | | | | | | |  |  | | | |  |
|  | | | | | | |  |  | | | |  |
| **ΚΑΤΗΓΟΡΙΑ ΣΤΕΛΕΧΟΥΣ**  (στο προτεινόμενο, από τον υποψήφιο Οικονομικό Φορέα, σχήμα διοίκησης Έργου) | | | | | | |  | | | | |

|  |
| --- |
| **ΕΠΑΓΓΕΛΜΑΤΙΚΗ ΕΜΠΕΙΡΙΑ** |

|  |  |  |  |  |
| --- | --- | --- | --- | --- |
| **Έργο** | **Εργοδότης** | **Θέση**[[25]](#footnote-25) **και Καθήκοντα στο Έργο** | **Απασχόληση στο Έργο** | |
| **Περίοδος**  (από **-** έως) | **Α/Μ** |
|  |  |  | \_\_ /\_\_ / \_\_\_  -  \_\_ /\_\_ / \_\_\_ |  |
|  |  |  | \_\_ /\_\_ / \_\_\_  -  \_\_ /\_\_ / \_\_\_ |  |
|  |  |  | \_\_ /\_\_ / \_\_\_  -  \_\_ /\_\_ / \_\_\_ |  |

## ΠΑΡΑΡΤΗΜΑ V – Υπόδειγμα Τεχνικής Προσφοράς

Το παρακάτω Υπόδειγμα αφορά κάθε ένα από τα δύο Τμήματα του Έργου:

|  |  |  |  |
| --- | --- | --- | --- |
| **Περιεχόμενα Τεχνικής Προσφοράς** | | |  |
| **Α/Α** | **Τίτλος Ενότητας** | | **Παραπομπή** |
|  | | **Περιγραφή Έργου** |  |
|  | | Περιβάλλον της Σύμβασης | Κεφάλαιο 1 του Παραρτήματος I |
|  | | Περιγραφή φυσικού αντικειμένου | Κεφάλαιο 2 του Παραρτήματος I |
|  | | **Μεθοδολογική προσέγγιση και βαθμός προσαρμογής στις ειδικές απαιτήσεις** |  |
|  | | Υπηρεσίες που αφορούν στη Δράση 1 | Ενότητα 2.1 του Παραρτήματος Ι |
|  | | Υπηρεσίες που αφορούν στη Δράση 2 | Ενότητα 2.2 του Παραρτήματος Ι |
|  | | Υπηρεσίες που αφορούν στη Δράση 3 | Ενότητα 2.3 του Παραρτήματος Ι |
|  | | Υπηρεσίες που αφορούν στη Δράση 4 | Ενότητα 2.4 του Παραρτήματος Ι |
|  | | Υπηρεσίες που αφορούν στη Δράση 5 | Ενότητα 2.5 του Παραρτήματος Ι |
|  | | Υπηρεσίες που αφορούν στη Δράση 6 | Ενότητα 2.6 του Παραρτήματος Ι |
|  | | Υπηρεσίες που αφορούν τη Δράση 7 | Ενότητα 2.7 του Παραρτήματος Ι |
|  | | **Δημιουργικές Προτάσεις και Προτάσεις εφαρμογής του βασικού δημιουργικού concept** |  |
|  |  | |  |
|  | | Εικαστικές Προτάσεις και Προτάσεις εφαρμογής της βασικής εικαστικής προσέγγισης | Ενότητες 2.2, 2.3, 2.4 και 2.6 του Παραρτήματος Ι |
|  | | **Χρονοδιάγραμμα Υλοποίησης Έργου** |  |
|  | | Οργάνωση Υλοποίησης Έργου (Φάσεις, Χρονοδιάγραμμα, Παραδοτέα) | Κεφάλαιο 4 του Παραρτήματος I |
|  | | **Οργάνωση και διοίκηση Ομάδας Έργου** |  |
|  | | Σχήμα Διοίκησης - Μεθοδολογία Διοίκησης και Διασφάλισης Ποιότητας | Κεφάλαιο 3 του Παραρτήματος I |
|  | | Συσχέτιση μελών της Ομάδας Έργου με συγκεκριμένες δράσεις και παραδοτέα της Σύμβασης | Κεφάλαιο 3 και 4 του Παραρτήματος I |
|  | | **Πίνακες Συμμόρφωσης** | **Παράρτημα ΙΙ** |
|  | | **Υπόδειγμα Οικονομικής Προσφοράς** **χωρίς τιμές**  Η εμφάνιση τιμής/ τιμών στον εν λόγω πίνακα αποτελεί λόγο απόρριψης της προσφοράς | **Παράρτημα VI** |

## 

## ΠΑΡΑΡΤΗΜΑ VI – Υπόδειγμα Οικονομικής Προσφοράς

Κάθε υποψήφιος ανάδοχος καλείται να συντάξει και να καταθέσει οικονομική προσφορά για κάθε τμήμα στο οποίο προτίθεται να συμμετάσχει (τμήμα 1 ή/και τμήμα 2), σύμφωνα με τα αντίστοιχα υποδείγματα που ακολουθούν:

### Υπόδειγμα οικονομικής προσφοράς για το Τμήμα 1

| Α/Α | ΠΕΡΙΓΡΑΦΗ | | ΤΥΠΟΣ | ΦΑΣΗ | ΚΩΔ. ΠΑΡΑΔΟΤΕΟΥ |  | ΠΟΣΟΤΗΤΑ | ΑΞΙΑ ΧΩΡΙΣ ΦΠΑ [€] | | | ΦΠΑ [€] | | ΣΥΝΟΛΙΚΗ ΑΞΙΑ  ΜΕ ΦΠΑ [€] | |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| CPV | ΤΙΜΗ  ΜΟΝΑΔΑΣ | ΣΥΝΟΛΟ | |
| **Σχεδιασμός Επικοινωνίας** | | | | | | | | | | | | | | |
| 1 | Στρατηγικό Σχέδιο προβολής, προώθησης και διάχυσης Δράσεων | | Ανθρωπομήνες | Φ1 | Π1.1 | 79413000-2 |  |  |  | |  | |  | |
| 2 | Media / Marketing plan | | Ανθρωπομήνες | Φ3 | Π3.1 | 79413000-2 |  |  |  | |  | |  | |
| **Δημιουργικός Σχεδιασμός & Παραγωγή Περιεχομένου - ΚΑΜΠΑΝΙΑ ΕΥΑΙΣΘΗΤΟΠΟΙΗΣΗΣ νεανικών κοινών** | | | | | | | | | | | | | | |
| 3 | ΤVC για παιδιά 6-9 | | τεμ. | Φ2 | Π2.1 | 22462000-6 |  |  |  | |  | |  | |
| 4 | ΤVC για παιδιά 10-14 | | τεμ. | Φ2 | Π2.1 | 22462000-6 |  |  |  | |  | |  | |
| 5 | ΤVC για παιδιά 15-18 | | τεμ. | Φ2 | Π2.1 | 22462000-6 |  |  |  | |  | |  | |
| 6 | Video για ΥouTube για παιδιά 6-9 | | τεμ. | Φ2 | Π2.1 | 22462000-6 |  |  |  | |  | |  | |
| 7 | Video για ΥouTube για παιδιά 10-14 | | τεμ. | Φ2 | Π2.1 | 22462000-6 |  |  |  | |  | |  | |
| 8 | Video για ΥouTube για παιδιά 15-18 | | τεμ. | Φ2 | Π2.1 | 22462000-6 |  |  |  | |  | |  | |
| 9 | Radio spot ή digital audio για παιδιά 6-9 | | τεμ. | Φ2 | Π2.2 | 22462000-6 |  |  |  | |  | |  | |
| 10 | Radio spot ή digital audio για παιδιά 10-14 | | τεμ. | Φ2 | Π2.2 | 22462000-6 |  |  |  | |  | |  | |
| 11 | Radio spot ή digital audio για παιδιά 15-18 | | τεμ. | Φ2 | Π2.2 | 22462000-6 |  |  |  | |  | |  | |
| 12 | Video για ΤikTok για παιδιά 10-14 | | τεμ. | Φ2 | Π2.1 | 22462000-6 |  |  |  | |  | |  | |
| 13 | Video για ΤikTok για παιδιά 15-18 | | τεμ. | Φ2 | Π2.1 | 22462000-6 |  |  |  | |  | |  | |
| 14 | Video για Instagram για παιδιά 10-14 | | τεμ. | Φ2 | Π2.1 | 22462000-6 |  |  |  | |  | |  | |
| 15 | Video για Instagram για παιδιά 15-18 | | τεμ. | Φ2 | Π2.1 | 22462000-6 |  |  |  | |  | |  | |
| 16 | Σχεδιασμός 4σέλιδου Ενημερωτικού έντυπου για παιδιά 6-9 ετών | | τεμ. | Φ2 | Π.2.3 | 22462000-6 |  |  |  | |  | |  | |
| 17 | Σχεδιασμός 4σέλιδου Ενημερωτικού έντυπου για παιδιά 10-14 ετών | | τεμ. | Φ2 | Π.2.3 | 22462000-6 |  |  |  | |  | |  | |
| **Δημιουργικός Σχεδιασμός & Παραγωγή Περιεχομένου - ΚΑΜΠΑΝΙΑ ΕΚΠΑΙΔΕΥΣΗΣ για υιοθέτηση νέων συμπεριφορών** | | | | | | | | | | | | | | |
| 18 | ΤVC για παιδιά 6-9 | | τεμ. | Φ2 | Π2.1 | 22462000-6 |  |  |  | |  | |  | |
| 19 | ΤVC για παιδιά 10-14 | | τεμ. | Φ2 | Π2.1 | 22462000-6 |  |  |  | |  | |  | |
| 20 | ΤVC για παιδιά 15-18 | | τεμ. | Φ2 | Π2.1 | 22462000-6 |  |  |  | |  | |  | |
| 21 | Video για ΥouTube για παιδιά 6-9 | | τεμ. | Φ2 | Π2.1 | 22462000-6 |  |  |  | |  | |  | |
| 22 | Video για ΥouTube για παιδιά 10-14 | | τεμ. | Φ2 | Π2.1 | 22462000-6 |  |  |  | |  | |  | |
| 23 | Video για ΥouTube για παιδιά 15-18 | | τεμ. | Φ2 | Π2.1 | 22462000-6 |  |  |  | |  | |  | |
| 24 | Radio spot ή digital audio για παιδιά 6-9 | | τεμ. | Φ2 | Π2.2 | 22462000-6 |  |  |  | |  | |  | |
| 25 | Radio spot ή digital audio για παιδιά 10-14 | | τεμ. | Φ2 | Π2.2 | 22462000-6 |  |  |  | |  | |  | |
| 26 | Radio spot ή digital audio για παιδιά1 5-18 | | τεμ. | Φ2 | Π2.2 | 22462000-6 |  |  |  | |  | |  | |
| 27 | Video για ΤikTok για παιδιά 10-14 | | τεμ. | Φ2 | Π2.1 | 22462000-6 |  |  |  | |  | |  | |
| 28 | Video για ΤikTok για παιδιά 15-18 | | τεμ. | Φ2 | Π2.1 | 22462000-6 |  |  |  | |  | |  | |
| 29 | Video για Instagram για παιδιά 10-14 | | τεμ. | Φ2 | Π2.1 | 22462000-6 |  |  |  | |  | |  | |
| 30 | Video για Instagram για παιδιά 15-18 | | τεμ. | Φ2 | Π2.1 | 22462000-6 |  |  |  | |  | |  | |
| **Ψηφιακά Μέσα** | | | | | | | | | | | | | | |
| 31 | Microsite (Σχεδιασμός και development) | | ανθρωπομήνες | Φ2 | Π2.3 | 72000000-5 |  |  |  | |  | |  | |
| 32 | Υλικά για Προώθηση επισκεπτών στο microsite (static & animated post) για δύο κοινά, 6-12 κ 13-18 ετών | | ανθρωπομήνες | Φ2 | Π2.4 | 72000000-5 |  |  |  | |  | |  | |
| 33 | ΥouTube video (ολοκληρωμένη παραγωγή) | | τεμ. | Φ2 | Π2.1 | 22462000-6 |  |  |  | |  | |  | |
| 34 | Digital υλικά (web banners) | | τεμ. | Φ2 | Π2.1 | 22462000-6 |  |  |  | |  | |  | |
| 35 | Application (παιδιά 6-12 ετών) (Σχεδιασμός και development) | | ανθρωπομήνες | Φ2 | Π2.3 | 72000000-5 |  |  |  | |  | |  | |
| 36 | Υλικό για app downloading 6-12 ετών (static & animated post) | | ανθρωπομήνες | Φ2 | Π2.4 | 72000000-5 |  |  |  | |  | |  | |
| 37 | ΥouTube video (για χρήση σε app, graphics based) | | τεμ. | Φ2 | Π2.1 | 22462000-6 |  |  |  | |  | |  | |
| 38 | Digital υλικά (web banners) | | τεμ. | Φ2 | Π2.1 | 22462000-6 |  |  |  | |  | |  | |
| **Διαφήμιση & Προβολή σε ΜΜΕ** | | | | | | | | | | | | | | |
| 39 | Διαφήμιση & Προβολή σε ΜΜΕ | | υπηρεσία | Φ3 |  | 79340000-9 |  |  |  | |  | |  | |
| 40 | Προβολή στο διαδίκτυο & ΜΚΔ | | υπηρεσία | Φ4 |  | 79340000-9 |  |  |  | |  | |  | |
| **Σχεδιασμός & Οργάνωση Εκδηλώσεων** | | | | | | | | | | | | | | |
| 41 | Ημερίδες που λειτουργούν συμπληρωματικά με τις υπόλοιπες ενέργειες | | υπηρεσία | Φ5 | Π.5.1 | 79952000-2 |  |  |  | |  | |  | |
| 42 | Event για παιδιά 6-12 ετών σε 3 πόλεις | | υπηρεσία | Φ5 | Π.5.1 | 79952000-2 |  |  |  | |  | |  | |
| 43 | Event για παιδιά 13-18 | | υπηρεσία | Φ5 | Π.5.1 | 79952000-2 |  |  |  | |  | |  | |
| 44 | Yλικά ημερίδων/εκδηλώσεων (έντυπα, banners, αφίσες κλπ) | | υπηρεσία | Φ5 | Π.5.2 | 79952000-2 |  |  |  | |  | |  | |
| **Έρευνες πεδίου για τη διερεύνηση απόψεων των πολιτών αναφορικά με την ικανοποίηση, την αποτελεσματικότητα και την αναγνωρισιμότητα των δράσεων** | | | | | | | | | | | | | | |
| 45 | Kύματα πανελλήνιας έρευνας για την αποτύπωση των αποτελεσμάτων της καμπάνιας στο κοινό στόχος 6-18 ετών | | τεμ. | Φ1 | Π.1.2, Π.1.3, Π1.4 | 79310000-0 | 3 |  |  | |  | |  | |
| **Διαχείριση Έργου** | | | | | | | | | | | | | | |
| 46 | Διαχείριση Έργου | | ανθρωπομήνες | Φ6 | Π6.1 | 79413000-2 |  |  |  | |  | |  | |
|  | | **ΣΥΝΟΛΟ** | | | | | | | |  | |  | |  |

\*Η κοστολόγηση θα πρέπει να γίνει υποχρεωτικά ανά διακριτό παραδοτέο για κάθε υπηρεσία που αναγράφεται στον παραπάνω Πίνακα, σύμφωνα με τον πίνακα της Παρ. 4.3.

### Υπόδειγμα οικονομικής προσφοράς για το Τμήμα 2

| Α/Α | ΠΕΡΙΓΡΑΦΗ | | ΤΥΠΟΣ | ΦΑΣΗ | ΚΩΔ. ΠΑΡΑΔΟΤΕΟΥ |  | ΠΟΣΟΤΗΤΑ | ΑΞΙΑ ΧΩΡΙΣ ΦΠΑ [€] | | | ΦΠΑ [€] | | ΣΥΝΟΛΙΚΗ ΑΞΙΑ  ΜΕ ΦΠΑ [€] | |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| CPV | ΤΙΜΗ  ΜΟΝΑΔΑΣ | ΣΥΝΟΛΟ | |
| **Σχεδιασμός Επικοινωνίας** | | | | | | | | | | | | | | |
| 1 | Στρατηγικό Σχέδιο προβολής, προώθησης και διάχυσης Δράσεων | | Ανθρωπομήνες | Φ1 | Π1.1 | 79413000-2 |  |  |  | |  | |  | |
| 2 | Media / Marketing plan | | Ανθρωπομήνες | Φ3 | Π3.1 | 79413000-2 |  |  |  | |  | |  | |
| **Δημιουργικός Σχεδιασμός & Παραγωγή Περιεχομένου - ΚΑΜΠΑΝΙΑ ΕΥΑΙΣΘΗΤΟΠΟΙΗΣΗΣ ευρύ κοινού** | | | | | | | | | | | | | | |
| 3 | ΤVC για ευρύ κοινό | | τεμ. | Φ2 | Π2.1 | 22462000-6 |  |  |  | |  | |  | |
| 4 | Video για ΥouTube για ευρύ κοινό | | τεμ. | Φ2 | Π2.1 | 22462000-6 |  |  |  | |  | |  | |
| 5 | Radio spot ή digital audio για ευρύ κοινό | | τεμ. | Φ2 | Π2.2 | 22462000-6 |  |  |  | |  | |  | |
| 6 | Video για ΤikTok για ευρύ κοινό | | τεμ. | Φ2 | Π2.1 | 22462000-6 |  |  |  | |  | |  | |
| 7 | Video για Instagram για ευρύ κοινό | | τεμ. | Φ2 | Π2.1 | 22462000-6 |  |  |  | |  | |  | |
| 8 | Σχεδιασμός 4σέλιδου Ενημερωτικού έντυπου για ευρύ κοινό | | τεμ. | Φ2 | Π.2.3 | 22462000-6 |  |  |  | |  | |  | |
| **Δημιουργικός Σχεδιασμός & Παραγωγή Περιεχομένου - ΚΑΜΠΑΝΙΑ ΕΚΠΑΙΔΕΥΣΗΣ για υιοθέτηση νέων συμπεριφορών** | | | | | | | | | | | | | | |
| 9 | ΤVC για ευρύ κοινό | | τεμ. | Φ2 | Π2.1 | 22462000-6 |  |  |  | |  | |  | |
| 10 | Video για ΥouTube για ευρύ κοινό | | τεμ. | Φ2 | Π2.1 | 22462000-6 |  |  |  | |  | |  | |
| 11 | Radio spot ή digital audio για ευρύ κοινό | | τεμ. | Φ2 | Π2.1 | 22462000-6 |  |  |  | |  | |  | |
| 12 | Video για ΤikTok για ευρύ κοινό | | τεμ. | Φ2 | Π2.1 | 22462000-6 |  |  |  | |  | |  | |
| 13 | Video για Instagram για ευρύ κοινό | | τεμ. | Φ2 | Π2.1 | 22462000-6 |  |  |  | |  | |  | |
| **Ψηφιακά Μέσα** | | | | | | | | | | | | | | |
| 14 | Microsite (Σχεδιασμός και development) | | ανθρωπομήνες | Φ2 | Π2.3 | 72000000-5 |  |  |  | |  | |  | |
| 15 | Υλικά για Πρόωθηση επισκεπτων στο microsite (static & animated post) | | ανθρωπομήνες | Φ2 | Π2.4 | 72000000-5 |  |  |  | |  | |  | |
| 16 | ΥouTube video (ολοκληρωμένη παραγωγή) | | τεμ. | Φ2 | Π2.1 | 22462000-6 |  |  |  | |  | |  | |
| 17 | Digital υλικά (web banners) | | τεμ. | Φ2 | Π2.1 | 22462000-6 |  |  |  | |  | |  | |
| 18 | Application (ενήλικες) (Σχεδιασμός και development) | | ανθρωπομήνες | Φ2 | Π2.3 | 72000000-5 |  |  |  | |  | |  | |
| 19 | Υλικό για app downloading για ενήλικες (static & animated post) | | ανθρωπομήνες | Φ2 | Π2.4 | 72000000-5 |  |  |  | |  | |  | |
| 20 | ΥouTube video (για χρήση σε app, graphics based) | | τεμ. | Φ2 | Π2.1 | 22462000-6 |  |  |  | |  | |  | |
| 21 | Digital υλικά (web banners) | | τεμ. | Φ2 | Π2.1 | 22462000-6 |  |  |  | |  | |  | |
| **Διαφήμιση & Προβολή σε ΜΜΕ** | | | | | | | | | | | | | | |
| 22 | Διαφήμιση & Προβολή σε ΜΜΕ | | υπηρεσία | Φ3 |  | 79340000-9 |  |  |  | |  | |  | |
| 23 | Προβολή στο διαδίκτυο & ΜΚΔ | | υπηρεσία | Φ4 |  | 79340000-9 |  |  |  | |  | |  | |
| **Σχεδιασμός & Οργάνωση Εκδηλώσεων** | | | | | | | | | | | | | | |
| 24 | Ημερίδες που λειτουργούν συμπληρωματικά με τις υπόλοιπες ενέργειες | | υπηρεσία | Φ5 | Π.5.1 | 79952000-2 |  |  |  | |  | |  | |
| 25 | Event για ενήλικες | | υπηρεσία | Φ5 | Π.5.1 | 79952000-2 |  |  |  | |  | |  | |
| 26 | Yλικά ημερίδων/εκδηλώσεων (έντυπα, banners, αφίσες κλπ) | | υπηρεσία | Φ5 | Π.5.2 | 79952000-2 |  |  |  | |  | |  | |
| **Έρευνες πεδίου για τη διερεύνηση απόψεων των πολιτών αναφορικά με την ικανοποίηση, την αποτελεσματικότητα και την αναγνωρισιμότητα των δράσεων** | | | | | | | | | | | | | | |
| 27 | Kύματα πανελλήνιας έρευνας για την αποτύπωση των αποτελεσμάτων της καμπάνιας στο κοινό στόχος ενηλίκων | | τεμ. | Φ1 |  | 79310000-0 | 3 |  |  | |  | |  | |
| **Διαχείριση Έργου** | | | | | | | | | | | | | | |
| 28 | Διαχείριση Έργου | | ανθρωπομήνες | Φ6 | Π6.1 | 79413000-2 |  |  |  | |  | |  | |
|  | | **ΣΥΝΟΛΟ** | | | | | | | |  | |  | |  |

\*Η κοστολόγηση θα πρέπει να γίνει υποχρεωτικά ανά διακριτό παραδοτέο για κάθε υπηρεσία που αναγράφεται στον παραπάνω Πίνακα, σύμφωνα με τον πίνακα της Παρ. 4.3.

### Άλλες δαπάνες

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| Α/Α | ΠΕΡΙΓΡΑΦΗ | | ΤΥΠΟΣ | ΦΑΣΗ ΈΡΓΟΥ | ΚΩΔ. ΠΑΡΑΔΟΤΕΟΥ | ΠΟΣΟΤΗΤΑ | ΑΞΙΑ ΧΩΡΙΣ ΦΠΑ [€] | | ΦΠΑ [€] | ΣΥΝΟΛΙΚΗ ΑΞΙΑ  ΜΕ ΦΠΑ [€] |
| ΤΙΜΗ ΜΟΝΑΔΑΣ | ΣΥΝΟΛΟ |
| 1 |  | |  |  |  |  |  |  |  |  |
| 2 |  | |  |  |  |  |  |  |  |  |
| ,,, |  | |  |  |  |  |  |  |  |  |
|  | | **ΣΥΝΟΛΟ** | | | | | |  |  |  |

*Ως «Άλλες Δαπάνες» ορίζονται εκείνες που δεν εμπίπτουν στις λοιπές κατηγορίες που προβλέπονται στους πίνακες οικονομικής προσφοράς, κρίνονται ωστόσο απαραίτητες από τους υποψηφίους Αναδόχους για την κάλυψη των απαιτήσεων της διακήρυξης και την ορθή υλοποίηση του έργου. Η συμπλήρωση του εν λόγω πίνακα είναι προαιρετική.*

### Συγκεντρωτικός Πίνακας Οικονομικής Προσφοράς Έργου

|  |  |  |  |  |
| --- | --- | --- | --- | --- |
| Α/Α | ΠΕΡΙΓΡΑΦΗ | ΣΥΝΟΛΙΚΗ ΑΞΙΑ ΕΡΓΟΥ  ΧΩΡΙΣ ΦΠΑ [€] | ΦΠΑ [€] | ΣΥΝΟΛΙΚΗ ΑΞΙΑ ΕΡΓΟΥ  ΜΕ ΦΠΑ [€] |
|
| 1 | (Πίνακας 1) |  |  |  |
| 2 | Άλλες δαπάνες (Πίνακας 2) |  |  |  |
|  | **ΓΕΝΙΚΟ ΣΥΝΟΛΟ** |  |  |  |

## ΠΑΡΑΡΤΗΜΑ VIΙ – Άλλες Δηλώσεις

**ΠΕΡΙΕΧΟΜΕΝΟ Υπεύθυνης Δήλωσης Οικονομικού Φορέα περί μη συνδρομής των περιορισμών της παρ. 1 του άρθρου 5ια του Κανονισμού Κυρώσεων κατά της Ρωσίας (Κανονισμός (ΕΕ) 833/2014, όπως τροποποιήθηκε με τον Κανονισμό 2022/576 του Συμβουλίου της 8ης Απριλίου 2022)**

«Δηλώνω υπεύθυνα ότι δεν υπάρχει ρωσική συμμετοχή στην εταιρεία που εκπροσωπώ, σύμφωνα με τους περιορισμούς που περιλαμβάνονται στο άρθρο 5ια του κανονισμού του Συμβουλίου (ΕΕ) αριθ. 833/2014 της 31ης Ιουλίου 2014 σχετικά με περιοριστικά μέτρα λόγω των ενεργειών της Ρωσίας που αποσταθεροποιούν την κατάσταση στην Ουκρανία, όπως τροποποιήθηκε από τον με αριθ. 2022/576 Κανονισμό του Συμβουλίου (ΕΕ) της 8ης Απριλίου 2022. Συγκεκριμένα δηλώνω ότι :

1. ο ανάδοχος που εκπροσωπώ (και καμία από τις εταιρείες που εκπροσωπούν μέλη της κοινοπραξίας μας) δεν είναι Ρώσος υπήκοος, ούτε φυσικό ή νομικό πρόσωπο, οντότητα ή φορέας εγκατεστημένος στη Ρωσία
2. ο ανάδοχος που εκπροσωπώ (και καμία από τις εταιρείες που εκπροσωπούν μέλη της κοινοπραξίας μας) δεν είναι νομικό πρόσωπο, οντότητα ή φορέας του οποίου τα δικαιώματα ιδιοκτησίας κατέχει άμεσα ή έμμεσα σε ποσοστό άνω του πενήντα τοις εκατό (50%) οντότητα αναφερόμενη στο στοιχείο α) της παρούσας παραγράφου
3. ούτε ο υπεύθυνα δηλώνων ούτε η εταιρεία που εκπροσωπώ δεν είμαστε φυσικό ή νομικό πρόσωπο, οντότητα ή όργανο που ενεργεί εξ ονόματος ή κατ’ εντολή οντότητας που αναφέρεται στο σημείο (α) ή (β) παραπάνω,
4. δεν υπάρχει συμμετοχή φορέων και οντοτήτων που απαριθμούνται στα ανωτέρω στοιχεία α) έως γ), άνω του 10 % της αξίας της σύμβασης των υπεργολάβων, προμηθευτών ή φορέων στις ικανότητες των οποίων να στηρίζεται ο ανάδοχος τον οποίον εκπροσωπώ.»

## ΠΑΡΑΡΤΗΜΑ VIII – Υποδείγματα Εγγυητικών Επιστολών

### Εγγυητική Επιστολή Συμμετοχής

ΕΚΔΟΤΗΣ (Πλήρης επωνυμία)........................................................................

Ημερομηνία έκδοσης...........................

Προς: Την Κοινωνία της Πληροφορίας ΜΑΕ

Λεωφ. Συγγρού 194, 176 71 Καλλιθέα Αθήνα

Εγγύηση μας υπ’ αριθμ. ……………….. ποσού ………………….……. ευρώ

Με την παρούσα εγγυόμαστε, ανέκκλητα και ανεπιφύλακτα παραιτούμενοι του δικαιώματος της διαιρέσεως και διζήσεως, μέχρι του ποσού των ευρώ ………υπέρ του

*{σε περίπτωση φυσικού προσώπου}:* (ονοματεπώνυμο, πατρώνυμο) .............................., ΑΦΜ: ................ οδός............................. αριθμός.................ΤΚ………………

{*Σε περίπτωση μεμονωμένης εταιρίας:* της Εταιρίας ………. ΑΦΜ: ...... οδός …………. αριθμός … ΤΚ ………..,}

{*ή σε περίπτωση Ένωσης ή Κοινοπραξίας:* των Εταιριών

α) (πλήρη επωνυμία) …… ΑΦΜ…….….... οδός............................. αριθμός.................ΤΚ………………

β) (πλήρη επωνυμία) …… ΑΦΜ…….….... οδός............................. αριθμός.................ΤΚ………………

γ) (πλήρη επωνυμία) …… ΑΦΜ…….….... οδός............................. αριθμός.................ΤΚ………………

μελών της Ένωσης ή Κοινοπραξίας, ατομικά για κάθε μια από αυτές και ως αλληλέγγυα και εις ολόκληρο υπόχρεων μεταξύ τους εκ της ιδιότητάς τους ως μελών της Ένωσης ή Κοινοπραξίας,}

για τη συμμετοχή του/της/τους σύμφωνα με την (αριθμό/ημερομηνία) ..................... Διακήρυξη ..................................................... της (Αναθέτουσας Αρχής) με καταληκτική ημερομηνία υποβολής των προσφορών ........................., για την ανάδειξη αναδόχου για την ανάθεση της σύμβασης: “(τίτλος σύμβασης)”/ για το/α τμήμα/τα ...............

Η παρούσα εγγύηση καλύπτει μόνο τις από τη συμμετοχή στην ανωτέρω απορρέουσες υποχρεώσεις του/της (υπέρ ου η εγγύηση) καθ’ όλο τον χρόνο ισχύος της.

Το παραπάνω ποσό τηρείται στη διάθεσή σας και θα καταβληθεί ολικά ή μερικά χωρίς καμία από μέρους μας αντίρρηση, αμφισβήτηση ή ένσταση και χωρίς να ερευνηθεί το βάσιμο ή μη της απαίτησης σας μέσα σε πέντε (5) ημέρες από την απλή έγγραφη ειδοποίησή σας.

Η παρούσα ισχύει μέχρι και την (*ο χρόνος ισχύος πρέπει να είναι μεγαλύτερος τουλάχιστον κατά τριάντα (30) ημέρες μετά τη λήξη χρόνου ισχύος της Προσφοράς* ) ……………………………………

Σε περίπτωση κατάπτωσης της εγγύησης, το ποσό της κατάπτωσης υπόκειται στο εκάστοτε ισχύον πάγιο τέλος χαρτοσήμου.

Αποδεχόμαστε να παρατείνομε την ισχύ της εγγύησης ύστερα από έγγραφο της Υπηρεσίας σας, στο οποίο επισυνάπτεται η συναίνεση του υπέρ ου για την παράταση της προσφοράς, σύμφωνα με την παρ. 2.2.2 της παρούσας , με την προϋπόθεση ότι το σχετικό αίτημά σας θα μας υποβληθεί πριν από την ημερομηνία λήξης της.

(Εξουσιοδοτημένη υπογραφή)

### Εγγυητική Επιστολή Καλής Εκτέλεσης

ΕΚΔΟΤΗΣ (Πλήρης επωνυμία).......................................................................

Ημερομηνία έκδοσης...........................

Προς: Την Κοινωνία της Πληροφορίας ΜΑΕ

Λεωφ. Συγγρού 194, 176 71 Καλλιθέα Αθήνα

Εγγύηση μας υπ’ αριθμ. ……………….. ποσού ………………….……. ευρώ

Με την παρούσα εγγυόμαστε, ανέκκλητα και ανεπιφύλακτα παραιτούμενοι του δικαιώματος της διαιρέσεως και διζήσεως, μέχρι του ποσού των ευρώ ……………………………………………υπέρ του

*{σε περίπτωση φυσικού προσώπου}:* (ονοματεπώνυμο, πατρώνυμο) .............................., ΑΦΜ: ................ οδός............................. αριθμός.................ΤΚ………………

{*Σε περίπτωση μεμονωμένης εταιρίας:* της Εταιρίας ………. ΑΦΜ: ...... οδός …………. αριθμός … ΤΚ ………..,}

{*ή σε περίπτωση Ένωσης ή Κοινοπραξίας:* των Εταιριών

α) (πλήρη επωνυμία) …… ΑΦΜ…….….... οδός............................. αριθμός.................ΤΚ………………

β) (πλήρη επωνυμία) …… ΑΦΜ…….….... οδός............................. αριθμός.................ΤΚ………………

γ) (πλήρη επωνυμία) …… ΑΦΜ…….….... οδός............................. αριθμός.................ΤΚ………………

ατομικά και για κάθε μία από αυτές και ως αλληλέγγυα και εις ολόκληρο υπόχρεων μεταξύ τους, εκ της ιδιότητάς τους ως μελών της ένωσης ή κοινοπραξίας,

για την καλή εκτέλεση της υπ αριθ ..... σύμβασης “(τίτλος σύμβασης)”, σύμφωνα με την (αριθμό/ημερομηνία) ........................ Διακήρυξης.

Το παραπάνω ποσό τηρείται στη διάθεσή σας και θα καταβληθεί ολικά ή μερικά χωρίς καμία από μέρους μας αντίρρηση, αμφισβήτηση ή ένσταση και χωρίς να ερευνηθεί το βάσιμο ή μη της απαίτησης σας μέσα σε πέντε (5) ημέρες από την απλή έγγραφη ειδοποίησή σας.

Η παρούσα ισχύει μέχρι και την ............... (**διάρκεια ισχύος σύμφωνα με την παρ.** **4.1 της παρούσας**)

Σε περίπτωση κατάπτωσης της εγγύησης, το ποσό της κατάπτωσης υπόκειται στο εκάστοτε ισχύον πάγιο τέλος χαρτοσήμου.

(Εξουσιοδοτημένη υπογραφή)

### Εγγυητική Επιστολή Προκαταβολής

ΕΚΔΟΤΗΣ: .......................................................................

Ημερομηνία έκδοσης: ...........................

Προς:

Κοινωνία της Πληροφορίας Μ.Α.Ε.

Λεωφ. Συγγρού 194, 176 71 Καλλιθέα Αθήνα

ΑΦΜ: 999983307

Εγγύηση μας υπ’ αριθμ. ……………….. ποσού ………………….……. ευρώ

Με την παρούσα εγγυόμαστε, ανέκκλητα και ανεπιφύλακτα παραιτούμενοι του δικαιώματος της διαιρέσεως και διζήσεως, μέχρι του ποσού των ευρώ ……………………………………………υπέρ του

*{σε περίπτωση φυσικού προσώπου}:* (ονοματεπώνυμο, πατρώνυμο) .............................., ΑΦΜ: ................ οδός............................. αριθμός.................ΤΚ………………

{*Σε περίπτωση μεμονωμένης εταιρίας:* της Εταιρίας ………. ΑΦΜ: ...... οδός …………. αριθμός … ΤΚ ………..,}

{*ή σε περίπτωση Ένωσης ή Κοινοπραξίας:* των Εταιριών

α) (πλήρη επωνυμία) …… ΑΦΜ…….….... οδός............................. αριθμός.................ΤΚ………………

β) (πλήρη επωνυμία) …… ΑΦΜ…….….... οδός............................. αριθμός.................ΤΚ………………

γ) (πλήρη επωνυμία) …… ΑΦΜ…….….... οδός............................. αριθμός.................ΤΚ………………

μελών της Ένωσης ή Κοινοπραξίας, ατομικά για κάθε μια από αυτές και ως αλληλέγγυα και εις ολόκληρο υπόχρεων μεταξύ τους εκ της ιδιότητάς τους ως μελών της Ένωσης ή Κοινοπραξίας.}

για την λήψη προκαταβολής για τη χορήγηση του …% (συμπληρώνετε το συνολικό ποσοστό της λαμβανόμενης προκαταβολής) της συμβατικής αξίας μη περιλαμβανομένου του ΦΠΑ, ευρώ ………… (συμπληρώνετε το συνολικό ποσό της λαμβανόμενης προκαταβολής) σύμφωνα με τη σύμβαση με αριθμό...................και τη Διακήρυξή σας με αριθμό………., στο πλαίσιο του διαγωνισμού της (συμπληρώνετε την ημερομηνία διενέργειας του διαγωνισμού) …………. για εκτέλεση του έργου (συμπληρώνετε τον τίτλο του έργου) ……… ……… συνολικής αξίας (συμπληρώνετε το συνολικό συμβατικό τίμημα με διευκρίνιση εάν περιλαμβάνει ή όχι τον ΦΠΑ) ..................................., και μέχρι του ποσού των ευρώ (συμπληρώνετε το ποσό το οποίο καλύπτει η συγκεκριμένη εγγυητική επιστολή) ........................., , πλέον τόκων επί της προκαταβολής αυτής που θα καταλογισθούν σε βάρος της Εταιρείας …………… ή, σε περίπτωση Ένωσης ή Κοινοπραξίας, υπέρ των Εταιρειών της Ένωσης ……………… ή Κοινοπραξίας ……………, υπέρ της οποίας εγγυόμαστε σε εφαρμογή του άρθρου 72 του Ν. 4412/2016 (ΦΕΚ Α/147/8-08-2016) , στο οποίο και μόνο περιορίζεται η εγγύησή μας.

Το παραπάνω ποσό της εγγύησης τηρείται στη διάθεσή σας, το οποίο και υποχρεούμαστε να σας καταβάλουμε ολικά ή μερικά, μέσα σε πέντε (5) ημέρες από την έγγραφη ειδοποίησή σας.

Η παρούσα ισχύει μέχρι και την ………………(Σημείωση προς την Τράπεζα**: διάρκεια ισχύος σύμφωνα με την παρ. 4.1 της παρούσας** )».

Σε περίπτωση κατάπτωσης της εγγύησης, το ποσό της κατάπτωσης υπόκειται στο εκάστοτε ισχύον πάγιο τέλος χαρτοσήμου.

(Εξουσιοδοτημένη υπογραφή)

### ΠΑΡΑΡΤΗΜΑ IX– ΕΝΗΜΕΡΩΣΗ ΓΙΑ ΤΗΝ ΕΠΕΞΕΡΓΑΣΙΑ ΠΡΟΣΩΠΙΚΩΝ ΔΕΔΟΜΕΝΩΝ

Η Αναθέτουσα Αρχή ενημερώνει υπό την ιδιότητά της ως υπεύθυνης επεξεργασίας το φυσικό πρόσωπο που υπογράφει την προσφορά ως Προσφέρων ή ως Νόμιμος Εκπρόσωπος Προσφέροντος, ότι το ίδιο ή και τρίτοι, κατ’ εντολή και για λογαριασμό του, θα επεξεργάζονται τα ακόλουθα δεδομένα ως εξής:

Ι. Αντικείμενο επεξεργασίας είναι τα δεδομένα προσωπικού χαρακτήρα που περιέχονται στους φακέλους της προσφοράς και τα αποδεικτικά μέσα τα οποία υποβάλλονται στην Αναθέτουσα Αρχή, στο πλαίσιο του παρόντος Διαγωνισμού, από το φυσικό πρόσωπο το οποίο είναι το ίδιο Προσφέρων ή Νόμιμος Εκπρόσωπος Προσφέροντος.

ΙΙ. Σκοπός της επεξεργασίας είναι η αξιολόγηση του Φακέλου Προσφοράς, η ανάθεση της Σύμβασης, η προάσπιση των δικαιωμάτων της Αναθέτουσας Αρχής, η εκπλήρωση των εκ του νόμου υποχρεώσεων της Αναθέτουσας Αρχής και η εν γένει ασφάλεια και προστασία των συναλλαγών. Τα δεδομένα ταυτοπροσωπίας και επικοινωνίας θα χρησιμοποιηθούν από την Αναθέτουσα Αρχή και για την ενημέρωση των Προσφερόντων σχετικά με την αξιολόγηση των προσφορών.

ΙΙΙ. Αποδέκτες των ανωτέρω (υπό Α) δεδομένων στους οποίους κοινοποιούνται είναι:

(α) Φορείς στους οποίους η Αναθέτουσα Αρχή αναθέτει την εκτέλεση συγκεκριμένων ενεργειών για λογαριασμό της, δηλαδή οι Σύμβουλοι, τα υπηρεσιακά στελέχη, μέλη Επιτροπών Αξιολόγησης, Χειριστές του Ηλεκτρονικού Διαγωνισμού και λοιποί εν γένει προστηθέντες της, υπό τον όρο της τήρησης σε κάθε περίπτωση του απορρήτου.

(β) Το Δημόσιο, άλλοι δημόσιοι φορείς ή δικαστικές αρχές ή άλλες αρχές ή δικαιοδοτικά όργανα, στο πλαίσιο των αρμοδιοτήτων τους.

(γ) Έτεροι συμμετέχοντες στο Διαγωνισμό, στο πλαίσιο της αρχής της διαφάνειας και του δικαιώματος προδικαστικής και δικαστικής προστασίας των συμμετεχόντων στο Διαγωνισμό, σύμφωνα με το νόμο.

IV. Τα δεδομένα θα τηρούνται για χρονικό διάστημα για χρονικό διάστημα ίσο με τη διάρκεια της εκτέλεσης της σύμβασης, και μετά τη λήξη αυτής για χρονικό διάστημα πέντε ετών, για μελλοντικούς φορολογικούς-δημοσιονομικούς ή ελέγχους χρηματοδοτών ή άλλους προβλεπόμενους ελέγχους από την κείμενη νομοθεσία, εκτός εάν η νομοθεσία προβλέπει διαφορετική περίοδο διατήρησης. Σε περίπτωση εκκρεμοδικίας αναφορικά με δημόσια σύμβαση τα δεδομένα τηρούνται μέχρι το πέρας της εκκρεμοδικίας. Μετά τη λήξη των ανωτέρω περιόδων, τα προσωπικά δεδομένα θα καταστρέφονται.

V. Το φυσικό πρόσωπο που είναι είτε Προσφέρων είτε Νόμιμος Εκπρόσωπος του Προσφέροντος, μπορεί να ασκεί κάθε νόμιμο δικαίωμά του σχετικά με τα δεδομένα προσωπικού χαρακτήρα που το αφορούν, απευθυνόμενο στον υπεύθυνο προστασίας προσωπικών δεδομένων της Αναθέτουσας Αρχής.

VI. H Αναθέτουσα Αρχή έχει υποχρέωση να λαμβάνει κάθε εύλογο μέτρο για τη διασφάλιση του απόρρητου και της ασφάλειας της επεξεργασίας των δεδομένων και της προστασίας τους από τυχαία ή αθέμιτη καταστροφή, τυχαία απώλεια, αλλοίωση, απαγορευμένη διάδοση ή πρόσβαση από οποιονδήποτε και κάθε άλλης μορφή αθέμιτη επεξεργασία.

## ΠΑΡΑΡΤΗΜΑ X – Ρήτρα Ακεραιότητας

Ο Ανάδοχος με την παρούσα δηλώνει ότι δεσμεύεται ότι δεν ενήργησε αθέμιτα, παράνομα ή καταχρηστικά και ότι θα εξακολουθήσει να ενεργεί κατ’ αυτόν τον τρόπο κατά την εκτέλεσης της Σύμβασης αλλά και μετά τη λήξη αυτής.

Ειδικότερα, ο Ανάδοχος δηλώνει ότι:

1) δεν διαθέτει εσωτερική πληροφόρηση, πέραν των στοιχείων που περιήλθαν στη γνώση και στην αντίληψη του μέσω των εγγράφων της Σύμβασης και στο πλαίσιο της συμμετοχής του στη διαδικασία σύναψης της Σύμβασης και των προκαταρκτικών διαβουλεύσεων στις οποίες συμμετείχε και έχουν δημοσιοποιηθεί.

2) δεν πραγματοποίησε ενέργειες νόθευσης του ανταγωνισμού μέσω χειραγώγησης των προσφορών, είτε ατομικώς είτε σε συνεργασία με τρίτους, κατά τα οριζόμενα στο δίκαιο του ανταγωνισμού.

3) δεν διενήργησε ούτε θα διενεργήσει πριν, κατά τη διάρκεια ή και μετά τη λήξη της Σύμβασης παράνομες πληρωμές για διευκολύνσεις, εξυπηρετήσεις ή υπηρεσίες που αφορούν τη Σύμβαση και τη διαδικασία ανάθεσης.

4) δεν προσέφερε ούτε θα προσφέρει πριν, κατά τη διάρκεια ή και μετά τη λήξη της Σύμβασης, άμεσα ή έμμεσα, οποιαδήποτε υλική εύνοια, δώρο ή αντάλλαγμα σε υπαλλήλους ή μέλη συλλογικών οργάνων της Εταιρείας, καθώς και συζύγους και συγγενείς εξ αίματος ή εξ αγχιστείας, κατ’ ευθεία μεν γραμμή απεριορίστως, εκ πλαγίου δε έως και τέταρτου βαθμού ή συνεργάτες αυτών ούτε χρησιμοποίησε ή θα χρησιμοποιήσει τρίτα πρόσωπα, για να διοχετεύσει χρηματικά ποσά στα προαναφερόμενα πρόσωπα.

5) δεν θα επιχειρήσει να επηρεάσει με αθέμιτο τρόπο τη διαδικασία λήψης αποφάσεων της Εταιρείας, ούτε θα παράσχει με παραπλανητικές πληροφορίες οι οποίες ενδέχεται να επηρεάσουν ουσιωδώς τις αποφάσεις της Εταιρείας καθ’ όλη τη διάρκεια της εκτέλεσης της Σύμβασης αλλά και μετά τη λήξη της.

6) δεν έχει εμπλακεί και δεν θα εμπλακεί σε οποιαδήποτε παράτυπη, ανέντιμη ή απατηλή συμπεριφορά (πράξη ή παράλειψη)] που έχει ως στόχο την παραπλάνηση/εξαπάτηση οποιουδήποτε προσώπου ή οργάνου της Εταιρείας εμπλεκομένου σε οποιαδήποτε διαδικασία σχετική με την εκτέλεση της Σύμβασης (όπως ενδεικτικά στις διαδικασίες παρακολούθησης και παραλαβής), την απόκρυψη πληροφοριών από αυτό, τον εξαναγκασμό αυτού σε ή/και την αθέμιτη απόσπαση από αυτό ρητής ή σιωπηρής συγκατάθεσης στην παραβίαση ή παράκαμψη νομίμων ή συμβατικών υποχρεώσεων που σχετίζονται με την εκτέλεση της Σύμβασης, ή τυχόν έγκρισης, θετικής γνώμης ή απόφασης παραλαβής (μέρους ή όλου) του συμβατικού αντικείμενου ή/και καταβολής (μέρους ή όλου) του συμβατικού τιμήματος.

7) ότι θα απέχει από οποιαδήποτε εν γένει συμπεριφορά που συνιστά σοβαρό επαγγελματικό παράπτωμα και θα μπορούσε να θέσει εν αμφιβόλω την ακεραιότητά του.

8) ότι θα δηλώσει στην Εταιρεία, αμελλητί με την περιέλευση σε γνώση του, οποιαδήποτε κατάσταση (ακόμη και ενδεχόμενη) σύγκρουσης συμφερόντων (προσωπικών, οικογενειακών, οικονομικών, πολιτικών ή άλλων κοινών συμφερόντων, συμπεριλαμβανομένων και αντικρουόμενων επαγγελματικών συμφερόντων) μεταξύ των νομίμων ή εξουσιοδοτημένων εκπροσώπων του, υπαλλήλων ή συνεργατών του που χρησιμοποιούνται για την εκτέλεση της Σύμβασης (συμπεριλαμβανομένων και των υπεργολάβων του) με μέλη του προσωπικού της Εταιρείας που εμπλέκονται καθ’ οιονδήποτε τρόπο στη διαδικασία εκτέλεσης της Σύμβασης ή/και μπορούν να επηρεάσουν την έκβαση και τις αποφάσεις της Εταιρείας περί την εκτέλεσή της, συμπεριλαμβανομένων των μελών των αποφαινόμενων ή/και γνωμοδοτικών οργάνων αυτής, ή/και των μελών των οργάνων διοίκησής της ή/και των συζύγων και συγγενών εξ αίματος ή εξ αγχιστείας, κατ’ ευθεία μεν γραμμή απεριορίστως, εκ πλαγίου δε έως και τετάρτου βαθμού των παραπάνω προσώπων, οποτεδήποτε και εάν η κατάσταση αυτή σύγκρουσης συμφερόντων προκύψει κατά τη διάρκεια εκτέλεσης της Σύμβασης και μέχρι τη λήξη της.

Οι υποχρεώσεις και οι απαγορεύσεις της ρήτρας αυτής ισχύουν, αν ο Ανάδοχος είναι ένωση, για όλα τα μέλη της ένωσης, καθώς και για τους υπεργολάβους που χρησιμοποιεί.

1. Πρβλ. άρθρο 80 παρ. 10 ν. 4412/2016 [↑](#footnote-ref-1)
2. Πρβλ. σχετικά, σελ. 8 της Ανακοίνωσης της Επιτροπής C (2019) 5494 final «Κατευθυντήριες γραμμές για τη συμμετοχή προσφερόντων και αγαθών από τρίτες χώρες στην αγορά δημοσίων συμβάσεων της ΕΕ». [↑](#footnote-ref-2)
3. Πρβ. άρθρο 72 παρ. 1 του ν. 4412/2016, όπως τροποποιήθηκε με την περ. 4 του άρθρου 107 του ν. 4497/2017 (Α' 171). [↑](#footnote-ref-3)
4. Βλ. Απόφαση ΣτΕ Ολ 2325/2023. «Συνεπώς, οι οικονομικοί φορείς οφείλουν να προσκομίζουν, ως αποδεικτικά μέσα προς απόδειξη της συμμόρφωσής τους με τα απαιτούμενα πρότυπα-συστήματα διασφάλισης ποιότητας, πιστοποιητικά εκδιδόμενα από φορείς διαπιστευμένους σύμφωνα με τον κανονισμό 765/2008.» [↑](#footnote-ref-4)
5. Άρθρο 104, σε συνδυασμό με τις παρ. 4 και 5 του άρθρου 105, του ν. 4412/2016 [↑](#footnote-ref-5)
6. Για τον χρόνο έκδοσης και ισχύος των αποδεικτικών μέσων, πρβλ και το με αρ πρωτ 2210/19-04-2019 (ΑΔΑ : 66ΓΠΟΞΤΒ-Ζ9Κ) έγγραφο της ΕΑΑΔΗΣΥ. [↑](#footnote-ref-6)
7. Πρβλ. παρ. 12 άρθρου 80 του ν.4412/2016 [↑](#footnote-ref-7)
8. Άρθρο 96, παρ. 7 του ν. 4412/2016 [↑](#footnote-ref-8)
9. ο.π. υποσ. με αρ. 167 και εκεί παρατιθέμενη νομολογία (ΔΕφΑθηνών 355/2022, ΣτΕ 1187/2020). [↑](#footnote-ref-9)
10. Άρθρο 15 ΚΥΑ ΕΣΗΔΗΣ Προμήθειες και Υπηρεσίες (ΚΥΑ 44756/13-06-2024 (Β’ 3380)) [↑](#footnote-ref-10)
11. Άρθρο 13 παρ. 1.4 και 1.5 της Κ.Υ.Α. ΕΣΗΔΗΣ Προμήθειες και Υπηρεσίες [↑](#footnote-ref-11)
12. Το ποσοστό αυτό δεν μπορεί να υπερβαίνει το εκατόν είκοσι τοις εκατό (120%) της ποσότητας (παραγρ. 1, άρθρο 105, ν. 4412/2016, όπως αντικαταστάθηκε από το άρθρο 45 του ν. 4782/2021). [↑](#footnote-ref-12)
13. Το ποσοστό αυτό δεν μπορεί να υπερβαίνει το 80% (παραγρ. 1, άρθρο 105, Ν. 4412/2016, όπως αντικαταστάθηκε από το άρθρο 45 του ν. 4782/2021). [↑](#footnote-ref-13)
14. Άρθρο 100, παρ. 6 του ν. 4412/2016 [↑](#footnote-ref-14)
15. Η ΚΥΑ εκδόθηκε κατ’ εξουσιοδότηση του άρθρου 5 παρ. 5 ν. 3310/2005. [↑](#footnote-ref-15)
16. Άρθρο 105 παρ. 7 του ν. 4412/2016, όπως αντικαταστάθηκε από το άρθρο 45 του ν. 4782/2021. [↑](#footnote-ref-16)
17. Πρβλ. άρθρο 372 παρ. 1 και 2 Ν. 4412/2016. [↑](#footnote-ref-17)
18. Πρβλ. άρθρο 372 παρ. 4 του ν. 4412/2016. [↑](#footnote-ref-18)
19. Πρβλ άρθρο 372 παρ. 6 του ν. 4412/2016. [↑](#footnote-ref-19)
20. Πρβλ. άρθρο 132, παρ. 1δ), περ. αα του ν. 4412/2016. Πρβλ. επίσης, Κατευθυντήρια Οδηγία 22 της Αρχής με τίτλο «Τροποποίηση συμβάσεων κατά τη διάρκειά τους», Κεφάλαιο ΙΙΙ.Δ. σημείο Ι, σελ. 17 (ΑΔΑ: 7ΜΥΤΟΞΤΒ-ΖΓΖ). [↑](#footnote-ref-20)
21. Πρβλ. άρθρο 218 του ν.4412/2016, όπως τροποποιήθηκε με το άρθρο 43 παρ. 25, υποπαρ. α του ν. 4605/2019. [↑](#footnote-ref-21)
22. Σύσταση της Επιτροπής σχετικά με τους ενωσιακούς στόχους ανθεκτικότητας στις καταστροφές, C(2023) 400 [↑](#footnote-ref-22)
23. Στόχοι της Ευρωπαϊκής Ένωσης για την ανθεκτικότητα στις καταστροφές: από κοινού δράση για την αντιμετώπιση μελλοντικών καταστάσεων έκτακτης ανάγκης COM(2023) 61 [↑](#footnote-ref-23)
24. Ψήφισμα του Ευρωπαϊκού Κοινοβουλίου της 15ης Σεπτεμβρίου 2022 σχετικά με τις συνέπειες της ξηρασίας, των πυρκαγιών και άλλων ακραίων καιρικών φαινομένων: αύξηση των προσπαθειών της ΕΕ για την καταπολέμηση της κλιματικής αλλαγής [2022/2829(RSP)]. [↑](#footnote-ref-24)
25. Ως ΘΕΣΕΙΣ ενδεικτικά αναφέρονται : manager, senior consultant, consultant, business expert κλπ. [↑](#footnote-ref-25)